
amestecându-se cu parfumul ei natural, delicios. Dar de 
data aceasta ea nu se îndepărtă, iar sistemul ei de apărare 


nu dură mult. 

— Nu trebuie să-ţi faci griji, zise ea delicat. Nu voi 
permite nimănui să pună mâna pe tine astăzi. Eşti în 
siguranţă. 

Ah, la dracu”! Îl topea. Chiar o făcea. 

El îşi drese vocea. 

— Mulţumesc! Dar pentru tine îmi fac griji. Mary, 
noaptea trecută am fost atacați în parc. Ţi-ai pierdut poşeta 
şi presupun că inamicii au pus mâna pe ea. 

Tensiunea îi trecu prin mână, ajungând până în 
palmă, lovindu-i în cele din urmă pieptul. Pe măsură ce 
neliniştea ei se accentua, el îşi dorea să existe o cale prin 
care să-i îndepărteze teama, să o ia asupra lui. 

Ea clătină din cap. 

— Nu îmi amintesc de niciun atac. 

— Ţi-am ascuns amintirile. 

— Ce vrei să spui prin ascuns? 

El pătrunsese în mintea ei şi ştersese evenimentele 
petrecute cu o seară înainte. 

Mary suspină şi-şi duse mâinile la cap, clipind repede. 
El ştia că trebuia să-i explice imediat. Nu avea să dureze 
mult până când ea urma să proceseze totul şi să ajungă la 
concluzia că el era un criminal de care trebuia să fugă. 

— Mary, trebuia să te aduc acasă pentru a te putea 
proteja cât timp aşteptam o veste de la fraţii mei. Ceea ce, 
la dracu', încă nu se întâmplase! Acei bărbaţi care ne-au 
atacat nu sunt oameni şi se pricep foarte bine la ceea ce 
fac. 

Ea se aşeză pe podea fără graţie, ca şi cum genunchii 
o lăsaseră. Avea ochii mari şi înceţoşaţi, clătinând 
încontinuu din cap. 

— Ai omorât doi dintre ei, zise ea cu o voce stinsă. Ai 
rupt gâtul unuia. Şi celălalt pe care l-ai... 

Rhage înjură. _ 

— Îmi pare rău că te-am băgat în asta. Îmi pare rău că 
acum eşti în pericol. Şi îmi pare rău că ţi-am şters 
memoria... 

Ea îi aruncă o privire aspră. 


— Să nu o mai faci! 

El îşi dori să îi poată promite asta. 

— Nu o voi mai face decât dacă este necesar pentru a 
te salva. Acum ştii foarte multe despre mine, iar asta te 
pune în pericol. 

— Mi-ai luat şi alte amintiri? 

— Ne-am întâlnit la centrul de pregătire. Ai venit cu 
John şi cu Bella. 

— Când? 

— Acum câteva zile. Ţi le pot înapoia şi pe acelea. 

— Stai puţin! Se încruntă. De ce nu m-ai făcut să uit 
totul despre tine acum? Ştii tu, să ştergi totul. 

De parcă ar fi preferat asta. 

— Voiam. Seara trecută. După cină. 

Ea îşi îndepărtă privirea. 

— Şi nu ai făcut-o din cauza a ceea ce s-a întâmplat în 
parc? 

— Şi pentru că... 

Dumnezeule, cât de departe voia să meargă? Chiar 
voia ca Mary să ştie ce simţea pentru ea? Nu, se gândi el. 
Ea părea complet şocată. Nu era momentul să îi dea vestea 
cea bună, aceea că un bărbat vampir se ataşase de ea. 

— Pentru că este o invadare a intimităţii tale. 

În tăcerea care urmă, o putea vedea analizând 
evenimentele, implicaţiile, realitatea situaţiei. Apoi trupul ei 
eliberă parfumul dulce al excitării. Işi aminti cum o 
sărutase. 

Brusc, tresări şi se încruntă. lar parfumul dispăru. 

— Ah, Mary, în parc, când m-am îndepărtat de tine în 
timp ce... 

Ea ridică mâna, oprindu-l. 

— Vreau să vorbesc numai despre ce facem acum. 

Ochii ei gri îi întâlniră pe ai lui şi nu se mişcară. Era, 
îşi dădu seama el, gata pentru orice. 

— Dumnezeule, eşti minunată, Mary! 

Ea păru confuză. 

— De ce? 

— Gestionezi toată situaţia asta de rahat foarte bine. 


Mai ales ceea ce sunt. 

Ea îşi dădu o şuviţă după ureche şi-i analiză chipul. 

— Ştii ceva? Nu este o surpriză atât de mare. Ei bine, 
este, dar... Am ştiut că eşti diferit din momentul în care te- 
am văzut. Nu am ştiut că eşti... îţi spui vampir? 

El încuviinţă. 

— Vampir, spuse ea, ca şi cum exersa cuvântul. Nu m- 
ai rănit şi nu m-ai speriat. Ei bine, nu chiar. Şi... ştii tu, am 
fost în moarte clinică cel puţin de două ori. O dată când am 
făcut infarct în timp ce îmi făceau un transplant de măduvă. 
Altă dată când am făcut pneumonie şi plămânii mi s-au 
umplut cu lichid. Eu... nu sunt sigură unde am mers sau de 
ce m-am întors, dar era ceva de cealaltă parte. Nu era raiul 
cu nori, îngeri şi tot tacâmul. Numai o lumină albă. Prima 
dată nu am ştiut ce este. A doua oară, m-am îndreptat 
direct spre ea. Nu ştiu de ce m-am întors... 

Se înroşi şi tăcu, ca şi cum se ruşinase de ceea ce 
mărturisise. 

— Ai fost în Exitus, îi şopti el uluit. 

— Exitus? 

El încuviinţă. 

— Cel puţin aşa îi spunem noi. 

Ea clătină din cap, în mod evident nedorind să 
continue subiectul. 

— Oricum, sunt multe lucruri despre această lume pe 
care nu le înţelegem. Faptul că vampirii există? Este încă 
un lucru pe listă. 

Când el nu zise nimic preţ de câteva clipe, ea îl privi. 

— De ce mă priveşti aşa? 

— Eşti un wahlker, zise el, simțindu-se de parcă ar fi 
trebuit să se ridice şi să facă o reverență în faţa ei, aşa cum 
era obiceiul. 

— Un wahlker. 

— Cineva care a mers pe lumea cealaltă şi s-a întors. 
De acolo de unde vin eu, este un titlu onorific. 

Sunetul unui telefon îi făcu pe amândoi să-şi întoarcă 
privirile. Sunetul venea de undeva din interiorul genţii. 

— Poţi să-mi dai geanta? întrebă el. 


Ea se aplecă şi încercă să o ridice. Nu putu. 

— Ce-ar fi să-ţi dau numai telefonul? 

— Nu! El se strădui să se sprijine în genunchi. Lasă- 
mă să... 

— Rhage, îl voi... 

— Mary, opreşte-te! îi comandă el. Nu vreau să vezi 
ce este acolo. 

Ea se îndepărtă de geantă, ca şi cum avea şerpi în ea. 

Dintr-o mişcare, el băgă mâna în geantă. Imediat ce 
găsi telefonul, îl deschise şi-l puse la ureche. 

— Da? strigă el, în timp ce trăgea fermoarul genţii. 

— Eşti bine? întrebă Tohr. Şi unde dracului eşti? 

— Sunt bine. Numai că nu sunt acasă. 

— Nu mai spune! Când nu te-ai întâlnit cu Butch la 
sala de gimnastică şi nu te-a putut găsi la reşedinţă, s-a 
îngrijorat şi m-a sunat. Vrei să vin să te iau? 

— Nu. Sunt bine. 

— Şi unde anume eşti? 

— L-am sunat noaptea trecută pe Wrath şi nu m-a 
sunat înapoi. Este prin zonă? 

— El şi Beth s-au dus la locuinţa din oraş pentru a 
petrece un timp împreună. Acum unde eşti? Când nu primi 
rapid un răspuns, vocea fratelui se aspri: Rhage, ce dracului 
se petrece? 

— Spune-i lui Wrath că îl caut. 

Tohr înjură. 

— Eşti sigur că nu vrei să vin să te iau? Pot trimite 
vreo doi doggeni cu un sac căptuşit cu plumb. 

— Nu, sunt bine. Nu avea să plece nicăieri fără Mary. 
Pe curând! 

— Rhage... 

Închise, dar telefonul sună din nou imediat. După ce 
verifică apelantul, lăsă căsuţa vocală să-i răspundă lui Tohr. 
Aşeză telefonul pe podea, lângă el, când simţi o durere în 
stomac. 

— Vrei să-ţi aduc ceva de mâncare? întrebă Mary. 

El o privi o clipă, uluit. Apoi trebui să-şi amintească 
faptul că ea nu ştia genul de intimitate pe care i-l oferea. 


Totuşi, ideea ca ea să-l onoreze cu mâncarea preparată de 
mâinile ei îl lăsă fără aer. 

— Închide ochii, zise el. 

Ea încremeni. Dar îşi cobori pleoapele. 

El se aplecă spre ea şi o sărută. 

Acei ochi gri se deschiseră larg, dar el se trase înapoi 
înaintea ei. 

— Mi-ar plăcea să mă hrăneşti. Mulţumesc! 


Capitolul 22 


În zorii zilei, O analiza planurile clădirii întinse pe 
masa din bucătărie a lui U. Roti unul spre el. 

— Asta vreau. Cât de repede o putem ridica? 

— Repede. Locul este în pustietate, iar clădirea nu va 
fi legată de niciuna dintre locaţiile municipalităţii, aşa că nu 
avem nevoie de autorizaţie de construcţie. Nu va dura mult 
să ridicăm nişte pereţi pe care să-i acoperim cu nişte 
şindrile pe o suprafaţă de 460 de metri pătraţi. Nu ar trebui 
să pună probleme nici instalarea spaţiilor de depozitare 
pentru captivi. În privinţa duşului, putem să deviem cel mai 
apropiat curs de apă cu uşurinţă şi să instalăm o pompă 
pentru apa curentă. Consumabilele precum echipamentele 
hardware şi alte instrumente sunt toate universale, aşa că 
am păstrat plăcile la dimensiunile standard pentru a reduce 
munca de tăiere. Generatorul pe bază de gaz va oferi 
electricitate pentru fierăstraie şi pentru bormaşini. Ne va 
furniza şi lumină, dacă vom dori. Asta pe termen lung. 

— În câte zile poate fi gata? 

— Cu o echipă de cinci băieţi, pot ridica un acoperiş 
deasupra capului în 48 de ore. Asta dacă pot să îi solicit la 
maximum şi dacă materialele vin la timp. 

— Atunci îţi dau două zile. 

— Voi începe să cumpăr ce avem nevoie de la Home 
Depot şi Lowe în această dimineaţă. Voi împărţi în două 
necesarul de materiale. Vom avea nevoie de un buldozer 


mic, unul Toro Dingos, cu excavator interschimbabil şi 
săpăligă. Ştiu de unde putem închiria unul. 

— Bun. Totul este în regulă. 

O se lăsă pe spate pentru a-şi întinde braţele şi, 
absent, trase draperiile. Locuinţa lui U era o casă 
confortabilă într-o zonă liniştită. Era într-o zonă din 
Caldwell, cu străzi denumite Elmwood, Spruce Knoll şi Pine 
Notch şi unde copiii se plimbau cu bicicletele pe trotuare şi 
cina se lua la masă în fiecare seară la ora 18.00. 

Toată starea aceasta de bine îl făcea pe O să se 
înfioare. Voia să incendieze casele. Să pună sare pe peluze. 
Să taie copacii. Să dărâme totul astfel încât să nu mai 
poată fi reconstruit. Impulsul era atât de profund încât îl 
surprinse. Nu-l deranja distrugerea proprietăţilor, dar el era 
un asasin, nu un vandal. Nu-şi putea da seama de ce Îi 
păsa. 

— Vreau să-ţi folosesc camioneta, zise U. Voi închiria 
o remorcă pentru a o prinde de ea. Intre ele voi putea căra 
scândurile şi acoperişul în loturi. Nu există niciun motiv 
pentru care tipii de la Home Depot să ştie unde suntem. 

— Şi lucrurile pentru depozit? 

— Ştiu exact ce cauţi şi unde să le găsim. 

Se auzi un sunet electronic. 

— Ce dracului e asta? întrebă O. 

— Reamintirea verificării de la ora 9.00. U scoase un 
BlackBerry, degetele lui teşite zburând peste mica 
tastatură. Vrei să trimit un e-mail cu poziţia ta? 

— Mda. O se concentră asupra lui U. Lesserul făcea 
parte din Lessening Society de 175 de ani. Era palid ca 
hârtia. Calm şi agil ca un tac. Nu la fel de agresiv, dar 
constant. 

— Eşti valoros, U. 

U zâmbi şi ridică privirea de la BlackBerry. 

— Ştiu. Şi îmi place să fiu de folos. Apropo, pe cine îmi 
dai în echipă? 

— Vom folosi cele mai bune două detaşamente. 

— Ne pui pe toţi pe tuşă două nopţi? 

— Şi două zile. Vom dormi în ture. 


— Bine. U privi înapoi din nou spre mâna lui, apăsând 
pe un buton din partea dreaptă. Oh, rahat! Domnului X nu-i 
va plăcea asta. 

O miji ochii. 

— Oh, da? 

— Este un mesaj pentru detaşamentele Beta. Cred că 
încă sunt pe listă. 

— ŞI? 

— Un grup Beta vâna noaptea trecută şi a dat pentru 
unul dintre cei din Frăţie în parc. Din cinci, trei nu sunt de 
găsit. Şi, auzi aici, războinicul era cu o femeie om! 

— Uneori fac sex cu ele. 

— Mda. Norocoşi nenorociţi! 


* 


Mary stătea lângă aragaz, gândindu-se la modul în 
care o privise Rhage. Nu înţelegea de ce faptul că se oferise 
să-i pregătească micul dejun era ieşit din comun, căci se 
comportase de parcă ea i-ar fi oferit un cadou deosebit. 

Întoarse omleta şi se îndreptă spre frigider. Scoase o 
caserolă din plastic cu fructe tăiate şi le răsturnă pe toate 
într-un bol. Nu părea suficient, aşa că luă o banană şi o tăie 
deasupra. 

Punând cuțitul jos, îşi atinse buzele. Nu fusese nimic 
sexual în sărutul pe care i-l oferise după canapea. Fusese 
din recunoştinţă. Şi atingerea gură la gură din parc fusese 
profundă, dar reținerea lui fusese la fel. Pasiunea fusese 
doar de o parte. A ei. 

Oare vampirii se culcau cu oameni? Poate de aceea se 
dăduse în spate în loc să adopte un joc al puterii. 

Dar cum se explica episodul cu chelneriţa de la TGI 
Friday? Fără îndoială, o analizase din cap până în picioare, 
şi nu pentru că voia să-i cumpere o rochie. Evident, cei ca 
el nu aveau reţineri când voiau să se culce cu altă specie. 
El însă nu era interesat să fie cu ea. 

Prieteni. Doar prieteni. 

Când omleta fu gata şi pâinea fu dată cu unt, ea 


înfăşură o furculiţă într-un şerveţel, îl băgă sub cot şi duse 
farfuria şi bolul în living. Închise repede uşa în urma ei şi se 
întoarse spre canapea. 

„Uau!” 

Rhage îşi dăduse cămaşa jos şi stătea sprijinit de 
perete, inspectându-şi arsurile. În lumina lumânării, ea îi 
observă bine umerii grei, braţele puternice şi pieptul. 
Abdomenul. Pielea care îi acoperea muşchii era aurie, fără 
păr. 

Încercând să se controleze, aşeză ceea ce ducea pe 
podea, lângă el, şi se aşeză la câţiva metri distanţă. Pentru 
a nu se mai holba la trupul lui, se concentră asupra feţei. El 
privea în jos, la mâncare, fără să se mişte, fără să 
vorbească. 

— Nu eram sigură că îţi va plăcea, zise ea. 

El ridică privirea şi se întoarse cu faţa spre ea. 
Vederea din faţă era chiar mai spectaculoasă decât din 
profil. Umerii lui erau suficient de laţi pentru a ocupa spaţiul 
dintre canapea şi perete. Cicatricea în formă de stea de 
deasupra pectoralului stâng era al dracului de sexy, ca un 
fel de marcă pe pielea lui. 

După câteva clipe în care el doar o privi, ea se întinse 
spre farfurie. 

— Îţi voi aduce altceva. 

El întinse mâna şi o prinse de încheietură. li mângâie 
pielea cu degetul mare. 

— Îmi place. 

— Nu ai gustat... 

— Tu ai preparat-o. Este suficient. Scoase furculiţa din 
şervet, muşchii şi tendoanele antebraţului ieşind în 
evidentă. Mary? 

— Hm? 

— Acum te-aş hrăni eu. În timp ce vorbea, stomacul 
lui ghiorţăi. 

— Este în regulă. Voi aduce ceva şi pentru mine... Ah, 
de ce te-ai încruntat aşa? 

El îşi frecă sprâncenele, ca şi cum şi-ar fi întins faţa. 

— Scuze! Nu aveai de unde să ştii. 


— Ce să ştiu? 

— Acolo de unde vin eu, când un bărbat se oferă să 
hrănească o femeie cu mâna lui este o modalitate de a-i 
arăta respect. Respect şi... afecţiune. 

— Dar îţi este foame! 

El trase farfuria mai aproape şi unse un colţ din 
pâinea prăjită. Apoi tăie din omletă un pătrat perfect şi-l 
aşeză deasupra. 

— Mary, mănâncă din mâna mea. la de la mine! 

El se aplecă în faţă, întinzându-şi braţul lung. Ochii lui 
albaştri erau  hipnotizanţi, o strigau, o atrăgeau, îi 
deschideau gura. Când atinse cu buzele mâncarea pe care 
o pregătise pentru ea, Rhage încuviinţă. lar după ce înghiţi, 
se apropie din nou de ea cu altă bucată de pâine între 
degete. 

— Nu ar trebui să mănânci şi tu? zise ea. 

— Nu până când nu te saturi tu. 

— Şi dacă mănânc tot? 

— Nimic nu mi-ar plăcea mai mult decât să te ştiu 
bine hrănită. 

„Prieteni. Numai prieteni”, îşi zise ea. 

— Mary, mănâncă! 

Insistenţa lui o făcu să deschidă iar gura. El îi fixă 
buzele cu privirea după ce ea le închise. 

Dumnezeule! Nu păreau doar prieteni. 

In timp ce mesteca, Rhage luă bolul cu fructe cu 
vârful degetelor. În cele din urmă, alese o bucată de 
pepene galben şi o întinse spre ea. Ea luă toată bucata, 
puţin suc prelingându-i-se pe lângă gură. Ea vru să se 
şteargă cu dosul palmei, dar el o opri, ridicând şervetul şi 
ştergându-i pielea. 

— Am terminat. 

— Nu, nu ai terminat. Pot simţi că îţi este foame. De 
data aceasta, o jumătate de căpşună fu întinsă spre ea. 
Deschide gura, Mary! 

O hrăni cu bucăţelele alese de el, privind-o cu o 
satisfacţie primordială pe care ea nu o mai întâlnise până 
atunci. 


Când nu mai putu lua altă îmbucătură, el înfulecă 
repede ce mai rămăsese. În momentul în care el termină, 
ea ridică farfuria şi se îndreptă spre bucătărie. Îi mai făcu o 
omletă, umplu un bol cu cereale şi îi oferi ultimele banane. 

Zâmbetul lui fu radios când ea le aşeză în faţa lui. 

— Mă onorezi cu asta! 

În timp ce mânca metodic, ordonat, ea închise ochii 
şi-şi lăsă capul pe spate, sprijinindu-l de perete. Incepea să 
obosească mai repede şi simţi un fior rece pentru că acum 
ştia de ce. Dumnezeule, se temea să afle ce urmau să-i 
facă doctorii după ce avea să termine testele. 

Când deschise ochii, chipul lui Rhage era chiar în faţa 
ei. 

Ea se dădu în spate, lovindu-se de perete. 

— Eu... nici măcar nu te-am auzit mişcându-te. 

Sprijinit în mâini şi în picioare ca un animal gata să o 
ia la fugă, îşi sprijini braţele de picioarele ei, umerii lui 
masivi adunându-se din cauza greutăţii trunchiului. De 
aproape, părea uriaş. Şi etala multă piele. Şi mirosea foarte 
bine, ca mirodeniile puternice. 

— Mary, aş vrea să-ţi mulţumesc dacă m-ai lăsa. 

— Cum? întrebă ea. 

El îşi înclină capul într-o pare şi-şi lipi buzele de ale ei. 
Când ea suspină, limba lui îi penetră gura, mângâind-o pe a 
ei. Când se dădu în spate pentru a-i vedea reacţia, ochii lui 
străluceau cu promisiunea extazului care i-ar fi făcut 
sângele să-i fiarbă în vene. 

Ea îşi drese vocea. 

— Cu... plăcere. 

— Aş vrea să repet asta, Mary. Mă laşi? 

— Un simplu mulţumesc este suficient. Serios, eu... 

Buzele lui o întrerupseră şi apoi limba lui preluă iar 
controlul, o invadă, o posedă, o mângâie. Când îi bătu cu 
putere în piept, Mary renunţă să se împotrivească şi savură 
dorinţa nebunească, bătaia din piept, durerea din sâni şi 
dintre picioare. 

Oh, Dumnezeule! Trecuse atât de mult timp! Şi 
niciodată nu fusese aşa. 


Rhage gemu de parcă i-ar fi simţit excitarea. Ea îi 
simţi limba retrăgându-se, apoi el îi cuprinse buza 
inferioară între... 

Colţi. Acei colţi îi muşcau buza. 

Teama ameninţă pasiunea, slăbind-o, adăugând o 
notă periculoasă care o deschidea şi mai mult. Ea Îl 
cuprinse de braţe. Dumnezeule, era atât de solid, atât de 
puternic! Ar fi fost atât de greu deasupra ei! 

— Mă laşi să mă întind lângă tine? întrebă el. 

Mary închise ochii, imaginându-şi că treceau dincolo 
de sărutări, către un moment în care amândoi aveau să fie 
dezbrăcaţi. Nu mai fusese cu un bărbat dinainte de boala 
ei. Şi multe la trupul ei se schimbaseră de atunci. 

De asemenea, nu ştia de unde venea dorinţa lui de a 
fi cu ea. Prietenii nu făceau sex. Nu în lumea ei, oricum. 

Ea clătină din cap. 

— Nu sunt sigură... 

Rhage îi acoperi iar gura preţ de o clipă. 

— Vreau doar să mă întind aici, lângă tine. E în 
regulă? 

„De fapt, asta înseamnă că e... bine.” Numai că, 
atunci când ea se holbă la el, nu putu să ignore diferenţele 
dintre ei. Ea rămăsese fără aer. El era calm. Ea era ameţită. 
El gândea limpede. 

Ea era înfierbântată. El... nu. 

Brusc, Rhage se sprijini de perete şi trase în poală 
pătura care atârna pe canapea. Ea se gândi o fracțiune de 
secundă că îşi ascundea erecţia. 

Mda, sigur. Mai degrabă era înfrigurat pentru că era 
pe jumătate dezbrăcat. 

— Ţi-ai amintit brusc ce sunt? întrebă el. 

— Poftim? 

— Asta te-a făcut să îţi piară pofta? 

Ea îşi aminti acei colţi pe buza ei. Ideea că era un 
vampir o excita. 

— Nu. 

— Atunci de ce te-ai retras? Mary? El o fixa cu 
privirea. Mary, vrei să-mi spui ce se întâmplă? 


Confuzia lui în timp ce o privea era îngrozitoare. Oare 
el chiar credea că ei nu avea să-i pese că el voia să se culce 
cu ea de milă? 

— Rhage, apreciez cât de departe eşti dispus să mergi 
în numele prieteniei, dar nu-mi face favoruri, bine? 

— Îţi place ce îţi fac. Pot să simt asta. Pot să miros. 

— Pentru Dumnezeu, te excită să mă faci să mă simt 
ruşinată de mine? Pentru că un bărbat care mă înfierbântă 
şi mă ameţeşte în timp ce ar putea la fel de bine să 
citească un ziar nu mă face să mă simt bine. Dumnezeule, 
tu chiar eşti dezgustat, ştii asta? 

Acea privire ca de neon trădă ofensa. 

— Crezi că nu te vreau. 

— Oh, îmi pare rău! Cred că am ratat acea dorinţă din 
partea ta. Da, chiarerai aprins după mine. 

Ei nu-i veni să creadă cât de repede se mişca el. Cu o 
clipă în urmă era sprijinit de perete, acum era în faţa ei. În 
secunda următoare, o aşeză pe podea, sub el. Coapsele lui 
îi depărtară picioarele, apoi şoldurile îi apăsară pelvisul. Îi 
simţi mădularul gros, excitat. 

__ Mâna lui se încurcă în părul ei şi trase, arcuind-o spre 
el. Işi cobori gura la urechea ei. 

— Simţi asta, Mary? El îşi frecă mădularul excitat în 
cerc, mângâind-o, făcând-o să înflorească. Mă simţi? Ce 
înseamnă asta? 

Ea încercă să respire. Acum era atât de udă, trupul ei 
fiind gata ca el să o posede. 

— Spune-mi ce înseamnă, Mary! Când ea nu-i 
răspunse, el îi supse gâtul până când începu să o doară, 
apoi îi muşcă lobul urechii. Mici pedepse. Vreau să o spui! 
Ca să ştiu că înţelegi clar ce simt. 

Mâna lui liberă alunecă sub fundul ei, trăgând-o mai 
aproape, iar sexul lui împinse în ea, atingând locurile 
potrivite. Ea îi putea simţi capul apăsând prin pantalonii lui 
şi prin pantalonii ei de pijama. 

— Spune-o, Mary! 

El împinse din nou, iar ea gemu. 

— Mă vrei. 


— Să ne asigurăm că îţi vei aminti asta, da? 

El dădu drumul părului ei şi îi muşcă buzele. Era peste 
tot, înăuntrul gurii ei, deasupra trupului ei, căldura şi 
parfumul lui masculin şi erecţia lui extraordinară 
promiţându-i o partidă sălbatică, erotică. 

Dar atunci se dădu jos şi se întoarse la locul pe care îl 
ocupase înainte, lipit de perete. Brusc, îşi recăpătase 
controlul. Respira regulat. Trupul lui era liniştit. 

Ea se strădui să se ridice, încercând a-şi aminti cum 
să-şi folosească braţele şi picioarele. 

— Nu sunt bărbat, Mary, deşi părţi din mine arată 
astfel. Ceea ce ai experimentat este nimic în comparaţie cu 
ce vreau să-ţi fac. Imi vreau capul între picioarele tale 
pentru a te putea satisface până ce îmi vei striga numele. 
Apoi vreau să te călăresc ca un animal şi să te privesc în 
ochi în timp ce te pătrund. Şi după aceea? Vreau să te am 
în toate poziţiile. Pe la spate. Vreau să te am în picioare, 
lipită de perete. Vreau să stai deasupra şi să mă călăreşti 
până când mă laşi fără aer. Privirea lui era calculată, brutal 
de onestă. Numai că nimic din toate astea nu se va 
întâmpla. Dacă aş simţi mai puţin pentru tine, ar fi diferit, 
ar fi mai uşor. Dar tu provoci ceva ciudat în trupul meu, aşa 
că în complet control este singura modalitate în care pot fi 
cu tine. Altfel sunt capabil să îmi pierd controlul şi ultimul 
lucru pe care mi-l doresc este să te sperii de moarte. Sau, 
mai rău, să te rănesc. 

Imaginile înotau în mintea ei, imagini cu tot ce 
descrisese el, iar trupul ei plângea din nou după el. El 
inspiră adânc şi gemu, ca şi cum surprinsese parfumul 
sexului ei şi se bucura de el. 

— Oh, Mary! M-ai lăsa să te satisfac? M-ai lăsa să-ți 
duc acea excitare dulce acolo unde îşi doreşte să ajungă? 

Ea voia să spună da, dar ce sugera el o lovi în moalele 
capului - să se dezbrace în faţa lui, în lumina lumânării. 
Numai doctorii şi asistentele ştiau ce rămăsese din trupul ei 
după ce boala dăduse înapoi. Şi nu se putu abţine să nu se 
gândească la toate acele femei sexy pe care le văzuse 
venind la el. 


— Nu sunt genul cu care eşti obişnuit, spuse ea încet. 
Nu sunt... frumoasă. El se încruntă, dar ea clătină din cap. 
Crede-mă! 

Rhage se îndreptă spre ea, umerii lui mişcându-se ca 
un leu. 

— Lasă-mă să-ţi arăt cât eşti de frumoasă. Delicat, 
încet. Nimic dur. Voi fi un domn perfect, îţi promit! 

Buzele lui se depărtară, iar ea surprinse vârful colţilor. 
Apoi gura lui o acapară pe a ei şi, Dumnezeule, era 
fantastic cu toate acele atingeri ale buzelor şi limbii! 
Gemând, ea îşi trecu braţele în jurul gâtului său, înfigându- 
şi degetele în scalpul lui. 

In timp ce o aşeza pe podea, ea se pregăti pentru 
greutatea lui. In schimb, el se întinse lângă ea şi îi 
îndepărtă părul. 

— Încet, şopti el. Delicat. 

O sărută din nou, iar degetele lui lungi îşi luară timp 
pentru a coborî la marginea tricoului. În timp ce el îl ridica, 
ea încercă să se concentreze la ce îi făcea gurii lui, 
străduindu-se să nu se gândească la ce descoperea. Dar, 
când îi dădu tricoul peste cap, aerul rece îi atinse sânii. Îi 
acoperi cu mâinile şi închise ochii, rugându-se să fie 
suficient de întuneric ca el să nu-i vadă prea mult din trup. 

Vârful degetului îi mângâie baza gâtului, acolo unde 
se afla cicatricea traheotomiei. Apoi zăbovi deasupra 
punctelor încreţite de pe piept unde fuseseră introduse 
cateterele. Trase în jos brâul pantalonilor de pijama până 
când se văzură cicatricile de pe abdomen cauzate de 
tuburile de hrănire. Apoi văzu locul inserţiei prin care se 
făcuse transplantul de măduvă. 

Ea nu mai putea suporta. Se ridică şi trase tricoul 
pentru a se acoperi. 

— Oh, nu, Mary! Nu mă opri! Îi prinse mâinile şi i le 
sărută. Apoi trase de tricou. Nu mă laşi să te privesc? 

Ea îşi întoarse capul în timp ce el o dezbrăca. Sânii ei 
goi se mişcau în sus şi în jos în timp ce el îi privea. 

Apoi Rhage sărută fiecare cicatrice. 

Ea tremura, indiferent cât de mult încerca să rămână 


nemişcată. Trupul ei fusese otrăvit. Fusese lăsat cu găuri, 
cicatrici şi zone aspre. O făcuseră infertilă. lar acolo se afla 
acest bărbat frumos care le venera ca şi cum tot ce purta 
ea era demn de respect. 

Când el ridică privirea şi-i zâmbi, ea izbucni în lacrimi. 
Suspinele erau ca nişte lovituri, sfăşiindu-i pieptul şi gâtul, 
strângându-i coastele. Işi acoperi faţa cu palmele, dorindu- 
şi să fi avut puterea de a merge în altă cameră. 

In timp ce plângea, Rhage o ţinea la pieptul lui, 
strângând-o în braţe, legănând-o. Nu ştiu cât de mult dură 
până ce se descărcă, dar, în cele din urmă, suspinele 
încetară, iar ea îşi dădu seama că el îi vorbea. Silabele şi 
cadenţa îi erau complet necunoscute şi cuvintele erau 
indescifrabile. Dar tonul... tonul era încântător. 

lar delicateţea lui era o tentaţie de care ea se temea. 

Nu se putea baza pe alinarea lui nici măcar în acest 
moment. Viaţa ei depindea de puterea de a se controla şi 
se afla pe o pantă alunecoasă până la lacrimi. Dacă avea să 
înceapă să plângă acum, nu avea să se mai oprească în 
următoarele zile sau săptămâni. Numai Dumnezeu ştia că 
duritatea ei fusese singurul lucru care o ajutase să 
depăşească momentul ultima dată când fusese bolnavă. 
Dacă avea să piardă această hotărâre, nu avea să mai aibă 
nicio putere asupra bolii. 

Mary îşi şterse ochii. 

Nu din nou, se gândi ea. Nu avea să-şi piardă iar 
controlul în faţa lui. 

Dregându-şi vocea, încercă să zâmbească. 

— Deci? Ti-am stricat cheful? 

El spuse ceva în cealaltă limbă şi apoi încuviinţă din 
cap şi vorbi în engleză. 

— Poţi să plângi cât vrei. 

— Nu vreau să plâng. 

Se uită la pieptul lui gol. 

Nu, ce voia acum era să facă sex cu el. Pentru că 
plânsul încetase, trupul ei îi răspundea din nou. Şi având în 
vedere că îi văzuse cele mai urâte cicatrici şi nu îşi pierduse 
apetitul, ea se simţi mai confortabil. 


— După toate astea, mai există vreo şansă să vrei să 
mă săruţi? întrebă ea. 

— Da. 

Fără să-şi permită să gândească, se prinse de umerii 
lui şi-l trase spre gura ei. El fu reţinut o clipă, surprins de 
forţa ei, dar apoi o sărută profund şi lung, ca şi cum 
înţelegea ce voia ea de la el. In câteva momente, el o 
dezbrăcă de tot - de pantalonii de pijama, de şosete, de 
lenjeria intimă. 

O mângâie din cap până la coapse, iar ea se mişcă 
lângă el, ridicându-se, arcuindu-se, simţindu-i pielea goală 
lipită de sâni şi de pântec în timp ce materialul moale al 
pantalonilor lui scumpi o frecau precum uleiul de corp pe 
picioare. Era dornică şi ameţită în timp ce el îi săruta gâtul 
şi clavicula, coborând spre sâni. Ea ridică privirea şi-i 
observă limba făcând cercuri în jurul unui sfârc înainte de 
a-l ascunde cu gura. În timp ce sugea, mâna lui alunecă pe 
coapsa ei interioară. 

Apoi începu să-i atingă zona intimă. Ea se foi sub el, 
respirând greu. 

El gemu, pieptul vibrându-i lipit de alei. 

— Draga mea Mary, eşti exact aşa cum mi te-am 
imaginat. Moale, udă. Vocea lui era aspră, dură, făcând-o să 
îşi dea seama cât de mult se străduia să se controleze. 
Depărtează-ţi picioarele! Mai mult. Aşa, Mary! Este atât 
de... Oh, da! 

Lăsă un deget să alunece înăuntrul ei, apoi două. 

Trecuse mult timp, dar trupul ei ştia unde se 
îndreptau. Gâfâind, ţinându-se cu unghiile de umerii lui, 
Mary îl privi lingându-i sânii în timp ce-şi mişca mâna 
înainte şi înapoi în trupul ei, degetul lui frecând chiar în 
locul potrivit. Ea explodă într-o clipită, forţa orgasmului 
trimiţând-o într-un vid unde existau numai vibrația şi 
căldura pură. 

Când reveni, ochii grei ai lui Rhage păreau serioşi, cu 
o expresie întunecoasă şi încordată. Era ca un străin, 
departe de ea. 

Ea se întinse spre pătură pentru a se acoperi, 


imaginându-şi că tricoul nu avea să o ajute prea mult. 
Mişcarea o făcu să îşi dea seama că degetele lui încă 
penetrau. 

— Eşti atât de frumoasă, spuse el grav. 

Acel cuvânt o făcu să se simtă chiar mai inconfortabil. 

— Lasă-mă să mă ridic! 

— Mary! 

Ea îl privi frustrată. 

Cu o mişcare lentă, îşi retrase mâna dintre picioarele 
ei şi îşi duse cele două degete strălucitoare la gură. Buzele i 
se depărtară şi, savurând, linse pasiunea ei alunecoasă. 
Când înghiţi, îşi închise ochii scânteietori. 

— Eşti incredibil de frumoasă! 

Respirația ei îngheţă. Îşi reveni când el cobori pe 
trupul ei, punându-şi mâinile pe interiorul coapselor ei. Ea 
se încordă în timp ce el încercă să-i depărteze picioarele. 

— Nu mă opri, Mary! îi sărută buricul, apoi şoldul, 
depărtându-i picioarele. Am nevoie să te gust mai mult. 

— Rhage, eu... Oh, Dumnezeule! 

Limba lui era o mângâiere caldă chiar în centrul ei, 
făcându-i simţurile să o ia razna. Îşi ridică privirea şi se uită 
la ea. Apoi se întoarse şi o linse din nou. 

— Mă omori, zise el, respiraţia lui atingându-i zona 
cea mai sensibilă. El îşi lipi chipul de ea, iar barba lui o 
zgârie delicat în timp ce-i tachina miezul. 

Ea închise ochii, simțind că mai avea puţin şi îşi lua 
zborul. 

Rhage o săruta şi apoi îi prindea pielea fierbinte cu 
buzele, sugând, trăgând, mişcându-şi limba. In timp ce ea 
se arcuia pe podea, una din mâinile lui alunecă pe talia ei, 
iar cealaltă ajunse pe abdomen. O ţinu pe loc în timp ce o 
satisfăcea, împiedicându-i trupul să se mişte de lângă gura 
lui în timp ce se zvârcolea. 

— Priveşte-mă, Mary! Priveşte ce fac! 

Când o făcu, surprinse o frântură din limba lui roz 
lingându-i în voie zona intimă. Orgasmul o cutremură, dar 
el continuă. Părea că tehnica şi concentrarea lui nu se 
sfârşeau niciodată. 


În cele din urmă, se întinse spre el, simțind nevoia să-i 
simtă mădularul în trupul ei. El rezistă puţin, apoi făcu ceva 
păcătos cu colții. În timp ce ea se destrăma, el o privi 
atingând orgasmul, ochii lui albaştri, scânteietori privind-o 
dintre picioare, atât de strălucitori încât făceau umbre. 
După ce termină, ea îi rosti numele într-o întrebare gâtuită. 

Dintr-o mişcare fluidă, se ridică în picioare şi se 
îndepărtă de ea. Când se întoarse, ea respira şuierat. 

Un tatuaj magnific, multicolor îi acoperea tot spatele. 
Desenul reprezenta un dragon, o creatură neînfricată cu 
cinci membre cu gheare şi un trup puternic, zdrobitor. De la 
locul lui, bestia se holba ca şi cum putea într-adevăr să 
vadă cu acei ochi albi. În timp ce Rhage se plimba în jur, 
creatura se mişca odată cu pielea şi muşchii lui unduitori, 
mişcându-se, fierbând. 

Ca şi cum voia să iasă, se gândi ea. 

Simţind răcoare, Mary îşi trase pătura în jurul trupului. 
Când ridică privirea, Rhage se afla în cealaltă parte a 
camerei. 

Şi totuşi, tatuajul se holba la ea. 


Capitolul 23 


Rhage se plimba prin living, încercând să se mai 
răcorească. Îi fusese suficient de greu chiar şi înainte de a o 
avea. Acum, când limba lui îi cunoştea gustul, simţea 
fierbinţeală pe şira spinării, o arsură ce se răspândea în 
fiecare muşchi pe care îl avea. Pielea îl furnica, îl mânca 
atât de tare, încât voia să o scarpine cu un şmirghel. 

În timp ce-şi scărpina braţele, mâinile îi tremurau 
incontrolabil. 

Dumnezeule, trebuia să se îndepărteze de parfumul 
sexului ei! De imaginea ei. De certitudinea că ar fi putut să 
o aibă chiar atunci, deoarece ea l-ar fi lăsat. 

— Mary, trebuie să fiu singur o clipă. Aruncă o privire 
spre uşa băii. Voi intra acolo. Dacă intră cineva în casă sau 


auzi ceva neobişnuit, vreau să mă chemi imediat. Dar nu 
voi sta mult. 

Nu se uită la ea când închise uşa. 

În oglinda de deasupra chiuvetei, pupilele străluceau 
albe în întuneric. 

Oh, Dumnezeule, nu putea să-şi permită să se 
transforme! Dacă scăpa bestia... 

Teroarea pentru siguranţa lui Mary îi făcu inima să 
tresalte, ceea ce nu făcu decât să agraveze situaţia. 

La dracu'! Ce avea să facă? Şi de ce se întâmpla asta? 
De ce... 

„Opreşte-te! Încetează să mai gândeşti! Opreşte 
panica! Opreşte-ţi motorul interior! Apoi n-ai decât să-ţi faci 
griji!” 

Cobori capacul toaletei şi se aşeză pe el, sprijinindu-şi 
mâinile pe genunchi. Îşi forţă muşchii să se relaxeze, apoi 
se concentră asupra plămânilor. Inspirând pe nas şi 
expirând pe gură, se concentră să-şi controleze respiraţia. 

Inspira şi expira. Inspira şi expira. 

Lumea se retrase până când toate sunetele, imaginile 
şi mirosurile dispărură, rămânând numai respiraţia lui. 

Numai respiraţia lui. 

Numai respiraţia lui. 

Numai... 

Când se calmă, deschise ochii şi ridică mâinile. 
Tremurul dispăruse. Şi, verificând repede în oglindă, 
constată că pupilele îi erau din nou negre. Îşi sprijini braţele 
pe chiuvetă şi se lăsă pe ele. 

De când fusese blestemat, sexul fusese un instrument 
predictibil, care îl ajuta să ţină bestia în frâu. Când avea o 
femeie, devenea suficient de stimulat pentru a obţine 
eliberarea de care avea nevoie, dar excitarea nu ajungea 
niciodată până la nivelul în care bestia să fie instigată. Nici 
pe departe. 

Cu Mary însă totul se schimbase. Nu credea că se 
putea controla suficient pentru a o penetra, cu atât mai 
puţin să ajungă la orgasm. Vibraţia aia nenorocită pe care o 
provoca în interiorul lui îi trimitea pofta sexuală pe un teren 


periculos. 

Inspiră adânc. Numai mila domnului putea să-l ajute 
să-şi recapete repede controlul. Dacă se îndepărta de ea, 
dacă îşi controla sistemul nervos, avea să domolească 
sentimentul până la o intensitate gestionabilă. Slavă 
Domnului! 

Rhage folosi toaleta, apoi se spălă pe faţă în chiuvetă 
şi se şterse cu un prosop de mâini. Când deschise uşa, 
inspiră adânc. Avea sentimentul că, atunci când avea să o 
revadă pe Mary, sentimentul urma să revină. 

Aşa se întâmplă. 

Ea stătea pe canapea, îmbrăcată în pantaloni kaki şi 
într-un pulover din lână. Lumina lumânării amplifica 
neliniştea de pe chipul ei. 

— Hei, zise el. 

— Eşti bine? 

— Da. El îşi frecă bărbia. Îmi pare rău. Uneori am 
nevoie de un minut. 

Ea făcu ochii mari. 

— Ce e? întrebă el. 

— Este aproape 18.00. Ai stat acolo aproape 8 ore. 

Rhage înjură. Prea mult pentru o reîmprospătare. 

— Nu am ştiut că am lipsit atât de mult. 

— Eu... am intrat să verific o dată sau de două ori. 
Eram îngrijorată... Oricum, te-a sunat cineva. Roth? 

— Wrath? 

— Da, acesta e numele. Telefonul tot suna. În cele din 
urmă, am răspuns. Îşi privi mâinile. Eşti sigur că eşti bine? 

— Acum da. 

Ea inspiră adânc, apoi expiră. Expiraţia nu o ajută să- 
şi mai relaxeze umerii. 

— Mary, eu... La naiba, ce îi putea spune ca să nu 
facă situaţia şi mai dificilă? Este în regulă. Indiferent ce s-a 
întâmplat, este în regulă. 

El se apropie de canapea şi se aşeză lângă ea. 

— Ascultă, Mary, vreau să vii cu mine în seara asta. 
Vreau să te duc undeva unde ştiu că vei fi în siguranţă. 
Lesserii, chestiile alea din parc, probabil sunt cu ochii pe 


tine şi te vor căuta prima dată aici. Acum eşti o ţintă pentru 
că ai fost cu mine. 

— Unde vom merge? 

— Vreau să stai cu mine. Presupunând că Wrath avea 
să le deschidă uşa. Este prea periculos pentru tine aici. 
Dacă vânătorii vor veni după tine, asta se va întâmpla 
curând. Vom vorbi în seara asta. Vino cu mine câteva zile 
până când ne vom da seama ce trebuie să facem! 

Momentan nu avea soluţii pe termen lung, dar avea 
să le găsească. Ea devenise responsabilitatea lui în 
momentul în care el o introdusese în lumea lui şi nu avea 
să o lase lipsită de apărare. 

— Ai încredere în mine! Numai câteva zile! 


* 


Mary îşi făcu bagajul, gândindu-se că era nebună. Să 
plece cine ştie unde. Cu un vampir. 

Dar lucrul bizar era că avea încredere în Rhage. Era 
prea sincer pentru a minţi şi prea inteligent pentru a 
subestima amenințarea. În plus, programările ei la 
specialişti începeau abia miercuri după-amiază. lar ea îşi 
luase săptămâna liberă de la muncă. În plus, avea liber de 
la call center. Nu avea să piardă nimic. 

Când intră în living, el se întoarse spre ea, punându-şi 
geanta pe umăr. Ea se uită la jacheta lui neagră, văzând 
nişte umflături pe care înainte nu le luase în considerare. 

— Eşti înarmat? întrebă ea. 

El încuviinţă. 

— Cu ce? Când el nu făcu decât să o privească, Mary 
încuviinţă din cap. Ai dreptate. Probabil este mai bine să nu 
ştiu. Să mergem! 

Merseră în linişte pe Route 22 în zona moartă dintre 
periferia rurală a oraşului Caldwell şi cel mai apropiat oraş 
mai mare. Era un teren rural deluros, împădurit, doar cu 
întinderi mari de pădure între câteva case părăsite, care 
apăreau ocazional pe marginea drumului. Nu exista 
iluminat stradal, erau puţine maşini şi multe căprioare. 


După aproximativ 20 de minute de când plecaseră de 
acasă de la ea, el viră pe un drum cu un singur sens, 
îngust, care urca. Ea analiză ceea ce farurile scoteau în 
evidenţă, dar nu-şi putu da seama unde erau. În mod 
ciudat, nu părea să existe vreun semn că ar fi fost vreo 
pădure sau vreun drum. De fapt, peisajul era monoton, un 
camuflaj pe care nu şi-l putea explica şi pe care nu-l putea 
desluşi indiferent cât de mult clipea. 

De nicăieri, apărură nişte porţi negre din fier. 

Când Mary tresări, Rhage apăsă pe un buton de 
deschidere a uşii garajului, iar porţile grele se mişcară, 
oferindu-le suficient timp pentru a se strecura printre ele. 
Imediat ajunseră în faţa altor porţi. El lăsă geamul în jos şi 
tastă un cod la interfon. Îi întâmpină o voce plăcută, iar el 
privi în sus, în stânga, salutând spre o cameră de 
securitate. 

Al doilea rând de porţi se deschise, iar Rhage acceleră 
pe un drum lung, ce urca. Când cotiră, un zid înalt de 6,5 
metri se materializă la fel cum apăruse prima poartă. După 
ce trecură pe sub o arcadă şi trecură de alte bariere, 
ajunseră într-o curte cu o fântână în mijloc. 

In dreapta se afla o vilă cu patru etaje din piatră gri, 
genul de loc pe care îl vezi în reclamele filmelor de groază: 
gotică, sumbră, opresivă, cu umbre care ar fi făcut oamenii 
să se simtă inconfortabil. Peste drum, se afla o casă mică, 
doar cu un nivel, care dădea însă aceeaşi senzaţie horror. 

Şase maşini, cele mai multe în stil european, scumpe, 
erau parcate ordonat. Rhage parcă maşina GTO între un 
Escalade şi un Mercedes. 

Mary cobori din maşină şi ridică privirea spre vilă. Se 
simţea de parcă ar fi fost privită, ceea ce se şi întâmpla. De 
pe acoperiş, garguiele se holbau la ea, la fel camerele de 
supraveghere. 

Rhage se apropie de ea cu geanta în mână. Avea gura 
încordată şi privirea intensă. 

— Te voi proteja. Ştii asta, da? Când ea încuwviinţă, el 
zâmbi discret. Va fi bine. Dar vreau să rămâi aproape de 
mine. Nu vreau să ne despărţim. Este clar? Vei sta cu mine 


indiferent ce se întâmplă. 

„Incurajare combinată cu un ordin”, se gândi ea. Nu 
avea să fie bine. 

Urcară spre nişte uşi din bronz, iar el deschise una. 
După ce păşiră într-un hol lipsit de geamuri, uşa masivă se 
închise cu o reverberaţie pe care o simţi sub tălpi. Chiar în 
faţă se aflau nişte uşi masive, făcute din lemn şi sculptate 
cu simboluri. Rhage introduse un cod pe o tastatură, apoi 
se auzi sunetul deblocării. El o luă ferm de mână şi 
deschise a doua uşă către un foaier vast. 

Mary rămase cu gura căscată. Era... magic! 

Holul era un curcubeu de culori, la fel de neaşteptat 
precum o grădină înverzind într-o peşteră. Coloane verzi din 
malachit alternau cu unele din marmură bordo, ridicându- 
se de pe o podea mozaic în mai multe nuanţe. Pe pereţii de 
un galben strălucitor atârnau oglinzi cu rame aurii şi 
felinare din cristal. Tavanul, înalt de trei etaje, era o operă 
de artă, cu foiţă de aur, scenele reprezentând eroi, cai şi 
îngeri. In faţă, în centrul grandorii, se aflau nişte scări late 
care urcau la un etaj superior, cu balcon. 

Era frumoasă, în stil rusesc, țarist, dar sunetele din 
acel loc nu erau neapărat formale şi elegante. Din camera 
din stânga răsunau o muzică rap şi voci masculine grave. 
Mingi de biliard care se loveau. Cineva strigă: 

— Dă mai tare, copoiule! 

O minge de fotbal intră în salon şi un bărbat musculos 
veni alergând după ea. Sări şi doar ce puse mâna pe minge 
când un tip şi mai mare, cu părul ca de leu veni peste el. 
Amândoi căzură pe podea, cu picioarele şi mâinile 
încâlcindu-se şi lovindu-se cu putere de perete. 

— Te-am prins, copoiule! 

— Dar încă nu ai mingea, vampirule! 

Bombăneli, râsete şi înjurături colorate se loviră de 
tavanul decorat în timp ce bărbaţii se luptau pentru minge, 
rostogolindu-se, stând unul peste altul. Alţi doi bărbaţi 
uriaşi îmbrăcaţi veniră în fugă ca să privească acţiunea. 
Atunci, un bărbat scund şi bătrân, îmbrăcat în uniformă, 
intră cu o vază din cristal cu un buchet de flori proaspete. 


Majordomul îi ocoli pe bărbaţii care se luptau, zâmbind 
indulgent. 

Apoi se lăsă tăcerea când toţi o observară în acelaşi 
timp. 

Rhage o protejă cu trupul lui. 

— Nenorocitule! zise unul. 

Unul dintre bărbaţi se repezi la Rhage ca un tanc. 
Părul lui negru era tuns milităreşte, iar Mary avu senzaţia 
ciudată că îl mai văzuse. 

— Ce dracului faci? 

Rhage se îndreptă, lăsă geanta jos şi îşi încrucişă 
braţele la piept. 

— Unde este Wrath? 

— Te-am întrebat ceva! se răsti individul. Ce dracului 
ai de gând aducând-o aici? 

— Am nevoie de Wrath. 

— Ţi-am zis să scapi de ea. Sau te aştepţi ca unul 
dintre noi să facă asta pentru tine? 

Rhage îl înfruntă pe bărbat. 

— Ai grijă, Tohr! Nu mă face să te rănesc! 

Mary aruncă o privire în spatele ei. Uşa vestibulului 
încă era deschisă. În acel moment, să aştepte în maşină cât 
timp Rhage clarifica lucrurile i se părea o idee bună. Nu era 
potrivită varianta de a rămâne lipită de el. 

În timp ce se dădea în spate, continua să-l privească. 
Până când se lovi de ceva dur. 

Se întoarse. Ridică privirea. Rămase fără glas. 

Calea ei de scăpare era blocată de un chip cu 
cicatrice, cu ochi negri şi o aură de furie rece ca gheaţa. 

Înainte să se lase pradă fricii, el o luă de braţ şi o 
îndepărtă de uşă. 

— Nici să nu te gândeşti să fugi! Scoţându-şi colții 
lungi, îi măsură trupul. Ciudat, nu eşti genul lui obişnuit. 
Dar eşti în viaţă şi moartă de frică. Aşa că o să fii perfectă 
pentru mine. 

Mary ţipă. 

Toate capetele din foaier se întoarseră. Rhage se 
întinse spre ea, îndepărtând-o şi lipind-o de trupul lui. Vorbi 


aspru, în limba pe care ea nu o înţelegea. 

Bărbatul cu cicatrice miji ochii. 

— Uşor, Hollywood! Îţi păstrez jucăria în casă. O vei 
împărţi sau vei fi egoist, ca de obicei? 

Rhage arăta de parcă avea să se dezlănţuie când 
vocea unei femei îl întrerupse. 

— Oh, pentru Dumnezeu, băieţi! O speriaţi! 

Mary privi pe după pieptul lui Rhage şi văzu o femeie 
coborând scările. Arăta complet normal: păr lung, negru, 
blugi albaştri, pulover cu guler alb. In braţele ei, o pisică 
neagră tocea ca o maşină de cusut. In timp ce se îndrepta 
spre bărbaţi, aceştia se dădură la o parte, făcându-i loc. 

— Rhage, ne bucurăm că ai ajuns acasă în siguranţă. 
Wrath coboară într-un minut. Arătă spre încăperea din care 
ieşiseră bărbaţii. Voi, ceilalţi, înapoi acolo! Acum! Dacă 
aveţi de gând să spargeţi nişte biluţe, faceţi-o la masa de 
biliard. Cina se serveşte într-o jumătate de oră. Butch, ia 
mingea cu tine! 

Îi goni din foaier de parcă nu ar fi fost nişte duri 
încăpăţânaţi. Singurul care rămase fu cel cu tunsoarea 
militărească. 

Acum îl privea pe Rhage mai calm. 

— Va avea repercusiuni, frate! 

Chipul lui Rhage se aspri şi începură să vorbească iar 
în limba lor secretă. 

Femeia cu păr negru veni spre Mary, mângâind gâtul 
pisicii. 

— Nu-ţi face griji! Totul va fi bine. Apropo, eu sunt 
Beth. lar acesta este Boo. 

Mary inspiră adânc, încrezându-se instinctiv în acest 
avanpost feminin singuratic într-o junglă de testosteron. 

— Mary. Mary Luce. 

Beth îi întinse mâna şi îi zâmbi. 

Şi mai mulţi colţi. 

Mary simţi pământul fugindu-i de sub picioare. 

— Cred că leşină! strigă Beth întinzându-se spre ea. 
Rhage! 

Arme puternice o cuprinseră de talie când genunchii i 


se înmuiară. 

Ultimul pe care îl auzi înainte să-şi piardă cunoştinţa 
fu Rhage, care zise: 

— O duc în camera mea. 


* 


Rhage o întinse pe Mary pe patul lui şi aprinse o 
lumină caldă. Oh, Dumnezeule, ce făcuse aducând-o în 
fort? 

Când ea se foi şi deschise ochii, el zise: 

— Eşti în siguranţă aici. 

— Mda, sigur. 

— Mă voi asigura de asta, ce zici? 

— Acum te cred. Zâmbi vag. Imi pare rău că am 
leşinat. De obicei, nu sunt aşa. 

— Este de înţeles. Uite ce e, trebuie să merg să-mi 
întâlnesc fraţii. Vezi încuietoarea de oţel de la uşă? Numai 
eu am cheia, aşa că vei fi în siguranţă aici. 

— Tipii aceia nu s-au bucurat să mă vadă. 

— Asta e problema lor. 

El îi dădu părul după urechi. Voia să o sărute, dar, în 
schimb, se ridică. 

Părea atât de normal ca ea să fie în patul lui, cuibărită 
în muntele de perne pe care el insistase ca ea să doarmă! 
Voia să o aibă acolo mâine, şi poimâine, şi... 

„Nu a fost o greşeală. Aici e locul ei”, se gândi el. 

— Rhage, de ce faci toate acestea pentru mine? Nu- 
mi datorezi nimic şi abia dacă mă cunoşti. 

„Pentru că eşti a mea.” 

Păstrând pentru el acest gând, se aplecă şi îi mângâie 
obrazul. 

— Nu va dura mult. 

— Rhage... 

— Lasă-mă să am grijă de tine! Şi nu îţi face griji! 

Inchise uşa în urma lui şi o încuie înainte să se 
îndepărteze pe hol. Fraţii aşteptau toţi în capătul scărilor, 
cu Wrath în faţa grupului. Regele părea sumbru, 


sprâncenele negre fiind ascunse în spatele ochelarilor. 

— Unde vreţi să facem asta? întrebă Rhage. 

— În biroul meu. 

După ce intrară în încăperea formală, Wrath se duse 
la birou şi se aşeză. Tohr îl urmă, stând în spatele lui, în 
dreapta. Phury şi Z se sprijiniră de un perete tapisat cu 
mătase. Vishous se aşeză pe unul dintre şezlongurile de 
lângă şemineu şi aprinse o ţigară rulată manual. 

Wrath clătină din cap. 

— Rhage, avem probleme serioase. Ai încălcat un 
ordin direct. De două ori. Apoi ai târât aici, în această casă, 
un om, ceea ce ştii că este interzis... 

— Este în pericol... 

Wrath lovi cu pumnul în masă, făcând-o să sară de pe 
podea. 

— Chiar nu vrei să mă întrerupi acum! 

Rhage scrâşnea din dinţi, muşca. Se forţă să 
rostească vorbele respectuoase pe care de obicei le spunea 
fără nicio reţinere. 

— Nu am vrut să te jignesc, milord! 

— Cum spuneam, nu l-ai ascultat pe Tohr şi ai 
continuat ofensa apărând aici cu un om. Unde dracului ţi-a 
fost mintea? La naiba, nu eşti un idiot, în ciuda modului în 
care te comporţi! Este din altă lume, aşa că ne expune. ŞI 
trebuie să ştii că amintirile ei sunt deja pe termen lung şi 
traumatizante. Este compromisă definitiv. 

Rhage simţi un geamăt în piept, pe care pur şi simplu 
nu-l putea reprima. Sunetul se răspândi în cameră ca un 
miros. 

— Nu va fi omorâtă din cauza asta. 

— Mda, dar nu este decizia ta. Ai făcut-o a mea când 
ai adus-o sub acoperişul nostru. 

Rhage scoase colții. 

— Atunci voi pleca. Voi pleca cu ea. 

Sprâncenele lui Wrath se ridicară pe deasupra 
ramelor ochelarilor. 

— Nu este un moment bun pentru ameninţări, frate! 

— Ameninţări? Sunt al dracului de serios! Se calmă, 


frecându-şi faţa şi încercând să respire. Uite ce e, noaptea 
trecută am fost atacați de mai mulţi /esseri. A fost prinsă şi 
am lăsat cel puţin unul dintre acei vânători în viaţă în timp 
ce încercam să o salvez. Şi-a pierdut geanta în încăierare şi, 
dacă unul dintre acei /esseri a supravieţuit, sigur a luat-o. 
Chiar dacă îi voi şterge amintirile, casa ei nu este sigură şi 
nu voi permite să fie luată de Lessening Society. Dacă nu 
putem sta aici şi singurul lucru prin care o pot proteja este 
să dispar cu ea, atunci asta o să fac. 

Wrath se încruntă. 

— ţi dai seama că alegi o femeie în detrimentul 
Frăției. 

Rhage răsuflă din greu. Dumnezeule! Nu se aşteptase 
să se ajungă la asta. Dar bănuise că avea să se întâmple. 

Incapabil să stea pe loc, se îndreptă spre una dintre 
ferestre, care se întindea de la podea până la tavan. Privind 
afară, văzu grădinile terasate, piscina, peluza vastă. Nu se 
concentră însă asupra terenului amenajat. Ceea ce vedea 
era protecţia pe care o oferea fortul. 

Proiectoarele luminau priveliştea. Camerele instalate 
în copaci înregistrau fiecare clipă. Senzorii de mişcare 
monitorizau fiecare frunză colorată care cădea pe pământ. 
lar dacă cineva încerca să urce zidul, avea să fie întâmpinat 
de un gard electric de 240 de volţi. 

Era cel mai sigur loc pentru Mary. Fără excepţie. 

— Nu este o femeie obişnuită pentru mine, şopti el. 
Dacă aş putea, aş lua-o drept shellan. 

Cineva înjură în timp ce alţii inspirară adânc. 

— Nici nu o cunoşti, sublinie Tohr. Şi este om. 

— Şi? 

Vocea lui Wrath era aspră, insistentă. 

— Rhage, nu renunţa la Frăţie din cauza asta! Avem 
nevoie de tine. Rasa are nevoie detine. 

— Atunci se pare că va rămâne aici, nu? Când Wrath 
bombăni, Rhage se întoarse spre el. Dacă Beth ar fi în 
pericol, ai permite să te împiedice ceva să o protejezi? 
Chiar şi Frăția? 

Wrath se ridică de pe scaun şi ocoli biroul din doi paşi. 


Se opri când ajunseră faţă în faţă. 

— Beth a mea nu are de-a face cu alegerile pe care 
le-ai făcut sau cu situaţia în care ne-ai pus. Contactul cu 
oamenii este limitat şi e numai pe teritoriul lor, ştii asta. ŞI 
nimeni nu locuieşte în această casă cu excepţia fraţilor şi a 
shellanilor lor - asta dacă au. 

— Dar Butch? 

— Este singura excepţie. Şi i se permite să stea aici 
doar pentru că V l-a văzut în vise. 

— Dar Mary nu va rămâne aici pentru totdeauna. 

— Ce-ţi imaginezi? Crezi că Lessening Society va 
renunţa? Crezi că rasa oamenilor va deveni brusc mai 
tolerantă? Revino-ţi! 

Rhage cobori vocea, dar nu şi privirea. 

— Este bolnavă, Wrath. Are cancer. Vreau să am grijă 
de ea şi nu din cauza /esserilor de coşmar. 

Se lăsă un lung moment de tăcere. 

— Rahat, ai creat o legătură cu ea. Wrath îşi trecu 
mâna prin părul lung. Pentru Dumnezeu... Abia ce ai 
întâlnit-o, frate! 

— Şi ţie cât ţi-a luat să o marchezi pe Beth? 24 de 
ore? Bine, ai aşteptat două zile. Da, ce bine că ţi-ai luat 
timp! 

Wrath râse. 

— Nu încetezi să aduci vorba de shellanul meu, nu? 

— Milord, Mary este... diferită pentru mine. Nu voi 
pretinde că înţeleg de ce. Tot ce ştiu este că îmi face inima 
să tresalte şi nu pot ignora asta... La dracu’, nu vreau să 
ignor asta! Deci ideea de a o lăsa la mila celor din 
Lessening Society pur şi simplu nu este o opţiune. Când 
vine vorba de ea, toate instinctele mele protectoare se 
activează şi nu le pot îndepărta. Nici măcar de dragul 
Frăției. 

Rhage tăcea, iar minutele treceau. Orele. Sau poate 
că fuseseră numai câteva clipite. 

— Dacă Îi voi permite să stea aici, zise Wrath, o fac 
numai pentru că o vezi ca pe perechea ta şi numai dacă îşi 
poate ţine gura închisă. Şi tot trebuie să ne ocupăm de 


ceva - ai încălcat ordinele lui Tohr. Nu pot trece cu vederea. 
Trebuie să-i spun Fecioarei Scrib. 

Rhage răsuflă uşurat. 

— Voi accepta consecinţele. 

— Fie. Wrath se întoarse la birou şi se aşeză. Mai am 
nişte lucruri de discutat cu voi, fraţilor! Tohr, tu urmezi! 

Tohrment păşi în faţă. 

— Veşti proaste. Am primit veşti de la o familie civilă. 
Un bărbat, după zece ani de la tranziţie, a dispărut noaptea 
trecută din zona de la periferie. Am trimis un e-mail către 
comunitate, informându-i pe toţi că trebuie să fie extrem de 
precauţi când ies şi că toţi cei care lipsesc trebuie să fie 
raportați către noi imediat. De asemenea, eu şi Butch am 
stat de vorbă. Pe poliţist îl duce capul. Are cineva ceva 
împotrivă dacă îl implic puţin în treburile noastre? Când 
mulţi încuviinţară din cap, Tohr îşi concentră atenţia asupra 
lui Rhage. 

— Acum spune-ne ce s-a întâmplat noaptea trecută în 
parc! 


După plecarea lui Rhage, când se simţi suficient de 
puternică pentru a se ridica, Mary se dădu jos din pat şi 
verifică uşa. Era încuiată şi solidă, aşa că se simţi cu 
adevărat în siguranţă. Când văzu un întrerupător în stânga, 
îl aprinse, luminând camera. 

„Sfinte... Casa de Windsor!” 

Draperii din mătase atârnau la ferestre, în nuanţe de 
roşu şi auriu. Satinul şi mătasea decorau patul uriaş, antic, 
iacobin, ai cărui stâlpi probabil erau în totalitate din 
trunchiuri de stejar. Pe podea se afla un covor Aubusson, 
pe pereţi picturi în ulei... 

Dumnezeule mare, oare tabloul acela, Madona cu 
Pruncul, chiar era un Rubens adevărat? 

Nu erau însă numai lucruri tip Sotheby. Existau şi un 
TV cu plasmă, un echipament stereo suficient ca să se audă 
un spectacol Super Bowl, un calculator demn de NASA. ŞI 


un Xbox pe podea. 

Se îndreptă spre rafurile cu cărţi, unde stăteau 
mândre şi drepte volume legate în piele, scrise în limbi 
străine. Cercetă titlurile apreciativ până când dădu de 
colecţia de DVD-uri. 

„Oh, umanitatea!” 

Seria Austin Powers. Aliens şi Alien. Fălci. Toate cele 
trei filme Un polițist cu explozie întârziată. Godzilla. 
Godzilla. Godzilla... Stai, restul raftului era plin numai cu 
Godzilla. Se uită mai jos. Vineri 13, Halloween, Coşmarul de 
pe Elm Street. Ei bine, măcar nu se deranjase să cumpere 
continuarea. Pădurea snobilor. Seria Cartea morților. 

Era de mirare cum Rhage nu orbise cu atâta cultură 
pop. 

Mary intră în baie şi aprinse luminile. Un jacuzzi de 
mărimea livingului ei era instalat pe podeaua din marmură. 

Asta da frumusețe, se gândi ea. 

Auzi uşa deschizându-se şi fu uşurată când Rhage îi 
strigă numele. 

— Sunt aici, mă uit la cadă. Intră din nou în dormitor. 
Ce s-a întâmplat? 

— Totul este bine. 


„Eşti sigur?” - vru ea să întrebe pentru că el era 
încordat şi preocupat în timp ce se îndrepta spre 
garderobă. 

— Nu-ţi face griji, poţi sta aici. 

— Dar... 

— Niciun dar! 


— Rhage, ce se petrece? 

— Trebuie să ies cu fraţii în seara asta. Se întoarse 
fără haină şi o duse în pat, trăgând-o lângă el în timp ce se 
aşeză. Doggenii, servitorii noştri, ştiu că eşti aici. Sunt 
incredibil de loiali şi prietenoşi, nu trebuie să te temi. Fritz, 
care administrează casa, îţi va aduce nişte mâncare în scurt 
timp. Dacă ai nevoie de ceva, cere-i! Mă întorc în zori. 

— Voi fi încuiată aici până atunci? 

El clătină din cap şi se ridică. 

— Eşti liberă să te plimbi prin casă. Nimeni nu te va 


atinge. Luă o bucată de hârtie dintr-o cutie din piele şi 
scrise pe ea. Acesta este numărul meu de telefon. Mă poţi 
suna dacă ai nevoie de mine şi mă voi întoarce într-o clipă. 

— Ai vreun transportor ascuns pe undeva? 

Rhage o privi şi dispăru. 

Nu se putea spune că /eşise din cameră foarte 
repede. Ci puf. Dispăruse! 

Mary sări din pat, înăbuşindu-şi un strigăt alarmat. 

Mâna lui Rhage o cuprinse din spate. 

— Într-o clipă. 

Ea îl prinse de încheieturi, strângându-l de oase 
pentru a se asigura că nu avea halucinaţii. 

— Ce scamatorie! Vocea ei era gâtuită. Ce altceva 
mai ai sub pălărie? 

— Pot aprinde şi închide lucruri. Camera se întunecă. 
Pot aprinde lumânări. Două dintre ele se aprinseră în 
garderoba lui. Şi mă pricep la încuietori şi chestii. 

Auzi încuietoarea uşii, apoi dulapul închizându-se şi 
deschizându-se. 

— Oh, mai ştiu să fac ceva incredibil cu limba şi cu o 
codiţă de cireaşă. 

O sărută pe gât şi se îndreptă spre baie. Uşa se 
închise, iar ea auzi duşul pornind. 

Mary rămase încremenită, mintea ei zgâriind precum 
un ac pe un disc. Privind colecţia de DVD-uri, decise că fuga 
de realitate era bine-venită. Mai ales când o persoană 
avusese prea multe ciudăţenii, prea multe abateri de la 
realitate, prea multe... de toate. 

Când Rhage ieşi câteva clipe mai târziu, bărbierit, 
mirosind a săpun, cu un prosop înfăşurat în jurul şoldurilor, 
ea era întinsă pe pat, privind la TV Austin Power - 
Goldmember. 

— Hei, este un film clasic! 

El îi zâmbi şi privi ecranul. 

Ea uită complet de film când privi acei umeri laţi, 
muşchii braţelor, prosopul care lua forma posteriorului. Și 
tatuajul. Acea creatură feroce, forţoasă, cu ochi albi. 

— Gemeni, Basil, gemeni, zise Rhage la momentul 


potrivit, cu intonaţia perfectă. 

Îi făcu cu ochiul şi se îndreptă spre dulap. 

Împotriva instinctelor ei, îl urmă şi se sprijini de unul 
dintre glafuri, încercând să pară relaxată. Rhage stătea cu 
spatele la ea, trăgându-şi o pereche de pantaloni din piele 
neagră, stil comando. Tatuajul se mişca odată cu el în timp 
ce trăgea fermoarul. 

Ea oftă discret. „Ce bărbat! Vampir. Orice ar fi.” 

El privi peste umăr. 

— Eşti bine? 

De fapt, se aprinsese complet. 

— Mary? 

— Sunt bine. Coborându-şi privirea, se concentră cu 
interes asupra colecţiei de pantofi aliniaţi pe podea. De 
fapt, mă voi trata singură cu colecţia ta de filme până când 
o să intru într-o comă culturală. 

În timp ce se aplecă pentru a-şi trage şosetele, ochii 
ei căzură pe pielea lui. Goală, fină, aurie... 

— Apropo de dormit, zise el. Voi dormi pe podea. 

Dar ea se gândi că voia să stea cu el în acel pat mare. 

— Nu te prosti, Rhage! Suntem adulţi amândoi. lar 
chestia aia este suficient de lată pentru şase persoane. 

El ezită. 

— Bine. Îţi promit că nu voi sforăi! 

„Şi ce-ai zice să nu-ţi ţii mâinile numai pentru tine?” 

Trase pe el un tricou cu mânecă scurtă şi se încălţă cu 
nişte bocanci. Apoi se opri, ţintuind cu privirea un dulap 
metalic, înalt până în tavan, aflat în peretele şifonierului. 

— Mary, ce-ar fi să ieşi? Am nevoie de un minut. Bine? 

Ea se înroşi şi se întoarse. 

— Îmi pare rău! Nu am vrut să-ţi invadez intimitatea... 

El o luă de mână. 

— Nu este vorba despre asta. Numai că s-ar putea să 
nu-ţi placă ce vei vedea. 

De parcă ar fi putut fi mai şocată de atât? 

— Continuă, bolborosi ea. Fă... ce vrei! 

Rhage îi mângâie încheietura cu degetul mare, apoi 
deschise dulapul metalic. Scoase o teacă neagră din piele şi 


o puse pe umeri, fixând-o pe pectorali. Urmă o centură lată, 
de genul celor purtate de poliţişti, dar în teacă nu se afla 
nimic. 

El o privi. Apoi scoase armele. 

Două pumnale lungi, cu lamă neagră, pe care le fixă 
la piept, cu mânerele în jos. Un pistol strălucitor pe care îl 
verifică repede, cu mişcări sigure, să vadă dacă avea 
gloanţe înainte de a-l prinde la şold. Stele de arte marţiale 
şi cartuşe negre de muniţie pe care le îndesă la centură. 
Mai ascunse undeva un cuţit mic. 

Işi luă din cuier trendul negru din piele şi îl trase pe el, 
palpând buzunarele. Mai scoase un pistol din dulapul cu 
arme şi-l verifică repede înainte să-l bage printre faldurile 
din piele. Mai băgă câteva stele în buzunarele hainei. Apoi 
adăugă încă un pumnal. 

Se întoarse cu faţa la Mary, iar ea se dădu înapoi. 

— Mary, nu mă privi de parcă aş fi un străin. Pe sub 
toate astea, sunt tot eu. 

Ea nu se opri decât când se lovi de pat. 

— Eşti un străin, şopti ea. 

Chipul i se încordă şi vocea i se aspri. 

— Mă întorc înainte de ivirea zorilor. 

Plecă fără vreo ezitare. 

Mary nu ştiu cât timp rămase aşezată, holbându-se la 
covor. Dar, când ridică privirea, se duse şi luă telefonul. 


Capitolul 24 


Bella deschise cuptorul, aruncând un ochi la cina ei, 
apoi renunţă. 

„Ce dezastru!” 

Luă o pereche de mănuşi de bucătărie şi scoase 
friptura. Biata friptură se strânsese, se înnegrise la 
suprafaţă şi începuse să se crape, atât de uscată era. Era 
necomestibilă, mai potrivită drept material de construcţii 
decât cină pe o farfurie. Alte câteva zeci şi nişte mortar şi 


ar fi construit zidul pe care îl dorea în jurul terasei. 

Inchizând cuptorul cu şoldul, ar fi putut jura că din 
fundul cuptorului ei Viking cineva se holba la ea. 
Animozitatea era reciprocă. Când fratele ei terminase casa 
de la fermă pentru ea, îi cumpărase ce era mai bun, 
deoarece aşa făcea Rehvenge. Faptul că ea prefera 
bucătăriile în stil vechi, uşile care scârţâiau şi aerul discret 
de vechi al locului nu contase. Şi ferească Dumnezeu să se 
fi plâns de măsurile de securitate! Singura modalitate prin 
care Rehvenge îi permisese să se mute fusese să Îi 
construiască o casă antiincendiu, antiglont şi impenetrabilă 
ca un muzeu. 

Ah, bucuria de a avea un frate autoritar cu o 
mentalitate de temnicer! 

Scoase tava şi se îndreptă spre uşile franţuzeşti care 
dădeau spre curte, când sună telefonul. 

Când răspunse, speră să nu fie Rehvenge. 

— Alo? 

Urmă o pauză. 

— Bella? 

— Mary! Te-am sunat mai devreme. Stai puţin, trebuie 
să hrănesc ratonii! Lăsă telefonul pe masă, ieşi în curte, 
aruncă mâncarea şi se întoarse. După ce aşeză tava în 
chiuvetă, ridică receptorul. Ce mai faci? 

— Bella, vreau să ştiu ceva. 

Vocea femeii era gâtuită. 

— Orice, Mary. Ce s-a întâmplat? 

— Eşti una... de-ale lor? 

Bella se aşeză pe scaunul de la masa din bucătărie. 

— Adică dacă sunt diferită de tine? 

— Îhî... 

Bella privi spre acvariu. Acolo totul părea mereu atât 
de calm, se gândi ea. 

— Da, Mary. Da, sunt diferită. 

Se auzi o răsuflare în telefon. 

— Oh, slavă Domnului! 

— Cumva, nu credeam că asta va fi o uşurare. 

— Este. Eu... chiar trebuie să vorbesc cu cineva. Sunt 


atât de confuză! 

—  Confuză... „Stai puţin!” De ce purtau această 
conversaţie? Mary, de unde ştii despre noi? 

— Mi-a spus Rhage. Mă rog, mi-a şi arătat. 

— Adică nu ţi-a şters... îţi aminteşti de el? 

— Stau cu el. 

— Ce faci? 

— Aici. La reşedinţă. Cu un grup de bărbaţi vampiri... 
Dumnezeule, acel cuvânt... Femeia îşi drese vocea. Sunt 
aici cu vreo cinci tipi la fel ca el. 

Bella îşi duse mâna la gură. Nimeni nu stătea cu cei 
din Frăţie. Nimeni nu ştia unde locuiau. lar această femeie 
era om. 

— Mary, cum... cum s-a întâmplat? 

Când povestea se încheie, Bella rămase uluită. 

— Alo? Bella? 

— Scuze, eu... Eşti bine? 

— Cred că da. Acum sunt, în sfârşit, bine. Ascultă, 
trebuie să ştiu ceva. De ce ne-ai adus împreună? Pe mine şi 
pe Rhage? 

— Te-a văzut şi... te-a plăcut. Mi-a promis că nu-ţi va 
face rău, iar ăsta a fost singurul motiv pentru a vă stabili o 
întâlnire. 

— Când m-a văzut? 

— În noaptea în care l-am dus pe John la centrul de 
antrenament. Sau nu-ţi aminteşti? 

— Nu, nu-mi amintesc, dar Rhage mi-a spus că am 
fost acolo. John este... vampir? 

— Da, este. Urmează tranziţia lui, de aceea m-am 
implicat. Dacă unul dintre ai noştri nu va fi alături de el 
când va începe tranziţia, va muri. Are nevoie să bea de lao 
femeie. 

— Deci în acea noapte în care l-ai întâlnit, ai ştiut. 

— Da. Bella îşi alese cuvintele cu grijă. Mary, te 
ameninţă în vreun fel războinicul? Este... delicat cu tine? 

— Are grijă de mine. Mă protejează. Dar habar nu am 
de ce. 

Bella oftă, crezând că ştia. Având în vedere obsesia 


războinicului pentru femeie, probabil formase o legătură cu 
ea. 

— Dar voi veni acasă în curând, zise femeia. În câteva 
zile. 

Bella nu era prea sigură de asta. Mary era mult mai 
implicată în lumea lor decât îşi dădea seama. 


* 


Mirosul de gaz era neplăcut, se gândi O în timp ce 
manevra Toro Dingo în întuneric. 

— Bun. Suntem gata! strigă U. 

O îl opri şi supraveghe zona din pădure pe care o 
defrişase. Plată, cu o suprafaţă de 150 de metri pătraţi, 
reprezenta locul unde avea să se ridice clădirea pentru 
persuasiune plus încăperea unde ei aveau să lucreze. 

U păşi pe zona netezită şi se adresă grupului de 
lesseri. 

— Să începem să ridicăm pereţii! Vreau trei laturi 
ridicate. Lăsaţi una deschisă. U dădu nerăbdător din mână. 
Haide! Mişcaţi-vă! 

Bărbaţii ridicară ramele din scânduri lungi de 2,5 
metri şi le cărară. 

Sunetul unei maşini apropiindu-se îi opri pe toţi, deşi 
lipsa farurilor sugeră că era alt /esser. Cu vederea lor 
nocturnă superioară, membrii putură să se mişte în noapte 
de parcă ar fi fost miezul zilei. Oricine se afla la volan, 
evitând copacii, avea aceeaşi acuitate. 

Când domnul X cobori din camionetă, O se îndreptă 
spre el. 

— Sensei, zise O, făcând o reverență. 

Ştia că nemernicul aprecia respectul şi cumva nu mai 
era la fel de amuzant să-l enerveze. 

— Domnule O, pare că faceţi progrese. 

— Permite-mi să-ţi arăt ce facem! 

Trebuiră să ridice vocea din cauza zgomotului produs 
de bormaşini, dar nu exista niciun motiv să-şi facă griji din 
cauza zgomotului. Se aflau ascunşi în mijlocul a 75 de acri 


de pământ, la aproximativ 30 de minute de periferia 
oraşului Caldwell. Spre vestul proprietăţii se afla o mlaştină 
care fusese una dintre zonele inundate ale râului Hudson. 
Nordul şi estul erau acoperite de Muntele Big Notch, o 
grămadă de roci deţinute de stat, pe care alpiniştii nu le 
preferau din cauza găurilor de şerpi cu clopoței şi pe care 
turiştii nu le găseau deloc atrăgătoare. Singurul punct de 
expunere era dinspre sud, dar ţăranii care locuiau în 
fermele împrăştiate, amărâte nu păreau genul care să 
hoinărească. 

— Arată bine, zise domnul X. Unde aşezi unitatea de 
depozitare? 

— Aici. O stătea deasupra unei bucăţi de pământ. 
Vom primi materialele de dimineaţă. Ar trebui să fim gata 
să primim vizitatori peste o zi. 

— Te-ai descurcat foarte bine, fiule! 

La dracu’, O ura apelativul fiule. Chiar îl ura. 

— Mulţumesc, sensei, zise el. 

— Acum vino cu mine la maşină! Când se îndepărtară 
de locul în care se lucra, domnul X i se adresă. Spune-mi 
ceva. Ai contact frecvent cu cei din Beta? 

O se asigură că nu avea să se întrerupă contactul 
vizual. 

— Nu chiar. 

— L-ai întâlnit pe vreunul dintre ei în ultima vreme? 

Dumnezeule, unde voia să ajungă /esserul suprem cu 
asta? 

— Nu. 

— Nici noaptea trecută? 

— Nu, cum am spus, nu ies cu cei din Beta. O se 
încruntă. Ştia că, dacă cerea o explicaţie, avea să pară 
defensiv, dar la dracu'! Despre ce e vorba? 

— Acei Beta pe care i-am pierdut în parc păreau 
promiţători. Detest să cred că ţi-ai masacrat competitorii. 

— Un frate... 

— Da, un membru al Frăției i-a atacat. Corect. Ciudat 
însă că fraţii mereu se asigură că îşi înjunghie victimele 
pentru ca trupurile lor să se dezintegreze. Noaptea trecută 


însă, acei Beta au fost lăsaţi acolo, să moară. Erau destul 
de răniţi, aşa că nu au putut răspunde la întrebări când au 
fost găsiţi de detaşamentul lor de sprijin. Deci nimeni nu 
ştie ce s-a întâmplat. 

— Nu am fost în parc, iar tu ştii asta. 

— Da? 

— Pentru Dumnezeu... 

— Ai grijă cum vorbeşti! Ai grijă cum te comporţi! 
Ochii palizi ai domnului O se mijiră. Ştii pe cine voi chema 
dacă trebuie să-ţi pun iar zgarda. Acum înapoi la muncă! Vă 
voi întâlni pe tine şi pe ceilalţi membri din elită la prima oră 
pentru verificare. 

— Credeam că pentru asta avem e-mailuri, zise O 
printre dinţi. 

— De acum înainte, pentru tine şi echipa ta va fi 
personal. 

Când porni camioneta, O rămase privind în noapte, 
ascultând sunetele produse de lucrările de construcţie. Ar fi 
trebuit să fiarbă de furie. În schimb era doar... obosit. 

Dumnezeule, nu mai era deloc entuziasmat de munca 
lui! Şi nici măcar nu se putea enerva din cauza prostiilor 
domnului X. 

Emoţia dispăruse. 


Mary privi ceasul digital: 1.56. Zorile încă erau la ore 
distanţă şi nici nu încăpea vorba de somn. Tot ce îşi 
imagina când închidea ochii erau acele arme atârnând de 
trupul lui Rhage. 

Ea se răsuci pe spate. Ideea de a nu-l mai revedea era 
atât de deranjantă, încât refuză să se concentreze asupra 
acelor sentimente. Pur şi simplu le accepta, le purta fără 
plăcere, sperând să aibă un motiv de uşurare. 

Dumnezeule, îşi dorea să se întoarcă la momentul în 
care el plecase! L-ar fi îmbrăţişat cu putere. l-ar fi ţinut o 
predică aspră despre cum trebuia să se protejeze chiar 
dacă ea nu ştia nimic despre luptă, iar el era, spera ea, un 


maestru. Doar îl voia în siguranţă... 

Brusc uşa se descuie. Când se deschise, părul blond al 
lui Rhage strălucea în lumina de pe culoar. 

Mary se ridică din pat, traversă camera în grabă şi se 
aruncă în braţele lui. 

— Oh, ce... El o luă în braţe şi o ridică, ţinând-o lipită 
de el în timp ce intră şi închise uşa în urma lor. Când îi dădu 
drumul, ea alunecă pe trupul lui. Eşti bine? 

Când picioarele îi atinseră podeaua, ea reveni la 
realitate. 

— Mary? 

— Ah, da... da, sunt bine. Se dădu într-o parte. Privi în 
jur. Se făcu roşie ca racul. Sunt numai... Da, voi merge în 
pat acum. 

— Stai, femeie! Rhage îşi scoase trenciul, teaca şi 
centura. Intoarce-te! Imi place cum m-ai întâmpinat! 

Işi deschise larg braţele, iar ea se strecură între ele, 
strângându-l cu putere, simţindu-l respirând. Trupul lui era 
atât de cald şi mirosea incredibil, ca aerul proaspăt şi ceva 
transpiraţie. 

— Nu mă aşteptam să fii trează, şopti el, mângâindu-i 
spatele. 

— Nu am putut să dorm. 

— Ţi-am zis, eşti în siguranţă aici, Mary. Degetele lui îi 
găsiră baza gâtului şi o pipăiră. La naiba, eşti tensionată. 
Eşti sigură că eşti bine? 

— Sunt bine. Serios. 

El se opri din pipăit. 

— Răspunzi vreodată sincer la întrebarea asta? 

— Tocmai am făcut-o. „Oarecum.” 

Mâna lui începu să o mângâie iar. Îmi promiti ceva? 

— Ce? 

— Îmi vei spune când nu vei fi în regulă? Vocea lui 
deveni provocatoare. Ştiu că eşti puternică, aşa că nu-mi 
voi face mereu griji. Nu va trebui să îţi faci griji că voi muri 
din cauza asta. 

Ea râse. 

— Promit! 


Îi ridică bărbia cu degetul, cu privirea gravă. 

— Voi ţine minte ce ai spus. Apoi o sărută pe obraz. 
Ascultă, voiam să merg în bucătărie şi să iau ceva de 
mâncare. Vrei să vii cu mine? Casa este liniştită. Ceilalţi 
fraţi încă sunt afară. 

— Sigur. Lasă-mă să mă schimb! 

— Pune unul dintre puloverele mele. Merse spre dulap 
şi scoase ceva moale, negru, de mărimea unei prelate. Imi 
place ideea ca tu să-mi porţi hainele. 

În timp ce el o ajută să se îmbrace, zâmbetul lui era 
expresia masculină a satisfacţiei. Şi a posesivităţii. 

Şi i se potrivea mănuşă! 


* 


Când terminară de mâncat şi se întorseseră în camera 
lui, Rhage avea probleme de concentrare. Murmurul vibra 
cu forţă, mai mult ca niciodată. Şi era complet excitat, 
trupul lui fiind atât de aprins, încât simţi că sângele avea să 
i se usuce în vene. 

Când Mary se duse spre pat şi se aşeză, el făcu 
repede duş şi se întrebă dacă nu cumva ar fi fost bine să îşi 
relaxeze erecţia înainte să se întoarcă. Nenorocirea aia era 
atât de tare, de încordată şi îl durea îngrozitor, iar apa care 
îi curgea pe trup îl făcea să se gândească la mâinile lui 
Mary pe pielea lui. Se atinse şi îşi aminti cum se mişca 
satisfăcută de gura lui când el îi descoperea cele mai 
discrete secrete. Rezistă mai puţin de un minut. 

Când termină, orgasmul gol nu făcu decât să-l excite 
şi mai mult. Era ca şi cum trupul lui ştia că adevărata 
plăcere era în dormitor şi că nu avea de gând să se lase 
distras. 

Înjurând, ieşi de la duş şi se şterse, apoi se îndreptă 
spre dulap. Apreciind atenţia la detalii a lui Fritz, căută 
până când găsi - slavă Domnului! - o pijama pe care nu o 
purtase niciodată. O îmbrăcă şi apoi îşi trase pe el un halat 
asortat, pentru siguranţă. 

Rhage zâmbi, simțindu-se de parcă purta jumătate din 


dulapul ăla nenorocit. Dar asta era ideea. 

— Camera este suficient de caldă pentru tine? întrebă 
el, în timp ce aprinse o lumânare şi stinse lampa. 

— Este perfect. 

E| se simţea ca la tropice. lar temperatura creştea pe 
măsură ce se apropia de pat. Se aşeză în partea opusă. 

— Ascultă, Mary, cam peste o oră, pe la 4.45, vei auzi 
jaluzelele coborând. Coboară treptat peste ferestre. Nu este 
atât de zgomotos, dar nu vreau să te sperii. 

— Mulţumesc! 

Rhage se aşeză peste cuvertură şi-şi încrucişă 
picioarele la gleznă. Totul îl irita, camera caldă, pijamaua, 
halatul. Acum ştia cum se simțeau cadourile împachetate 
cu hârtie şi funde: iritate. 

— De obicei porţi toate astea în pat? întrebă ea. 

— Absolut. 

— Atunci de ce ai eticheta pe halat? 

— În caz că mai vreau unul, să ştiu ce model este. 

Se întoarse pe o parte, departe de ea. Se răsuci din 
nou, privind tavanul. O clipă mai târziu, se întoarse pe 
burtă. 

— Rhage! 

Vocea ei era încântătoare în acea linişte. 

— Ce? 

— Dormi gol, nu? 

— Ah, de obicei. 

— Uite, poţi să te dezbraci. Nu mă va deranja. 

— Nu am vrut să te simţi... inconfortabil. 

— Ceea ce mă face să mă simt inconfortabil este că 
te-ai întors pe partea cealaltă a patului. Mă simt ca o salată 
aruncată. 

Ar fi râs de tonul ei, dar pulsaţia fierbinte dintre 
picioarele lui îi absorbea umorul. 

Ah, dacă el crezuse că eliberarea de care avusese 
parte avea să-l ţină stăpân pe sine, îşi pierduse minţile. O 
voia atât de mult încât ceea ce purta sau nu purta nu avea 
să facă nicio diferenţă. 

Rămânând cu spatele la ea, se ridică şi se dezbrăcă. 


Cu discreţie, reuşi să se bage sub aşternuturi fără să-i arate 
vreun pic din ce se afla în faţă. Acea excitare monstruoasă 
nu era ceva despre care ea trebuia să ştie. 

Stătea pe o parte, fără să o privească. 

— Pot să-l ating? întrebă ea. 

Erecţia lui pulsă, ca şi cum s-ar fi oferit voluntară. 

— Ce să atingi? 

— Tatuajul. Mi-ar plăcea... să-l ating. 

Dumnezeule, era atât de aproape de el, iar vocea ei - 
acea voce dulce, minunată - era magică! Murmurul din 
trupul lui îl făcea să se simtă de parcă avea un mixer în 
burtă. 

Când el nu răspunse, ea şopti. 

— Las-o baltă! Nu... 

— Nu. Doar că... Rahat! Ura răceala din tonul ei. Mary, 
este în regulă. Fă ce doreşti! 

Auzi aşternuturile foşnind. Simţi salteaua mişcându-se 
puţin. Apoi simţi vârfurile degetelor ei atingându-i umărul. 
Încercă să îşi ascundă tresărirea. 

— Unde l-ai făcut? şopti ea, atingând conturul 
blestematului de tatuaj. Este extraordinar! 

Tot trupul lui se tensionă ca şi cum ştia cu precizie ce 
parte a bestiei atinsese. Acum atingea piciorul din faţă, iar 
el ştiu asta deoarece corespundea cu furnicătura din 
propriul picior. 

Rhage închise ochii, devenind captiv între plăcerea de 
a fi mângâiat de ea şi realitatea că el flirta cu dezastrul. 
Vibraţia, arsura, totul se accentua, chemând cea mai 
întunecoasă şi distructivă latură a lui. 

Inhală printre dinţi, în timp ce ea mângâie coastele 
animalului. 

— Pielea ta este atât de moale, zise ea, trecându-şi 
palma peste coloana lui. 

Încremenit, incapabil să respire, se rugă să se 
controleze. 

— ŞI... Ei bine... Ea se retrase. Cred că este frumos. 

Înainte ca ea să îşi dea seama că el se mişcase, era 
deasupra ei. Şi nu era un gentleman. Işi împinse coapsele 


între picioarele ei, îi prinse braţele deasupra capului, iar 
gura lui o găsi pe a ei. În timp ce ea se arcuia sub el, 

Rhage îi prinse cămaşa de noapte şi o ridică. Avea să 
o posede. Chiar în acel moment şi în patul lui, exact aşa 
cum voise. 

lar ea avea să fie perfectă. 

Coapsele ei cedară în faţa alor lui, deschizându-se 
larg, iar ea îl grăbi, numele lui părăsind buzele ei ca un 
geamăt. Sunetul aprinse tremurul violent din el, unul care îi 
întuneca vederea şi care îi trimitea fiori în braţe şi în 
picioare. Îl consuma să o aibă, îi alunga orice urmă de 
maniere care îi ascundeau instinctele. Era brutal, sălbatic 
şi... 

Era la limita imploziei care anunţa blestemul. 

Teroarea îi dădu puterea de care avea nevoie ca să 
sară de lângă ea şi să se plimbe bezmetic prin cameră. Se 
lovi de ceva. De perete. 

— Rhage! 

Aşezându-se pe podea, îşi acoperi faţa cu mâinile 
tremurânde, ştiind că ochii lui erau albi. Trupul îi tremura 
atât de tare, încât cuvintele ieşeau în valuri. 

— Mi-am ieşit din minţi... Este... Rahat, nu pot... 
Trebuie să stau departe de tine. 

— De ce? Nu vreau să te opreşti... 

Vorbi peste ea. 

— Sunt lihnit după tine, Mary! Sunt al dracului de... 
înfometat, dar nu te pot avea. Nu te voi avea. 

— Rhage! se răsti ea, ca şi cum încerca să ajungă la 
el. De ce nu? 

— Nu mă vrei. Crede-mă, chiar nu mă vrei aşa! 

— Pe dracu’ nu vreau! 

Nu avea de gând să-i spună că era o bestie care 
stătea la pândă. Aşa că alese să o dezguste în loc să o 
sperie. 

— Doar săptămâna asta m-am culcat cu opt femei. 

Urmă o pauză lungă. 

— Dumnezeule mare! 

— Nu vreau să te mint. Să fie clar! Am făcut mult sex 


anonim. Am fost cu atât de multe femei fără să-mi pese 
vreodată de vreuna. Şi nu vreau să cred că te-aş folosi 
astfel. 

Acum, când îşi simţea pupilele din nou negre, se 
întoarse spre ea. 

— Spune-mi că ai făcut sex protejat! zise ea. 

— Când femeile mi-o cer, da. 

Ochii i se aprinseră. 

— Şi când nu o fac? 

— Nu aş putea lua de la ele nici răceala comună, nici 
SIDA, hepatita C sau altă boală cu transmitere sexuală. ŞI 
nici eu nu sunt purtător al acestor boli. Virusurile umane nu 
ne afectează. 

Ea trase aşternuturile până la umeri. 

— De unde ştii că nu le laşi însărcinate? Sau oamenii 
şi vampirii nu pot... 

— Hibrizii sunt rari, dar se întâmplă. Şi pentru mine 
este evident când femeile sunt fertile. Pot mirosi asta. Dacă 
sunt sau urmează să fie în curând, nu fac sex cu ele, nici 
chiar cu protecţie. Dacă voi avea copii, aceştia vor fi 
născuţi în siguranţă, în lumea mea. lar pe mama lor o voi 
iubi. 

Mary îşi feri privirea, rămânând nemişcată, bântuită. 
El ridică privirea pentru a vedea la ce se uita ea. Era tabloul 
cu Madona şi Pruncul de lângă dulap. 

— Mă bucur că mi-ai spus, zise ea în cele din urmă. 
Dar de ce trebuie să o faci cu străini? De ce nu poţi fi cu 
cineva pe care... De fapt, nu-mi răspunde! Nu este 
problema mea. 

— Aş prefera să fiu cu tine, Mary. Faptul că nu te pot 
avea este o... tortură. Te vreau atât de mult, încât nu mai 
pot îndura. El inspiră adânc. Dar poţi să-mi spui sincer că 
mă vrei acum? Deşi, la dracu’, chiar dacă ai face-o, mai 
este ceva. Mă tem că-mi voi pierde controlul. Mă tulburi 
altfel decât o fac celelalte femei. 

Se lăsă un lung moment de tăcere. Ea îl întrerupse. 

— Mai spune-mi o dată că eşti nefericit pentru că nu 
ne putem culca împreună, zise ea sec. 


— Sunt foarte nefericit. Mă doare. Sunt excitat tot 
timpul. Sunt distrat şi enervat. 

— Bine. Ea râse. La naiba, sunt o nemernică, nu? 

— Deloc. _ 

Camera fu cuprinsă de tăcere. In cele din urmă, el se 
aşeză şi se ghemui pe o parte, sprijinindu-şi capul pe braţ. 

Ea oftă. 

— Nu mă aştept ca acum să dormi pe podea. 

— Este mai bine aşa. 

— Pentru Dumnezeu, Rhage, urcă-te în pat! 

Vocea lui deveni un mormăit. 

— Dacă mă întorc în acel pat, nu există nicio şansă să 
nu mă îndrept spre acel loc dulce dintre picioarele tale. Şi 
nu ar fi numai cu mâinile şi limba mea de data asta. M-aş 
întoarce unde rămăsesem. Trupul meu deasupra trupului 
tău, fiecare centimetru excitat din mine disperat să te 
pătrundă. 

În timp ce simţi parfumul lucios al excitării ei, aerul 
dintre ei se umplu de sex. Şi, în trupul lui, el redeveni un 
butoi cu pulbere. 

— Mary, mai bine aş pleca. Mă voi întoarce după ce 
adormi. 

Plecă înainte ca ea să poată rosti alt cuvânt. Când uşa 
se închise în urma lui, el se sprijini de peretele de pe 
coridor. Îl ajutase să iasă din cameră. Era mai greu să-i 
simtă parfumul astfel. 

Auzi un râset şi aruncă o privire, zărindu-l pe Phury 
plimbându-se pe coridor. 

— Pari încordat, Hollywood. Şi al dracului de 
dezbrăcat! 

Rhage se acoperi cu mâinile. 

— Nu înţeleg cum poţi suporta. 

Fratele se opri, întorcând cana cu cidru cald pe care o 
avea în mâini. 

— Ce? 

— Celibatul. 

— Nu-mi spune că femeia ta nu te iubeşte! 

— Nu e asta problema. 


— Atunci de ce eşti pe hol complet gol? 

— Eu... nu vreau să-i fac rău. 

Phury păru luat prin surprindere. 

— Poate că eşti masiv, dar nu ai făcut niciodată rău 
unei femei. Cel puţin din câte ştiu eu. 

— Nu, doar că... O vreau atât de mult... Sunt stors! 

Ochii galbeni ai lui Phury se mijiră. 

— Vorbeşti despre bestia ta? 

Rhage îşi feri privirea. 

— Mda. 

Fluieratul fratelui său fu sumbru. 

— Ei bine... La dracu’, ai face bine să ai grijă de tine! 
Vrei să o respecţi. Dar trebuie să te menţii în echilibru, 
altfel chiar îi vei face rău, mă înţelegi? Găseşte o luptă, 
găseşte alte femei dacă trebuie, dar asigură-te că eşti 
calm. Şi, dacă ai nevoie de un fum roşu, vino la mine! O să- 
ţi dau din OZ, nicio problemă. 

Rhage inspiră adânc. 

— Momentan voi refuza ţigările. Dar pot împrumuta 
nişte haine şi o pereche de Nike? Voi merge să încerc să mă 
eliberez. 

Phury îl bătu pe spate. 

— Haide, frate! Sunt fericit să-ţi acopăr fundul! 

În timp ce lumina amiezii pălea în pădure, O dădu cu 
spatele, evitând maldărul de pământ pe care îl ridicase cu 
excavatorul. 

— Eşti gata pentru conducte? strigă U. 

— Da. Aruncă una. Hai să vedem dacă se potriveşte! 

O conductă metalică, striată, cu un diametru de un 
metru şi doi metri lungime era coborâtă în gaură, în 
picioare. Se potrivea perfect. 

— Să le aducem şi pe celelalte două, zise O. 

Douăzeci de minute mai târziu, trei secţiuni de 


conductă erau aliniate. Folosind excavatorul, O împinse 
pământul în timp ce alţi doi /esser; ţineau conductele fixate. 

— Arată bine, zise U, plimbându-se în jur. Arată al 
dracului de bine. Dar cum băgăm şi scoatem civilii? 

— Prin sistemul de harnaşament. O opri excavatorul şi 
se apropie să arunce o privire spre conducte. Le poţi 
cumpăra de la Dick's Sporting Goods, de unde se 
aprovizionează alpiniştii. Suntem suficient de puternici 
pentru a ridica civili chiar dacă sunt foarte grei. În plus, vor 
fi drogaţi, suferinzi sau epuizați, aşa că nu vor opune 
rezistenţă prea mult. 

— Este o idee minunată, bolborosi U. Dar cum îi 
reținem? 

— Capacele vor avea plasă metalică şi o greutate în 
centru. O ridică privirea, zărind cerul albastru. Cât crezi că 
va mai dura până ce va fi pus acoperişul? 

— Vom ridica ultimul perete chiar acum. Apoi tot ce 
trebuie să facem este să punem grinzile şi să instalăm 
iluminatoarele. Cilindrii nu ne vor lua mult timp, iar 
şindrilele deja sunt pe cei trei pereţi pe care îi avem acum. 
Voi muta instrumentele aici, voi aduce o masă şi vom 
termina mâine-noapte. 

— Vom avea iluminatoarele până atunci? 

— Da. Şi sunt retractabile, aşa că vei putea să le 
deschizi sau să le închizi. 

Frate, chestiile alea aveau să fie utile! Puţină lumină 
solară era cel mai bun lucru pe care putea să îl aibă un 
lesser. Intra, umplea spaţiul şi gata cu reziduurile de 
vampiri! 

O arătă spre maşina lui. 

— Voi înapoia cupa excavatorului agenţiei de unde l- 
am închiriat. Avem nevoie de ceva din oraş? 

— Nu. Suntem în regulă. 

In drum spre Caldwell, cu piesa excavatorului în 
spate, O ar fi trebuit să fie binedispus. Construcţia clădirii 
avansa. Detaşamentul lui îi acceptase şefia. Domnul X nu 
mai adusese vorba despre Beta. Dar, în schimb, se 
simţea... mort. Nu era al dracului de ironic pentru cineva 


care nu mai era în viaţă de trei ani? 

Mai fusese o dată aşa. 

In Sioux City, înainte să devină /esser, îşi urâse viaţa. 
Se chinuise în liceu şi familia nu avusese bani să-l trimită 
nici măcar la un colegiu, aşa că opţiunile de a avea o 
carieră fuseseră limitate. Lucrând ca paznic, avusese 
nevoie de latura lui întunecoasă, dar fusese numai parţial 
amuzant: beţivii nu tindeau să riposteze şi nu era deloc 
antrenant să baţi pe unul inconştient mai mult decât puteai 
să baţi o vacă. 

Singurul lucru bun fusese întâlnirea cu Jennifer. Ea îl 
salvase de plictiseala aceea absurdă, iar el o iubise pentru 
asta. Ea era teatrală, entuziastă şi impredictibilă în peisajul 
anost al vieţii lui. Şi, de fiecare dată când avea o criză de 
furie, ea îl lovea, chiar dacă era mai mică decât el şi 
sângera mai uşor. El nu-şi dăduse niciodată seama dacă ea 
lovea cu pumnii pentru că era prea proastă ca să-şi dea 
seama că el avea să câştige în final sau pentru că era 
obişnuită să fie bătută de tatăl ei. Oricum ar fi fost, prostie 
sau obişnuinţă, el primea tot ce-i putea oferi ea, apoi o 
punea la pământ. Îngrijirea ce urma după risipirea furiei îi 
oferise cele mai tandre momente din viaţa lui. 

Dar, ca toate lucrurile bune, ea îşi găsise sfârşitul. 
Dumnezeule, cât de mult îi lipsea! Ea fusese singura care 
înţelesese că iubirea şi ura băteau în tandem în inima lui, 
singura care putuse să le facă faţă amândurora în acelaşi 
timp. Gândindu-se la părul ei lung, negru şi la trupul zvelt, îi 
ducea dorul atât de mult, încât aproape că o putea simţi 
lângă el. 

Intrând în Caldwell, se gândi la prostituata pe care o 
cumpărase dimineaţa trecută. Sfârşise prin a-i oferi ce 
avusese el nevoie, deşi fusese nevoită să-şi dea la schimb 
viaţa pentru asta. Conducând, analiza trotuarele, căutând 
să se elibereze iar. Din păcate, brunetele erau mai rare 
decât blondele pe această piaţă. Putea cumpăra o perucă şi 
le putea spune prostituatelor să o poarte. 

O se gândi la oamenii pe care îi omorâse. Pe prima 
persoană o omorâse pentru propria apărare. Pe cea de-a 


doua din greşeală. Pe a treia cu sânge-rece. lar când 
ajunsese pe Coasta de Est, fugind de lege, ştia deja câte 
ceva despre moarte. 

Pe atunci, cu moartea recentă a lui Jennifer, durerea 
din pieptul lui încă era vie, un câine turbat care avea nevoie 
să-şi întindă picioarele înainte să-l distrugă. Fusese un 
miracol să ajungă în Lessening Society. Il salvase de 
sentimentul chinuitor de neapartenenţă, îi oferise un 
interes şi un scop, precum şi un debuşeu al agoniei. 

Dar acum, cumva, toate aceste beneficii dispăruseră 
şi se simţea gol. Aşa cum se simţise cu cinci ani în urmă în 
Sioux City, chiar înainte să o întâlnească pe Jennifer. 

Ei bine, aproape la fel, se gândi el, oprind în faţa 
agenţiei de închirieri. 

Pe atunci încă era în viaţă. 


* 


— Ai ieşit din cadă? 

Mary râse, puse telefonul la cealaltă ureche şi se 
îngropă mai adânc în perne. Era în jur de ora 16.00. 

— Da, Rhage. 

Nu-şi amintea când avusese o zi mai luxoasă. Să 
doarmă mult. Să i se aducă mâncarea la pat, alături de 
cărţi şi reviste. Şi acel jacuzzi. 

Era ca şi cum se afla la spa. Ei bine, la un spa unde 
telefonul suna tot timpul. Pierduse şirul apelurilor lui. 

— Ţi-a adus Fritz ce ai cerut? 

— De unde a găsit căpşune proaspete în octombrie? 

— Avem metodele noastre. 

— Şi florile sunt frumoase. Privi buchetul de trandafiri, 
degetariţe, nemţişori şi lalele. Primăvara şi vara într-o vază 
din cristal. Mulţumesc! 

— Mă bucur că îţi plac. Mi-aş dori să fi mers singur să 
le aleg. Mi-ar fi făcut plăcere să le găsesc pe cele perfecte. 
Voiam să fie luminoase şi să miroasă bine. 

— Misiune îndeplinită! 

Pe fundal se auzeau voci masculine. Vocea lui Rhage 


cobori. 

— Hei, copoiule, te deranjează dacă îţi folosesc 
dormitorul? Am nevoie de intimitate. 

Răspunsul fu înăbuşit, apoi ea auzi o uşă închizându- 
se. 

— Bună, spuse Rhage cu o voce guturală. Eşti în pat? 

Trupul ei se înfioră, aprinzându-se. 

— Da. 

— Îmi este dor de tine. 

Ea deschise gura. Nu ieşi nimic. 

— Mai eşti acolo, Mary? Când ea oftă, el continuă: Nu 
sună bine. Devine prea serios pentru tine? 

„Numai săptămâna asta m-am culcat cu opt femei.” 

Oh, Doamne! Nu voia să se îndrăgostească de el. Nu 
îşi putea permite. 

— Mary? 

— Nu-mi... spune lucruri de felul acesta. 

— Aşa simt. 

Ea nu răspunse. Ce putea spune? Că şi ea simţea 
acelaşi lucru? Că îi era dor de el, deşi vorbea cu el o dată în 
fiecare oră? Era adevărat, dar nu era ceva care să o facă 
fericită. El era prea frumos, şi, la dracu’, îl eclipsa chiar şi 
pe Wilt Chamberlain la numărul de amante! Deci chiar dacă 
ea ar fi fost perfect sănătoasă, el era reţeta dezastrului. Să 
adauge asta la situaţia cu care se confrunta deja? 

Era absurd să se ataşeze emoţional de el. 

Când tăcerea persistă între ei, el înjură. 

— Avem multe lucruri de care să ne ocupăm în 
noaptea asta. Nu ştiu când mă voi întoarce, dar ştii unde să 
mă găseşti dacă ai nevoie de mine. 

Când apelul se întrerupse, ea se simţi îngrozitor. Şi 
ştia că predicile legate de faptul că ar fi trebuit să păstreze 
distanţa nu funcționau. 

Rhage îşi înfipse bine picioarele în pământ şi privi în 
jur. Nimic. Nici sunet, nici miros de /esser. Nicio dovadă că 


trecuse cineva prin acest loc liniştit în ultimii ani. La fel se 
prezentase situaţia în celelalte locuri pe care le vizitaseră. 

— Ce dracului facem aici? bombăni el. 

Cunoştea răspunsul. Tohr dăduse peste un /essercu o 
noapte în urmă pe o fâşie izolată pe Route 22. Vânătorul o 
luase prin pădure pe o motoretă, dar pierduse o bucată pe 
hârtie utilă pe drum: lista unor parcele mari care erau de 
vânzare în jurul oraşului Caldwell. 

În acea zi, Butch şi V verificaseră toate proprietăţile 
vândute în ultimele 12 luni în oraş sau în zonele periferice. 
Descoperiră aproape 50 de vânzări de teren. Rhage şi V 
vizitaseră până acum cinci dintre ele, iar gemenii făceau 
acelaşi lucru, acoperindu-le pe celelalte. Între timp, Butch 
se afla la Groapă, analizând rapoartele, făcând o hartă şi 
căutând şabloane. Avea să dureze câteva nopţi să verifice 
toate parcelele, deoarece trebuiau în continuare să 
patruleze. lar casa lui Mary trebuia monitorizată. 

Rhage se plimba prin pădure, sperând ca unele umbre 
să se dovedească a fi /esseri. Incepuse să urască ramurile 
copacilor. Blestematele îl induceau în eroare când se 
mişcau în bătaia vântului! 

— Unde sunt nemernicii ăia? 

— Uşor, Hollywood. V îşi aranjă ciocul şi trase mai jos 
şapca Sox. Frate, eşti entuziasmat în seara asta! 

Entuziasmat era puţin spus. Aproape că plutea. 
Sperase că, dacă avea să stea departe de Mary, timpul 
avea să-l ajute, mizând pe faptul că putea găsi o luptă în 
seara aceea. Contase, de asemenea, pe epuizarea cauzată 
de lipsa somnului pentru a-l dobori. 

Ei bine, nu avea noroc în nicio privinţă. O voia pe 
Mary cu o disperare crescândă, care nu mai părea să aibă 
legătură cu evenimentele. Nu găsiseră niciun /esser. Şi 
faptul că nu mai închisese un ochi de 48 de ore îl făcea şi 
mai agresiv. 

Mai rău, acum era 3.00 dimineaţa. Nu mai avea timp 
pentru lupta de eliberare de care avea nevoie cu disperare. 
„La dracu'...” 

— Rhage! V îi făcu semn cu mâna. Eşti cu mine aici, 


frate? 

— Scuze, poftim? 

Îşi frecă ochii. Faţa. Bicepşii. Pielea îl furnica atât de 
rău, încât simţea că purta un costum de furnici. 

— Eşti pierdut rău. 

— Nu, sunt bine... 

— Atunci de ce-ţi mişti braţele astfel? 

Rhage îşi cobori mâinile. Apoi începu să-şi maseze 
coapsele. ` 

— Trebuie să te ducem la One Eye, zise discret V. Iți 
pierzi controlul. Ai nevoie de sex. 

— Pe dracu’! 

— Phury mi-a zis cum te-a găsit pe hol. 

— Serios, voi sunteți ca nişte fete bătrâne! 

— Dacă nu te culci cu femeia ta şi nu poţi găsi o luptă 
în seara asta, care este alternativa? 

— Nu ar trebui să fie aşa. Işi roti capul, încercând să-şi 
mai relaxeze umerii şi gâtul. Nu funcţionează aşa. Tocmai 
m-am transformat. Nu ar trebui să iasă iar... 

— Cântăreşte lucrurile şi vezi cum stai. Nu eşti într-o 
pasă bună, frate! Şi ştii ce ai de făcut pentru a scăpa de 
asta, nu-i aşa? 


Când Mary auzi uşa garderobei deschizându-se, se 
trezi dezorientată şi ameţită. Rahat, avusese din nou febră! 

— Rhage? bolborosi ea. 

— Da, eu sunt. 

Vocea lui suna înspăimântător, se gândi ea. Şi lăsase 
uşa camerei deschisă, aşa că probabil nu avea să rămână 
mult. Poate că încă era furios pe ea din cauza ultimei 
convorbiri telefonice. 

Auzi sunete metalice şi foşnet de material în 
garderobă, ca şi cum îşi trăgea pe el o bluză curată. Când 
ieşi, merse direct pe hol, trendul fluturând în urma lui. 
Ideea că pleca fără să-şi ia la revedere era oarecum 
şocantă. 


Apucă clanţa şi se opri. Lumina de pe hol cădea pe 
părul blond şi pe umerii laţi. Profilul lui era în întuneric. 

— Unde pleci? întrebă ea, ridicându-se. 

Urmă un lung moment de tăcere. 

— Afară. 

De ce părea atât de copleşit de regrete? Nu avea 
nevoie de o dădacă. Dacă avea lucruri de rezolvat... 

Oh, da! Femei. leşea la femei. 

Pieptul ei se transformă într-o gaură rece, umedă, mai 
ales când privi buchetul de flori pe care i-l oferise. 
Dumnezeule, ideea că el avea să atingă pe altcineva aşa 
cum ea ştia că putea să o facă o făcu să vrea să vomite. 

— Mary, îmi pare rău! 

Ea îşi drese vocea. 

— Nu ai de ce. Nu este nimic între noi, aşa că nu mă 
aştept să-ţi schimbi obiceiurile pentru mine. 

— Nu este un obicei. 

— Oh, aşa este. Scuze! Dependenţă. 

Urmă din nou o clipă de tăcere. 

— Mary, eu... Dacă ar exista altă cale... 

— Pentru ce? întrebă ea jucându-se cu mâinile. Nu-mi 
răspunde! 

— Mary... 

— Nu, Rhage! Nu este treaba mea. Du-te! 

— O să am telefonul deschis dacă... 

— Mda. Chiar voi suna. 

El o privi o clipă. Apoi umbra lui neagră dispăru pe 
uşă. 

John Matthew se întorcea acasă pe jos de la Moe's, pe 
urmele patrulei de poliţie de la ora 3.00 dimineaţa. 

Îl îngrozeau orele până la ivirea zorilor. Să stea în 
apartamentul lui îl făcea să se simtă ca într-o cuşcă, dar era 
mult prea târziu pentru el pentru a hoinări pe străzi. 


Totuşi... Dumnezeule, era atât de neliniştit, încât putea 
simţi în gustul agitaţiei! Şi faptul că nu avea cu cine să 
vorbească îi provoca suferinţă. 

Chiar avea nevoie de nişte sfaturi. De când plecase 
Tohrment de la el, mintea lui fusese agitată, dezbătând 
dacă luase sau nu decizia corectă. Îşi tot spunea că făcuse 
bine, dar dubiile nu se risipeau. 

Îşi dorea să o poată găsi pe Mary. Fusese cu o noapte 
înainte la ea acasă, dar găsise casa întunecoasă şi încuiată. 
Şi nu mersese nici la call center. Era ca şi cum ar fi 
dispărut, iar faptul că îşi făcea griji pentru ea era încă unul 
dintre motivele pentru care era agitat. 

Apropiindu-se de clădirea lui, văzu o camionetă 
parcată în faţă. Bancheta era plină de cutii, ca şi cum 
cineva se muta. 

Ce moment ciudat din noapte pentru a face asta, se 
gândi el, privind bagajele. 

Văzând că nu era nimeni de pază prin jur, spera că 
proprietarul avea să se întoarcă în curând. Altfel, lucrurile 
lor aveau să dispară. 

John intră în clădire şi urcă, ignorând mucurile de 
ţigară, dozele goale de bere şi pungile de chipsuri. Când 
ajunse la etajul al doilea, privi mai cu atenţie. Ceva era 
întins pe tot culoarul. Un roşu-închis... 

Sânge! _ 

Sprijinit de scară, se holba la uşa lui. In mijloc era o 
pată, ca şi cum capul cuiva... Dar apoi văzu sticla verde- 
închis. Vin roşu. Era doar vin roşu. Cuplul de beţivi care 
locuia vizavi se certase iar pe culoar. 

Umerii i se relaxară. 

— Scuză-mă, zise cineva deasupra lui. 

El se dădu într-o parte şi ridică privirea. 

Un bărbat masiv stătea deasupra lui, îmbrăcat în 
pantaloni negri de camuflaj şi o jachetă din piele. Părul şi 
pielea îi erau foarte albe, iar ochii lui palizi aveau o 
strălucire bizară. 

„Diavol. Strigoi.” 

„lnamic.” 


Acesta era inamicul lui. 

— Ce dezastru este la acest etaj, zise tipul înainte să- 
şi mijească privirea spre John. S-a întâmplat ceva? 

John clătină energic din cap şi îşi cobori privirea. 
Primul lui instinct fu să alerge la el în apartament, dar nu 
voia ca tipul să ştie unde locuia. 

Se auzi un râs grav. 

— Pari cam palid, amice! 

John o luă la sănătoasa, alergând pe scări şi ieşind în 
stradă. Alergă spre colţ, făcu stânga şi continuă să alerge. 
Fugi până când nu mai putu înainta fiindcă rămăsese fără 
aer. Strecurându-se între zidul unei clădiri şi un tomberon, 
gâfâi. 

În visele lui, se lupta cu bărbaţi palizi. Bărbaţi palizi în 
haine negre, ai căror ochi erau lipsiţi de suflet. 

„Duşmanii mei.” 

Tremura atât de tare, încât abia îşi putu duce mâna în 
buzunar. Luând o monedă, o strânse cu atâta putere, încât i 
se înfipse în palmă. Când îşi recăpătă suflul, se aplecă şi 
privi în susul şi în josul aleii. Nu era nimeni prin preajmă, 
nici sunet de bocanci grei lovind asfaltul. 

Inamicul lui nu-l recunoscuse. 

John părăsi adăpostul şi merse repede spre colţul 
îndepărtat. 

Telefonul public era acoperit cu graffiti, dar ştia că 
funcţiona, deoarece de acolo o sunase de multe ori pe 
Mary. Băgă moneda şi tastă numărul pe care i-l dăduse 
Tohrment. 

După ce sună o dată, intră căsuţa vocală, repetând 
robotic numărul pe care îl apelase. 

John aşteptă bipul. Apoi fluieră. 


Capitolul 28 


Chiar înainte de ivirea zorilor, Mary auzi voci 
bărbăteşti pe culoar. Când se deschise uşa, inima îi tresări 


în piept. Rhage apăru în prag, în timp ce alt bărbat vorbea. 

— Frate, ce luptă am dat în bar. Ai fost un demon 
acolo! 

— Ştiu, bolborosi Rhage. 

— Eşti incredibil, Hollywood, şi nu numai cu lupta om 
la om. Femeia aia ata... 

— Mai târziu, Phury. 

Uşa se închise şi se aprinse lumina garderobei. După 
sunetul metalic, se dezarma. Când ieşi, trase adânc aer în 
piept. 

Mary se prefăcea că dormea, în timp ce paşii lui 
ezitau la capătul patului, îndreptându-se apoi spre baie. 
Când auzi duşul, îşi imagină tot ce spăla de pe el: mirosul 
de sex, de luptă. 

Mai ales de sex. _ 

Işi acoperi faţa cu mâinile. In acea zi avea să meargă 
acasă. Avea să-şi împacheteze lucrurile şi să iasă pe uşă. El 
nu o putea obliga să rămână. Ea nu era responsabilitatea 
lui doar pentru că spunea el asta. 

Apa se opri. 

Liniştea absorbea tot aerul din cameră, iar ea începu 
să rămână fără aer, în timp ce se străduia să stea 
nemişcată. Gâfâind, sufocându-se, îndepărtă aşternuturile 
şi se duse spre uşă. Mâinile ei apucară clanţa şi se luptară 
să descuie, trăgând, împingând, până când părul începu să- 
i fluture. 

— Mary! spuse Rhage în spatele ei. 

Ea tresări şi se luptă şi mai tare cu uşa. 

— Dă-mi drumul! Vreau să ies... Nu mai pot sta în 
camera asta cu tine. Nu pot fi aici... cu tine. Îi simţi mâinile 
pe umerii ei. Nu mă atinge! 

Alergă prin cameră până când se lovi de colţul din 
spate şi îşi dădu seama că nu avea unde să meargă şi nu 
exista nicio cale de a ieşi. El se afla în faţa uşii, iar ea avea 
senzaţia că o ţinea încuiată. 

Captivă, îşi încrucişă braţele la piept şi se sprijini de 
perete, pentru a rămâne în picioare. Nu ştia ce urma să 
facă dacă avea să o atingă iar. 


Rhage nici măcar nu încercă. 

Se aşeză pe pat, cu un prosop înfăşurat în jurul taliei 
şi cu părul ud. Îşi trecu o mână peste faţă, peste maxilar. 
Arăta ca dracu', dar trupul lui tot era cel mai frumos lucru 
pe care îl văzuse ea vreodată. Îşi imagină mâinile altor 
femei prinse de umerii lui puternici, aşa cum o făcuse ea. ÎI 
văzu satisfăcând alte trupuri aşa cum făcuse cu alei. 

Oscila între a-i mulţumi lui Dumnezeu că nu se 
culcase cu el şi a fi enervată pentru că, după câte femei 
avusese, refuzase să facă sex cu ea. 

— Câte? întrebă ea, cuvintele fiind atât de gâtuite, 
încât abia puteau fi înţelese. Şi, spune-mi, a fost bine? Nu 
trebuie să întreb dacă lor le-a plăcut. Ştiu cât de talentat 
eşti. 

— Scumpo, Mary! şopti el. Dacă m-ai lăsa să te iau în 
braţe, aş face-o. Aş da orice pentru a te îmbrăţişa chiar 
acum. 

— Nu te vei mai apropia niciodată de mine. Deci cu 
câte ai fost? Două? Patru? Şase? 

— Chiar vrei detalii? Vocea lui era blândă, tristă, 
aproape frântă. Brusc, el lăsă capul în jos, părând a atârna 
de gât. După înfăţişare, arăta ca un bărbat distrus. Nu pot... 
Nu voi mai ieşi. Voi găsi altă cale. 

— O altă cale să te eliberezi? se răsti ea. Ca să fii 
sigur că nu te vei culca cu mine, poate te gândeşti să-ţi 
foloseşti mâna? 

El inspiră adânc. 

— Acel desen. De pe spatele meu. Este o parte din 
mine. 

— Nu contează. Azi plec de aici. 

El întoarse capul spre ea. 

— Nu, nu pleci. 

— Ba da. 

— ţi voi lăsa camera. Nu va trebui să mă vezi. Dar nu 
pleci nicăieri. 

— Şi cum mă vei împiedica să plec? Mă încui aici? 

— Dacă trebuie, da. 

Ea bătu în retragere. 


— Doar nu vorbeşti serios. 

— Când ai următoarea programare la doctor? 

— Nu este treaba ta. 

— Când? 

Furia din vocea lui o mai calmă. 

— Ah... Miercuri. 

— Mă voi asigura că vei ajunge. 

Ea se holbă la el. 

— De ce-mi faci asta? 

Umerii lui se ridicau şi coborau. 

— Pentru că te iubesc. 

— Poftim? 

— Te iubesc. 

Stăpânirea de sine a lui Mary se evaporă sub o 
explozie de furie atât de puternică, încât rămase fără 
cuvinte. O iubea? Nu o cunoştea. Şi fusese cu alte... Furia 
se intensifica pe măsură ce şi-l imagina făcând sex cu 
altcineva. 

Brusc, Rhage sari din pat şi se duse spre ea, ca şi cum 
iar fi simţit emoţiile şi ar fi fost energizat de ele. 

— Ştiu că eşti furioasă, speriată, rănită. Descarcă-te 
pe mine, Mary! O cuprinse de talie pentru a o împiedica să 
fugă, dar nu o opri când ea vru să-l alunge. Foloseşte-mă 
pentru a-ţi atenua suferinţa. Lasă-mă să o simt pe pielea 
mea. Loveşte-mă, dacă trebuie, Mary! 

La dracu', era tentată să o facă. Să se descarce părea 
singurul remediu pentru genul de forţă care îi invadase 
trupul. 

Dar nu era un animal. 

— Nu. Acum dă-mi drumul! 

El o apucă de încheietură, iar ea se trase, aruncându- 
şi tot trupul în luptă până când simţi că umărul avea să-i 
sară din încheietură. Rhage o opri cu uşurinţă şi-i întoarse 
mâna până când degetele ei rigide, arcuite erau îndreptate 
spre faţa lui. 

— Foloseşte-mă, Mary! Lasă-mă să suport asta pentru 
tine! Dintr-o mişcare, îşi zgârie pieptul cu unghiile ei, apoi îi 
cuprinse faţa în palme. Fă-mă să sângerez... Gura lui o 


mângâia pe a ei. Descarcă-ţi furia! 

Ea îl muşcă. Chiar de buza inferioară. Pur şi simplu, îşi 
înfipse dinţii în pielea lui. 

Când ceva păcătos de delicios îi atinse limba, Rhage 
gemu aprobator şi îşi lipi trupul de al ei. O cuprinse agitația, 
ca atunci când mânca prea multă ciocolată. 

Mary ţipă. 

îngrozită de ceea ce făcuse, speriată de ce avea să 
facă mai departe, se strădui să se îndepărteze, dar el o 
imobiliză, sărutând-o, spunându-i în mod repetat că o 
iubea. Bărbăţia lui tare, fierbinte îi atinse pântecul prin 
prosop, apoi se frecă de ea, trupul lui fiind o promisiune 
sinuoasă, pulsândă a sexului pe care nu-l voia, dar de care 
avea nevoie. _ 

Îl dorea chiar dacă ştia că avusese şi alte femei. În 
noaptea aceea. 

— Oh, Dumnezeule, nu! 

Îşi întoarse capul, dar el îi prinse bărbia, întorcând-o 
din nou spre el. 

— Da, Mary... O sărută frenetic, cu limba. Te iubesc! 

Ceva în ea clacă, aşa că îl împinse, îndepărtându-se 
din braţele lui. 

În loc să alerge spre uşă, se uită la el nemiloasă. 

Pe pieptul lui erau patru zgârieturi. Buza inferioară era 
rănită. Gâfâia, era aprins. 

Ea se întinse şi îi îndepărtă prosopul. 

Rhage era incredibil de excitat, erecţia lui fiind 
enormă, încordată. 

În momentul neaşteptat dintre ei, ea dispreţui pielea 
lui delicată, perfectă, fără păr, muşchii încordaţi şi 
frumuseţea unui înger decăzut. Mai mult, ura bărbăţia lui 
mândră, instrumentul sexual pe care îl folosea atât de mult. 

Şi totuşi, îl dorea. 

Dacă ar fi fost în toate minţile, s-ar fi îndepărtat de 
Rhage. S-ar fi încuiat în baie. La dracu', ar fi trebuit să fie 
intimidată de statura lui! Dar era enervată şi iritată, îi 
cuprinse bărbăţia excitată într-o mână, iar în cealaltă 
testiculele, ambele prea mari pentru palmele ei. El lăsă 


capul pe spate, tendoanele gâtului  întinzându-i-se, 
respirând greu. 

Vocea lui vibră, umplând încăperea. 

— Fă ce vrei! Oh, Dumnezeule, te iubesc! 

II conduse cu asprime spre pat, dându-i drumul numai 
pentru a-l putea împinge pe saltea. El căzu peste 
aşternuturile dezordonate, cu braţele şi picioarele întinse ca 
şi cum i se oferea fără rezerve, fără restricţii. 

— De ce acum? întrebă ea cu amărăciune. De ce eşti 
dispus să mă ai acum? Sau nu este deloc vorba despre sex 
şi doar vrei să te fac să sângerezi mai mult? 

— Mor de nerăbdare să fac dragoste cu tine. Şi pot fi 
cu tine în acest moment, deoarece sunt echilibrat. Sunt... 
consumat. 

Oh, ce gând frumos! 

Ea clătină din cap, dar el o întrerupse. 

— Mă vrei. Aşa că bucură-te de plăcere! Nu te mai 
gândi, bucură-te numai de plăcerea pe care ţi-o pot oferi! 

Innebunită de dorinţă, de furie şi de frustrare, Mary îşi 
ridică deasupra şoldurilor cămaşa de noapte şi se urcă 
peste el. Odată ce se află deasupra lui, privindu-i chipul, 
ezită. Oare chiar avea de gând să facă asta? Să-l aibă? Să-l 
folosească pentru a se descărca şi să se răzbune pe el 
pentru ceva ce avea tot dreptul să facă? 

Vru să se dea jos. 

Cu o mişcare rapidă, picioarele lui Rhage se ridicară 
sub ea, răsturnând-o peste pieptul lui. După ce căzu peste 
el, o cuprinse în braţe. 

— Ştii ce vrei să faci, Mary, îi zise el la ureche. Nu te 
opri! la ce ai nevoie de la mine. Foloseşte-mă! 

Mary închise ochii, încercă să nu se mai gândească şi- 
şi lăsă trupul să conducă. 

Punând mâna între coapsele lui, îi ridică mădularul şi 
se lăsă puternic pe el. 

Strigară amândoi în timp ce ea îl acapară întru totul, 
până la osul pubian. 

El era o prezenţă incredibilă în trupul ei, întinzând-o 
până când crezu că avea să se sfâşie. Inhala adânc şi nu se 


mişca, coapsele încordându-i-se în timp ce interiorul ei se 
străduia să se acomodeze cu el. 

— Eşti atât de strâmtă, gemu Rhage. El îşi evidenţie 
colții. Ah, Dumnezeule, te simt în tot trupul, Mary! 

Pieptul lui gâfâia şi abdomenul i se încordase atât de 
tare, încât muşchii făceau umbre. În timp ce mâinile lui îi 
strângeau genunchii, ochii lui se dilatară până când abia 
rămase o urmă de albastru în ei. Apoi pupilele lui deveniră 
albe. 

Chipul lui Rhage se contorsionă, într-un fel de panică. 
Apoi scutură din cap, ca şi cum ar fi vrut să-l limpezească, 
părând concentrat. Incet, mijlocul ochilor redeveni negru, 
ca şi cum le-ar fi ordonat să facă asta. 

Mary încetă să se mai concentreze asupra lui şi 
începu să se gândească la ea. 

Fără să-i pese de altceva în afară de locul în care 
trupurile lor se contopeau, îşi sprijini mâinile de umerii lui 
şi-l trase în faţă. Frecarea era electrică, explozia de plăcere 
pe care o simţea făcând-o să-l accepte cu mai multă 
uşurinţă. Alunecă pe bărbăţia lui, apoi se ridică, repetând 
mişcarea din nou şi din nou. Ritmul ei era o alunecare 
uşoară, fiecare urcare încordând-o, fiecare coborâre 
învăluindu-l cu răspunsul mătăsos al trupului ei. 

Cu o dominare accentuată, îl călărea, luând ce îşi 
dorea, grosimea, căldura şi lungimea lui creând un nod 
sălbatic, năucitor de energie profundă în miezul ei. 
Deschise ochii şi îl privi. 

Rhage era imaginea extazului masculin. Un strat fin 
de sudoare îi acoperea pieptul şi umerii. Avea capul lăsat 
pe spate, bărbia în sus, părul lui blond răsfirat pe pernă, 
buzele depărtate. O privea printre gene, ochii zăbovind pe 
chipul şi sânii ei, pe locul unde se uneau. 

Ca şi cum era cu adevărat captivat de ea. 

Ea închise strâns ochii şi alungă din mintea ei adoraţia 
lui. Fie făcea asta, fie avea să piardă legătura cu orgasmul 
de care era atât de aproape, deoarece imaginea lui o făcea 
să plângă. 

Nu dură mult până când explodă. Cu un suflu 


zguduitor, eliberarea o invadă, lăsând-o fără vedere şi auz, 
fără respiraţie şi puls, până când tot ce putu face fu să cadă 
peste el. 

In timp ce respiraţia i se domolea, deveni conştientă 
că el îi mângâia delicat spatele şi-i şoptea cuvinte dulci. 

Privind în urmă, se simţi ruşinată, iar lacrimile îi 
umplură ochii. 

Indiferent de persoana cu care fusese el în noaptea 
aceea, nu merita să fie folosit, iar ea exact asta făcuse. 
Fusese furioasă la început, apoi îl blocase chiar înainte să 
aibă orgasm, refuzând să-l privească. Il tratase ca pe o 
jucărie sexuală. 

— Îmi pare rău, Rhage. Îmi pare... rău! 

Ea se mişcă pentru a se da la o parte de pe şoldurile 
lui şi îşi dădu seama că el încă era tare înăuntrul ei. Nici 
măcar nu terminase. 

Oh, Dumnezeule, era rău! Toată situaţia aceasta era 
neplăcută! 

Rhage îi cuprinse coapsele cu mâinile. 

— Să nu regreţi niciodată că am fost împreună. 

Ea se holbă în ochii lui. 

— Mă simt de parcă te-am violat. 

— Am fost mai mult decât dornic. Mary, este în 
regulă. Vino aici, lasă-mă să te sărut! 

— Cum suporţi să mă ai în preajma ta? 

— Singurul lucru pe care nu l-aş putea suporta este să 
pleci. 

O cuprinse de încheieturile mâinilor şi o duse aproape 
de gura lui. In timp ce buzele li se întâlneau, el o luă în 
braţe, aducând-o mai aproape. Schimbarea de poziţie o 
făcu foarte conştientă de faptul că el era gata să explodeze 
atât de tare, încât îi putea simţi zvâăcnirile involuntare ale 
erecţiei. 

El îşi mişcă uşor şoldurile, îndepărtându-i părul de pe 
faţă cu palmele lui mari. 

— Nu voi mai putea suporta prea mult. Mă duci atât 
de sus, încât acum ating tavanul. Dar, atât timp cât voi 
putea, atât timp cât voi putea deţine controlul, vreau să-ţi 


iubesc trupul cu al meu. Indiferent cum începe. Indiferent 
cum se termină. 

Îşi mişcă şoldurile în sus şi în jos, strângând, 
alunecând. Ea simţi că se topea în jurul lui. Plăcerea era 
profundă, nesfârşită. Inspăimântătoare. 

— Le-ai sărutat în noaptea asta? întrebă ea cu 
asprime. Pe femei? 

— Nu, nu am sărutat femei, niciodată nu o fac. Și 
urăsc asta. Nu o voi repeta, Mary. Voi găsi altă cale să nu- 
mi pierd controlul cât timp eşti în viaţa mea. Nu vreau pe 
altcineva în afară de tine. 

Ea îl lăsă să se aşeze peste ea. În timp ce se aşeza, 
căldura, greutatea lui îi presau trupul acolo unde era el. O 
săruta tandru, lingând-o, venerând-o cu buzele. Era atât de 
tandru, deşi era imens înăuntrul ei şi trupul lui avea genul 
de forţă care putea să o rupă în două. 

— Nu voi termina dacă nu vrei, îi şopti el aproape de 
gât. Mă voi retrage chiar acum. 

Ea îi atinse spatele cu mâinile, simțind mişcările 
muşchilor, expansiunea şi compresia coastelor în timp ce 
respira. Ea inhală adânc şi simţi un parfum încântător, 
erotic. Plăcere diabolică, condimentată. Intre picioarele ei 
simţea un val de umezeală ca răspuns, ca şi cum parfumul 
era o atingere sau un sărut. 

— Ce este acest parfum minunat? 

— Eu sunt, şopti el cu gura lipită de a ei. Asta se 
întâmplă când masculii creează o conexiune. Nu mă pot 
abţine. Dacă mă laşi să continui, îţi va învălui trupul, părul. 
Te va învălui şi pe interior. 

Astfel, el împinse mai adânc. Ea se arcui de plăcere, 
lăsând căldura să-i inunde trupul. 

— Nu mai pot trece prin asta încă o dată, gemu ea 
mai mult pentru ea, decât pentru el. 

Rămânând complet nemişcată, el îi luă mâna şi i-o 
aşeză pe inima lui. 

— Niciodată, Mary! Jur pe onoarea mea! 

Ochii lui erau gravi, iar jurământul la fel de frumos 
precum al oricărei fiinţe vii. Dar uşurarea pe care o simţea 


datorită angajamentului lui era o problemă. 

— Nu mă voi îndrăgosti de tine, zise ea. Nu îmi pot 
permite. Nu. 

— Este în regulă. Voi iubi eu pentru amândoi. 

El împinse din nou, umplând-o. 

— Nu mă cunoşti. 

Îi muşcă umărul, apoi îi supse clavicula. Gustul pielii 
lui îi făcea limba să cânte, acel parfum special 
condensându-se în gura ei. 

— Ba da. El se trase, ochii lui privind-o cu încrederea 
şi claritatea unui animal. Ştiu că m-ai protejat când s-a ivit 
soarele, iar eu eram neputincios în faţa lui. Ştiu că ai avut 
grijă de mine chiar şi când te-ai temut. Ştiu că m-ai hrănit 
din bucătăria ta. Ştiu că eşti o luptătoare, o 
supraviețuitoare, un wah/ker. Şi mai ştiu că vocea ta este 
cel mai frumos sunet pe care urechile mele l-au auzit 
vreodată. O sărută delicat. Ştiu totul despre tine şi tot ce 
văd este frumos. Tot ce văd îmi aparţine. 

— Nu sunt a ta, şopti ea. 

Respingerea nu-l deranjă. 

— Fie. Dacă nu te pot avea eu, atunci ia-mă tu! la-mă 
cu totul, ia o parte, ia o bucăţică, oricât vrei. Numai, te rog, 
ia ceva! 

Ea se apropie de chipul lui, mângâind conturul perfect 
şi trăsăturile obrajilor şi ale maxilarului său. 

— Nu te temi de durere? întrebă ea. 

— Nu. Dar pot să-ţi spun ce mă sperie de moarte. Să 
te pierd. Privi spre buzele ei. Acum vrei să mă retrag? 
Pentru că o voi face. 

— Nu, stai! 

Mary ţinu ochii deschişi şi îi aduse gura aproape dea 
ei, alunecându-şi limba înăuntru. 

El tremură şi începu să se mişte într-un ritm constant, 
penetrând şi retrăgându-se, de fiecare dată capul gros 
amenințând să rupă conexiunea. 

— Te simt... perfectă, zise el, subliniind cuvintele cu 
mângâieri. Am fost făcut să fiu... înăuntrul tău. 

Parfumul lucios emanat de trupul lui se intensifica 


odată cu mişcările lui, până când ea nu mai putu simţi 
nimic altceva decât pe el, nu mai putu mirosi nimic altceva 
decât pe el, nu mai putea gusta nimic altceva în afară de 
el. 

Ea îi strigă numele când atinse extazul şi-l simţi 
eliberându-se odată cu ea, trupul lui tremurând în al ei, 
eliberarea lui fiind la fel de puternică precum fuseseră 
mişcările, orgasmul lui revărsându-se în ea. 

După ce nu se mai mişcă, el se rostogoli cu tot cu ea, 
rămânând sprijiniți pe o parte. O aduse aproape, atât de 
aproape, încât ea îi putea auzi inima bătându-i în piept. 

Ea închise ochii şi adormi copleşită de o epuizare care 
ar fi rivalizat cu moartea. 


Capitolul 29 


În acea seară, când soarele apunea şi jaluzelele se 
ridicau de la ferestre, Mary decise că se putea obişnui să fie 
răsfăţată de Rhage. Ce nu putea suporta era să mai 
mănânce. Îi prinse încheietura mâinii, oprind furculita cu 
piure să vină spre ea. 

— Nu, sunt plină, zise ea, sprijinindu-se de perne. O 
să-mi explodeze stomacul. 

Zâmbind, el luă tava cu farfurii şi o puse pe noptieră, 
apoi se aşeză din nou lângă ea. Fusese plecat aproape 
toată ziua, muncind, presupuse ea, iar ea fusese 
recunoscătoare pentru somnul de care avusese parte. 
Epuizarea devenea mai accentuată pe zi ce trecea şi se 
putea simţi din nou alunecând spre boală. Trupul ei se 
simţea de parcă se chinuia să păstreze procesele normale, 
începând să simtă dureri peste tot. Şi vânătăile reapărură: 
semne negre şi albastre apăreau pe sub piele într-un ritm 
alarmant. Rhage fusese îngrozit când le văzuse, convins că 
îi făcuse rău în timpul sexului. Trebuise să-i explice pentru 
a-l face să înţeleagă că nu era vina lui. 

Mary se concentra asupra lui Rhage, căci nu voia să 
se gândească la boală sau la programarea la doctor pe care 


o avea în curând. Dumnezeule, nici el nu arăta mai bine, 
deşi era agitat, nu ţinut pe loc! Bietul bărbat nu se putea 
linişti. Aşezându-se pe pat lângă ea, îşi masa coapsele cu 
palmele, arătând de parcă atinsese o iederă otrăvitoare sau 
de parcă avea varicelă. Era pe cale să-l întrebe ce se 
întâmpla, când el se ridică. 

— Mary, mă laşi să fac ceva pentru tine? 

Deşi sexul ar fi trebuit să fie ultimul lucru la care să se 
gândească, ea îi privi bicepşii care se întindeau prin 
cămaşa neagră. 

— Am de ales? 

El mormăi. 

— Nu ar trebui să te uiţi aşa la mine. 

— Nu te împotrivi sentimentului. 

Ca scăpăratul unor chibrituri cu două capete, pupilele 
i se albiră. Era cel mai ciudat lucru. Cu o clipă în urmă, erau 
negri. În următoarea, o lumină pală strălucea în ei. 

— De ce se întâmplă asta? întrebă ea. 

Umerii i se încordară în timp ce se aplecă spre 
picioare. Brusc, se ridică şi începu să se plimbe. Putea simţi 
energia pe care o emana. 

— Rhage? 

— Nu trebuie să îţi faci griji. 

— Tonul acesta dur îmi spune că ar trebui. 

El îi zâmbi şi clătină din cap. 

— Nu. Nu trebuie. Apropo de favoare. Rasa noastră 
are un doctor, Havers. Îmi permiţi să-i ofer acces la dosarul 
tău medical? Poate ştiinţa noastră te-ar putea ajuta. 

Mary se încruntă. Un doctor vampir. Că tot se gândea 
la explorarea terapiilor alternative. 

Dar ce avea de pierdut? 

— Bine. Dar nu ştiu cum să obţin copii... 

— Fratele meu V este un zeu al calculatoarelor. Poate 
sparge aproape orice, iar cele mai multe dintre analizele 
tale ar trebui să fie Online. Am nevoie doar de nume şi de 
locuri. Date, de asemenea, dacă ai. 

Când luă o foaie şi un pix, ea îi spuse unde fusese 
tratată, precum şi numele medicilor ei. După ce scrise totul, 


se holbă la bucata de hârtie. 

— Ce? întrebă ea. 

— Sunt prea mulţi. Ridică privirea spre ea. Cât de rău 
a fost, Mary? 

Primul ei impuls fu să-i spună adevărul: că trecuse 
prin două serii de chimioterapie şi un transplant de măduvă 
şi că abia scăpase. Dar apoi se gândi la noaptea de 
dinainte, când emoţiile ei scăpaseră de sub control. Era o 
cutie cu dinamită în momentul de faţă, iar boala ei era cel 
mai bun fitil. Ultimul lucru de care avea nevoie era să îşi 
piardă iar controlul şi numai Dumnezeu ştia că nimic bun 
nu rezultase din ultimele dăţi când i se întâmplase. Prima 
dată plânsese. A doua oară... Ei bine, buza muşcată fusese 
cel mai nesemnificativ gest... 

Tremurând, minţind, urându-se, şopti: 

— A fost bine. Am fost fericită când s-a terminat. 

El miji ochii. 

Chiar atunci cineva bătu la uşă. 

Privirea lui Rhage nu se clinti, în ciuda sunetului 
urgent. 

— Cândva vei învăţa să ai încredere în mine. 

— Am încredere în tine. 

— Prostii! Şi să-ţi dau un pont. Urăsc să fiu minţit. 

Bătaia energică începu iar. 

Rhage se duse şi deschise uşa, gata să-l trimită la 
dracu' pe cel care se afla de partea cealaltă. Avea senzaţia 
că el şi Mary erau pe cale să se certe, iar el voia să încheie 
discuţia. 

De cealaltă parte era Tohr. Arăta de parcă ar fi fost 
împuşcat cu o armă cu electroşocuri. 

— Ce dracului s-a întâmplat cu tine? întrebă Rhage în 
timp ce ieşi pe hol. 

El închise uşa parţial. Tohr mirosi aerul care ieşea din 
dormitor. 

— Dumnezeule! Ai marcat-o, nu? 

— Ai o problemă cu asta? 

— Nu, într-un fel, asta face lucrurile mai uşoare. 
Fecioara Scrib a decis. 


— Spune-mi! 

— Ar trebui să fii cu ceilalţi fraţi pentru a auzi... 

— Pe dracu’! Vreau să aud acum, Tohr! 

Când fratele termină de vorbit în limba veche, Rhage 
inspiră adânc. 

— Dă-mi zece minute! 

Tohr încuviinţă. 

— Suntem în biroul lui Wrath. 

Rhage se întoarse în camera lui şi închise uşa. 

— Ascultă, Mary, am nişte treabă cu fraţii mei. S-ar 
putea să nu mă întorc în seara asta. 

Ea se încordă, luându-şi privirea de la el. 

— Mary, nu este vorba despre femei, îţi jur! Promite- 
mi că vei fi aici când mă voi întoarce. Când ea ezită, el se 
apropie şi îi mângâie obrazul. Ai zis că ai programare la 
doctor abia miercuri. Ce mai contează o noapte? Ţi-ai putea 
petrece mai mult timp în cadă. Mi-ai spus cât de mult îţi 
place. 

Ea îi zâmbi. 

— Eşti un manipulator. 

— Îmi place să cred că sunt un furnizor de rezultate. 

— Dacă voi mai sta o noapte, vei încerca să mă 
convingi să mai stau încă una şi încă una... 

Se aplecă şi o sărută apăsat, dorindu-şi să fi avut mai 
mult timp, dorindu-şi să fie cu ea, înăuntrul ei înainte să 
plece. Dar, la dracu', chiar dacă ar fi avut câteva ore la 
dispoziţie, nu putea să o facă. Furnicăturile şi murmurul din 
el erau pe cale să-i facă trupul să explodeze. 

— Te iubesc, zise el. Apoi se retrase, îşi luă ceasul şi 
puse Rolexul în mâna ei. Păstrează ăsta pentru mine! 

Se îndreptă spre garderobă şi îşi luă hainele. In fundul 
dulapului, în spatele a două perechi de pijama pe care nu le 
folosise niciodată, găsi haina neagră de ceremonii. Trase 
mătasea grea peste pielea goală şi se legă cu un cordon din 
piele, împletit. 

Când ieşi, Mary zise: 

— Arăţi de parcă mergi la mănăstire. 

— Spune-mi că vei fi aici când mă voi întoarce! 


După o clipă, ea încuviinţă. 

El trase pe cap gluga. 

— Bun. Este în regulă. 

— Rhage, ce se petrece? 

— Aşteaptă-mă! Te rog, aşteaptă-mă! 

Inainte să iasă pe uşă, o mai privi o dată întinsă în 
patul lui. 

Acesta fusese primul lor rămas-bun dureros, prima 
despărţire după care, când aveau să se reunească, el urma 
să simtă îngrozitoarea rutină şi trăire. Ştia că avea să-i fie 
greu să treacă peste noaptea asta. Spera numai că, atunci 
când avea să revină din cealaltă parte, consecinţele 
pedepsei nu aveau să se simtă prea mult. Şi că ea avea să 
fie în continuare cu el. 

— Ne vedem mai târziu, Mary, zise el şi închise uşa 
camerei. 

Când intră în biroul lui Wrath, închise uşile duble în 
urma lui. Toţi fraţii se aflau acolo şi niciunul nu vorbea. 
Parfumul neliniştii învăluise încăperea, mirosind a spirt. 

Wrath se ridică de la birou şi înaintă, arătând la fel de 
dur ca Tohr. Din spatele ochelarilor, privirea regelui era 
pătrunzătoare, era ceva ce se simţea, nu se vedea. 

— Frate! 

Rhage plecă capul. 

— Milord! 

— Porţi acest veşmânt de parcă ai vrea să rămâi cu 
noi. 

— Sigur că vreau. 

Wrath încuviinţă. 

— Aici este sentinţa. Fecioara Scrib a hotărât că ai 
adus ofensă Frăției atât prin sfidarea ordinelor lui Tohr, cât 
şi prin aducerea unui om sub acoperişul nostru. Voi fi sincer 
cu tine, Rhage, vrea să revoce decizia mea în privinţa lui 
Mary. Vrea ca omul să plece. 

— Ştii unde va duce asta. 

— l-am spus că eşti pregătit să pleci. 

— Probabil asta a bucurat-o. Rhage râse batjocoritor. 
De ani întregi încearcă să scape de mine. 


— Ei bine, acum este decizia ta, frate. Dacă vrei să 
rămâi cu noi şi dacă vrei ca femeia să continue să fie 
protejată de aceşti pereţi, Fecioara Scrib a cerut să oferi un 
rythe. 

Modalitatea ritualică de a şterge ofensa era o 
pedeapsă logică. Când un rythe era oferit şi acceptat, cel 
care adusese ofensa oferea în compensație folosirea în mod 
liber a unei arme împotriva lui fără ca el să se apere. Cel 
ofensat putea alege orice, de la cuţit, la pumni sau o armă, 
atât timp cât rana provocată nu era mortală. 

— Atunci ofer un rythe, zise Rhage. 

— Trebuie să fie câte unul pentru fiecare dintre noi. 

Cei din încăpere bombăniră. Cineva zise: 

— La dracu'! 

— Atunci le ofer. 

— Cum doreşti, frate! 

— Dar - vocea lui Rhage deveni aspră - le ofer cu 
condiţia ca, dacă ritualul este respectat, Mary să rămână 
aici oricât va fi nevoie. 

— Aceasta a fost înţelegerea mea cu Fecioara Scrib. 
Şi trebuie să ştii că s-a răzgândit numai când i-am spus că 
vrei să iei femeia ca she!/lan. Cred că a fost şocată că ai luat 
în calcul genul acesta de angajament. Wrath privi peste 
umăr. Tohrment va alege arma pe care o va folosi fiecare 
dintre noi. 

— Biciul cu trei capete. 

„Oh, rahat!” Avea să doară. 

Se auziră alte mormăituri. 

— Fie, zise Wrath. 

— Dar v-aţi gândit la bestie? întrebă Rhage. Poate ieşi 
când simt durerea. 

— Fecioara Scrib va fi acolo. A zis că ştie cum să o 
ţină în frâu. 

Sigur că ştia. Era opera ei, la urma urmelor. 

— Vom face asta în seara asta, nu? Rhage privi în 
încăpere. Nu există niciun motiv să mai aşteptăm. 

— Vom merge acum la Mormânt. 

— Bine. Să terminăm odată! 


Zsadist fu primul care plecă atunci când grupul se 
ridică, planificând în linişte. Tohr avea nevoie de o mantie, 
oare avea cineva una în plus? Phury anunţă că avea să 
aducă arma. V oferi maşina Escalade pentru a merge 
împreună. 

Ultima era o idee bună. Aveau nevoie de ceva ca să-l 
aducă acasă după ce acel rythe avea să se încheie. 

— Fraţilor? zise el. 

Se opriră toţi - nu mai vorbiră, nu mai mişcară. Îi privi 
pe toţi pe rând, observând expresiile sumbre de pe 
chipurile lor. Nu le plăcea situaţia, iar el înţelegea perfect. 
Pentru el, ar fi fost de nesuportat să-l rănească pe unul 
dintre ei. Era mult mai bine să fii cel care primea. 

— Am o solicitare, fraţilor! Nu mă aduceţi înapoi aici, 
bine? Când se va termina, duceţi-mă în altă parte. Nu vreau 
ca Mary să mă vadă aşa. 

Vishous i se adresă: 

— Poţi sta la Groapă. Eu şi Butch vom avea grijă de 
tine. 

Rhage zâmbi. 

— De două ori în mai puţin de o săptămână. După 
asta, vă veţi putea angaja ca asistenţi medicali. 

V îl bătu pe umăr, apoi plecă. Tohr îl urmă, făcând 
acelaşi lucru. Phury îl îmbrăţişă când trecu pe lângă el. 

Wrath se opri şi el. 

Când regele rămase tăcut, Rhage strânse bicepsul 
bărbatului. 

— Ştiu, milord. M-aş simţi la fel dacă aş fi în locul 
vostru. Dar sunt puternic. Pot suporta. 

Wrath luă chipul lui Rhage în palme, aplecându-l. 
Sărută fruntea lui Rhage şi îl fixă cu privirea - un jurământ 
de respect din partea regelui pentru războinicul lui, o 
reconfirmare a legăturii lor. 

— Mă bucur că stai cu noi, zise Wrath discret. Aş fi 
detestat să te pierd. 

Cincisprezece minute mai târziu, se întâlniră în curte, 
lângă Escalade. Fraţii erau toţi desculți şi purtau mantii 
negre. Cu glugile pe cap, era greu să-i distingi, cu excepţia 


lui Phury. Piciorul lui protetic ieşea în evidenţă şi avea pe 
umăr o geantă plină. Fără îndoială, pusese în ea bandaje şi 
pansamente, precum şi arme. 

Toţi erau tăcuţi când V opri în spatele casei, în desişul 
de pini şi cucută. Drumul era o alee noroioasă cu un singur 
sens, înghesuită de copacii veşnic verzi. 

Pe drum, Rhage nu mai putu suporta liniştea 
tensionată. 

— Oh, pentru Dumnezeu, fraţilor! Nu mă veţi ucide! 
Vreţi să vă mai relaxaţi? 

Niciunul nu se uită la el. 

— V, pune nişte Luda sau Fifty. Liniştea asta este 
plictisitoare. 

Râsul lui Phury se auzi din mantia din dreapta. 

— Numai tu puteai să transformi asta într-o petrecere. 

— Ei, la dracu’, toţi voiaţi oricum să mă învăţaţi minte 
pentru prostiile pe care le-am făcut, nu? Asta este ziua 
voastră norocoasă. Îl bătu pe Phury pe coapsă. Serios, 
frate, v-am bătut la cap ani întregi că nu aveaţi femei. Şi, 
Wrath, acum câteva luni te-am enervat atât de tare încât ai 
făcut gaură în zid. V, tocmai zilele trecute m-ai ameninţat 
că-mi vei da una. Îţi aminteşti? Când ţi-am spus ce cred 
despre ciocul ăla monstruos. 

V râse. 

— Trebuia să fac ceva ca să taci. De când mi l-am 
lăsat, de fiecare dată când am dat peste tine, m-ai întrebat 
dacă am sărutat franţuzeşte o ţeavă de eşapament. 

— Şi încă sunt convins că-mi regulezi GTO-ul, 
nemernicule! 

Asta puse totul în mişcare. Poveştile lui Rhage 
începură să acapareze totul până când vocile deveniră atât 
de zgomotoase, încât nu se mai puteau înţelege. 

În timp ce fraţii lui se descărcau, Rhage se lăsă pe 
spătar, privind în noapte. Spera ca Fecioara Scrib să ştie ce 
făcea pentru că, dacă bestia avea să se dezlănţuie în 
Mormânt, fraţii aveau să se afle într-o mare încurcătură. Şi, 
în final, poate că aveau să fie nevoiţi să-l omoare. 

Rhage se aplecă din nou în faţă şi şopti: 


— Milord, implor o favoare! 

Wrath se aplecă şi el în faţă, spunând cu voce 
profundă, calmă: 

— Ce ai nevoie? 

— Dacă nu... ies cu viaţă din asta, oricare ar fi 
motivul, te implor să o protejezi pe Mary. 

El încuviinţă. În limba veche, regele spuse: 

— Aşa cum doreşti, îţi jur! Voi veghea asupra ei ca şi 
cum ar fi sora mea de sânge şi voi avea grijă de ea aşa cum 
aş avea de oricare femeie din propria familie! 

Rhage răsuflă uşurat. 

— Asta este bine. Este... bine. 

Curând, V parcă maşina într-un mic luminiş. Cobori şi 
rămase pe loc, ascultând, privind, simțind. 

În ciuda situaţiei, era o seară plăcută, iar acesta era 
un loc liniştit. Briza îşi făcea loc printre nenumăratele crengi 
şi trunchiuri ale pădurii, purtând un miros plăcut de pământ 
şi pin. Deasupra, o lună plină strălucea printre norii lăptoşi. 

Când Wrath dădu semnalul, parcurseră vreo 90 de 
metri spre o peşteră din munte. Locul nu părea special, nici 
măcar când intrai. Trebuia să ştii ce căutai pentru a găsi 
îmbinarea îngustă din zidul din spate. Dacă trăgeai corect, 
o bucată de piatră se deschidea. 

În timp ce intrau în peşteră, bucata de rocă se închise 
în spatele lor cu o şoaptă. Torţele prinse de pereţi sclipeau 
auriu în timp ce flăcările lor scânteiau în aer, şuierând şi 
suflând. 

Plimbarea în subteran era o coborâre uşoară, lentă pe 
o podea din piatră care se simţea rece sub picioare. Când 
ajunseră la capăt se dezbrăcară, apoi nişte uşi din fier se 
deschiseră. Holul din faţa lor avea 15 metri lungime şi 7 
metri înălţime, fiind plin de poliţe. 

Pe acestea se aflau mii de boluri din ceramică de 
dimensiuni şi forme diferite, care reflectau lumină, în 
fiecare bol se afla inima unui lesser, organul pe care 
Omega îl scotea în timpul ceremoniei de încorporare. In 
timpul existenţei unui /esser ca vânător, bolul era singura 
lui posesiune şi, dacă era posibil, Frăția îl colecta după ce îl 


omora. 

La capătul culoarului, se aflau alte uşi duble. Acestea 
erau deja deschise. 

Sanctuarul Frăției fusese sculptat pe un pat din piatră 
şi îmbrăcat în marmură neagră la începutul anilor 1700, 
când ajunsese prima migraţie din Europa, traversând 
oceanul. Încăperea avea o dimensiune rezonabilă şi un 
tavan cu stalactite care atârnau precum pumnalele. 
Lumânări masive, groase cât braţul unui bărbat şi lungi cât 
piciorul acestuia, erau înfipte în suporturi din fier negru, 
flăcările lor fiind la fel de puternice precum cele ale torţelor. 

În faţă se afla o platformă la care aveai acces urcând 
nişte trepte mici. Altarul de deasupra era dintr-o bucată de 
calcar adusă din Ţara Veche, aşezată orizontal şi sprijinită 
de două praguri din piatră, tăiate neregulat. 

În spatele altarului, un perete neted era gravat cu 
numele fiecărui frate care existase vreodată, începând de 
la primul, al cărui craniu se afla pe altar. Inscripţiile 
acopereau fiecare centimetru al acelei suprafeţe, însă în 
mijloc era păstrat un loc nemarcat. Această porţiune 
netedă avea 1,8 metri lăţime, urcând până sus, pe 
verticală, în mijloc, la aproape 1,5 metri de la podea, ieşeau 
în evidenţă două cârlige groase, poziţionate pentru ca un 
bărbat să le poată prinde şi să fie imobilizat. 

Aerul mirosea atât de familiar: pământ umed şi 
lumânări din ceară de albine. 

— Salutare, Frăţie! 

Se întoarseră toţi spre vocea feminină. 

Fecioara Scrib era o siluetă mică în colţul îndepărtat, 
pelerina ei neagră căzând pe podea. Nu se vedea nimic din 
ea, nici măcar chipul, dar de sub faldurile negre lumina 
ieşea în cascadă. 

Pluti spre ei, oprindu-se în faţa lui Wrath. 

— Războinicule! 

El făcu o plecăciune adâncă. 

— Fecioară Scrib. 

Ea îi salută pe fiecare în parte, lăsându-l pe Rhage la 
urmă. 


— Rhage, fiul lui Tohrture. 

— Fecioară Scrib. 

EI îşi înclină capul. 

— Ce faci? 

— Sunt bine. Sau voi fi îndată ce totul se va termina. 

— Şi ai fost ocupat, nu? Continui să aduni fapte fără 
precedent, aşa cum îţi stă în caracter. Păcat că nu sunt într- 
o direcţie lăudabilă! Râse nuanţat. Cumva, nu mă surprinde 
că am ajuns aici cu tine. Eşti conştient că acesta este 
primul rythe executat în sânul Frăției? 

„Nu chiar”, se gândi el. Tohr refuzase oferta lui Wrath 
în iulie. 

Dar nu avea să scoată asta în evidenţă. 

— Războinicule, eşti pregătit să accepţi ce ai oferit? 

— Sunt. Îşi alese următoarele cuvinte cu grijă, 
deoarece Fecioarei Scrib nu i se adresau întrebări. Nu dacă 
nu aveai chef să îţi dai singur foc la valiză. Te implor, nu 
vreau să-mi rănesc fraţii! 

Vocea ei deveni aspră. 

— Eşti periculos de aproape de o solicitare. 

— Nu doresc să te ofensez. 

Râsul acela discret se auzi iar. 

Putea paria că ea se distra de minune. Nu-l plăcuse 
niciodată, dar nu o putea învinui. Îi hrănise antipatia cu 
multe gesturi. 

— Nu vrei să jigneşti, războinicule? Pelerina se mişca 
de parcă ea clătina din cap. Din contră, nu ai ezitat 
niciodată să jigneşti pentru a obţine ce îţi doreşti, iar asta a 
fost mereu problema ta. Este şi motivul pentru care ne-am 
adunat în noaptea asta aici. Se întoarse. Aveţi arma? 

Phury aşeză geanta, desfăcu fermoarul şi scoase 
biciul. Mânerul de 50 de centimetri era din lemn şi acoperit 
cu piele maro, care fusese înnegrită de sudoarea atâtor 
mâini. La capăt se aflau trei capete dintr-un lanţ din oţel 
înnegrit. La capătul fiecăruia se afla un obiect ascuţit, ca un 
con de brad cu ţepi. 

Biciul cu trei capete era o armă antică, diabolică, dar 
Tohr o alesese cu înţelepciune. Pentru ca ritualul să fie 


considerat un succes, fraţii nu puteau să-l cruţe pe Rhage 
nici în privinţa tipului de armă folosit, nici în modul în care o 
foloseau pe pielea lui. Să-i ofere clemenţă ar fi însemnat să 
afecteze integritatea tradiţiei, a regretului lui şi a şansei 
unei curăţiri adevărate. 

— Fie, zise ea. Îndreaptă-te spre perete, Rhage, fiu al 
lui Tohrture! 

El înaintă, urcând treptele câte două. Trecând pe 
lângă altar, aruncă o privire craniului sacru, observând 
lumina ieşindu-i prin orbite, precum şi colții lungi. Se 
poziţionă cu spatele la marmura neagră, prinse cârligele şi 
simţi netezimea rece pe spatele său. _ 

Fecioara Scrib se îndreptă spre el şi ridică braţul. li 
căzu mâneca şi apăru o lumină strălucitoare precum arcul 
unui sudor, lumina usturătoare având vag forma unei 
mâini. Un murmur electric, jos trecu prin el, apoi simţi ceva 
mişcându-i-se în trunchi, ca şi cum organele lui interne erau 
rearanjate. 

— Puteţi începe ritualul. 

Fraţii se aliniară, cu trupurile goale strălucind cu forţă 
şi cu chipurile trase. Wrath luă biciul de la Phury şi înaintă 
primul. Când le mişcă, lanţurile armei se loviră cu dulceaţa 
unui tril de pasăre. 

— Frate, zise regele încet. 

— Milord! 

Rhage se uită în acei ochelari în timp ce Wrath 
începea să mişte biciul într-un cerc larg, pentru a pregăti 
momentul. Un sunet monoton se auzi încet, apoi tot mai 
tare, până când arma ajunse în faţă, lovind aerul. Lanţurile 
loviră pieptul lui Rhage şi atunci ghimpii îl străpunseră, 
lăsându-l fără aer în piept. În timp ce el strângea cârligele, 
îşi ţinea capul sus, pe măsură ce vederea i se înceţoşa, apoi 
revenea. 

Urmă Tohr - lovitura lui îl făcu praf pe Rhage, 
genunchii înmuindu-se înainte să-i accepte greutatea din 
nou. Urmară Vishous şi Phury. 

De fiecare dată, el întâlni ochii îndureraţi ai fraţilor lui 
în speranţa că le putea risipi din angoasă, dar, când se 


întoarse Phury, nu-şi mai putu susţine capul. Îl lăsă să-i 
cadă pe umeri şi astfel observă sângele prelingându-i-se pe 
piept, pe coapse şi pe picioare. O băltoacă se forma pe 
podea, reflectând lumina lumânărilor, iar imaginea acelei 
mizerii îl ameţi. Hotărât să rămână în picioare, îşi îndoi 
coatele, astfel încât numai oasele şi încheieturile, nu şi 
muşchii, îl ţineau pe loc. 

Când se făcu o pauză, deveni vag conştient de o 
ceartă. Clipi de câteva ori înainte ca ochii să i se 
limpezească suficient pentru a putea vedea. 

Phury ţinea biciul şi Zsadist se îndepărta de el cu ceea 
ce părea groază. Z ridicase pumnii, iar inelele din sfârcuri 
sclipeau în lumina focului în timp ce el respira cu dificultate. 
Fratele avea culoarea ceţii, pielea fiind gri şi neobişnuit de 
lucioasă. 

Phury vorbea încet şi încerca să-l ia pe Zsadist de 
braţ. Z se mişca haotic, dar Phury rămăsese lângă el. In 
timp ce se mişcau într-un dans macabru, cicatricile de bici 
care acopereau spatele lui Z se mişcau odată cu muşchii. 

Abordarea asta nu avea să ducă nicăieri, se gândi 
Rhage. Zsadist avea un atac de panică, simțindu-se încolţit 
ca un animal. Trebuia să existe altă modalitate de a ajunge 
la el. 

Rhage inspiră şi deschise gura. Nu ieşi nimic. Încercă 
iar. 

— Zsadist... Vocea lui fragilă făcu să se întoarcă toate 
privirile spre altar. Termină, Z... Nu pot... Nu mai pot rezista 
mult. 

— Nu... 

Phury îl întrerupse pe Zsadist. 

— Trebuie să... 

— Nu! Îndepărtează-te dracului de mine! 

Z se îndreptă spre uşă, dar Fecioara Scrib ajunse 
prima, forțându-l să se oprească pentru a nu da peste ea. 
Captiv în faţa siluetei minione, picioarele şi umerii îi 
tremurau. Ea îi vorbi încet, cuvintele nefiind purtate 
suficient pentru ca Rhage să le poată descifra prin ceața 
provocată de durere. 


În cele din urmă, Fecioara Scrib arătă spre Phury, care 
îi aduse arma. Când o primi, se întinse, luă mâna lui Z şi 
aşeză mânerul legat în piele în palma lui. Ea arătă spre 
altar, iar Zsadist cobori capul. O clipă mai târziu, el înaintă 
cu un pas legănat. 

Când Rhage îl privi pe frate, aproape că sugeră ca 
altcineva să o facă în locul lui Z. Acei ochi negri erau atât 
de mari, irisurile fiind scăldate în alb. Zsadist continua să 
înghită în sec, gâtul mişcându-i-se ca şi cum încerca să se 
abţină să ţipe. 

— Este în regulă, frate, murmură Rhage. Dar trebuie 
să închei. Acum! 

Z gâfâia şi se legăna, sudoarea prelingându-i-se în 
ochi şi pe cicatricea de pe faţă. 

— Fă-o! 

— Frate, şopti Z, ridicând biciul deasupra umărului. 

O clipă nu-l mişcă, probabil neputând să-şi 
coordoneze braţul atât de bine în acel moment. Dar era 
puternic, iar arma lovea zgomotos aerul. Lanţurile şi 
ghimpii loviră stomacul lui Rhage într-o rafală de ace. 

Lui Rhage îi cedară genunchii şi încercă să se prindă 
cu braţele, dar descoperi că şi ele refuzau să-l ţină. Căzu în 
genunchi, palmele aterizându-i în propriul sânge. 

Dar cel puţin se sfârşise. Inspiră adânc, hotărât să nu 
leşine. 

Brusc, un sunet grăbit răsună în sanctuar, ceva 
asemănător metalului lovindu-se de metal. Nu se gândi 
prea mult la asta. Era prea ocupat să discute cu stomacul 
lui, încercând să-l convingă că greaţa nu era un plan bun. 

Când fu gata, se târî în mâini şi în picioare în jurul 
altarului, făcând o pauză înainte să o ia pe scări. Privind în 
faţă, îşi văzu fraţii aliniaţi din nou. Rhage îşi frecă ochii 
când văzu ce era în faţa lui, faţa fiindu-i stropită cu sânge. 

„Asta nu făcea parte din ritual”, se gândi el. 

Fiecare dintre fraţi avea un pumnal negru în mână. 
Wrath începu cântul, iar ceilalţi continuară până când vocile 
lor urcară, reverberând în sanctuar. Crescendoul nu se opri 
decât când aproape ajunseră să ţipe, iar atunci vocile lor se 


opriră brusc. 
La unison, îşi spintecară piepturile cu pumnalele. 
Tăietura lui Zsadist fu cea mai adâncă. 

Mary era jos, în sala de biliard, vorbind cu Fritz despre 
istoria casei, când urechile doggenului surprinseră un sunet 
pe care ea nu-l auzise. 

— Trebuie să fie stăpânii, se întorc. 

Ea se îndreptă spre una dintre ferestre când în curte 
se iviră farurile unei maşini. 

Escalade se opri, uşile se deschiseră şi bărbaţii 
coborâră. Cu glugile mantiilor date jos, ea îi recunoscu, căci 
îi văzuse în prima noapte în care venise la reşedinţă. Cel cu 
cioc şi cu tatuaje la una dintre tâmple. Bărbatul cu păr 
incredibil. Teroarea cu cicatrice şi ofiţerul. Singurul pe care 
nu-l văzuse înainte era un bărbat cu părul lung, negru şi cu 
ochelari. 

Dumnezeule, chipurile lor erau sumbre! Poate că 
fusese rănit unul dintre ei. 

Îl căută pe Rhage, încercând să nu intre în panică. 

Grupul ocoli maşina şi se adună în spatele SUV-ului 
chiar când cineva ieşi din conac şi deschise uşa. Mary îl 
recunoscu pe tipul dintre stâlpi ca fiind cel care prinsese 
mingea de fotbal în foaier. 

li era greu să-şi dea seama ce făceau, căci trupurile 
lor masive se adunaseră într-un cerc strâns la portbagajul 
maşinii. Se părea însă că o greutate era dată de la unul la 
altul. 

Un cap blond apăru în lumină. 

„Rhage.” Inconştient. lar trupul lui era purtat spre uşa 
deschisă. 

Mary ajunse afară din reşedinţă înainte să îşi dea 
seama că alerga. 

— Rhage! Opriţi-vă! Aşteptaţi! Aerul rece îi intra în 


plămâni. Rhage! 

La sunetul vocii ei, el se întoarse şi ridică o mână 
vlăguită spre ea. Bărbaţii se opriră. Vreo doi înjurară. 

— Rhage! Ea se opri, lovind pietricelele. Ce... Oh, 
Dumnezeule! 

Era sânge pe chipul lui, iar ochii lui erau înceţoşaţi din 
cauza durerii. 

— Rhage... 

El deschise gura. Nu reuşi să scoată niciun sunet. 

Unul dintre bărbaţi spuse: 

— Rahat, acum putem la fel de bine să-l ducem în 
camera lui! 

— Sigur că îl veţi duce acolo! S-a rănit luptând? 

Nimeni nu-i răspunse. Pur şi simplu, schimbară 
direcţia şi-l conduseră pe Rhage prin vestibulul reşedinţei, 
prin foaier şi sus pe scări. După ce-l aşezară pe pat, tipul cu 
cioc şi cu tatuaje pe faţă aranjă părul lui Rhage. 

— Frate, să-ţi aducem ceva împotriva durerii? 

Vocea lui Rhage era aspră. 

— Nimic. E mai bine aşa. Ştii regulile. Mary... Unde 
este Mary? _ 

Ea veni la capul patului şi-i cuprinse mâna slăbită. In 
timp ce i-o săruta, îşi dădu seama că mantia lui era în stare 
perfectă, fără rupturi sau pete. Ceea ce însemna că nuo 
purtase când fusese rănit. Şi cineva îl îmbrăcase cu ea după 
aceea. 

Cu o intuiţie oribilă, căută cordonul împletit din piele 
de la talie. Îl desfăcu şi dădu la o parte marginile mantiei. 
De la claviculă până la coapse era acoperit cu bandaje albe. 
Sângele trecuse prin ele - un roşu aprins, şocant. 

Temându-se să privească, dar având nevoie să ştie, 
desfăcu delicat un colţ şi îl ridică. 

— Dumnezeule mare! Se dezechilibră şi unul dintre 
fraţi o prinse. Cum s-a întâmplat asta? 

Când grupul rămase tăcut, ea îl împinse pe cel care o 
ţinea şi se uită la ei toţi. Ei stăteau nemişcaţi, privindu-l pe 
Rhage... 

Privindu-l cât de mult suferea. „Dumnezeule, nu se 


poate ca ei...” 

Cel cu cioc îi întâlni privirea. 

Ei o făcuseră. 

— Voi aţi făcut-o, spuse ea. Voi i-aţi făcut asta! 

— Da, spuse cel cu ochelari. Şi nu este treaba ta. 

— Nemernicilor! 

Rhage scoase un sunet, apoi îşi drese vocea. 

— Lăsaţi-ne! 

— Vom veni să te verificăm, Hollywood, spuse tipul cu 
păr multicolor. Ai nevoie de ceva? 

— În afară de un transplant de piele? 

Rhage zâmbi, apoi se înfioră când se mişcă în pat. 

În timp ce bărbaţii ieşiră pe uşă, ea văzu ce spate 
puternic avea fiecare dintre ei. „Animale blestemate!” 

— Mary? şopti Rhage. Mary. 

Ea încercă să se calmeze. Nu avea să-l ajute pe Rhage 
dacă avea să se consume din cauza acelor nenorociţi. 

ÎI privi, îşi înăbuși furia şi spuse: 

— Mă laşi să-l chem pe doctorul despre care mi-ai 
vorbit? Cum îl chema? 

— Nu. 

Voia să-i spună s-o lase mai moale cu atitudinea de 
tip dur care le îndura pe toate. Dar ştia că el avea să se 
împotrivească, iar o ceartă era ultimul lucru de care avea 
nevoie. 

— Vrei mantia pe tine sau nu? întrebă el. 

— Dă-o jos! Dacă suporţi să mă priveşti aşa. 

— Nu-ţi face griji din cauza asta! 

Ea desfăcu centura din piele şi îl dezbrăcă de mătasea 
neagră, vrând să ţipe când el se întoarse de pe o parte pe 
cealaltă pentru a o ajuta, gemând de durere. Când reuşiră 
să scoată haina de pe el, sângele începu să i se prelingă pe 
o parte. 

Cuvertura aceea frumoasă avea să fie distrusă, se 
gândi ea, fără să-i pese. 

— Ai pierdut mult sânge, zise şi strânse mantia grea. 

— Ştiu. 

El închise ochii, capul cufundându-i-se în pernă. 


Trupul lui gol era cuprins de convulsii, tremurul din coapse, 
stomac şi pectorali făcând salteaua să vibreze. 

Ea aruncă mantia în cadă şi reveni. 

— Te-au curăţat înainte să-ţi panseze rănile? 

— Nu ştiu. 

— Probabil ar trebui să verific la un moment dat. 

— Dă-mi o oră! Până atunci, sângerarea se va opri. El 
inspiră adânc şi zâmbi. Mary... au trebuit să o facă. 

— Ce? întrebă şi se aplecă spre el. 

— Au fost nevoiţi să facă asta. Eu nu... O altă 
respiraţie fu însoţită de un geamăt. Nu fi furioasă pe ei! 

Pe dracu'! 

— Mary, spuse el cu forţă, ochii lui obosiţi 
concentrându-se asupra ei. Nu le-am dat de ales. 

— Ce ai făcut? 

— S-a terminat. Şi nu trebuie să fii furioasă pe ei. 

Privirea i se înceţoşă iar. 

În ce o privea, putea gândi orice dorea despre acei 
nemernici. 

— Mary? 

— Nu-ţi face griji! Ea îi mângâie obrazul, dorindu-și să 
poată spăla sângele de pe chipul lui. Când tresări la 
contactul cu lumina, ea se dădu înapoi. Nu vrei să mă laşi 
să-ţi aduc ceva? 

— Vorbeşte-mi! Citeşte-mi... 

Pe rafturile de lângă DVD-uri se aflau câteva cărţi 
contemporane, iar ea analiză coperta. Luă Harry Potter, 
volumul doi, şi trase scaunul lângă pat. La început îi fu greu 
să se concentreze, deoarece continua să-i măsoare 
respiraţia, dar, în cele din urmă, găsi un ritm, la fel şi el. 
Respirația lui se domoli, iar spasmele se opriră. 

Când adormi, ea închise cartea. Fruntea lui era 
încreţită, buzele palide şi strânse. Ura că durerea îl însoțea 
chiar şi în odihna pe care o găsise. 

Mary simţi anii depărtându-se. 

Îşi văzu mama în dormitorul ei galben. Simţi mirosul 
de dezinfectant. Auzi respiraţii grele, disperate. 

„lat-o din nou”, se gândi ea. Încă un pat. Suferinţa 


altuia. Neputinţa. 

Privi prin încăpere, iar ochii îi căzură pe Madona şi 
Pruncul de deasupra şifonierului. În acest context, tabloul 
era artă, nu icoană, parte din colecţia unui muzeu, folosită 
numai ca obiect decorativ. 

Aşa că nu trebuia să o urască. Şi nici nu se temea de 
ea. 

Statuia Madonei din camera mamei ei fusese diferită. 
Mary o dispreţuise şi, în clipa în care trupul lui Cissy Luce 
părăsise casa, bucata aia de ghips ajunsese în garaj. Pe 
Mary nu o lăsase inima să o spargă, dar voise. 

În dimineaţa următoare, dusese obiectul la Asociaţia 
Fecioara Maria a Milostivirii şi o lăsase acolo. La fel şi 
crucifixul. leşind din parcarea bisericii, triumful pe care îl 
simţise, un veritabil „du-te dracului!” adresat lui 
Dumnezeu, fusese îmbătător, singurul sentiment bun pe 
care îl avusese într-o lungă perioadă. Insă entuziasmul nu 
durase. Când se întorsese acasă, tot ce văzuse fusese urma 
de pe perete unde se aflase crucea şi locul neprăfuit unde 
fusese aşezată statuia. 

Doi ani mai târziu, chiar în ziua în care se debarasase 
de aceste obiecte ale devoţiunii, fusese diagnosticată cu 
leucemie. 

Raţional vorbind, ştia că nu fusese blestemată pentru 
că aruncase acele obiecte. Existau 365 de zile în calendar 
şi, ca o bilă la ruletă, anunţul bolii ei trebuise să vină 
întruna dintre ele. În inima ei însă, uneori credea altceva. 
Ceea ce o făcea să-l urască şi mai mult pe Dumnezeu. 

„La dracu'...” Nu avusese timp să facă un miracol 
pentru mama ei, care fusese credincioasă. Dar se abătuse 
de la calea Lui pentru a pedepsi o păcătoasă ca ea. „Ca să 
vezi!” 

— Mă linişteşti, zise Rhage. 

Ochii ei se îndreptară spre ai lui. Îşi limpezi mintea, 
luându-l de mână. 

— Cum te simţi? 

— Mai bine. Vocea ta mă linişteşte. 

La fel se întâmplase cu mama ei, se gândi ea. ŞI 


mamei ei îi plăcuse vocea sa. 

— Vrei ceva de băut? întrebă ea. 

— La ce te gândeai? 

— La nimic. 

El închise ochii. 

— i-ar plăcea să te spăl? zise ea. 

Când el ridică din umeri, ea se duse în baie şi ieşi cu 
un prosop cald, umed şi cu încă unul uscat. Îi curăţă faţa şi 
apoi şterse delicat marginile bandajului. 

— Le voi scoate, bine? 

El încuviinţă, iar ea desfăcu cu grijă plasturele de pe 
piele. Trase tifonul şi se dădu în spate. 

Mary tremură, făcându-i-se greață. 

Fusese biciuit. Era singura explicaţie pentru rănile lui. 

— Oh, Rhage! Lacrimile îi inundară ochii, dar nu le 
permise să alunece. Voi schimba pansamentul. Totul este 
prea... proaspăt pentru a fi spălat acum. Ai... 

— În baie. În dulapul înalt din dreapta oglinzii. 

Stând în faţa dulapului, fu descurajată de cantitatea 
de medicamente pe care le avea la îndemână. Truse 
chirurgicale. Ghips pentru oase rupte. Bandaje de tot felul. 
Bandă. Luă ceea ce credea că avea nevoie şi se întoarse la 
el. Desfăcând un pachet de comprese sterile de 30 cm, i le 
aşeză pe piept şi pe stomac, gândindu-se că le putea lăsa 
acolo. Nu avea nicio şansă să-i ridice trunchiul de pe saltea 
pentru a-l înfăşură, iar ca să le lipească pe toate, ar fi 
trebuit să bâjbâie prea mult. 

Când aşeză bandajele pe partea inferioară stângă, 
Rhage se mişcă. Ea se uită spre el. 

— Te-am rănit? 

— Amuzantă întrebare. 

— Poftim? 

El deschise ochii. Avea privirea aspră. 

— Nici măcar nu ştii, nu? 

„Clar nu.” 

— Rhage, de ce ai nevoie? 

— Să-mi vorbeşti! 

— Bine. Lasă-mă să termin aici! 


Îndată ce termină, ea deschise cartea. El înjură. 

Confuză, se întinse să-l ia de mână. 

— Nu ştiu ce vrei. 

— Nu este atât de greu să-ţi dai seama. Vocea lui era 
slăbită, dar indignată. Dumnezeule, Mary, mă poţi lăsa 
măcar o dată înăuntru? 

Se auzi o bătaie în cameră. Amândoi priviră spre locul 
de unde provenea sunetul. 

— Mă întorc imediat, zise ea. 

Când deschise uşa, de cealaltă parte se afla bărbatul 
cu cioc. Avea o tavă din argint cu mâncare pe care o ţinea 
într-o mână. 

— Sunt Vishous, apropo! Este treaz? 

— Bună, V, zise Rhage. 

Vishous trecu pe lângă ea şi puse farfuria pe masă. 
îndreptându-se spre pat, ea îşi dori să fi fost la fel de mare 
ca el pentru a-l putea ţine afară din cameră. 

Tipul îşi sprijini şoldul de saltea. 

— Cum te simţi, Hollywood? 

— Sunt bine. 

— Durerea a început să mai treacă? 

— Mda. 

— Deci te vindeci bine. 

— Nu se poate întâmpla suficient de repede. 

Rhage închise ochii epuizat. 

Vishous îl privi o clipă, strângând din buze. 

— Voi veni mai târziu, frate. Bine? 

— Mulţumesc! 

Tipul se întoarse şi-i întâlni privirea, ceea ce probabil 
nu fusese uşor. În acel moment, ea îşi dori ca el să simtă 
durerea pe care o provocase. Şi ştia că dorinţa de 
răzbunare i se citea pe faţă. 

— Eşti o dură, nu? bolborosi Vishous. 

— Dacă îţi este frate, de ce l-ai rănit? 

— Mary, nu, o întrerupse aspru Rhage. Ti-am spus... 

— Nu mi-ai spus nimic! Închise ochii strâns. 

Nu era corect să ţipe la el când stătea întins pe spate 
cu un piept care arăta ca o hartă. 


— Poate ar fi bine să ne descărcăm, zise Vishous. 

Mary îşi încrucişă braţele la piept. 

— Bună idee! Ce-ar fi să-mi spui tot? Ajută-mă să 
înţeleg de ce i-aţi făcut asta. 

Rhage vorbi. 

— Mary, nu vreau ca tu să... 

— Atunci spune-mi! Dacă nu vrei să-i urăsc, atunci 
explică-mi! 

Vishous privi spre pat, şi probabil că Rhage 
încuviinţase sau ridicase din umeri, deoarece bărbatul 
spuse: 

— A trădat Frăția pentru a fi cu tine. A trebuit să 
îndrepte lucrurile ca tu să stai cu noi şi să te ţinem aici. 

Mary rămase fără aer. Totul fusese pentru ea? Din 
cauza ei? 

Oh, Dumnezeule! Se lăsase biciuit pentru ea... 

„Te voi proteja eu, ce zici de asta?” 

Ea nu ştia cum să interpreteze acest sacrificiu. 
Suferinţa pe care o îndura pentru ea. Ceea ce îi făcuseră 
oamenii care se presupunea că ţineau la el... 

— Eu nu pot... mă simt puţin ameţită. Mă scuzaţi... 

Ea se dădu înapoi, sperând să intre în baie, dar Rhage 
se zbătu în pat, ca şi cum ar fi venit după ea. 

— Nu, tu stai aici, Rhage! Ea se întoarse la el, 
aşezându-se pe scaun şi mângâindu-i părul. Stai pe loc! 
Şşşt, uşor, uriaşule! 

Când el se mai relaxă, ea se uită spre Vishous. 

— Nu înţeleg nimic. 

— De ce ai face-o? 

Vampirul o privi cu fermitate, ochii lui argintii fiind 
oarecum înspăimântători. Ea se concentră asupra tatuajului 
care îi sângera pe chip şi apoi se uită la Rhage. li îndepărtă 
părul cu vârful degetelor şi îi şopti până când adormi la loc. 

— Te-a durut să-i faci asta? întrebă ea încet, ştiind că 
Vishous nu plecase. Spune-mi că te-a durut! 

Ea auzi foşnetul unui material. Când aruncă o privire 
peste umăr, Vishous îşi scosese cămaşa. Pe pieptul 
musculos era o rană proaspătă, o tăietură, ca şi cum lama 


unui cuţit îi spintecase pielea. 

— Ne-a ucis pe fiecare în parte. 

— Bine. 

Vampirul zâmbi mai degrabă feroce. 

— Ne înţelegi mai bine decât crezi. lar acea mâncare 
nu este numai pentru el, atunci când va dori. Am adus şi 
pentru tine. 

Ei bine, ea nu voia nimic de la ei. 

— Mulţumesc! Mă voi îngriji ca el să mănânce. 

Vishous se opri în drum spre uşă. 

— l-ai spus despre numele tău? 

Ea ridică privirea. 

— Poftim? 

— Rhage ştie? 

Ea simţi că i se ridică părul pe ceafă. 

— Sigur că îmi cunoaşte numele. 

— Nu care este, ci de ce. Ar trebui să-i spui. Vishous 
se încruntă. Şi nu, nu am căutat pe internet. Cum aş putea 
să o fac? 

Dumnezeule mare, exact asta îi trecea prin... 

— Citeşti gânduri? 

— Când vreau şi uneori când nu am de ales. Vishous 
plecă, închizând încet uşa. 

Rhage încercă să se întoarcă pe o parte şi se trezi 
gemând. 

— Mary? 

— Sunt chiar aici. 

Ea îi aşeză palmele între ale ei. 

— Ce s-a întâmplat? Privind-o, ochii lui albaştri erau 
mai alerţi decât fuseseră. Mary, te rog! Măcar o dată, 
spune-mi la ce te gândeşti! 

Ea ezită. 

— De ce nu m-ai lăsat în urmă? Nimic din toate 
astea... nu s-ar fi întâmplat. 

— Nu există nimic din ce nu aş îndura pentru 
siguranţa ta, pentru viaţa ta. 

Ea dădu din cap dezaprobator. 

— Nu înţeleg cum poţi simţi atât de multe pentru 


mine. 

— Mda, ştii ceva? El schiţă un zâmbet. Trebuie să 
scapi de treaba asta cu logica. 

— Este mai bine decât să mă bazez pe credinţă, şopti 
ea, aplecându-se şi trecându-şi o mână peste buclele lui 
blonde. Culcă-te la loc, uriaşule! De fiecare dată când faci 
asta, te trezeşti mult mai întremat. 

— Prefer să te privesc, zise el, dar închise ochii. Îmi 
place când te joci în părul meu. 

El îşi întinse gâtul, înclinându-se spre ea, pentru ca ea 
să fie mai aproape. 

Chiar şi urechile lui erau frumoase, se gândi ea. 

Rhage oftă adânc. După o clipă, ea se lăsă iar în 
scaun şi îşi întinse picioarele, sprijinindu-le pe stâlpii masivi 
de susţinere. 

Pe măsură ce orele treceau, fraţii veneau să îl vadă şi 
se prezentau. Phury, cel cu părul minunat, veni cu nişte 
cidru cald, pe care ea îl primi. Wrath, tipul care purta 
ochelari de soare închişi la culoare, şi Beth, femeia în faţa 
căreia leşinase, îl vizitaseră şi ei. Butch, cel care prinsese 
mingea de fotbal, venise şi el, la fel Tohrment, care avea 
cea tunsoare scurtă. 

Rhage dormi mult, dar se trezea de fiecare dată când 
încerca să se întoarcă de pe o parte pe alta. O privea în 
timp ce se mişca, de parcă prindea forţă numai privind-o, 
iar ea îi aducea apă, îi mângâia faţa, îl hrănea. Nu spuseră 
prea multe. Atingerea era suficientă. 

Pleoapele îi deveniră grele şi îşi lăsă capul să cadă pe 
spate, când se auzi o bătaie discretă în uşă. Probabil era 
Fritz, cu mai multă mâncare. 

Se întinse şi se duse spre uşă. 

— Intră, zise ea, în timp ce o deschidea. 

Bărbatul cu cicatrice pe faţă era pe hol. În timp ce 
stătea nemişcat, lumina cădea pe conturul aspru al chipului 
său, scoțând în evidenţă ochii profunzi, scalpul acoperit de 
un păr tuns foarte scurt, acea cicatrice zimţată, linia dură a 
maxilarului. Purta o bluză lungă cu guler, iar pantalonii îi 
atârnau pe şolduri. Ambele erau negre. 


Ea se apropie imediat de pat pentru a-l proteja pe 
Rhage, deşi era o prostie să creadă că ea ar fi putut să facă 
faţă cuiva atât de mare ca vampirul din uşă. 

Tăcerea se prelungi. Işi spuse că probabil el venise să- 
| vadă, la fel ca toţi ceilalţi, şi că nu voia să-şi rănească din 
nou fratele. Numai că părea încordat, poziţia lui sugerând 
că s-ar fi putut avânta în orice moment. Ceea ce i se părea 
şi mai ciudat era faptul că vampirul nu-i căuta privirea şi 
nici nu părea să îl privească pe Rhage. Privirea rece, 
întunecată a tipului era de neînțeles. 

— Ai vrea să intri să-l vezi? întrebă ea în cele din 
urmă. 

Acei ochi se îndreptară spre ea. 

Obsidian, se gândi ea. Erau ca obsidianul. Lucioşi. 
Nesfârşiţi. Fără suflet. 

Se dădu mai în spate şi-l luă pe Rhage de mână. 
Vampirul din uşă râse batjocoritor. 

— Pari cam feroce, femeie. Crezi că am venit să mai 
rup din el? 

Vocea era joasă, delicată. Rezonantă chiar. Şi la fel de 
detaşată şi de tainică precum pupilele lui. 

— Ai de gând să-i faci rău? 

— Proastă întrebare! 

— De ce? 

— Nu mi-ai crede răspunsul, aşa că nu ar trebui să 
întrebi. 

Se aşternu din nou tăcerea, iar ea îl analiză. Îi veni în 
minte gândul că poate el nu era doar agresiv. Ci era şi 
ciudat. 

Poate. 

Sărută mâna lui Rhage şi se forţă să se dea la o parte. 

— Voiam să fac un duş. Vrei să stai cu el cât lipsesc? 

Vampirul tresări, de parcă ea l-ar fi surprins. 

— Te vei simţi confortabil dezbrăcându-te în baie cu 
mine în preajmă? 

„Nu chiar.” 

Ea ridică din umeri. 

— Este alegerea ta. Dar sunt sigură că, dacă se va 


trezi, va prefera să te vadă pe tine decât să fie singur. 

— Atunci mă pui la încercare? 

— Intri sau pleci? Când el nu răspunse, ea continuă: 
Probabil seara asta a fost un iad pentru tine. 

Buza lui cicatrizată se transformă într-un rânjet. 

— Eşti singura care a presupus vreodată că nu mă 
satisface să le fac rău altora. Eşti genul Maicii Tereza? Vezi 
numai binele în lucrurile mari, rănite sau rahaturi din astea? 

— Nu cred că te-ai oferit voluntar pentru cicatricea de 
pe faţă, nu? Şi sunt gata să pariez că se întinde mai mult 
sub linia maxilarului. Deci, cum am zis, probabil seara 
aceasta a fost un iad. 

El miji ochii şi o pală rece învălui camera, ca şi cum el 
ar fi împins aerul spre ea. 

— Ai grijă, femeie! Curajul poate fi periculos. 

Ea se îndreptă direct spre el. 

— Ştii ceva? Toată treaba cu duşul este în mare parte 
o minciună. Voiam să te las să petreci puţin timp singur cu 
el deoarece este evident că te simţi prost, altfel nu ai sta în 
uşă, părând atât de nenorocit. Primeşte oferta sau pleacă! 
Dar, oricum ar fi, aş aprecia dacă nu ai încerca să mă 
sperii! 

În acel moment, ei nu-i păsa dacă el avea să se 
dezlănţuie asupra ei. Oricum era condusă de o energie 
nevrotică şi de emoția cauzată de epuizare, aşa că probabil 
nu gândea limpede. 

— Deci ce alegi? întrebă ea. 

Vampirul păşi înăuntru şi închise uşa, camera răcindu- 
se odată cu intrarea lui. Amenințarea lui era ceva tangibil, 
care se împrăştia, atingându-i trupul precum mâinile. Când 
uşa se încuie, ea intră în panică. 

— Nu încerc, zise el într-un mormăit satinat. 

— Ce? întrebă ea gâtuit. 

— Să te sperii. Eşti speriată. El zâmbi. Colţii lui erau 
foarte lungi, mai lungi decât ai lui Rhage. li pot mirosi frica, 
femeie! Ca vopseaua umedă, îmi înţeapă nasul. 

Când Mary se dădu în spate, el înaintă, urmând-o. 

— Hm... îmi place parfumul tău. Mi-a plăcut din 


momentul în care te-am întâlnit prima dată. 

Ea se mişcă repede, întinzând mâna, sperând să 
simtă patul în orice moment. În schimb, se împiedică de 
draperiile grele de la o fereastră. 

Vampirul cu cicatrice o încolţise. Nu era la fel de 
musculos precum Rhage, dar nu exista nicio îndoială că era 
letal. Ochii lui reci îi spuneau că tot ce trebuia ea să 
conştientizeze era abilitatea lui de a omori. 

Înjurând, Mary îşi lăsă capul în jos şi se predă. Nu ar fi 
putut face nimic dacă el ar fi rănit-o, şi nici Rhage nu ar fi 
putut în starea lui. La dracu’, ura să fie neajutorată, dar 
uneori viaţa o punea în astfel de situaţii. 

Vampirul se aplecă spre ea, iar ea se înfioră. 

El inspiră adânc, apoi oftă lung. 

— Fă duş, femeie! Nu am vrut să-l rănesc nici mai 
devreme şi nimic nu s-a schimbat. Şi nici nu sunt interesat 
să-ţi fac viaţa grea. Dacă ţi s-ar întâmpla ceva, ar fi într-o 
agonie mai mare decât cea în care se află acum. 

Umerii îi căzură când el se întoarse şi-i surprinse fiorul 
când îl privi pe Rhage. 

— Cum te cheamă? şopti ea. 

El o privi confuz, apoi reveni spre fratele lui. 

— Eu sunt cel rău, în caz că nu ţi-ai dat seama până 
acum. 

— Voiam să-ţi ştiu numele, nu porecla. 

— Este mai degrabă un impuls să fiu un nemernic. ŞI 
numele meu este Zsadist. Sunt Zsadist. 

— Ei bine... mă bucur să te cunosc, Zsadist. 

— Ce politicoasă, râse el. 

— Bine, ce zici de asta? Mulţumesc că nu ne-ai 
omorât. Este suficient de realist pentru tine? 

Zsadist privi peste umăr. Pleoapele îi erau ca 
jaluzelele, permiţând numai fantelor reci ale nopţii să 
pătrundă prin ele. lar cu părul tuns periuţă şi cu acea 
cicatrice, era personificarea violenţei: agresiune şi durere 
umanizată. Numai că, atunci când o privi prin lumina 
lumânării, o urmă vagă de căldură apăru pe chipul lui. Era 
atât de subtilă, încât ea nu putea descrie exact cum ştia că 


se aflase acolo. ` 

— Tu, zise el delicat, eşti extraordinară. Inainte ca ea 
să poată spune ceva, el ridică mâna. Pleacă! Acum! Lasă- 
mă cu fratele meu! 

Fără un cuvânt, Mary intră în baie. Rămase la duş atât 
de mult, încât degetele i se încreţiră şi aburul deveni gros 
ca frişca. Când ieşi, se îmbrăcă în aceleaşi haine pe care le 
purtase, pentru că uitase să îşi ia unele curate. Deschise 
încet uşa spre dormitor. 

Zsadist stătea pe pat, cu umerii căzuţi, cu mâinile în 
jurul taliei. Aplecat deasupra trupului adormit al lui Rhage, 
se aplecase cât de mult putuse, fără să-l atingă, în timp ce 
el se legăna înainte şi înapoi, se auzi un cântec vag, 
melodios. 

Vampirul cânta, vocea lui ridicându-se şi coborând, 
sărind octave, crescând, scăzând. Frumos. Incredibil de 
frumos. Şi Rhage era relaxat, odihnindu-se împăcat într-un 
fel în care nu o mai făcuse înainte. 

Ea traversă repede încăperea şi ieşi pe hol, lăsându-i 
pe bărbaţi singuri. 


Capitolul 31 


Rhage se trezi în după-amiaza următoare. Primul 
lucru pe care îl făcu fu să o caute orbeşte pe Mary, dar se 
opri, căci nu voia ca durerea să revină. Nu se simţea 
suficient de puternic pentru a i se împotrivi. 

Deschise ochii şi întoarse capul. Era acolo, lângă el, în 
pat, dormind pe burtă. 

Dumnezeule, încă o dată îl îngrijise când avusese 
nevoie! Ea fusese de neclintit. Puternică. Dispusă să le ţină 
piept fraţilor lui. 

lubirea îi umplu inima atât de mult, încât îi tăie 
respiraţia. 

El îşi puse mâna pe piept şi simţi bandajele pe care i 
le aplicase ea. Mişcându-se cu grijă, le înlătură unul câte 


unul. Rănile arătau bine. Se închiseseră şi nu-l mai dureau. 
Până a doua zi aveau să mai rămână doar nişte dâre roz, 
iar după încă o zi, aveau să dispară. 

Se gândi la stresul la care fusese supus trupul lui în 
ultima vreme. Transformarea. Poftele în preajma lui Mary. 
Expunerea la soare. Biciuirea. În curând avea nevoie să bea 
şi voia să o facă înainte ca pofta să dea iar năvală. 

În privinţa mâncării, era scrupulos. Mulţi dintre fraţi 
suportau foamea cât puteau de mult doar pentru că nu 
voiau să-şi bată capul cu intimitatea. El nu era aşa. Ultimul 
lucru de care avea nevoie era o bestie cu poftă de sânge... 

„Stai puţin!” 

Rhage inspiră adânc. În el era cea mai uimitoare... 
goliciune. Nu se mai auzea murmurul pe fundal. Nu mai 
avea nicio poftă iritantă. Nicio arsură. Şi asta chiar dacă 
stătea întins lângă Mary. 

Era... numai el în trupul lui. Numai el. Blestemul 
Fecioarei Scrib dispăruse. 

Desigur, se gândi el. l-I luase temporar pentru a putea 
să treacă de rythe fără să se transforme. Şi era evident că îi 
dădea un răgaz pentru a se putea vindeca. Se întreba cât 
de mult avea să dureze pauza. _ 

Rhage răsuflă încet, scoțând aerul pe nas. In timp ce 
se cufunda în propria piele, se bucura de perfecțiunea păcii. 
De liniştea cerească. De absenţa murmurului. 

Trecuse un secol. 

Dumnezeule mare, voia să plângă! 

În caz că avea să o facă, iar Mary urma să se 
trezească, îşi acoperi ochii cu mâinile. 

Oare ceilalţi oameni ştiau cât de norocoşi erau pentru 
că găseau momente ca acestea? Momente de o linişte 
asurzitoare? Înainte de blestem nu le apreciase, nici măcar 
nu le remarcase. La dracu', dacă ar fi fost binecuvântat cu 
unul, probabil s-ar fi întors pe partea cealaltă şi ar fi 
adormit la loc! 

— Cum te simţi? Pot să-ţi aduc ceva? 

Auzind vocea lui Mary, se pregăti pentru o explozie de 
energie. Nu apăru nimic. Tot ce simţea era o strălucire 


caldă în piept. lubire neîngrădită de haosul blestemului. 

Îşi frecă faţa şi o privi. O adora cu atâta intensitate în 
întunericul liniştit, încât se temea de ea. 

— Am nevoie să fiu cu tine, Mary. Chiar acum. Trebuie 
să te am. 

— Atunci sărută-mă! 

O trase lângă trupul său. Ea purta numai un tricou, 
aşa că el îşi alunecă mâinile pe sub el, mângâindu-i talia. 
Deja era excitat, gata să o aibă, dar fără să fie nevoit a se 
împotrivi cuiva, iar să o mângâie era o plăcere deosebită. 

— Am nevoie să te iubesc, zise el, aruncând toate 
aşternuturile şi păturile de pe pat. 

Dorea să vadă fiecare parte din trupul ei, să-i atingă 
fiecare centimetru, şi nu voia să-i stea nimic în cale. 

Îi ridică tricoul, îl scoase peste cap, apoi aprinse cu 
puterea minţii lumânări pentru a lumina camera. In lumina 
aurie, ea era splendidă, cu capul întors într-o parte în timp 
ce îl privea cu ochii ei gri. Sânii îi erau deja tari la vârfuri, de 
un alb cremos pe sub sfârcurile roz. Abdomenul îi era plat, 
puţin prea plat, se gândi el, făcându-şi griji pentru ea. Dar 
şoldurile îi erau perfecte, la fel picioarele subţiri. 

Şi curbura de sub buric, acea parte încântătoare... 

— Mary a mea, îi şopti el, gândindu-se la toate locurile 
pe care voia să i le exploreze. 

În timp ce se urcă peste ea, mădularul împingea 
direct din trupul lui tare, mândru, autoritar. Dar, înainte să 
se lipească de pielea ei, mâinile ei îi găsiră bărbăţia, iar el 
tremură, o transpiraţie plăcută învăluindu-l. Privind-o cum îi 
atingea, îşi permise să se lase dus de val, dând frâu liber 
purității dorinţei, extazului neîntinat. 

Când ea se ridică, nu înţelese unde voia să plece. 

— Mary? 

Buzele i se depărtară, iar ea îl cuprinse cu gura. 

Rhage oftă şi căzu înapoi pe braţe. 

— Oh, Dumnezeule! 

Deşi avusese atât de multe femei de când fusese 
blestemat, nu permisese nici uneia să-i facă asta. Nu voise, 
nu-i plăcuse ca ele să-l atingă deasupra taliei şi cu atât mai 


puţin sub ea. 

Dar ea era Mary. 

Absorbţia şi căldura gurii ei, dar mai presus de orice, 
conştientizarea faptului că era ea îi furau forţa, lăsându-l la 
mila ei. Ea ridică ochii spre el, privindu-l în timp ce înota în 
plăcerea pe care i-o oferea. Când se aruncă pe spate, pe 
saltea, ea se urcă pe coapsele lui. El îi cuprinse capul în 
palme, arcuindu-se în gura ei, în timp ce ea găsea ritmul. 

Chiar înainte să atingă extazul, o îndepărtă, căci încă 
nu voia să se elibereze. 

— Vino aici, zise el, ridicând-o pe abdomenul lui şi pe 
piept, rostogolind-o pe spate. Când voi termina, voi fi în 
tine. 

Sărutând-o, îşi aşeză mâna pe ceafa ei şi se opri 
asupra inimii ei. Bătea cu putere. Cobori, sărutându-i 
sternul, apoi îndreptându-se spre sânii ei. li supse în timp 
ce-şi lăsa mâna să alunece sub omoplaţii ei, ridicând-o mai 
aproape de gura lui. 

Ea scoase un sunet profund, un geamăt înăbuşit care 
îl făcu să ridice capul pentru a-i privi chipul. Ea avea ochii 
închişi şi dinţii încleştaţi. O sărută până la buric, apoi zăbovi 
şi linse înainte să coboare spre şold. Aşezând-o pe burtă, îi 
depărtă picioarele şi-i cuprinse zona intimă în palmă. 
Umezeala mătăsoasă care îi îmbrăca mâna îl făcu să 
tremure, în timp ce-i săruta şoldul şi talia. 

Lăsându-şi un deget să alunece, scoase colții şi îi 
zgârie coloana. 

Mary gemu, trupul ei arcuindu-se pentru a-i întâlni 
dinţii. 

El se opri pe umărul ei. Îi îndepărtă părul. Gemu, 
privindu-i gâtul. 

Când ea se încordă, el şopti: 

— Nu te teme, Mary! Nu-ţi voi face rău. 

— Nu mă tem. Îşi mişcă şoldurile şi-i prinse mâna 
între picioare. 

Rhage sâsâi, învăluit de dorinţă. Începu să gâfâie, să 
se relaxeze. Nu exista nicio vibraţie, niciun murmur 
îngrozitor. Erau numai ei doi. Împreună. Făcând dragoste. 


Deşi tânjea şi la altceva de la ea. 

— Mary, iartă-mă! 

— Pentru ce? 

— Vreau să... beau din tine, îi zise el la ureche. 

Ea tremură, dar el simţi un val de căldură când o 
pătrunse şi ştiu că erau fiori de plăcere. 

— Chiar vrei să... faci asta? zise ea. A 

— Dumnezeule, da! Gura lui îi cuprinse gâtul. li supse 
pielea, tânjind să facă mult mai mult. Mi-ar plăcea să-ţi simt 
vena. 

— Mă întreb ce senzaţie ar fi. Vocea ei era aspră, 
emoţionată. Dumnezeule mare, chiar avea să-i dea voie? 
Doare? îl întrebă. 

— Numai puţin la început, dar apoi este ca... sexul. 
Vei simţi plăcere când te voi primi în mine. Şi voi fi foarte 
prudent. Şi foarte delicat. 

— Ştiu că vei fi. 

ÎI învălui o dorinţă erotică şi colții îi ieşiră la iveală. Şi-i 
putea imagina înfipţi în gâtul ei. Suptul. Inghiţitul. Gustul. 
Apoi mai era comuniunea, când ea ar fi făcut acelaşi lucru 
cu el. Ar fi hrănit-o bine, ar fi lăsat-o să ia oricât ar fi dorit... 

„Ca ea să facă la fel?” 

Rhage se trase în spate. Unde dracului îi era mintea? 
Ea era om, pentru Dumnezeu! Ea nu se hrănea astfel. 

Îşi aşeză fruntea pe umărul ei. Îşi aminti nu numai că 
era om. Era şi bolnavă. Îşi linse buzele, încercând să-şi 
convingă colții să se retragă. 

— Rhage? Vei... ştii tu... 

— Cred că este mai sigur să nu o fac. 

— Sincer, nu mă tem. 

— Oh, Mary, ştiu! Tu nu te temi de nimic. lar curajul ei 
era unul dintre motivele pentru care crease conexiunea cu 
ea. Dar aş prefera să am trupul tău decât să iau ceva ce nu- 
ţi permiţi să-mi dai. 

Prin câteva mişcări rapide se ridică deasupra ei, îi 
trase şoldurile pe saltea şi o pătrunse pe la spate, adânc. 
Căldura îl învălui în timp ce ea se arcuia sunt invazia lui, 
trecându-şi unul dintre braţe între sânii ei, susţinându-i 


As 


trunchiul. Cu mâna, îi întoarse capul de bărbie pentru a o 
putea săruta. 

Respirația ei era fierbinte şi disperată în gura lui, în 
timp ce el încerca să se retragă delicat. Pătrunderea îi făcu 
pe amândoi să geamă. Ea era incredibil de strâmtă, 
strângându-l ca o menghină. El mai făcu nişte mişcări 
controlate şi apoi şoldurile lui preluară controlul, mişcându- 
se după bunul-plac până când nu mai putu să menţină 
contactul cu buzele ei. Trupul lui lovea în al ei, iar el o ţinu 
de talie, sprijinindu-se. 

Pieptul ei căzu pe pat, întorcând faţa într-o parte. 
Desfăcu buzele şi închise ochii. El îi eliberă talia şi îşi sprijini 
pumnii pe saltea, de o parte şi de alta a umerilor ei. Ea era 
atât de mică sub el, eclipsată de grosimea antebraţelor lui, 
dar îl primi tot, de la vârf până la bază, din nou şi din nou, 
până când se pierdu. 

De nicăieri simţi un fior incredibil în mână. Privi şi 
observă că ea se arcuise în jurul unuia dintre braţele lui şi îi 
muşca degetul mare. 

— Mai tare, Mary, zise el grav. Oh, da. Muşcă... tare! 

Senzaţia de durere în timp ce dinţii ei se înfigeau în el 
îl făcu să explodeze de plăcere, aducându-l pe culmile 
extazului. 

Numai că nu voia să termine. 

Se retrase şi se întoarse repede spre ea. Ea ateriză pe 
spate, cu picioarele desfăcute, ca şi cum nu mai avea forţă 
să le susţină. Văzând-o deschisă pentru el, umezindu-se 
pentru el, aproape că se eliberă pe coapsele ei. Işi cobori 
capul şi o sărută acolo unde o pătrunsese, gustându-se, 
gustând din parfumul pe care îl lăsase pe trupul ei. 

Ea strigă sălbatic când atinse extazul. Şi, înainte ca 
pulsaţiile să se domolească, el se ridică deasupra ei şi o 
pătrunse iar. 

Ea îi strigă numele, înfigându-şi unghiile în spatele lui. 

El se lăsă dus de val în timp ce o privea în ochii mari, 
uluiţi. Fără să se reţină, se eliberă în ea. Orgasmul 
continuă, iar el navigă pe valurile care îl cuprinseră. Extazul 
părea să nu se mai termine şi nu exista cale să-l oprească. 


Nu că ar fi făcut-o dacă ar fi avut putere. 


* 


Mary se ținea de Rhage în timp ce pulsa din nou, 
trupul tremurându-i, respirând din greu. Gemu, iar ea ÎI 
simți din nou tresărind, eliberându-se iar în ea. 

Era un soi de intimitate mistuitor - ea atât de calmă, 
el pe culmile unui orgasm multiplu. Cu concentrarea 
netulburată de pasiune, ea simți fiecare lucru minuscul din 
trupul său, precum şi fiecare mişcare puternică. Ştia exact 
când avea să urmeze eliberarea următoare, putea simţi 
tremurul din abdomenul şi coapsele lui. Se întâmpla chiar 
atunci, cu respiraţia sacadată, pectoralii şi umerii încordaţi, 
alături de coapse, în timp ce se elibera din nou. 

De data aceasta îşi ridică privirea, scoţându-şi colții şi 
închizând ochii strâns. Trupul i se contractă, toţi muşchii 
încordându-i-se, apoi simţi adânc mişcare înăuntrul ei. 

El deschise ochii. Erau umezi. 

— Îmi pare rău, Mary! ÎI cuprinse încă un spasm, dar 
se strădui să-i reziste. Niciodată... nu s-a mai întâmplat. Nu 
mă pot opri. La naiba! 

Scoase un sunet gutural, un amestec de scuze şi 
extaz. 

Ea îi zâmbi şi îi mângâie spatele, simţindu-i muşchii 
groşi pe oase în timp ce partea inferioară a trupului o 
pătrundea din nou. Era saturată între picioare, cuprinsă de 
o fierbinţeală delicioasă. Acel miros plăcut al conexiunii lui 
cu ea se simţea în aer, parfumul misterios înconjurând-o. 

Se sprijini pe braţe, dând impresia că avea să se 
retragă. 

— Unde pleci? 

Ea îşi prinse picioarele în jurul coapselor lui. 

— Te... strivesc. 

Respirația lui se transformă într-un şuierat. 

— Sunt foarte bine. 

— Oh, Mary, eu... 

Se arcui din nou, cu pieptul în faţă, cu capul pe spate, 


cu gâtul încordat şi umerii umflaţi. Dumnezeule mare, era 
încântător! 

Brusc se înmuie, trupul lui căzând vlăguit deasupra ei. 
Greutatea lui era imensă, mai mult decât ar fi putut ea 
suporta ca să poată respira. Din fericire, se rostogoli şi o 
ghemui lângă el. Inima îi bătea cu putere în piept, iar ea o 
asculta cum se liniştea. 

— Te-am rănit? întrebă el aspru. 

— Deloc. 

O sărută şi se retrase, mergând la baie. Se întoarse cu 
un prosop, pe care îl băgă delicat între picioarele ei. 

— Vrei să dau drumul apei la duş? întrebă el. Eu te- 
am cam murdărit. 

— Deloc. Şi nu, vreau să stau aici, întinsă. 

— Nu pot să-mi explic de ce s-a întâmplat asta. Se 
încruntă şi trase aşternuturile şi păturile de pe pat peste ei. 
Deşi... s-ar putea să ştiu. 

— Oricare ar fi motivul, eşti incredibil. Îi sărută 
obrazul. Absolut incredibil! 

Rămaseră întinşi în linişte o vreme. 

— Ascultă, Mary, trupul meu a trecut prin multe în 
ultima vreme. 

— Sigur! 

— Voi avea nevoie să... am grijă de mine. 

Ceva în vocea lui era în neregulă. Ea ridică privirea 
spre el. El se uita la tavan. 

O cuprinse un fior rece. 

— Cum aşa? 

— Va trebui să mă hrănesc. De la o femeie. Din rasa 
mea. 

— Oh! 

Se gândi cum se simţiseră colții lui pe coloana ei. Şi îşi 
aminti fiorul de nerăbdare când îi zgâriase gâtul. Amintirea 
nopţii lui în oraş o făcu să se retragă. Nu putea trece din 
nou prin asta. Să aştepte în patul lui, ştiind că el fusese cu 
altă femeie. 

EI îi cuprinse mâinile într-ale lui. 

— Mary, trebuie să mă hrănesc acum pentru a putea 


menţine controlul. Şi vreau să fii alături de mine când o voi 
face. Dacă va fi prea dificil pentru tine să priveşti, cel puţin 
vei putea fi în aceeaşi cameră. Nu vreau să ai întrebări 
legate de ce se întâmplă între mine şi femeie. 

— De la cine vei - îşi drese vocea - bea? 

— M-am gândit la asta. Nu vreau să fie de la cineva cu 
care am fost. 

Şi asta ar trebui să reducă numărul la... Cât, cinci 
femei? Poate şase? 

Clătină din cap, simțindu-se ca o nemernică. 

— O voi chema pe una dintre Alese. 

„Spune-mi că sunt nişte babe-cloanţe fără dinţi!”, se 
gândi ea. 

— Ce sunt ele? 

— Iniţial au servit-o pe Fecioara Scrib, zeiţa noastră, 
dar de o vreme îi servesc pe membrii neîmperecheaţi ai 
Frăției pentru sânge. În vremurile moderne nu le-am mai 
folosit astfel, dar le voi contacta, să văd dacă putem aranja 
ceva. 

— Când? 

— Cât mai curând. Poate mâine-noapte. 

— Voi fi plecată atunci. Când chipul lui se întunecă, ea 
nu-i oferi şansa să vorbească. A venit vremea să plec. 

— Pe dracu'! 

— Rhage, fii realist! Chiar te aştepţi să rămân aici cu 
tine pentru totdeauna? 

— Asta vreau. Deci, da. 

— Te-ai gândit că poate îmi este dor de casa mea, de 
lucrurile mele, de... 

— Le voi muta aici. Pe toate. 

Ea clătină din cap. 

— Trebuie să merg acasă. 

— Nu eşti în siguranţă. 

— Atunci va trebui să schimbăm asta. Voi instala un 
sistem de alarmă, voi învăţa să trag cu arma, nu ştiu... Dar 
trebuie să mă întorc la viaţa mea. 

El închise ochii. 

— Rhage, uită-te la mine! Vită-te la mine! Ea îi 


strânse mâna. Am lucruri de făcut. În lumea mea. 

El strânse din buze. 

— Mă laşi să-l pun pe Vishous să instaleze un sistem 
de securitate? 

— Da. 

— Şi în anumite zile vei veni să stai cu mine? 

Ea inspiră adânc. 

— Şi dacă zic nu? 

— Atunci voi veni eu la tine. 

— Nu cred că... 

— i-am mai spus. Nu te mai gândi! 

O sărută, dar, înainte ca limba lui să pătrundă şi să-i 
fure abilitatea de a gândi logic, ea se trase în spate. 

— Rhage, ştii că asta nu duce nicăieri. Asta... sau 
orice se întâmplă între noi. Nu este. Nu poate să fie. 

El se rostogoli pe spate şi-şi puse mâna sub cap. Când 
maxilarul i se încleştă, corzile gâtului ieşiră în evidenţă. 

Ea ura situaţia asta. Chiar o ura. Dar era mai bine să 
se descarce. 

— Apreciez tot ce ai făcut pentru mine. Sacrificiul 
pentru a mă ţine în siguranţă... 

— De ce te-ai supărat atât de tare în noaptea în care 
am ieşit în oraş? 

— Poftim? 

— De ce ţi-a păsat că am fost cu altcineva? Sau aveai 
nevoie de nişte sex sălbatic şi a trebuit să te ascunzi în 
spatele acestui motiv? Îşi întoarse privirea spre ea. Ochii lui 
albaştri erau prea aspri, aproape prea strălucitori pentru a-i 
privi. Ascultă, data viitoare când ai chef de ceva sălbatic, 
tot ce trebuie să faci este să ceri. Pot să o fac pur şi simplu. 

Oh, Dumnezeule! Nu furie îşi dorea. 

— Rhage... 

— Ştii, mie chiar îmi place. Îmi place jocul de 
dominație. Îmi place şi partea sadică. Să-mi gust sângele 
pe buzele tale după ce mi-ai muşcat buza? Mă excită de-a 
binelea. 

Tonul lui rece era groaznic. Ochii lui glaciali, 
scânteietori erau şi mai aspri. 


— Îmi pare rău, zise ea. Dar... 

— De fapt, chiar în acest moment sunt excitat, numai 
gândindu-mă la asta. Surprinzător, având în vedere cum 
mi-am petrecut ultimele douăzeci de minute. 

— Ce anume crezi că ne rezervă viitorul? 

— Nu se ştie niciodată, vom afla. Dar rămâi până la 
căderea nopţii, da? Chiar şi numai pentru că ai nevoie să te 
duc acasă. Lasă-mă să văd dacă reuşesc să mă aprind din 
nou. Aş uri să te fac să pierzi vremea. Se băgă sub 
aşternuturi. Dumnezeule, eşti bună! Sunt tare ca o bâtă de 
baseball. 

— Ştii cum vor arăta pentru mine următoarele şase 
luni? 

— Nu, şi nici nu voi afla, nu? Deci ce-ai zice de nişte 
sex? Având în vedere că numai asta îţi doreşti de la mine şi 
pentru că sunt un fraier patetic încât să te primesc oricum, 
aş zice că ar fi mai bine să mă apuc de treabă. 

— Rhage! ţipă ea, încercând să-i atragă atenţia. 

— Mary! o imită el. Îmi pare rău, vorbesc prea mult? 
Ai prefer ca gura mea să facă altceva, nu? O vrei peste a 
ta? Nu, peste sânii tăi. Stai, mai jos. Da, îţi place mai jos, 
nu? Şi ştiu cum să o fac cum trebuie. 

Ea îşi prinse capul între mâini. 

— Nu vreau să te părăsesc astfel. Certaţi. 

— Dar asta nu te va opri, nu? Nu pe tine, pe super- 
Mary. Nu, vei pleca în lume... 

— Pentru a fi bolnavă, Rhage! Plec pentru a mă 
îmbolnăvi, bine? Mâine merg la doctor. Nu este ca şi cum 
acasă mă aşteaptă cine ştie ce petrecere. 

El o privi. 

— Crezi că sunt atât de nevrednic încât să nu pot 
avea grijă de tine? 

— Poftim? 

— Nu mă vei lăsa să am grijă de tine cât eşti bolnavă? 

Se gândi cât de greu îi fusese ei să-l vadă suferind, 
fără să-i poată lua durerea. 

— De ce ai vrea asta? şopti ea. 

Rhage rămase blocat, de parcă l-ar fi lovit. 


Se ridică din pat. 

— Mda, du-te dracului, Mary! 

Îşi trase o pereche de pantaloni din piele şi scoase o 
cămaşă din şifonier. 

— Fă-ţi bagajele, dulceaţă! Nu va trebui să-ţi mai baţi 
capul cu un câine vagabond. Îşi băgă mâinile pe mânecile 
cămăşii, apoi o trase pe cap. Îi voi cere lui V să-ţi instaleze 
sistemul de securitate cât mai repede. Nu ar trebui să-i ia 
mult şi, până când termină, poţi dormi în altă parte. Unul 
dintre doggeni te va conduce în noua ta cameră. 

Ea sări de pe saltea, dar înainte să poată ajunge la el, 
Rhage îi aruncă o privire aspră, ţintuind-o pe loc. 

— Ştii ceva, Mary? Merit asta. Chiar merit. Le-am 
făcut acelaşi lucru atât de multor persoane, am plecat fără 
să-mi pese! Deschise uşa. Deşi femeile cu care m-am culcat 
au fost norocoase. Cel puţin nu şi-au amintit niciodată de 
mine. Şi, frate, aş da orice să te uit acum, chiar aş face-o! 

Nu trânti uşa când ieşi. Pur şi simplu, o închise cu 
putere. 

Capitolul 32 


O se aplecă peste civil şi strânse menghina. Îl răpise 
pe vampir pe o alee de lângă barul Screamer şi, până 
acum, noul centru de persuasiune ridicat funcţiona perfect. 
Făcea, de asemenea, progrese cu captivul. Rezultase că 
tipul avea o legătură tangenţială cu Frăția. 

În circumstanţe normale, O ar fi trebuit să fie aproape 
de extaz. În schimb, în timp ce privea frisoanele vampirului 
şi ochii lui sticloşi, vlăguiţi, se văzu pe el cu Omega. 

Sub acel trup puternic. Lipsit de forţă. Lipsit de 
control. Suferind. 

Amintirile îi înfundară plămânii cu o teamă nămoloasă 
până când fu nevoit să privească în altă parte. Când 
vampirul gemu, O se simţi ca un laş. Dumnezeule, trebuia 
să-şi revină! 

O îşi drese vocea. Trase aer în piept. 

— Şi, aaa... cât de bine cunoaşte sora ta Frăția? 


— Ea... a făcut... sex cu ei. 

— Unde? 

— Nu ştiu. 

— Va trebui să te străduieşti mai mult. 

O puse şi mai multă presiune. 

Civilul ţipă şi privirea lui sălbatică se concentră asupra 
centrului interiorului întunecos. Era pe cale să leşine, aşa că 
O slăbi presiunea. 

— Unde se întâlneşte cu ei? 

— Caith merge în toate barurile. Bărbatul tuşi 
neputincios. Zero Sum. Screamer. Noaptea trecută a mers 
la One Eye. 

— One Eye? Ciudat! Parcă era în pădure. 

— Pot să merg acasă acum? Părinţii mei vor fi... 

— Sunt convins că îşi fac griji. Şi aşa ar trebui. O 
clătină din cap. Dar nu te pot lăsa să pleci. Nu încă. 

Deloc, dar vampirul nu trebuia să ştie asta. 

O spori iar strânsoarea. 

— Acum spune-mi, cum ziceai că o cheamă pe sora 


ta? 
— Caith. 
— Şi cu care dintre frați s-a culcat? ` 
— Sigur... cu cel cu cioc. Vishous. Il place pe 


războinicul blond, dar el nu o place pe ea. 

Fratele blond cu bestia? 

— Unde l-a văzut pe blond ultima oară? 

Se auziră nişte bolboroseli. 

— Ce-a fost asta? Nu te-am auzit? 

Bărbatul se chinuia să vorbească, dar brusc trupul lui 
se ridică, iar gura i se deschise, de parcă s-ar fi sufocat. 

— Haide, bombăni O. Nu doare atât de tare. 

Rahat, menghina era o joacă de copii. Nici măcar nu 
se apropiaseră de ceva câtuşi de puțin letal. Şi totuşi, zece 
minute mai târziu vampirul decedă, iar O rămase deasupra 
trupului întrebându-se ce dracului se întâmplase. 

Uşa centrului de persuasiune se deschise şi U intră. 

— Cum merge treaba în această seară? 

— Civilul a murit, dar să fiu al dracului dacă ştiu de 


ce! Tocmai începusem. 

O desfăcu menghina de la mâna vampirului şi o 
aruncă alături de alte instrumente. Privind trupul lipsit de 
suflare de pe masă, brusc se trezi şocant de îngreţoşat. 

— Dacă i-ai rupt vreun os, probabil a făcut un cheag. 

— Ce... Oh, da! Dar stai, numai de la un deget? De la 
osul coapsei aş fi crezut, dar eu mă ocupam de mână. 

— Nu contează. Poate apărea de la orice. Dacă ajunge 
la plămâni şi se blochează? S-a terminat! 

— Incerca să respire. 

— Probabil asta s-a întâmplat. 

— Pe deasupra, a fost o proastă sincronizare. Sora lui 
se culcă cu fraţii, dar nu am aflat foarte multe de la el. 

— Adresa de acasă? 

— Nu. ldiotului i s-a furat portofelul chiar înainte să-l 
găsesc. Era beat şi a fost prădat pe o alee. A menţionat 
totuşi nişte locuri. Cluburile obişnuite din centru, de 
asemenea, şi barul ăla de ţărani, One Eye. 

U se încruntă, scoţându-şi arma pentru a verifica dacă 
era încărcată. 

— Eşti sigur că nu a vorbit doar pentru a te face să 
taci? Barul One Eye nu este departe de aici, iar fraţii ăia 
nemernici sunt orăşeni, nu? Acolo îi găsim. 

— Acolo ne-au /ăsat ei să îi găsim. Dumnezeu ştie 
unde locuiesc! O dădu din cap dezaprobator, privind trupul. 

La dracu', zicea ceva chiar înainte să moară. Nu am 
înţeles cuvintele. 

— Limba aia a lor este o pacoste. Mi-aş dori să avem 
un traducător. 

— Fără glumă! 

U privi în jur. 

— Deci îţi place locul? 

„Mi-e indiferent”, se gândi O. 

— E perfect, zise el. L-am pus într-una dintre gropi o 
vreme, dorindu-mi să-l fac să se răzgândească. Sistemul cu 
hamuri a funcţionat foarte bine. O aruncă mâna vampirului 
pe piept şi bătu în bucata din oţel pe care se afla trupul. lar 
masa asta este o binecuvântare. Găurile de drenaj, 


cătuşele. 

— Mda, m-am gândit că-ţi va plăcea. Am furat-o de la 
morgă. 

— Super! 

U se îndreptă spre dulapul ignifug pe care îl foloseau 
pentru a depozita muniţia. 

— Te deranjează dacă iau câteva? 

— De aceea sunt acolo. 

U scoase o cutie din carton de dimensiunea palmei cu 
numele Remington. Umplându-şi încărcătoarele, zise: 

— Am auzit că domnul X te-a pus la cârma acestui loc. 

— Mi-a dat cheia, da. 

— Bine. Va fi condus bine. 

Desigur, existase o condiţie pentru acest privilegiu. 
Domnul X ceruse ca O să se mute acolo, dar relocarea avea 
sens. Dacă aveau să ţină vampirii câteva zile, cineva 
trebuia să-i supravegheze pe captivi. 

O îşi sprijini şoldul de masă. _ 

— Domnul X le va anunţa noua direcţie supremilor. In 
fiecare detaşament ne vom cupla câte doi, iar eu voi alege 
primul. Te vreau pe tine. 

U zâmbi, închizând cutia cu gloanţe. 

— În Canada eram vânător, ştiai asta? În 1890. Îmi 
place să fiu pe teren. Să prind chestii. 

O încuviinţă, gândindu-se că, înainte de pierderea 
poftei, el şi U ar fi făcut o echipă pe cinste. 

— Deci este adevărat ce se spune despre tine şi X? 
întrebă U. 

— Ce să fie adevărat? 

— Că l-ai întâlnit recent pe Omega. Când ochii lui O 
scânteiară la auzul numelui, U observă reacţia şi, slavă 
Domnului, o interpretă greşit. Rahat, l-ai întâlnit! Vei fi 
secundul lui X? Acolo duc toate acestea? 

O înghiţi, în ciuda stării de greață. 

— Va trebui să-l întrebi pe sensei. 

— Mda, sigur. Chiar voi face asta. Deşi nu ştiu de ce 
trebuie să păstrezi secretul. 

Cum O nu ştia mai multe decât celălalt /esser, nu avu 


nicio şansă. 

Dumnezeule! Cu puţin timp în urmă, l-ar fi încântat 
ideea de a fi secundul /esserului suprem. 

U se îndreptă spre uşă. 

— Deci când şi unde mă vrei? 

— Aici. Acum. 

— La ce te gândeşti? 

— Mergem în centru. Voiam să-i chem pe ceilalţi să le 
predau o lecţie, dar se pare că mi-am pierdut manualul. 

U încuviinţă din cap. 

— Hai să mergem atunci la bibliotecă! Şi să luăm 
altul. 


Rhage se ruga ca plimbarea lui pe aleile din spatele 
barului să ducă undeva. In ploaia rece se simţea 
dezastruos, clocotindu-i în piept furia şi agonia. Vishous 
renunţase a mai vorbi cu el în urmă cu două ore. 

În timp ce se îndreptau din nou pe Trade Street, se 
opriseră în faţa uşii barului Screamer. O mulţime 
nerăbdătoare şi tremurândă aştepta să intre în club. 
Amestecaţi printre oameni, erau şi patru bărbaţi civili. 

— Deci voi mai încerca o dată, Hollywood. V aprinse o 
ţigară rulată manual şi-şi aşeză şapca Sox. Care-i treaba cu 
toată tăcerea asta? Incă mai ai dureri după noaptea 
trecută, nu? 

— Nu, sunt bine. 

Rhage privi spre un colţ întunecat al aleii. 

Mda, era bine pe dracu'! Vederea lui nocturnă era un 
dezastru, acuitatea defazată indiferent cât de mult ar fi 
clipit. Şi nici urechile nu-i funcționau la fel de bine pe cât ar 
fi trebuit. În mod normal, putea auzi sunete de la aproape 
1,5 kilometri, dar acum se concentra numai pentru a prinde 
linia melodică a muzicii din club. 

Desigur, fusese supărat după tot ce se petrecuse cu 
Mary. Dar asta i se întâmpla unui bărbat respins de femeia 
pe care o iubea. Aceste schimbări erau însă fiziologice, fără 


să aibă legătură că văicărelile emoţionale. 

lar el ştia care era problema. Bestia nu era cu el în 
seara aceea. 

Ar fi trebuit să fie o uşurare. Era o binecuvântare să 
scape de nenorocirea aceea chiar şi provizoriu. Numai că, 
în mod evident, ajunsese să se bizuie pe instinctele 
înfiorătoare ale creaturii. Dumnezeule, ideea că avea o 
relaţie  simbiotică cu blestemul lui era o surpriză 
neaşteptată, la fel ca vulnerabilitatea pe care o manifesta 
acum. Nu era ca şi cum se îndoia de abilităţile lui de luptă 
corp la corp şi de priceperea cu pumnalul. Numai că bestia 
îi oferea informaţii despre mediu pe care el se obişnuise să 
se bazeze. Mai ales că urâciunea reprezenta asul din 
mânecă. Dacă totul eşua, acesta i-ar fi nimicit inamicii. 

— Ei, ia te uită! zise V, arătând spre dreapta. 

O pereche de /esseri veneau pe Trade Street, părul lor 
alb strălucind în farurile maşinii care trecea. Ca păpuşi pe 
aceleaşi aţe, capetele lor se întoarseră la unison spre el şi 
spre Vishous. Cei doi încetiniră. Se opriră. 

V scăpă ţigara, stingând-o cu călcâiul. 

— Cam mulţi martori pentru o luptă. 

Şi membrii părură să realizeze asta, deoarece nu 
dădură niciun semn că voiau să atace. In impas, vechea 
etichetă de război dintre Frăţie şi /esseri îşi spuse cuvântul. 
Discreţia în rândurile Homo sapiens era esenţială pentru a 
păstra aparențele. Ultimul lucru pe care şi-l doreau era să 
se încaiere în prezenţa atâtor oameni. 

În timp ce fraţii şi /esserii se priveau reciproc, oamenii 
din mijlocul lor nu aveau nicio idee despre ce se petrecea. 
Vampirii civili de la coadă însă ştiau ce făceau. Se 
strecurau, evident cu gândul de a fugi. Rhage îi ţintui cu o 
privire aspră şi clătină încet din cap. Cel mai bun loc pentru 
acei băieţi era în public şi se ruga ca aceştia să fi înţeles 
mesajul lui. 

Dar, desigur, cei patru o luară la sănătoasa. 

Lesserii aceia nemernici zâmbiră. O luară la fugă după 
prada lor precum două stele de arte marţiale. 

Rhage şi Vishous porniră în viteză, alergând din 


răsputeri. 

Prosteşte, civilii se îndreptară spre capătul aleii. Poate 
că sperau să se dematerializeze. Poate că erau doar prostiţi 
de frică. Oricum ar fi fost, îşi sporiseră considerabil şansele 
de a muri. Acolo nu se aflau oameni prin preajmă din cauza 
ploii reci şi, fără felinare şi ferestre ale clădirilor, nu exista 
nimic care să-i împiedice pe /esseri să-şi facă treaba în 
câmp deschis. 

Rhage şi V alergau chiar mai repede, bocancii lovind 
păltoacele, aruncând apă murdară peste tot. Pe măsură ce 
se apropiau de vânători, se părea că aveau să le vină de 
hac înainte să fie prinşi civilii. 

Rhage era pe cale să-l prindă pe /esseru/ din dreapta 
când o camionetă neagră intră pe aleea din faţă, derapând 
pe asfaltul umed pentru a-şi găsi apoi ritmul. Maşina 
încetini chiar când /esserii îl prinseră pe unul dintre civili. 
Cu o mişcare haotică, cei doi vânători îl aruncară pe bărbat 
în spate şi apoi se întoarseră, gata de luptă. 

— Eu merg după camionetă! strigă Rhage. 

V se ocupă de vânători în timp ce Rhage alerga. 
Camioneta încetinise pentru a lua încărcătura, dar apoi 
roţile i se învârtiră iar, oferindu-i un avantaj de o secundă 
sau două. Cu un elan incredibil, se aruncă în aer, prinzându- 
se de o muchie a acesteia la ţanc. 

Strânsoarea lui slăbea, alunecând pe metalul umed. 
Se străduia să se prindă mai bine când geamul din spate se 
deschise, apărând ţeava unei puşti. El se feri, aşteptându- 
se să audă sunetul ascuţit al unui glonţ tras. În schimb, 
civilul, care încerca să evadeze, sări şi se prinse de umărul 
lui. Bărbatul privi confuz în jur, apoi căzu înapoi pe 
banchetă, cu o mişcare lentă. 

Rhage nu se mai putu ţine, se rostogoli în cădere, 
aterizând pe spate. Izbindu-se de asfalt, haina din piele îl 
salvă să nu fie sfâşiat. 

g Sări în picioare şi privi camioneta cotind în depărtare. 
Injurând ca un birjar, nu zăbovi pentru a-şi plânge de milă, 
ci alergă înapoi la V. Lupta încă se mai dădea şi era una 
sănătoasă, căci vânătorii erau încrezători în abilităţile lor, 


departe de a fi începători. V rezista, cu pumnalul scos, 
ţinându-le piept vânătorilor. 

Rhage se aruncă asupra primului /esser la care 
ajunse, enervat că îl pierduse pe civilul din camionetă, 
supărat pe lume din cauza lui Mary. Il bătu măr pe 
nemernic cu pumnul, rupându-i oasele, sfâşiindu-i pielea. 
Pe chipul lui ţâăşni un sânge negru, care îi intră în ochi. Nu 
se opri până când V nu-l dădu la o parte, lipindu-l de zidul 
aleii. 

— Ce dracului faci? 

Rhage era gata să îşi atace fratele pentru că îi bloca 
accesul la vânător. 

V îi prinse cu pumnii reverele hainei şi-i dădu o 
lovitură zdravănă lui Rhage, ca şi cum ar fi încercat să-l 
facă să-şi recapete concentrarea. 

— Lesserul nu se mai mişcă. Priveşte-mă, frate! Este 
la pământ şi acolo o să rămână! 

— Nu-mi pasă! 

Se zbătu să se elibereze, dar V îl ţinea pe loc. Cu 
greu. 

— Rhage? Haide, vorbeşte-mi! Ce se petrece? Unde 
eşti, frate? 

— Am nevoie să-l omor... Am nevoie... De nicăieri, 
isteria apăru în vocea lui. Pentru ceea ce i-au făcut... Civilii 
nu se pot lupta... Trebuie să-l omor... Ceda nervos, dar nu 
părea să se poată opri. Oh, Dumnezeule, Mary, o vor... o 
vor lua aşa cum i-au luat pe aceşti civili, V! Ah, rahat, 
frate... Ce voi face pentru a o salva? 

— Şşşt! Uşor, Hollywood! Hai să ne liniştim! 

V îşi puse mâna în jurul gâtului lui Rhage şi, cu 
degetul mare, îi mângâia în sus şi în jos jugulara. Mişcarea 
hipnotizantă mai întâi îl linişti puţin, apoi complet. 

— Mai bine? întrebă V. Da, mai bine. 

Rhage inspiră adânc şi o clipă se plimbă prin jur. Apoi 
se întoarse la trupul /esserului. Căută prin buzunare, găsind 
un portofel, nişte bani lichizi şi o armă. 

Oh, era bine! 

— Uite ce am găsit, bombăni el. Salută-l pe domnul 


Black-Berry! 

Aruncă telefonul spre V, care fluieră. 

— Super! 

Rhage scoase unul dintre pumnale şi înfipse lama 
neagră în pieptul vânătorului. Cu un pocnet şi o scânteie, 
chestia se dezintegră, dar el simţea cu nu făcuse suficient. 
Încă voia să urle şi să plângă în acelaşi timp. 

El şi V patrulară repede prin vecinătate. Totul era 
liniştit. Cu puţin noroc, ceilalţi trei civili îşi căraseră 
fundurile acasă, iar acum tremurau din cauza excesului de 
adrenalină, stând în siguranţă. 

— Vreau borcanele acelor /esseri, zise Rhage. Ai găsit 
ceva la cel pe care l-ai doborât? 

V flutură un portofel. 

— Permisul de conducere menţionează LaCrosse 
Street nr. 195. La tine? 

Rhage verifică. 

— Nimic. Niciun permis. De ce dracului ar purta... Of, 
chiar e interesant! Fişa de cartotecă fusese îndoită cu grijă 
pe jumătate. Pe partea interioară se afla o adresă, nu 
departe de locul în care se aflau ei. Hai să verificăm prima 
dată această adresă înainte să mergem pe LaCrosse! 


Capitolul 33 


Mary îşi făcu bagajele sub privirea atentă a lui Fritz. 
Majordomul murea de nerăbdare să o ajute, mutându-se 
dintr-o parte în alta, arzând de dorinţa să facă tot ce 
considera, în mod evident, a fi de datoria lui. 

— Sunt gata, zise ea în cele din urmă, deşi nu era. 

Fritz zâmbi pentru că acum avea un scop şi o conduse 
pe lângă un balcon, spre o încăpere care dădea spre 
grădinile din spatele vilei. Trebuia să recunoască faptul că 
era incredibil de discret. Dacă i se părea ciudat că ea se 


muta din camera lui Rhage, nu o arăta şi o trata cu aceeaşi 
curtoazie cu care o făcuse mereu. 

Când rămase singură, îşi evaluă opţiunile. Voia să 
meargă acasă, dar nu era proastă. Creaturile acelea din 
parc fuseseră letale şi, oricât de multă nevoie avea de 
spaţiul ei, nu urma să se lase omorâtă pentru puţină 
independenţă. In plus, cât putea dura instalarea unui 
sistem de supraveghere? Poate tipul ăla, Vishous, lucra la el 
chiar acum. 

Se gândi la programarea ei la doctor de a doua zi 
după-amiază. Rhage îi spusese că avea să-i permită să 
meargă şi, chiar dacă plecase enervat, ea ştia că nu urma 
să o împiedice să meargă la spital. Fritz probabil avea să o 
ducă, se gândi ea. Când îi făcuse turul casei, îi explicase că 
putea ieşi în lumina zilei. 

Mary îşi privi geanta. Deşi lua în calcul ideea de a 
pleca definitiv, ştia că nu putea pleca atât timp cât era la 
cuțite cu Rhage. Poate că noaptea petrecută în oraş avea 
să-l mai calmeze. Acum ea se simţea mai raţională. 

Deschise suficient de larg uşa dormitorului pentru a-l 
putea auzi când ajungea acasă. Apoi se aşeză pe pat şi 
aşteptă. 

Nu dură mult până când începu să tremure de 
nelinişte, aşa că luă telefonul. Când Bella răspunse, se simţi 
uşurată să audă o voce prietenoasă. Vorbiră vrute şi 
nevrute o vreme. Apoi, când se simţi pregătită, îi spuse că 
avea să vină acasă imediat ce sistemul de securitate urma 
să fie instalat. Fu recunoscătoare că Bella nu insistă să afle 
detalii. 

După o vreme, urmă o lungă pauză. 

— Ah, Mary, pot să te întreb ceva? 

— Sigur! 

— Ai văzut alt războinic? 

— Pe unii, da. Dar nu ştiu dacă i-am întâlnit pe toţi. 

— L-ai întâlnit pe cel care are... faţa cu cicatrici? 

— Acela este Zsadist. Numele lui este Zsadist. 

— Oh! Ah, este... 

— Ce? 


— Ei bine, am auzit lucruri despre el. Are o reputaţie 
periculoasă. 

— Mda, îmi pot imagina. Dar nu sunt convinsă că este 
atât de rău. De ce întrebi? 

— Fără motiv. Serios. 


La ora 1.00 noaptea, John Matthew părăsi localul Moe 
şi se îndreptă spre casă. Tohrment nu venise. Poate că 
bărbatul nu avea să vină. Poate că pierduse şansa de a 
pleca cu el. 

Plimbându-se în noaptea rece, John era înnebunit, 
nevoia de a părăsi clădirea făcându-l să se gândească la 
mutare. Teama era atât de mare, încât îi apărea în vise. 

Înainte de muncă trăsese un pui de somn, iar 
coşmarurile fuseseră teribile, cu bărbaţi cu părul alb care îl 
urmăreau, îl prindeau şi-l duceau undeva în subteran, în 
întuneric. 

Apropiindu-se de uşa garsonierei sale, cu cheia în 
mână, nu trase de timp. Intră şi se închise înăuntru, încuind 
totul: cele două încuietori şi lanţul. Işi dorea să fi avut una 
dintre acele zăvoare care intrau în podea. 

Ştia că trebuia să mănânce, dar nu avea energia de a 
face faţă conservei Ensure, aşa că se aşeză pe pat, sperând 
ca forţa să-i revină ca prin minune. Urma să aibă nevoie de 
ea. A doua zi trebuia să iasă şi să caute o nouă locuinţă. 
Venise vremea să se salveze. 

Dar, Dumnezeule, îşi dorea să fi mers cu Tohrment 
când el... 

Se auzi o bătaie în uşă. John ridică privirea, speranţa 
şi teama împletindu-se ca o funie în pieptul lui. 

— Fiule? Sunt eu, Tohrment. Deschide! 

John se grăbi, descuie şi aproape că se aruncă în 
braţele bărbatului. 

Tohrment se încruntă. 

— Ce s-a întâmplat, John? Ai probleme? 

Nu ştia cât de multe să spună despre bărbatul palid 


pe care îl întâlnise pe scară şi, în cele din urmă, decise să-şi 
ţină gură. Nu voia să rişte ca Tohrment să se răzgândească 
din cauză că băiatul pe care se gândea să-l ia sub aripa lui 
era un psihopat paranoic. 

— Fiule? 

John se duse să-şi ia carneţelul şi pixul în timp ce 
Tohrment închise uşa. 

— Mă bucur că ai venit. Mulţumesc! 

Tohrment citi cuvintele. 

— Mda, aş fi ajuns mai devreme, dar noaptea trecută 
am... avut nişte treabă. Deci te-ai gândit la... 

John încuviinţă şi scrise repede. 

— Vreau să vin cu tine. 

Tohrment zâmbi discret. 

— Foarte bine, fiule. Este o alegere bună. 

John inspiră adânc, nespus de uşurat. 

— Uite ce vom face. Voi veni mâine-noapte să te iau. 
Nu te pot lua acasă în seara asta, deoarece sunt pe teren 
până în zori. 

John fu cuprins de o nouă panică. „Haide!”, îşi spuse 
el. Ce mai conta o zi în plus? 


Cu două ore înainte de ivirea zorilor, Rhage şi Vishous 
se îndreptară spre intrarea în Mormânt. Rhage aşteptă în 
pădure în timp ce V duse înăuntru borcanul pe care îl 
găsiseră la casa /esserului de pe LaCrosse. 

Cealaltă adresă se dovedise a fi un centru de tortură 
abandonat. In subsolul aglomerat al unei case dărăpănate 
cu două etaje, găsiseră instrumente acoperite de praf, 
precum şi o masă şi nişte cătuşe. Locul era o mărturie 
oribilă a schimbării de strategie, de la lupta împotriva 
fraţilor la torturarea civililor. Atât el, cât şi Vishous fură 
sufocaţi de răzbunare când plecară. 

In drumul înapoi spre fort, se opriră acasă la Mary 
pentru ca V să poată cerceta camerele şi să-şi dea seama 
de ce avea nevoie pentru a proteja locul. Fusese chinuitor 


să se afle acolo. Să-i vadă lucrurile. Să-şi amintească de 
prima noapte în care mersese să o caute. Nu putuse să se 
uite spre canapea deloc pentru că îi amintea de sine şi de 
ce îi făcuse trupului ei pe podeaua din spatele acesteia. 

Totul i se părea atât de îndepărtat! 

Rhage înjură şi reluă cercetarea pădurii din jurul 
intrării în peşteră. Când ieşi V, cei doi se dematerializară în 
curtea din casa principală. 

— Hei, Hollywood, eu şi Butch mergem la One Eye 
pentru un păhărel. Vrei să vii? 

Rhage privi spre geamurile întunecoase ale 
dormitorului său. 

Deşi îi era indiferent dacă mergea la One Eye, ştia că 
nu ar fi trebuit să rămână singur. Ținând cont de felul în 
care se simţea, era dispus să o caute pe Mary şi să se facă 
de râs, implorând-o. Ceea ce ar fi fost o umilire inutilă. Ea îi 
spusese clar cum stăteau lucrurile şi nu era genul de 
femeie deschisă. În plus, el se săturase să joace rolul 
idiotului îndrăgostit. 

În mare parte. 

— Mda, vin cu voi, băieţi. 

V făcu ochii mari, de parcă l-ar fi invitat numai pentru 
a fi politicos, neaşteptându-se să accepte. 

— Bine. S-a făcut! Plecăm în 15 minute. Am nevoie de 
un duş. 

— Şi eu. 

Voia să scape de sângele de /esserde pe el. 

Când păşi în vestibulul vilei şi apoi în foaier, Fritz ieşi 
din sala de mese. 

Majordomul făcu o plecăciune adâncă. 

— Bună seara, domnule. Oaspetele tău este aici. 

— Oaspete? 

— Conducătoarea Aleselor. 

„Rahat!” Uitase că făcuse cererea şi nu era ca şi cum 
nu mai avea nevoie de serviciile lor. Dacă Mary nu avea să 
se mai afle în viaţa lui, el nu mai avea nevoie de 
aranjamente speciale pentru a se hrăni. Era liber să sugă şi 
să reguleze pe cine voia. „Oh, ce bucurie!” 


Dumnezeule, ideea de a fi cu altcineva în afară de 
Mary îl făcea să i se zbârcească mădularul în pantaloni. 

— Domnule? Primiţi vizita? 

Era pe cale să spună nu, dar apoi îşi dădu seama că 
nu era o mişcare bună. Având în vedere istoricul pe care ÎI 
avea cu Fecioara Scrib, nu era înţelept să jignească clasa ei 
specială de femei. 

— Spune-i că vin în câteva minute. 

Urcă în grabă, dădu drumul duşului pentru a se 
încălzi, apoi îl sună pe V. Fratele nu păru surprins că 
renunţă la ieşirea în oraş. 

Păcat că nu o făcea din motivul pe care îl bănuia 
Vishous! 


Mary se trezi pentru că auzi o discuţie în foaier. Era 
vocea lui Rhage. Recunoştea oriunde acea voce groasă. 

Dându-se jos din pat, se îndreptă spre uşa pe care o 
lăsase întredeschisă. 

Rhage urca. Avea părul ud, ca şi cum tocmai făcuse 
duş şi era îmbrăcat într-o cămaşă largă, neagră şi într-o 
pereche de pantaloni negri, largi. Ea era pe cale să 
păşească pe hol când observă că nu era singur. Femeia 
care era cu el era înaltă şi avea o coadă împletită, lungă şi 
blondă, care îi cădea pe spate. Era îmbrăcată într-o rochie 
subţire, albă şi împreună păreau un cuplu de miri gotici - el 
tot îmbrăcat în negru, ea acoperită de acel material diafan. 
Când ajunseră în capătul scărilor, femeia se opri, de parcă 
nu ştia încotro să se îndrepte. Rhage o luă de braţ şi o privi 
îngrijorat, de parcă ea era atât de fragilă, încât şi-ar fi putut 
rupe vreun os numai urcând până la etajul al doilea. 

Mary îi privi intrând în camera lui. Uşa se închise în 
urma lor. 

Ea se întoarse în pat. Imaginile îi striveau capul. 
Rhage  acoperind-o cu gura şi mâinile lui. Rhage 
mulţumindu-i că îl hrănise. Rhage privind-o de parcă i-ar fi 
spus că o iubea. 


Da, o iubea. O iubea atât de mult încât se culca brusc 
cu altă femeie chiar la capătul culoarului. 

În clipa în care gândul îi încolţi în minte, ştiu că era 
iraţională. Ea îl îndepărtase. El prinsese ideea. Ea nu avea 
niciun motiv să-l învinuiască pentru că făcea sex cu 
altcineva. 

Ea primise exact ceea ce ceruse. El renunţa la ea. 


Capitolul 34 


În seara următoare, chiar înainte de lăsarea nopţii, 
Rhage se duse la sala de gimnastică, de parcă făcea un 
serviciu public. Când termină cu greutăţile, se urcă pe 
bandă şi începu să alerge. Primii 8 kilometri zburară. Pe la 
kilometrul 9, îşi ştergea sudoarea. Când ajunse la kilometrul 
15, căpătă energie. 

Mări viteza şi o luă de la capăt. Coapsele îi urlau, se 
încordau, îl ardeau. Plămânii îi luaseră foc. Picioarele şi 
genunchii îl dureau. 

Luând tricoul pe care îl dăduse jos şi pe care îl 
agăţase de consolă, îl folosi pentru a-şi şterge sudoarea de 
pe ochi. Bănuia că era foarte deshidratat, dar nu cobori să 
bea apă. Intenţiona să continue până ce avea să cedeze. 

Pentru a menţine pasul, se pierdu în muzica tare ce 
urla în boxe. Marilyn Manson. Nine Inch Nails, Nirvana. 
Muzica era suficient de tare pentru a înăbuşi zgomotul 
benzii, sunetele răsunând în sala cu greutăţi, vulgară, 
agresivă, dementă. La fel ca mintea lui. 

Când sunetul se întrerupse, el nu se deranjă să 
privească în jur. Îşi imagină că se stricase combina sau că 
voia cineva să-i vorbească, iar el nu era interesat de 
niciuna din ele. 

Tohr păşi în faţa aparatului. Expresia fratelui îl făcu pe 
Rhage să coboare de pe bandă şi să se oprească. 

— Ce? 

Respira greu şi îşi şterse din nou faţa cu tricoul. 


— A plecat. Mary a plecat. 

Rhage încremeni cu tricoul umed sub bărbie. 

— Cum adică a plecat? 

— Fritz a aşteptat-o în faţa spitalului trei ore în timpul 
programării. Când a vrut să intre, clinica în care intrase ea 
era închisă. A condus apoi acasă la ea. Când nu a găsit-o, s- 
a întors şi a căutat în tot centrul medical. 

Tâmplele îi pulsau din cauza fricii, nu a efortului. Dar 
întrebă: 

— Vreun semn de intrare forţată sau de violenţă 
acasă la ea? 

— Nu. 

— Maşina ei era în garaj? 

— Da. 

— Când a văzut-o ultima oară? 

— Era ora 15.00 când s-a dus la programare. Fritz te-a 
sunat de multe ori, dar i-a tot intrat căsuţa vocală. 

Rhage îşi privi ceasul. Era trecut de 18.00. Bănuind că 
programarea la doctor durase vreo oră, asta însemna că ea 
dispăruse de două ore. 

Îi venea greu să creadă că /esserii ar fi putut să o 
răpească de pe stradă. Un scenariu mult mai posibil era ca 
ea să fi mers acasă, iar vânătorii să o fi găsit acolo. Dar, 
fără semne de luptă acasă la ea, exista şansa ca ea să nu 
fie rănită. 

Sau poate că era numai speranţă nefondată. 

Rhage se dădu jos de pe aparat. 

— Trebuie să mă înarmez. 

Tohr îi aruncă o sticlă cu apă. 

— Bea asta acum! Phury îţi aduce echipamentul. Te 
întâlneşti cu el la vestiar! 

Rhage plecă în grabă. 

— Frăția te va ajuta să o găseşti! îi strigă Tohr. 


* 


Bella urcă la lăsarea nopţii, deschizând triumfătoare 
uşa bucătăriei. Acum, când zilele erau mai scurte, avea mai 


mult timp să hoinărească. Era abia ora 18.00, dar era 
întuneric beznă. Minunat! 

Se gândea dacă să mănânce pâine prăjită sau să facă 
nişte clătite când văzu luminile la marginea pajiştii. 

Cineva era acasă la Mary. Probabil războinicii care 
instalau sistemul de securitate. 

Asta însemna că, dacă avea să meargă acolo, îl putea 
revedea pe bărbatul însemnat. 

De când îl întâlnise, se tot gândea la Zsadist, atât de 
mult, încât jurnalul ei erau plin cu speculaţii despre bărbat. 
Era atât de... crud. Şi, după ce ani întregi fusese cocoloşită 
de fratele ei, murea de nerăbdare să iasă şi să 
experimenteze ceva nebunesc. 

Şi numai Dumnezeu ştia că sexualitatea brută a lui 
Zsadist i se potrivea mănuşă. 

Îşi puse o haină şi înlocui papucii cu o pereche de 
tenişi. Alergând prin iarbă, încetini în timp ce se apropie de 
curtea lui Mary. Ultimul lucru de care avea nevoie era să 
dea de un /esser... 

— Mary, ce faci aici? 

Femeia păru uluită când ridică privirea de pe fotoliul 
pe care stătea. Deşi era frig, purta numai un pulover şi 
blugi. 

— Oh... Bună! Ce faci? 

Bella se aşeză pe vine lângă ea. 

— A terminat Vishous? 

— Cu ce? Mary se mişca încordată, ridicându-se. Oh, 
alarma! Nu cred. Sau cel puţin nimeni nu mi-a spus nimic, 
iar înăuntru totul pare la fel. 

— De cât timp eşti afară? 

— Nu de mult. Îşi frecă braţele, apoi suflă în mâini. 
Priveam apusul. 

Bella aruncă o privire spre casă, temătoare. 

— Vine Rhage să te ia în curând? 

— Rhage nu vine pentru mine. 

— Atunci poate unul dintre doggeni. 

Mary tresări când se ridică în picioare. 

— Dumnezeule, ce frig e! 


În timp ce intra în casă ca un zombi, Bella o urmă. 

— Mary... chiar nu ar trebui să stai singură aici. 

— Ştiu. M-am gândit că eram în siguranţă pentru că 
era ziuă. 

— Ţi-a spus Rhage sau unul dintre fraţi că /esserii nu 
pot ieşi în soare? Nu sunt sigură, dar cred că o pot face. 

Mary ridică din umeri. 

— Până acum nu m-au deranjat, dar nu sunt proastă. 
Mă duc la un hotel. Trebuie doar să împachetez câteva 
lucruri. 

Numai că, în loc să urce, hoinări pe la primul nivel al 
casei cu un aer ciudat. 

Era într-un fel de şoc, se gândi Bella. Dar, oricare ar fi 
fost problema, ele două chiar trebuiau să plece dracului de 
acolo! 

— Mary, ce-ai zice să vii să iei cina cu mine? Privi spre 
uşa din spate. Şi ai putea să stai cu mine până ce termină 
Vishous. Fratele meu a instalat camere de supraveghere 
peste tot la mine acasă. Are chiar şi un tunel subteran. Este 
un loc foarte sigur şi e destul de departe astfel încât, dacă 
lesserii vor veni să te caute, nu vor presupune că eşti cu 
mine. 

Ea se pregăti pentru o discuţie în contradictoriu, 
adunând contraargumente în sinea ei. 

— Bine, mulţumesc, zise Mary. Dă-mi un minut! 

Femeia urcă şi Bella se plimbă prin încăpere, dorindu- 
şi să fi avut o armă şi să fi ştiut cum să o folosească. 

Când femeia cobori cu un sac din pânză cinci minute 
mai târziu, Bella inspiră adânc. 

— Ce zici de o haină? întrebă ea, când Mary se 
îndreptă spre uşă fără una pe ea. 

— Da. O haină. 

Mary lăsă sacul jos, se îndreptă spre un dulap şi 
scoase un hanorac roşu. 

Traversară pajiştea împreună, Bella încercând să 
grăbească pasul. 

— Luna este aproape plină, zise Mary în timp ce 
mergeau prin iarbă. 


— Da, este. 

— Ascultă, când ajungem la tine, nu vreau să-l suni pe 
Rhage. Eu şi el... am luat-o pe drumuri separate. Aşa că nu- 
| deranja vorbindu-i despre mine. 

Bella îşi ascunse surprinderea. 

— Nu ştie că ai plecat? 

— Nu. Şi va afla singur. În regulă? 

Bella fu de acord doar pentru a o face pe Mary să-şi 
continue drumul. 

— Dar pot să te întreb ceva? 

— Desigur. 

— Ela rupt-o cu tine sau tu cu el? 

Mary merse în tăcere câteva clipe. 

— Eu. 

— Hm, oare există vreo şansă... Aţi fost intimi? 

— Dacă am făcut sex? Mary mută geanta L.L. Bean în 
cealaltă mână. Da, am făcut. 

— Când aţi făcut dragoste, ai simţit un fel de parfum 
emanat de pielea lui? Ceva precum condimentele şi... 

— De ce mă întrebi asta? 

— Îmi pare rău. Nu vreau să-mi bag nasul. 

Erau aproape de fermă când Mary şopti: 

— A fost cel mai bun parfum pe care l-am mirosit 
vreodată. 

Bella se abţinu să înjure. Indiferent ce credea Mary, 
războinicul avea să vină după ea. Un bărbat legat nu avea 
să-şi lase perechea să plece. Niciodată. Ştia asta din 
experienţa ei cu civilii. 

Nu putea decât să bănuiască ce ar fi făcut un 
războinic dacă femeia lui ar fi plecat. 


* 


Rhage intră în fiecare cameră din casa lui Mary. În 
baia ei de sus, găsi un dulap deschis sub chiuvetă, înăuntru 
erau aranjate produse de baie de rezervă, precum 
săpunuri, tuburi cu pastă de dinți, deodorante. 

Erau goluri între rândurile ordonate, ca şi cum ea 


luase câteva. 

Stătea în altă parte, se gândi el, aruncând o privire pe 
fereastră. Dacă era un hotel, probabil era terminat, 
deoarece ea ar fi fost suficient de deşteaptă să se cazeze 
cu alt nume. Putea încerca la ea la muncă... 

Se concentră asupra fermei de peste pajişte. Luminile 
scânteiau înăuntru. 

Oare să fi mers la Bella? 

Rhage merse jos şi încuie. O secundă mai târziu, se 
materializă pe veranda Bellei, bătând la uşă. Când Bella 
răspunse, femeia se dădu într-o parte, de parcă l-ar fi 
aşteptat. 

— Este sus. 

— Unde? 

— În dormitorul din faţă. 

Rhage urcă treptele câte două. Numai o uşă era 
închisă, iar el nu ciocăni, ci doar o deschise larg. Lumina de 
pe hol se răspândi în încăpere. 

Mary dormea într-un pat imens, purtând un pulover şi 
o pereche de blugi albaştri pe care îi recunoştea. Peste 
picioare trăsese o pătură şi stătea pe jumătate pe burtă, pe 
jumătate într-o parte. Părea extrem de epuizată. 

Primul lui instinct fu să o ia în braţe. 

Rămase pe loc. 

— Mary! Vocea lui era impersonală. Mary, trezeşte-te! 

Genele ei fluturară, dar apoi oftă şi îşi mişcă puţin 
capul. 

— Mary! 

„Oh, la naiba!” 

Se apropie de pat şi începu să scuture salteaua cu 
mâinile. Asta îi atrase atenţia. Ea se ridică, având privirea 
împietrită până ce îl văzu pe el. 

Apoi păru confuză. 

— Ce faci aici? 

Ea îşi îndepărtă părul de pe faţă. 

— Mda, poate vrei să răspunzi tu prima. 

— Nu sunt acasă. 

— Nu, nu eşti. Nu eşti nici unde ar trebui să fii. 


Ea se sprijini din nou pe perne, iar el îi observă 
cearcănele de sub ochi, conturul palid al buzelor şi faptul că 
nu i se mai împotrivea. 

„Nu întreba!”, îşi zise el. 

„Ah, la dracu'!” 

— Ce s-a întâmplat azi după-amiază? 

— Aveam nevoie de puţin timp singură. 

— Nu mă refer la modul în care ai scăpat de Fritz. 
Vom vorbi despre asta mai târziu. Vreau să ştiu ce ai făcut 
la doctor. 

— Oh, da! Asta. 

El o privi în timp ce ea se juca absentă cu marginea 
păturii. Când ea tăcu, el vru să ţipe. Să arunce cu lucruri. 
Să ardă ceva. 

— Ei bine? insistă el. 

— Să ştii că nu am făcut-o pentru că am crezut că nu 
eşti vrednic. 

Despre ce dracului vorbea ea? Oh, da, acea 
conversaţie drăguță despre cum trebuia să aibă grijă de ea 
când avea să fie bolnavă. Frate, ce se mai eschiva! 

— Cât de grav este, Mary? Şi nici măcar să nu te 
gândeşti să mă minţi! 

Privirea ei o întâlni pe a lui. 

— Vor să încep chimioterapia săptămâna viitoare. 

Rhage răsuflă încet. Ei bine, vestea aceea parcă îi 
jupuia pielea de pe el. 

Se aşeză pe celălalt colţ al patului şi închise uşa cu 
mintea. 


— Va funcţiona? 

— Cred că da. Eu şi doctoriţa mea ne vom întâlni 
peste câteva zile după ce va discuta cu nişte colegi. 
Întrebarea principală este cât tratament mai pot suporta, 
că mi-au luat sânge pentru a-mi analiza ficatul şi rinichii. 
Le-am spus că voi suporta oricât îmi pot da. 

El îşi trecu mâna peste faţă. 

— Dumnezeule! 

— Mi-am văzut mama murind, zise ea delicat. A fost 


groaznic. Să o văd pierzându-şi abilităţile şi suferind atât de 
mult... Spre sfârşit, nici nu mai semăna cu ea, nici nu se 
mai comporta normal. Ea plecase, numai că trupul ei refuza 
să renunţe la funcţiile de bază. Nu spun că acolo mă 
îndrept şi eu, dar va fi dur. 

Dumnezeule, simţea o durere în piept! 

— Şi nu vrei ca eu să trec prin asta? 

— Nu, nu vreau. Nu vreau ca vreunul din noi să treacă 
prin asta. Prefer să-ţi aminteşti de mine aşa cum sunt 
acum. lar eu prefer să-mi amintesc de noi aşa cum am fost. 
Voi avea nevoie să mă retrag în amintirea unor momente 
frumoase. 

— Vreau să-ţi fiu alături. 

— lar eu nu am nevoie de asta. Nu voi avea energia 
să salvez aparențele. lar durerea... durerea schimbă 
oamenii. 

Sigur că o făcea. El se simţea de parcă îmbătrânise un 
secol de când o întâlnise. 

— Oh, Rhage... 

Când îi tremură vocea, ea şi-o drese aspru. El o 
dispreţuia pentru nevoia ei de a deţine controlul. 

— Îmi va fi... dor detine. 

El o privi peste umăr. Ştia că, dacă încerca să o ţină în 
braţe, ea avea să iasă în grabă din încăpere, aşa că apucă 
marginea saltelei. Şi strânse. 

— Ce fac? Ea râse bizar. Imi pare rău că te încarc cu 
toate acestea. Ştiu că ai mers mai departe. 

— Am mers mai departe? bombăni el. Cum ai ajuns la 
concluzia asta? 

— Femeia de noaptea trecută. Oricum... 

— Ce femeie? 

Când ea clătină din cap, el îşi pierdu controlul. 

— La dracu’, poţi să-mi răspunzi la întrebare fără să 
opui rezistenţă? Fă-o din compasiune! Voi pleca oricum în 
câteva minute, aşa că nu va trebui să-ţi mai faci griji că va 
trebui să o faci din nou. 

Când umerii ei căzură în faţă, el se simţi prost că 
ţipase la ea. 


Dar, înainte ca el să-şi poată cere scuze, ea zise: 

— Vorbesc despre femeia pe care ai dus-o în pat 
noaptea trecută. Eu... te-am aşteptat. Voiam să-ţi spun că 
îmi pare rău... Te-am văzut intrând cu ea în camera ta. Dar 
nu am adus vorba despre asta pentru a te face să te simţi 
vinovat. 

Nu, sigur că nu. Nu voia nimic de la el. Nici iubirea lui. 
Nici sprijinul lui. Nici vina lui. Nici măcar sex. 

El dădu din cap dezaprobator, vorbind pe un ton plat. 
Obosise să-i tot dea explicaţii, dar o făcu din reflex. 

— Era conducătoarea Aleselor. Vorbeam despre 
modalitatea de a mă hrăni, Mary. Nu am făcut sex cu ea. 

El privi în podea. Apoi luă mâinile de pe saltea şi îşi 
sprijini capul în ele. 

Urmă un moment de tăcere. 

— Îmi pare rău, Rhage! 

— Mada. Şi mie. 

Auzi un sughiţ, apoi îşi desfăcu degetele pentru a-i 
putea vedea faţa printre ele. Dar nu plângea. Nu, nu Mary. 
Era prea puternică pentru asta. 

El însă nu era. El avea lacrimi în ochi. 

Rhage îşi drese vocea şi clipi des. Când îşi întoarse din 
nou ochii spre ea, Mary îl privea cu o tandreţe şi cu o 
durere care îl făcură să devină violent. 

„Oh, minunat!” Acum ea îl compătimea pentru că se 
înmuiase. La naiba, dacă nu ar fi iubit-o aşa cum o făcea, ar 
fi urât-o în acel moment! 

Se ridică. Şi se asigură că vocea lui era la fel de aspră 
cum fusese vocea ei când i se adresase. 

— Sistemul de alarmă din casa ta va fi legat la al 
nostru. Dacă este activat, eu - se corectă - unul dintre noi 
va veni degrabă. Vishous te va contacta aici când totul este 
gata. 

Pe măsură ce tăcerea se prelungea, el ridică din 
umeri. 

— Deci... pa! 

leşi şi nu-şi permise să privească înapoi. i 

Când ajunse jos, o găsi pe Bella în living. In clipa în 


care femeia îi văzu chipul, făcu ochii mari. În mod evident, 
arăta la fel de groaznic pe cât se simţea. 

— Mulţumesc, zise el, deşi nu era sigur pentru ce îi 
mulțumea. Şi, ca să ştii, Frăția va patrula pe la casa ta. 
Chiar şi după ce pleacă ea. 

— Este foarte drăguţ din partea voastră. 

El salută şi nu mai trase de timp. În acel moment doar 
atât mai putea face pentru a ieşi fără să se despice în două 
şi să plângă precum un copil. 

îndepărtându-se de casă şi traversând peluza, nu 
avea nicio idee despre ce să facă sau unde să meargă. 
Probabil ar trebui să-l cheme pe Tohr, să afle unde erau 
ceilalţi fraţi, să li se alăture. 

În schimb, se opri pe loc. Deasupra, luna se ridică 
peste coroanele copacilor - un disc plin, gras, luminos în 
noaptea rece şi senină. Întinse mâna spre ea, închizând 
strâns ochii. Potrivind unghiul din care privea, poziţionă 
strălucirea lunară în palmă şi o ţinu cu grijă. 

Vag, auzi o bătaie venind din casa Bellei. Un soi de 
bătaie ritmică. 

Rhage privi în spate, căci se intensifica. 

Uşa din faţă se deschise, iar Mary ieşi din casă, sărind 
peste scările verandei. Alergă pe iarba rece desculţă şi se 
aruncă în braţele lui, prinzându-l de gât cu ambele mâini. II 
ţinea atât de strâns, încât aproape că-i trosni coloana. 

Suspina. Bocea. Plângea atât de tare, încât tot trupul 
îi tremura. 

El nu mai puse întrebări, ci o cuprinse în braţe. 

— Nu sunt bine, zise ea înăbuşit, printre suspine. 
Rhage... nu sunt bine. 

El închise ochii şi o strânse mai tare la piept. 


Capitolul 35 


O scoase capacul conductei de canalizare şi aprinse o 
lanternă pentru a lumina înăuntru. Tânărul din interior era 


cel pe care îl prinseseră noaptea trecută cu camioneta. Era 
în viaţă, supraviețuind peste zi. Unitatea de depozitare 
funcţionase splendid. 

Uşa din centru se deschise. Domnul X intră, păşind 
apăsat şi privind ager. 

— A trăit? 

O încuviinţă şi puse la loc capacul. 

— Mda. 

— Bine. 

— Voiam să-l scot iar. 

— Nu acum, nu o face. Vreau să-i vizitezi pe aceşti 
membri. Domnul X îi dădu un bilet cu şapte adrese. 
Verificările prin e-mail sunt eficiente, dar se dovedesc 
cumva nefiabile. Primesc confirmări de la Beta, dar când 
vorbesc cu detaşamentul lor, aflu că nimeni nu i-a văzut de 
zile întregi. 

instinctul îi spunea lui O să fie precaut. Domnul xX îl 
acuzase că îi omorâse pe acei Beta în parc, iar acum 
lesserul suprem voia ca el să meargă să-i verifice? 

— Ai vreo problemă, domnule 0O? 

— Nu. Nicio problemă. 

— Şi încă ceva. Am trei noi recruți pe care îi voi aduce 
aici. Iniţierile lor au loc peste o săptămână şi jumătate. Vrei 
să vii? Este un adevărat spectacol să priveşti de pe 
margine. 

O clătină din cap. 

— Prefer să rămân aici concentrat. 

Domnul X zâmbi. 

— Te temi că Omega ar putea să fie distras de şarmul 
tău? 

— Omega nu este distras de nimic. 

— Te înşeli amarnic în privinţa asta. Mereu vorbeşte 
despre tine. 

O ştia că existau şanse mari ca domnul X să se joace 
cu mintea lui, dar trupul lui nu avea aceeaşi încredere. 
Genunchii i se înmuiaseră şi o sudoare rece îl învălui. 

— Mă voi ocupa de listă acum, zise el, îndreptându-se 
spre jachetă şi chei. 


Ochii domnului X scânteiară. 

— Fă asta, fiule, fugi! Mă voi juca puţin cu oaspetele 
nostru. 

— Cum doreşti, sensei. 


— Deci acum aceasta este casa noastră, şopti Mary 
când Rhage închise uşa dormitorului lor. 

Ea îi simţi mâinile în jurul taliei în timp ce el o 
strângea la piept. Privind la ceas, ea îşi dădu seama că 
plecaseră de la Bella cu numai o oră şi jumătate în urmă, 
dar toată viaţa ei se schimbase. 

— Mda, aceasta este casa ta. Casa noastră. 

Cele trei cutii aliniate lângă perete erau pline cu 
hainele ei, cu cărţile ei preferate, nişte DVD-uri şi câteva 
fotografii. Cu Vishous, Butch şi Fritz venind să o ajute, nu 
durase mult să-şi împacheteze câteva lucruri, apoi să le 
urce în maşina Escalade a lui V şi să se întoarcă la vilă. Mai 
târziu, ea şi Rhage aveau să se întoarcă pentru a termina 
treaba. A doua zi de dimineaţă avea să sune la cabinetul de 
avocatură şi să demisioneze. De asemenea, avea să 
apeleze la un agent imobiliar pentru a vinde ferma. 

Dumnezeule, o făcuse! Se mutase cu Rhage şi 
renunţase complet la vechea ei viaţă. 

— Ar trebui să despachetez. 

Rhage o luă de mâini şi o trase în direcţia patului. 

— Vreau să te odihneşti. Arăţi prea obosită chiar şi 
pentru a sta în picioare. 

În timp ce ea se întindea, el îşi scoase trenciul, teaca 
de pumnale şi centura. Se aşeză lângă ea, creând o gaură 
în saltea care o făcu să alunece direct lângă el. Toate 
lămpile se închiseră deodată, încăperea scufundându-se în 
întuneric. 

— Eşti sigur că eşti pregătit pentru toate astea? zise 
ea în timp ce ochii ei se acomodau cu lumina ambientală de 
la ferestre. Pentru... chestiile mele? 

— Nu mă face să vorbesc urât din nou. 


Ea râse. 

— Nu o voi face. Numai că... 

— Mary, te iubesc. Sunt mai mult decât pregătit 
pentru situaţia ta. 

Ea îşi aşeză mâna pe chipul lui şi, o vreme, rămaseră 
tăcuţi, respirând la unison. 

Era pe cale să aţipească atunci când el spuse: 

— Mary, în ce priveşte aranjamentul privind hrănirea 
mea... Cât timp am fost la tine acasă, am chemat o Aleasă. 
Acum, pentru că eşti din nou cu mine, voi avea nevoie să 
mă folosesc de ele. 

Ea încremeni. Dar, la dracu', dacă avea să fie cu un 
vampir, iar el nu putea trăi hrănindu-se cu sângele ei, 
trebuiau să rezolve această problemă cumva. 

— Când o vei face? 

— Femeia ar trebui să vină diseară şi, cum am mai 
spus, mi-ar plăcea ca tu să fii cu mine. Dacă te vei simţi 
confortabil. 

Cum avea să fie? Oare ţinea femeia în braţe şi bea din 
gâtul ei? Dumnezeule, chiar dacă nu făcea sex cu ea, Mary 
nu era sigură că putea privi. 

EI îi sărută mâna. 

— Ai încredere în mine! Este mai bine aşa. 

— Dacă nu o pot face... Dacă nu voi putea suporta... 

— Nu te voi forţa să priveşti. Numai că inevitabil 
există o anumită intimitate şi cred că ne vom simţi amândoi 
mai confortabil dacă vei fi şi tu acolo. Astfel vei şti exact ce 
presupune. Nu există nimic ascuns sau dubios. 

Ea încuviinţă. 

— În regulă. 

El inspiră adânc. 

— Este un aspect al vieţii pe care nu-l pot schimba. 

Mary îi mângâie pieptul. 

— Ştii, chiar dacă este puţin înspăimântător, mi-aş fi 
dorit să fiu eu. 

— Ah, Mary, şi eu! 


John se uită la ceas. În cinci minute, Tohrment avea 
să vină după el, aşa că era timpul să coboare. Îşi luă valiza 
cu ambele mâini şi se îndreptă spre uşă. Se ruga să nu-l 
întâlnească pe drum pe bărbatul palid sau în timp ce 
aştepta, dar voia să-l aştepte pe Tohrment afară. | se 
părea, cumva, că era pe picior de egalitate. 

Când ieşi din curbă, aruncă o privire spre cele două 
ferestre de la care privise atât de multe ore. Lăsa în urmă 
salteaua şi setul de haltere, precum şi garanţia şi chiria pe 
ultima lună, încheind astfel contractul. Avea să urce să ia 
bicicleta după sosirea lui Tohrment, dar, în afară de asta, 
scăpa din acest loc. 

Privi pe stradă, întrebându-se din ce direcţie avea să 
vină bărbatul. Şi ce tip de maşină avea să conducă. Şi unde 
locuia. Şi cu cine era însurat. 

Tremurând de frig, John îşi verifică iar ceasul. Era 
21.00 fix. 

În dreapta se ivi un singur far. Era convins că 
Tohrment nu avea să vină cu motocicleta să-l ia. Dar 
zgomotul din noapte era ceva fantastic. 

În timp ce motocicleta Harley trecu pe lângă el, 
aruncă o privire spre Sediul Liniei Telefonice de Prevenire a 
Suicidului. Mary nu venise în tura de vineri, nici în cea de 
sâmbătă noapte, iar el spera sincer să fie în vacanţă. 
Imediat ce avea să se instaleze, intenţiona să o vadă din 
nou pentru a se asigura că era în regulă. 

Numai că, la naiba, nu avea nici cea mai mică idee 
unde mergea! Presupunea că stătea în zonă, dar cine ştia? 
Poate că avea să meargă departe. Să plece din Caldwell. Ce 
nebunie! Dumnezeule, avea să o ia de la capăt! Şi putea să 
ajungă mereu la Mary chiar dacă trebuia să ia autobuzul. 

Încă două maşini şi o camionetă trecură pe lângă el. 

Îi fusese atât de uşor să se desprindă de existenţa lui 
patetică! Nimănui de la barul Moe nu-i păsa dacă pleca fără 
preaviz deoarece debarasori erau cu duzina. Şi nici nu se 
punea problema să-i simtă lipsa cineva din blocul lui. Altfel, 
agenda lui era neîncepută, nu avea prieteni şi nici familie 


pe care să-i sune. 

De fapt, nici măcar nu avea o agendă. Cât de 
lamentabil! 

John se privi, gândindu-se cât de compătimitor arăta. 
Tenişii lui erau atât de murdari, părţile albe fiind acum gri. 
Hainele erau curate, dar blugii erau vechi de doi ani, iar 
cămaşa cu nasturi, cea mai bună pe care o avea, arăta cao 
haină de căpătat. Nici măcar nu avea o jachetă, pentru că a 
lui fusese furată cu o săptămână în urmă la Moe şi trebuia 
să economisească pentru a-şi putea cumpăra alta. 

Işi dorea să fi arătat mai bine! 

La colţul Trade Street se aprinseră farurile, ca şi cum 
şoferul maşinii călca pe acceleraţie. Ceea ce nu era bine. In 
acel cartier, oricine mergea cu viteză de obicei fugea de 
poliţişti sau chiar mai rău. 

John se piti în spatele unei cutii poştale îndoite, 
încercând să pară foarte discret, dar Range Roverul negru 
se opri în faţa lui. Geamuri fumurii. Jante cromate. 

lar în spate răsuna G-Unit, muzica rap bubuind 
suficient de tare pentru a fi auzită pe toată strada. 

John îşi luă valiza şi se îndreptă spre blocul lui. Chiar 
dacă avea să dea de bărbatul palid, ar fi fost mai în 
siguranţă în hol decât oriunde în apropierea traficantului de 
droguri care conducea acel Rover. Se grăbea spre uşă când 
muzica se opri. 

— Eşti gata, fiule? 

La auzul vocii lui Tohrment, John se întoarse. Bărbatul 
ocolea maşina şi, în umbre, părea foarte ameninţător - o 
siluetă uriaşă de care oamenii sănătoşi la cap fugeau. 

— Fiule? Eşti gata de plecare? 

În timp ce Tohrment se aşeză în lumina slabă a 
felinarului, ochii lui John se îndreptară spre chipul 
bărbatului. Dumnezeule, uitase cât de înspăimântător arăta 
tipul cu acea tunsoare militărească şi acel maxilar puternic! 

Poate că era o idee proastă, se gândi John. O alegere 
făcută din cauza fricii de un anumit lucru care nu-l făcea 
decât să intre într-o belea şi mai mare. Nici măcar nu ştia 
unde mergea. lar băieţii ca el puteau sfârşi în râu după ce 


ar fi intrat într-o maşină ca aceea. Cu un bărbat ca acela. 

Ca şi cum simţi ezitarea lui John, Tohrment se sprijini 
de Rover şi-şi încrucişă picioarele. 

— Nu vreau să te simţi obligat, fiule! Dar îţi spun, 
shellanul meu a pregătit o masă bună şi mie îmi este 
foame. Poate vii, mănânci cu noi, vezi casa. Ne poţi verifica, 
îţi putem lăsa lucrurile aici. Ce zici? 

Vocea era calmă, neutră. Deloc amenințătoare. Dar 
oare tipul nu ar fi fost dur dacă voia ca John să se urce în 
maşină? 

Un telefon începu să sune. Tohrment îl scoase din 
haina din piele şi răspunse. 

— Mda. Hei, nu! Sunt aici, cu el. Un zâmbet discret 
apăru pe buzele bărbatului. Ne mai gândim. Mda, îi voi 
spuse. Aha. Bine. O voi face. Mda, voi face şi asta. Wellsie, 
eu... Ştiu. Uite, nu am vrut să omit asta, nu o voi mai face. 
Promit! Nu... Da, eu chiar... Aha! Îmi pare rău, /ee/an. 

„Era nevasta”, se gândi John. Şi îl dojenea pe tipul 
ăsta dur. lar bărbatul accepta. 

— Bine. Te iubesc! Pa! Tohrment închise şi băgă 
telefonul în buzunar. Când se concentră din nou asupra lui 
John, se dovedi că îşi iubea suficient nevasta pentru a nu-şi 
da ochii peste cap, încercând să pară macho sau să facă 
vreun comentariu la adresa femeilor cicălitoare. Wellsie a 
zis că este nerăbdătoare să te cunoască. Speră că vei sta 
cu noi. 

„Ei bine, e în regulă atunci.” 

Ascultându-şi instinctele, care îi spuneau că Tohrment 
era protector în ciuda aspectului fizic, John îşi ridică bagajul, 
ducându-l spre maşină. 

— Asta este tot ce ai? 

John se înroşi şi încuviinţă. 

— Nu ai de ce să te simţi ruşinat, fiule, îi zise 
Tohrment cu blândeţe. Nu în preajma mea. 

Bărbatul se întinse şi luă valiza de parcă ar fi fost un 
fulg, aruncând-o pe bancheta din spate. 

În timp ce Tohrment se urca la volan, John îşi dădu 
seama că îşi uitase bicicleta. Bătu în capota Roverului 


pentru a atrage atenţia bărbatului. Indică apoi spre clădire 
cu degetul arătător. 

— Ai nevoie de un minut? A 

John încuviinţă şi urcă degrabă în apartamentul lui. Îşi 
luă bicicleta şi lăsă cheile pe blat, apoi se opri şi privi în jur. 
Realitatea plecării din studio îl făcu să vadă caracterul 
sordid al locului. Şi totuşi, fusese al lui o scurtă vreme, cel 
mai bun pe care şi-l putuse permite cu puţinul pe care îl 
avea. Impulsiv, scoase un pix din 

buzunarul de la spate, deschise unul dintre dulapurile 
şubrede şi îşi scrise numele şi data pe peretele interior. 

Işi scoase apoi bicicleta pe hol, închise uşa şi cobori în 
grabă scările. 


Capitolul 36 


— Mary? Mary, trezeşte-te! A sosit! 

Mary îşi simţi umărul zdruncinat, iar când deschise 
ochii, Rhage se holba la ea. Se schimbase în nişte haine 
albe, cu mâneci lungi şi pantaloni largi. 

Ea se ridică, încercând să-şi revină. 

— Îmi dai un minut? 

— Desigur. ` 

Merse la baie şi se spălă pe față. In timp ce apa rece i 
se prelingea pe bărbie, ea îşi privi reflexia. lubitul ei era pe 
cale să bea sânge. In fața ei. 

Şi asta nu era cea mai ciudată parte. Se simţea 
complexată deoarece ceea ce-l hrănea pe el nu îi aparținea 
ei. 

Nedorind să despice firul în patru, luă un prosop şi-şi 
şterse bine faţa. Nu avea timp să se schimbe de blugii 
albaştri şi de pulover. Oricum, nu era ca şi când voia să 
poarte altceva. 

leşind, îl surprinse pe Rhage scoţându-şi ceasul. 

— Vrei să ţi-l ţin? întrebă ea, amintindu-şi când 


avusese grijă ultima dată de Rolexul lui. 

El se îndreptă spre ea şi îi puse în palmă ceasul greu. 

— Sărută-mă! 

Ea se ridică pe vârfuri în timp ce el se aplecă spre ea. 
Gurile lor se întâlniră o clipă. 

— Vino! O luă de mână şi o conduse pe hol. Când ea 
privi confuză, el i se adresă: Nu vreau să o fac în dormitorul 
nostru. Este spaţiul nostru. 

Ocoliră balconul spre altă cameră de oaspeţi. Când 
deschise uşa, intrară împreună. 

Mary simţi prima dată miros de trandafiri, apoi o văzu 
pe femeia din colţ. Trupul ei voluptuos era acoperit de o 
rochie largă, albă, iar părul ei blond cu nuanţe rozalii era 
prins în coc. Cocul şi decolteul adânc al rochiei îi expuneau 
cât se putea de mult gâtul. 

Ea zâmbi şi făcu o reverență, vorbind în acea limbă 
necunoscută. 

— Nu, zise Rhage. În engleză. O vom face în engleză. 

— Desigur, războinicule. Vocea femeii era subţire şi 
pură, ca un ciripit de păsări. Ochii ei gri pal şi încântători 
zăboveau pe chipul lui Rhage. Îmi face plăcere să te 
servesc. 

Mary se foi, încercând să-şi calmeze dorinţa de a-şi 
apăra teritoriul. „Să-/ servească?” 

— Cum te cheamă, Aleaso? întrebă Rhage. 

— Sunt Layla. Făcu din nou o reverență. 

îndreptându-se, ochii ei analizară trupul lui Rhage. 

— Ea este Mary. Îşi trecu braţul în jurul umerilor ei. 
Este... 

— lubita lui, zise Mary aspru. 

Rhage făcu o grimasă. 

— Este perechea mea. 

— Desigur, războinicule. Femeia făcu din nou o 
reverență, de data aceasta către Mary. Când îşi ridică 
privirea, zâmbi cald. Doamnă, este o plăcere să vă servesc 
şi pe dumneavoastră! 

„Bine, în regulă. Atunci ce-ai zice să-ţi mişti fundul 
mic de aici şi să te asiguri că înlocuitoarea ta este o 


gorgonă urâtă, cu doi dinţi, în rochie largă?” 

— Unde să stau? întrebă Layla. 

Rhage aruncă o privire în cameră înainte să se 
concentreze asupra patului cu baldachin, luxos. 

— Acolo. 

Mary îşi ascunse tresărirea. Dar, vai, aceasta nu 
fusese prima ei alegere! 

Layla merse acolo unde i se indică, rochia mătăsoasă 
răsucindu-se în spatele ei. Se aşeză pe pătura din satin, 
dar, când îşi ridică picioarele, Rhage clătină din cap. 

— Nu. Stai aşezată! 

Layla se încruntă, dar nu protestă. Zâmbi iar în timp 
ce el făcu un pas în faţă. 

— Vino, zise el, trăgând-o pe Mary de mână. 

— Este suficient de aproape. 

O sărută şi apoi se apropie de femeie, îngenunchind 
în faţa ei. Când ea îşi duse mâinile la rochie, de parcă ar fi 
vrut să se dezbrace, Rhage o opri. 

— Voi bea de la încheietura mâinii, zise el. lar tu nu 
mă vei atinge. 

Layla făcu ochii mari, iar pe chipul ei se citi uluirea. 
De data aceasta lăsă capul în jos de ruşine, nu din respect. 

— Am fost spălată cum se cuvine pentru tine. Mă poţi 
verifica, dacă doreşti. 

Mary îşi duse mâna la gură. Era îngrozitor faptul că 
această femeie se vedea numai ca un obiect bun doar de 
manevrat. 

Rhage clătină din cap, simțindu-se în mod evident 
stânjenit de răspuns. 

— Doreşti pe altcineva? zise Layla cu blândeţe. 

— Nu vreau nimic din toate astea, bombăni el. 

— Atunci de ce ai chemat o Aleasă dacă nu ai nicio 
intenţie să beneficiezi de ea? 

— Nu am crezut că va fi atât de dificil. î 

— Dificil? Vocea Laylei deveni mai profundă. Imi pare 
rău, dar nu îmi dau seama cum te-am deranjat. 

— Nu este vorba de asta, nu vreau să te jignesc. Mary 
a mea... Ea este om şi nu pot bea de la ea. 


— Deci ni se va alătura numai pentru plăcerile din 
pat. Atunci va fi onoarea mea să o servesc şi pe ea. 

— Ah, da, nu... Nu este aici pentru... Ah, noi trei nu 
vom... Dumnezeule mare, Rhage se înroşise! Mary este aici 
deoarece nu voi avea altă femeie, dar trebuie să mă 
hrănesc, înţelegi? Rhage înjură şi se ridică în picioare. Nu 
va funcţiona. Nu mi se pare o idee bună. 

Ochii Laylei scânteiară. 

— Spui că trebuie să te hrăneşti, dar nu o poţi face 
din vena ei. Sunt aici. Sunt dispusă. Imi va face plăcere să- 
ţi ofer ce ai nevoie. De ce să te simţi inconfortabil? Sau 
poate vrei să mai aştepţi? Până când foamea te va 
consuma şi pericolul va plana asupra perechii tale? 

Rhage îşi trecu mâna prin păr. Strânse o şuviţă. Trase. 

Layla îşi încrucişă picioarele, rochia dezvăluindu-i 
coapsa. Era ca un tablou aşezată pe acel pat luxos, atât de 
cuviincioasă şi totuşi incredibil de sexuală. 

— Ţi-ai uitat tradiţiile, războinicule? Ştiu că a trecut 
mult timp, dar cum să te simţi inconfortabil din cauza 
atenţiei mele? Este una dintre îndatoririle mele, iar eu mă 
simt onorată. Layla clătină din cap. Sau ar trebui să spun că 
obişnuiam să mă simt astfel. Noi obişnuiam. Cele Alese au 
suferit în toate aceste secole. Niciunul dintre fraţi nu ne-a 
mai chemat, suntem indezirabile, nefolosite. Când în cele 
din urmă ne-ai contactat, am fost atât de încântate! 

— Îmi pare rău! Rhage o privi pe Mary. Dar nu pot... 

— În privinţa ei îţi faci cele mai multe griji, nu? şopti 
Layla. Îţi faci griji pentru ceea ce va gândi ea văzându-te la 
încheietura mea. 

— Nu este obişnuită cu tradiţiile noastre. 

Femeia ridică mâna. 

— Doamnă, veniţi şi luaţi loc lângă mine pentru ca el 
să vă poată vedea în timp ce bea, astfel încât să vă poată 
simţi atingerea şi mirosul şi să puteţi lua parte la acest 
moment. Altfel, mă va refuza, iar atunci ce se va alege de 
voi? Când se lăsă tăcerea, iar Mary rămase pe loc, femeia îi 
făcu semn nerăbdătoare: Sigur vă daţi seama că altfel nu 
va bea. Trebuie să o faceţi pentru el. 


— Am ajuns, zise Tohrment în timp ce parca Roverul 
în faţa unei case moderne, elegante. 

Se aflau într-o parte a oraşului care îi era necunoscută 
lui john, unde casele erau departe de stradă şi una de 
cealaltă. Existau multe porţi din fier negru şi peluze, iar 
copacii nu erau numai arţari şi stejari, ci şi soiuri preţioase, 
ale căror nume nu le cunoştea. 

John închise ochii, dorindu-şi să nu poarte o cămaşă 
căreia îi lipsea un nasture. Poate că, dacă îşi ţinea mâna în 
jurul stomacului, soţia lui Tohrment nu observa. 

Dumnezeule, dacă aveau copii? Care aveau să râdă 
de el... 

— Ai copii? gesticulă John fără să se gândească. 

— Ce zici, fiule? 

John căută prin buzunare nişte bucăţi de hârtie 
împăturite. Când îşi găsi pixul, scrise repede şi întoarse 
hârtia. 

Tohrment rămase nemişcat şi-şi privi casa, chipul lui 
aspru încordându-se ca şi cum se temea de ceea ce se afla 
înăuntru. 

— S-ar putea să avem unul. Cam peste un an. Wellsie 
a mea este însărcinată, dar femeile noastre au o perioadă 
foarte grea în timpul naşterii. Tohrment clătină din cap, 
strângând din buze. Pe măsură ce îmbătrâneşti, ajungi să 
te temi de sarcini. Îţi fură she//anu/. Sincer, prefer să nu am 
copii deloc decât să o pierd pe ea. Bărbatul îşi drese vocea. 
Oricum, hai să intrăm! Vom mânca şi apoi îţi voi face un tur 
al centrului de pregătire. 

Tohrment deschise uşa garajului, apoi coborâră. Când 
John îşi luă valiza de pe bancheta din spate, bărbatul 
scoase bicicleta din portbagaj. Intrară în garaj şi Tohrment 
aprinse lumina. 

— Voi lăsa bicicleta ta sprijinită de perete, în regulă? 

John încuviinţă şi privi în jur. Se mai aflau acolo o 
rulotă Volvo şi un Corvette Sting Ray decapotabil din 1960. 


John nu putea să-şi ia ochii de la ele. 

Tohrment râse cu blândeţe. 

— Ce-ar fi să mergi şi să o saluţi? 

John lăsă valiza jos şi se îndreptă îndrăgostit spre 
Corvette. Se apropie, vrând să mângâie metalul fin, dar îşi 
trase mâna înapoi. . 

— Nu, atinge-o! li place atenţia. 

Oh, maşina era frumoasă! Un albastru metalizat, 
strălucitor. lar capota era lăsată în jos, aşa că putea vedea 
şi interiorul. Scaunele albe erau uluitoare. Volanul 
strălucea. Bordul era plin de taste. Era gata să parieze că 
motorul era zgomotos ca un tunet când pornea. Probabil 
mirosea a ulei proaspăt când se încălzea. 

Îl privi pe Tohrment, crezând că avea să îi sară ochii 
din orbite. Îşi dorea să poată vorbi numai pentru a-i spune 
bărbatului cât de specială era maşina. 

— Mda, este arătoasă, nu? Eu am recondiţionat-o. 
Sunt pe cale să o pun deoparte pentru iarnă, dar putem să 
mergem în centru cu ea în seara asta, ce zici? Este răcoare, 
dar ne îmbrăcăm mai gros. 

John radia. Şi se tot hlizea în timp ce braţul greu al 
bărbatului îl luă de umerii subţiri. 

— Hai să te hrănim, fiule! 

Tohrment luă valiza şi se îndreptară spre uşa lângă 
care se afla bicicleta lui John. Intrând în casă, simţiră 
mirosul mâncării mexicane, condimentat şi bogat. 

Nasul lui John era încântat. Stomacul îi ghiorţăia. La 
dracu', nu putea mânca nimic din toate astea! Dacă soţia 
lui Tohrment se supăra? 

O roşcată incredibilă apăru în calea lor. Avea cel puţin 
1,80 metri, pielea ei era delicată ca porţelanul alb şi purta o 
rochie largă, galbenă. Părul ei era nemaipomenit, şuviţele 
căzându-i în valuri pe spate. 

John îşi acoperi talia cu mâna, pentru a ascunde lipsa 
nasturelui. 

— Ce faci, hel/lren? spuse femeia, întinzându-se pentru 
ca Tohrment să o sărute. 

— Sunt bine, /ee/an. Wellsie, acesta este John 


Matthew. John, ea este she/lanul meu. 

— Bine ai venit, John! Îi întinse mâna. Mă bucur atât 
de mult că vei sta cu noi! 

John dădu mâna cu ea şi apoi şi-o trase înapoi. 

— Haideţi, băieţi! Cina este gata! 

Bucătăria avea mobilă din lemn de cireş, blat din 
granit şi electrocasnice negre, strălucitoare. O masă din fier 
şi sticlă cu trei scaune era situată în alcovul cu ferestre. 
Totul părea nou-nouţ. 

— Voi doi mergeţi să luaţi loc, zise Wellsie. Voi aduce 
mâncarea. 

El privi spre chiuvetă. Era din porțelan alb cu un 
robinet elegant, înalt. 

— Vrei să te speli pe mâini? zise ea. Mergi! 

Într-o farfurioară se afla un săpun, iar el avu grijă să 
se curețe peste tot, chiar şi pe sub unghii. După ce el şi 
Tohrment se aşezară, Wellsie veni cu farfuriile şi cu 
castroanele pline cu mâncare. Enchilada. Quesadilla. Merse 
înapoi şi reveni cu mai multe. 

— Aşa mai merge, zise Tohrment în timp ce se 
servea, umplându-şi farfuria. Wellsie, arată fantastic! 

John privi mâncarea. Nu putea suporta nimic de pe 
masă. Le putea spune că mâncase mai devreme... 

Wellsie puse un bol în faţa lui. O lipie plină cu orez alb 
care avea deasupra un sos deschis la culoare. Aroma era 
delicată, dar atrăgătoare. 

— Asta îţi va linişti stomacul. Are ghimbir în el, zise 
ea. lar sosul este bogat în grăsimi, ceea ce te va ajuta să 
mai iei în greutate. Pentru desert, ţi-am făcut budincă de 
banane. Intră uşor şi are multe calorii. 

John se holba la mâncare. Ea ştia. Ştia exact ce nu 
putea mânca el. Şi ce putea. 

Bolul din faţa lui deveni înceţoşat. El clipi repede. Apoi 
frenetic. 

Strângând gura, îşi frânse mâinile în poală până când 
îi trosniră încheieturile. Nu avea să plângă ca un copil. 
Refuza să se facă de râs astfel. 

Vocea lui Wellsie era blândă. 


— Tohr? Vrei să ne laşi un minut? 

Se auzi scaunul mişcându-se, apoi John simţi o mână 
solidă pe umăr. Greutatea se ridică, iar paşii grei răsunară, 
ieşind din încăpere. 

— Te poţi descărca acum. A plecat. 

John închise ochii şi se ghemui, lacrimile prelingându- 
i-se pe obraji. 

Wellsie trase un scaun lângă el. Cu mişcări lente, 
delicate, îl mângâie pe spate. 

Se simţea atât de binecuvântat că Tohrment apăruse 
şi-l găsise la timp! Că această casă în care avea să stea era 
atât de drăguță şi de curată. Că Wellsie îi pregătise ceva 
special, ceva ce stomacul lui putea tolera. 

Că amândoi îi permiseseră să-şi păstreze demnitatea.. 

John se simţi tras într-o parte, apoi îmbrăţişat. 
Legănat. 

Cocoloşit, absorbi bunătatea. 

Câteva clipe mai târziu, îşi înălţă capul şi simţi un 
şerveţel aşezat în mâna lui. Işi şterse faţa, îşi îndreptă 
umerii şi o privi pe Wellsie. 

Ea zâmbi. 

— Mai bine? 

El încuviinţă. 

— Merg să-l aduc pe Tohr, da? 

John încuviinţă din nou şi ridică furculita. Când încercă 
orezul, gemu. Nu avea cine ştie ce gust, dar, când ajunse în 
stomac, în loc de spasme simţi o uşurare uluitoare. Era ca 
şi cum mâncarea fusese potrivită în mod special pentru ce 
avea nevoie sistemul lui digestiv. 

Nu îndrăzni să ridice privirea când Tohrment şi Wellsie 
se aşezară iar la masă şi fu uşurat când începură să 
vorbească despre lucruri obişnuite. Treburi casnice. 
Prieteni. Planuri. 

Termină tot orezul şi privi spre aragaz, întrebându-se 
dacă mai era. Inainte să poată cere, Wellsie luă bolul şi îl 
aduse plin. Mâncă trei porţii. Şi budinca de banane. Când să 
lase lingura jos, îşi dădu seama că era prima dată în viaţa 
lui când se simţea sătul. 


Inspiră adânc, se lăsă pe spătarul scaunului şi închise 
ochii, ascultând vocea profundă a lui Tohrment şi 
răspunsurile suave ale lui Wellsie. 

Era ca un cântec de leagăn, se gândi el. Mai ales când 
treceau la acea limbă pe care el nu o recunoştea. 

— John? spuse Tohrment. 

Încercă să se ridice, dar era atât de adormit, încât tot 
ce putu face fu să deschidă ochii. 

— Ce zici, să te duc în camera ta ca să poţi dormi? 
Vom merge la centru peste câteva zile. iți las timp să te 
acomodezi. 

Totuşi, îşi duse farfuria la chiuvetă, o clăti şi o aşeză 
în maşina de spălat vase. Când se întoarse la masă să ajute 
la strâns, Wellsie dădu din cap dezaprobator. 

— Nu, mă ocup eu. Tu mergi cu Tohr. 

John scoase pixul şi hârtia. Când termină de scris, 
întoarse cuvintele spre Wellsie. 

Ea râse. 

— Cu plăcere. Şi da, o să-ţi arăt cum se găteşte. 

John încuviinţă. Apoi miji ochii. 

Wellsie zâmbea atât de larg, încât el îi văzu dinţii. Cei 
doi din faţă erau foarte lungi. 

Ea închise buzele, ca şi cum ar fi înţeles. 

— Mergi şi dormi, John, şi nu-ţi face griji pentru nimic. 
Va fi suficient timp de gândire mâine. 

El privi chipul lui Tohrment, care era mai la distanţă. 

Atunci înţelese. Fără să i se spună. Mereu ştiuse că 
era diferit, dar în cele din urmă avea să afle de ce: aceste 
două persoane minunate urmau să îi spună ce era. 

John se gândi la visele lui. La muşcătură şi la sânge. 

Avea sentimentul că nu fuseseră doar în imaginaţia 
lui. 

Erau amintirile lui. 


Capitolul 37 


Mary se holba la mâna întinsă a Alesei şi apoi la 
Rhage. Chipul lui era sumbru, trupul îi era încordat. 

— Nu-l vei ajuta? întrebă Layla. 

Inspirând adânc, Mary înaintă şi-şi aşeză palma în 
mâna întinsă spre ea. 

Layla o trase lângă ea şi zâmbi discret. 

— Ştiu că eşti emoţionată, dar nu-ţi face griji, se va 
termina repede! Atunci voi pleca şi veţi rămâne numai voi 
doi. Veţi putea să vă îmbrăţişaţi şi să mă alungaţi din 
gândurile voastre. 

— Cum suporţi să fii... folosită astfel? întrebă Mary. 

Layla se încruntă. 

— Ofer ceea ce este nevoie, nu sunt folosită. Şi cum 
aş putea să nu ofer Frăției? Ne protejează pentru a putea 
trăi. Ne oferă fiice, astfel încât tradiţia să poată continua - 
sau, cel puţin, obişnuiau să o facă. În ultima vreme, 
numărul nostru a scăzut, deoarece fraţii nu mai vin la noi. 
Avem nevoie disperată de copii, dar, prin lege, putem să 
rămânem însărcinate numai cu membrii Frăției. Ea îl privi 
pe Rhage. De aceea am fost aleasă în noaptea aceasta. 
Sunt aproape de perioada de împerechere şi speram ca tu 
să mă ai. 

— Nu mă voi culca cu tine, spuse Rhage cu blândeţe. 

— Ştiu. Şi totuşi te voi servi. 

Mary închise ochii, imaginându-şi ce fel de copil i-ar fi 
oferit Rhage unei femei. În timp ce mâna ei îşi găsi 
abdomenul plat, încercă să şi-l imagineze umflat şi greu. 
Bucuria ar fi fost copleşitoare, era foarte sigură. Pentru că 
durerea certitudinii că nu avea să se întâmple vreodată era 
îngrozitoare. 

— Deci, războinicule, ce vei face? Vei lua ceea ce-mi 
face plăcere să-ţi ofer? Sau vei risca să îi faci rău perechii 
tale? 

Când Rhage ezită, Mary îşi dădu seama că singura 
soluţie se afla chiar în faţa lor. El trebuia să facă asta. 

— Bea! îi ordonă ea. 

EI îi întâlni privirea. 

— Mary? 


— Vreau să te hrăneşti. Acum! 

— Eşti sigură? 

— Da. 

Urmă o clipă de tăcere. Apoi el căzu din nou pe podea 
în faţa Laylei. Aplecându-se, femeia îşi ridică mâneca şi îşi 
sprijini braţul pe coapsă. Venele încheieturii se evidenţiau 
albastre pe sub piele. 

Rhage se întinse spre mâna lui Mary când deschise 
gura. Colţii i se lungiră de trei ori mai mult decât de obicei. 
Cu un sâsâit discret, se aplecă şi-şi aşeză gura asupra 
Laylei. Femeia tresări, apoi se relaxă. 

Degetul lui Rhage mângâia încheietura lui Mary cu 
mâna lui caldă. Ea nu putea vedea exact ce făcea el, dar 
mişcarea subtilă a capului sugera că sugea. Când el îi 
strânse palma, ea răspunse gestului cu şovăială. Intreaga 
experienţă era prea ciudată, el avusese dreptate: era o 
intimitate şocantă în ea. 

— Mângâie-l, îi şopti Layla. Este pe cale să se 
oprească, dar e prea curând. Nu a luat suficient. 

Amorţită, Mary se întinse spre el şi îşi aşeză mâna 
liberă pe capul lui. 

— Este în regulă. Sunt bine. 

Când Rhage dădu semn că avea să se retragă, ca şi 
cum ar fi ştiut că ea minţea, se gândi la toate lucrurile prin 
care el era dispus să treacă pentru ea, la toate lucrurile prin 
care trecuse pentru ea. 

Mary îi ţinu capul pe loc, împingându-l. 

— la-ţi timp! Serios, este în regulă! 

Când ea îi strânse palma, umerii i se relaxară şi se 
mută mai aproape de ea, schimbându-şi poziţia corpului. Ea 
îşi desfăcu picioarele pentru ca el să se poată aşeza între 
ele, pieptul sprijinindu-se de coapsa ei, spatele lui lat 
făcând-o să pară mică pe lângă el. Ea îşi trecu mâna prin 
părul lui blond, buclele groase, moi pătrunzând printre 
degetele ei. 

Brusc, toată situaţia nu mai păru aşa de ciudată. 

Deşi putea simţi presiunea pe care o punea asupra 
venei Laylei, trupul lui Rhage lipit de al ei era ceva familiar, 


iar mângâierea încheieturii îi spuse că el se gândea la ea în 
timp ce se hrănea. O privi pe Layla. Femeia îl privea, dar 
concentrarea de pe chipul ei era alinătoare. 

Mary îşi aminti ce spusese el despre băut: dacă o 
muşca, ea avea să-i simtă plăcerea. ln mod evident, nu 
exista aşa ceva între el şi Aleasă. Trupurile amândurora 
erau calme, nemişcate. Nu erau în pragul vreunei pasiuni. 

Layla ridică privirea şi zâmbi. 

— Se descurcă bine. Încă un minut. 

Apoi se termină. Rhage îşi ridică încet capul şi se 
întoarse spre trupul lui Mary, relaxându-se între şoldurile ei 
şi luând-o în braţe. Îşi odihni faţa pe coapsa ei şi, deşi ea 
nu-i putea vedea expresia, muşchii lui erau relaxaţi, iar 
respiraţia, profundă şi regulată. 

Ea privi încheietura Laylei. Văzu două răni circulare şi 
o umflătură roşie, dar numai puţin sânge. 

— Va avea nevoie de puţin timp pentru a se aduna, 
zise Layla în timp ce-şi linse rana, apoi cobori mâneca. Se 
ridică în picioare. 

Mary îi mângâia spatele lui Rhage în timp ce o privea 
pe femeie. 

— Mulţumesc! 

— Cu mare plăcere! 

— Te vei întoarce când va avea nevoie de tine? 

— Voi doi mă veţi dori pe mine? Pe mine în mod 
special? 

Mary se întări, în ciuda entuziasmului femeii. 

— Da, eu cred că da. 

Layla strălucea, în ochii ei citindu-se fericirea. 

— Doamnă, va fi onoarea mea. Făcu o reverență. Ştie 
cum să mă cheme. Chemaţi-mă oricând! 

Femeia ieşi din cameră cu un pas vioi. 

Când uşa se închise, Mary îngenunche şi sărută 
umărul lui Rhage. El era tulburat. Işi ridică puţin capul. Apoi 
îşi şterse gura cu palma, ca şi cum nu ar fi vrut ca ea să-l 
vadă murdar de sânge. 

Când o privi, pleoapele îi erau căzute, privirea 
strălucitoare, metalică, puţin înceţoşată. 


— Hei, zise ea, dându-i părul pe spate. 

El îi oferi acel zâmbet special, cel care îl făcea să pară 
un înger. 

— Hei! 

Ea îi atinse buza inferioară cu degetul. 

— A avut un gust bun? Când el ezită, ea continuă: Fii 
sincer cu mine! 

— Da! Dar aş fi preferat să fi fost tu şi m-am gândit la 
tine tot timpul, mi-am imaginat că erai tu. 

Mary se aplecă şi îi linse gura. Când el făcu ochii mari 
de uimire, ea îşi lăsă limba să alunece şi simţi puţin din 
gustul acela dulceag de vin roşu. 

— Bine, şopti ea printre buze. Vreau să te gândeşti la 
mine când faci asta. 

El îi cuprinse gâtul în mâini, degetele mari atingându-i 
venele. 

— Întotdeauna! 

Gura lui o găsi pe a ei, iar ea îl cuprinse de umeri, 
trăgându-l mai aproape. Când el îi ridică puloverul, ea îşi 
ridică braţele pentru ca el să i-l poată da jos, apoi se lăsă 
pe spate, pe pat. El îşi dădu jos pantalonii şi apoi lenjeria ei 
intimă, apoi se dezbrăcă şi el de tot. 

Se aşeză deasupra ei, cuprinzând-o cu o mână şi 
ridicând-o mai sus pe pat. Işi aşeză coapsa între picioarele 
ei şi apoi trupul lui îl lipi pe al ei de saltea, excitarea 
cuprinzându-i vintrele. Se arcui sub el, mângâindu-se, 
mângâindu-l. 

Gura lui o săruta cu poftă, dar o penetră încet, 
despărţindu-i cu gentileţe picioarele, întinzând-o, unindu- 
se. Era excitat şi angelic şi se mişca languros, profund. 
Parfumul acela delicios fu emanat de pielea lui, saturând-o. 

— Nu voi avea alta, spuse el cu gura lipită de gâtul ei. 
Nu te voi avea decât pe tine. 

Mary îşi strânse picioarele în jurul şoldurilor lui, 
încercând să-l aibă atât de adânc, încât să rămână acolo 
pentru totdeauna. 


John îl urmă pe Tohrment prin casă. Erau multe 
camere şi toată mobila şi decoraţiunile erau foarte 
frumoase şi foarte vechi. Se opri în faţa unui tablou care 
reproducea un peisaj de munte. O etichetă din alamă pe 
ramă avea inscripţionat numele Frederic Church. Se întrebă 
cine fusese şi decise că tipul fusese al naibii de priceput la 
ceea ce făcuse. 

În capătul holului, Tohrment deschise o uşă şi aprinse 
lumina. 

— Ţi-am adus deja valiza aici. 

John păşi înăuntru. Pereţii şi tavanul erau vopsiți în 
albastru-închis şi se aflau acolo un pat mare cu o tăblie 
elegantă şi o mulţime de perne pufoase. Mai existau o 
masă şi un birou. De asemenea, nişte uşi glisante care 
dădeau spre o terasă. 

— Baia este acolo. 

Tohrment deschise o uşă şi aprinse lumina. 

John băgă capul înăuntru şi văzu marmură de un 
albastru-închis. Cabina de duş era din sticlă, iar apa curgea 
prin patru capete. 

— Dacă ai nevoie de ceva, Wellsie este aici, iar eu mă 
voi întoarce în jurul orei 4.00 dimineaţa. In fiecare 
dimineaţă, pe la acea oră, coborâm. Dacă ai nevoie de noi 
în timpul zilei, ridică receptorul şi tastează 1. Ne vom 
bucura să te vedem oricând. Oh, şi avem doi doggeni - sau 
angajaţi - care ne ajută la treburile casei. Sal şi Regine. 
Amândoi ştiu că stai cu noi acum. Ei apar în jurul orei 5.00. 
Dacă trebuie să ieşi, roagă-i să meargă cu tine. 

John se apropie de pat şi atinse o faţă de pernă. Era 
atât de moale, încât abia putea să o simtă. 

— Aici vei fi bine, fiule. S-ar putea să dureze puţin 
până ce te vei acomoda, dar vei fi bine. 

John aruncă o privire prin cameră. Făcându-şi curaj, se 
îndreptă spre Tohrment şi deschise gura. Apoi arătă spre 
bărbat. 

— Eşti sigur că vrei să faci asta acum? şopti 
Tohrment. 


Când John încuviinţă, Tohrment deschise gura. Şi 
scoase colții. 

„Ah, Dumnezeule! Ah...” 

John înghiţi în sec şi îşi duse degetele la gură. 

— Mda, şi tu vei avea. În câţiva ani. Tohrment păşi, 
aşezându-se pe pat şi sprijinindu-şi coatele pe genunchi. 
Tranziţia are loc în jurul vârstei de 25 de ani. După aceea, 
va trebui să bei pentru a supravieţui. Şi nu vorbesc despre 
lapte, fiule! 

John se încruntă, întrebându-se de la cine. 

— Îți vom găsi o femeie care să te ajute cu tranziţia, 
iar eu îţi voi spune la ce să te aştepţi. Nu este distractiv, 
dar, odată ce trece, vei fi puternic şi vei considera că a 
meritat. 

John făcu ochii mari, măsurându-l pe Tohrment. Brusc 
îşi întinse mâinile pe orizontală, apoi îşi duse degetul la 
piept. 

— Maa, şi tu vei fi de mărimea mea. 

John gesticulă: 

— Nu cred! 

— Serios! De aceea tranziţia este groaznică. Trupul 
tău trece printr-o mare schimbare în câteva ore. După 
aceea va trebui să înveţi din nou anumite lucruri, cum să 
mergi, cum să te mişti. Tohr se privi. La început, trupurile 
acestea ale noastre sunt greu de controlat. 

John îşi mângâie absent pieptul, acolo unde se afla 
cicatricea circulară. Ochii lui Tohrment urmăriră mişcarea. 

— Trebuie să fiu sincer cu tine, fiule. Sunt multe 
lucruri pe care nu le ştim despre tine. În primul rând, nu 
ştim cât de mult din noi ai în sângele tău. Şi nu avem idee 
din ce linie te tragi. În privinţa cicatricii, nu pot s-o explic. 
Spui că ai avut-o toată viaţa şi te cred, dar acea cicatrice 
este făcută, nu este ceva cu care te naşti. 

John scoase hârtia şi scrise: 

— Toţi o au? 

— Nu. Numai eu şi fraţii mei. De aceea Bella te-a adus 
la noi. 

— Cine sunteţi? scrise John. 


— Frăția Pumnalului Negru. Suntem războinici, fiule. 
Luptăm pentru a ţine rasa în viaţă şi asta te vom antrena şi 
pe tine să faci. Ceilalţi bărbaţi din grup vor deveni soldaţi, 
dar tu, cu acel semn, vei putea deveni unul de-ai noştri. Nu 
ştiu. Tohrment îşi scărpină ceafa. Curând te voi duce să-l 
cunoşti pe Wrath. El se află la conducere, este regele 
nostru. Aş vrea, de asemenea, să te consulte doctorul 
nostru, Havers. S-ar putea să-ţi identifice descendența. Eşti 
de acord cu asta? 

John încuviinţă. 

— Mă bucur că te-am găsit, John. Dacă nu te-am fi 
găsit, ai fi murit, deoarece nu ar fi fost nimeni care să-ţi 
ofere ce ai nevoie. 

John se apropie şi se aşeză lângă Tohrment. 

— Vrei să mă întrebi ceva? 

John încuviinţă, dar nu-şi putu aduna gândurile către 
ceva coerent. 

— Uite cum facem, reflectează în noaptea asta. Vom 
vorbi mai multe mâine. 

John era vag conştient că îi răspunse cu o mişcare a 
capului. Tohrment se ridică şi se îndreptă spre uşă. 

De nicăieri, în pieptul lui John ricoşă un glonţ de 
panică. Ideea de a rămâne singur i se părea terifiantă, deşi 
se afla într-o casă frumoasă, cu oameni buni, într-o zonă 
sigură. Se simţea pur şi simplu... atât de mic. 

Observă bocancii lui Tohrment. 

— Hei, John, aş mai rămâne puţin cu tine. Ce zici? Ne 
putem uita la televizor. 

— Mulţumesc, gesticulă el fără să se gândească. Mă 
simt puțin ciudat. 

— O să iau asta ca pe un da. Tohrment se sprijini de 
perne, luă telecomanda şi deschise televizorul. Vishous, 
unul dintre fraţii mei, a conectat casa asta. Cred că 
prindem aproape 700 de posturi TV. Ce ai vrea să vezi? 

John ridică din umeri şi se sprijini de tăblie. 

Tohrment butonă până ce găsi Terminator 2. 

— Iţi place? 

John fluieră discret printre dinţi şi încuviinţă. 


— Mda, şi mie. Este un film clasic, iar Linda Hamilton 
este atrăgătoare. 


Capitolul 38 


Rhage dormi până târziu, foarte târziu, dar fu trezit de 
veşti proaste. Neliniştea, acea furnicătură îngrozitoare, 
trăia din nou în el. Răgazul oferit de Fecioara Scrib 
încetase. Bestia revenise. 

Deschise ochii şi văzu părul lui Mary pe perna lui. ŞI 
curbura gâtului ei. Şi spatele ei gol. 

Se trezi asudat, erecţia apărând într-o clipită. 

Se gândea la modul în care fuseseră împreună după 
ce se hrănise. Şi apoi din nou după ce reveniseră în camera 
lor. O mai avusese de două ori în acea zi, simțindu-se prost 
pentru că o solicitase atât de mult. Şi totuşi, de fiecare dată 
ea îi zâmbea şi-l primea înăuntrul ei, deşi probabil fusese 
epuizată şi cam tensionată. 

Şi o voia din nou acum, dar cu o nevoie accentuată 
care era diferită faţă de ceea ce simţise înainte. Foamea 
era sălbatică, ca şi cum nu o avusese deloc sau ca şi cum 
nu o mai văzuse de luni bune. Impotrivindu-se dorinţei, 
mâinile i se încordară, degetele îl furnicară, pielea i se 
strânse. Era complet întins, până şi oasele îi vibrau. 

Se ridică din pat şi se duse la duş. Când se întoarse, 
îşi redobândise controlul, dar o văzu pe Mary, care se 
dezvelise. Era dezbrăcată, încântătoare, stând pe burtă, 
fundul ei uimitor fiind o tentaţie care îl măcina. 

— Pot să-ţi aduc ceva de la bucătărie? întrebă el grav. 

— Somn, şopti ea, întorcându-se pe spate. Sânii ei cu 
vârf rozaliu se întăriră, mângâiaţi de aer. 

Oh, Dumnezeule, ceva nu era în regulă! Faţa ei era 
roşie de parcă fusese arsă, iar picioarele tresăltau pe 
saltea.. 

El se apropie şi îşi puse mâna pe fruntea ei. Era 
fierbinte şi uscată. 


— Mary, cred că ai febră. 

— Mică. Nu este neobişnuit. 

Teama îi mai domoli pofta. 

— Vrei să-ţi aduc nişte aspirină? 

— Trebuie doar să dorm. 

— Vrei să stau cu tine? 

Ea deschise ochii. El ura expresia lor fadă. 

— Nu, se mai întâmplă. Sincer, sunt în regulă. Trebuie 
doar să dorm. 

Rhage mai rămase cu ea puţin, apoi îşi trase nişte 
pantaloni negri de nailon şi un tricou. Înainte să plece, o 
privi. Nu suporta ca ea să aibă nici măcar puţină febră. Ce 
avea să se întâmple când chiar urma să se îmbolnăvească? 

Havers. Încă nu primise veşti de la Havers, iar 
doctorul deja ar fi trebuit să aibă acces la dosarul ei. Rhage 
luă telefonul şi ieşi pe hol. 

Conversaţia cu doctorul nu dură mult, deoarece 
bărbatul nu putea face nimic pentru ea. Cum vampirii nu 
făceau cancer, nu se concentrase asupra bolii, aşa cum nu 
o făcuseră nici colegii lui. 

Rhage era pe cale să închidă când celălalt bărbat 
spuse: 

— Îţi cer scuze, milord, nu vreau să-mi bag nasul. Dar 
ai... Ştii cât de complicate au fost tratamentele ei? 

— Ştiu că au fost multe. 

— Înţelegi cât de puternice sunt, nu? Dacă leucemia a 
revenit, opţiunile ei s-ar putea să fie limitate... 

— Mulţumesc că i-ai analizat dosarul, apreciez. 

De parcă ar fi avut nevoie de confirmare privind 
gravitatea situaţiei! 

— Aşteaptă... Te rog, vreau să ştii că sunt aici să vă 
ajut oricum pot. Deşi nu pot fi de ajutor în privinţa 
chimioterapiei, avem formule pentru multe calmante şi 
multe alte lucruri care i-au fost administrate înainte. Pot să- 
i uşurez agonia şi să o supraveghez, deşi va primi 
tratament într-un spital de oameni. Trebuie să mă suni! 

— O voi face! Şi... mulţumesc, Havers! 

După ce închise, merse în biroul lui Wrath, dar camera 


era goală, aşa că se întoarse jos. Poate că Wrath şi Beth 
mâncau. 

De nicăieri, un zid din piele cu păr negru şi lung se 
materializă în faţa lui. Ochelarii de soare ai lui Wrath aveau 
rame argintii astăzi. 

— Mă căutai? întrebă regele. 

— Salut! Da. Mary s-a mutat aici. Permanent. 

— Am auzit. Fritz a zis că a adus cu ea câteva lucruri. 

— Aha. Ascultă, te deranjează dacă organizez aici o 
mică petrecere? Mi-ar plăcea ca Mary să se întâlnească aici 
cu prietena ei, Bella, şi mă gândeam că Frăția ar putea să 
se comporte frumos. Ştii tu, să poarte costum şi tot 
tacâmul. Poate că vine şi Wellsie. Mary mă are pe mine, dar 
are nevoie să aibă în jur şi alte persoane. Nu vreau să se 
simtă izolată. 

— O idee foarte bună. Beth voia să mergem în oraş în 
seara asta, dar... 

— Nu-ţi schimba planurile! Este ceva neoficial. 

— Ei bine, she/lanul meu abia aştepta să iasă. li cam 
place să mă aibă numai pentru ea. Şi mie îmi place când 
mă are astfel, înţelegi ce zic? 

Rhage zâmbi vag în timp ce trupul lui Wrath emană 
căldură. 

— Mda, ştiu. 

Urmă un moment de tăcere. Regele spuse: 

— Frate, mai este ceva? 

— Ah, da! În curând, Mary se va simţi foarte rău. Voi 
ieşi cu fraţii în fiecare seară cât timp voi putea, dar când 
situaţia se va agrava... 

— Desigur. Fă ce trebuie să faci. 

— Mulţumesc, frate. 

Wrath încuviinţă. 

— Ştii ceva? Eşti un bărbat de toată isprava. Chiar 
eşti. 

— Mda, dar păstrează asta pentru tine. Am de 
protejat reputaţia unui nemernic egocentric. 

— Pe Tohr l-aş vedea făcând asta. Pe Phury, cu 
siguranţă. Poate şi pe V. 


Rhage se încruntă. 

— Faci să pară de parcă este un sacrificiu, pentru 
Dumnezeu! O iubesc. 

— Este un sacrificiu. O iubeşti chiar dacă ştii că va 
pleca în Exitus. 

— Nu va pleca nicăieri. Rhage îşi muşcă buza. Va fi 
bine. Va fi greu, dar va fi bine. 

— lartă-mă! Wrath încuviinţă din cap. Sigur că va fi. 

Rhage privi în jos. Nu ştia cum să primească scuza 
deoarece el o experimentase numai oferind-o. Şi, în plus, 
de fiecare dată când se gândea că Mary avea să moară, 
simţea un gol în piept. 

— Pe curând, milord, zise el, dorind să plece înainte 
să se facă de râs pentru că devenea prea emotiv. 

Numai că, atunci când ridică privirea, se lovi direct de 
ochii lui Wrath pentru prima dată. Regele niciodată nu-şi 
dăduse ochelarii jos. Niciodată. 

Respirația lui Rhage se opri, concentrându-se asupra 
irisurilor fosforescente, verzi-argintii, care îl priveau. Nu 
existau pupile, numai două puncte mici şi negre. lar căldura 
din acele cercuri oarbe, strălucitoare, era şocantă. 

— Sunt mândru să-ţi spun frate, zise Wrath. 

Rhage simţi nişte braţe grele trăgându-l la pieptul lui 
solid. Se încordă, dar apoi îşi permise să atârne de umerii 
masivi ai lui Wrath. 

— Wrath? 

— Da? 

Rhage deschise gura să vorbească, dar îşi pierdu 
vocea. 

Wrath răspunse în tăcere: 

— Vom fi aici pentru tine. Aşa că, atunci când vei 
avea nevoie de ajutor, să ni-l ceri. lar când va veni vremea, 
va primi o ceremonie spre Exitus, aşa cum merită she/lanul 
unui războinic. 

Rhage închise ochii strâns. 

— Mulţumesc, milord! 


Mai târziu în acea seară, Mary se afla în baie, 
pieptănându-şi părul şi uscându-l. Când termină, se privi în 
oglindă şi îşi aranjă buclele brunete. Erau moi printre 
degete, iar acea lumină, culoarea, părea să aibă tente aurii 
şi roşietice. 


Refuza să se gândească la faptul că avea să-i cadă 
părul din nou. Alungă acel gând. Dumnezeu ştia că avea să 
se gândească la asta când urma să se întâmple. 

— Eşti la fel de frumoasă ca ieri, zise Rhage când ieşi 
de la duş. 

In timp ce se ştergea, veni în spatele ei şi aruncă un 
sărut spre reflexia ei. 

Ea zâmbi. 

— Mulţumesc mult că i-ai invitat pe Bella şi pe John. A 
devenit o prietenă atât de bună, iar în privinţa lui mi-am 
făcut griji. 

— Nu vreau să rupi legătura cu oamenii doar pentru 
că eşti aici. In plus, Frăția trebuie să se comporte civilizat 
din când în când. Este bine pentru noi. 

— Ştii, Tohrment şi Wellsie sunt foarte de treabă 
pentru că îl iau pe John să aibă grijă de el. 

— Ei doi sunt cei mai buni! 

Când Rhage părăsi baia, ochii tatuajului său se holbau 
la ea. Efectul era ciudat, se gândi ea, dar nu neapărat 
neplăcut. Era ca şi cum era supravegheată de un câine de 
pază care îşi dorea de fapt să fie mângâliat. 

Se apropie şi se aşeză pe pat. 

— Hei, îmi pare rău că te-am ţinut treaz în această 
dimineaţă. Mă zvârcolesc mult când am febră. 

Rhage ieşi din garderobă, trăgând fermoarul unei 
perechi de pantaloni negri. 

— Nu m-ai deranjat deloc. Dar putem face ceva în 
privinţa ei? 

— Nu chiar. Voi merge în alt dormitor dacă te 
deranjează. Râse când văzu privirea pe care i-o aruncă. Nu 
voi face asta. 


— Apropo de Havers... Speram să poată face ceva 
pentru tine. 

— Nu-ţi face griji! Apreciez că ai încercat. 

— Când te vei întâlni iar cu oncologul? 

— Curând, dar gata cu această discuţie! În seara asta 
celebrăm viaţa. Mă simt bine şi nu voi mai risipi nici măcar 
un minut. 

Rhage zâmbi, ochii lui strălucind aprobator, plini de 
respect. 

lar ea se gândise chiar şi pentru o clipă să-l ţină la 
distanţă? „Fraieră!” 

Ea îi zâmbi, aşteptând nerăbdătoare sfârşitul serii 
pentru a putea fi împreună. În întuneric. Cu nimic între ei. 

Când dispăru în garderobă, ea îl urmă, gândindu-se că 
mai aveau câteva minute înainte ca petrecerea să înceapă 
şi că ar fi putut să aibă un preludiu. Când el privea cămăşile 
care atârnau pe umeraş, ea îi atinse spatele, chiar pe 
umărul bestiei. 

Rhage tresări şi se dădu înapoi. 

— Eşti rănit? întrebă ea. 

Când ea îl ocoli, el tot continua să se întoarcă, 
repetând mişcarea de câteva ori. 

— Rhage... 

— Trebuie să ne grăbim, altfel vom întârzia. Vocea lui 
era puţin aspră, pectoralii zvâcnindu-i. 

— Ce este în neregulă cu spatele tău? 

El luă o cămaşă de pe umeraş şi o trase pe el, 
închizând repede nasturii. 

— Spatele este în regulă. 
` Rhage o sărută pe obraz şi trecu repede pe lângă ea. 
In dormitor, deschise uşa care dădea spre hol, apoi îşi luă 
ceasul din sertar şi şi-l puse la mână. Prinse cureaua cu 
degetele tremurânde. 

Chiar când ea voia să-l întrebe ce era în neregulă, 
Phury apăru în prag. 

— Salut, frate, Mary, zise bărbatul zâmbind. Vreţi să 
coborâm împreună? 

Mary îşi ascunse frustrarea. Decise că nu ar fi putut fi 


întrerupţi de cineva care să arate mai bine decât el. Părul 
bogat, multicolor al lui Phury era lăsat pe umerii laţi şi era 
îmbrăcat mortal. În sens proverbial. Costumul lui albastru- 
închis cu dungi subţiri, subtile şi cămaşa lui roz pal îi 
evidenţiau gâtul gros şi tenul ridicol de perfect. 

Mocasinii erau ai naibii de frumoşi, iar manşetele 
franţuzeşti erau prinse cu lanţuri grele, aurii şi purta, de 
asemenea, pe degetul mic un inel cu diamant. 

Fratele era numai bun. El şi Bella chiar ar fi arătat 
bine împreună, se gândi ea. 

— Spune-mi, Phury, ai întâlnit-o deja pe Bella? 

Tipul îşi aranja batista din buzunarul de la piept, chiar 
dacă aceasta era la locul ei. 

— Mda, am cunoscut-o. În noaptea în care tu şi 
băiatul aţi venit la centru. 

— Vine în seara asta. 

— Eu... ştiu. 

— Şi nu se vede cu nimeni în acest moment. 

La naiba, se înroşise, se gândi ea. Phury era adorabil. 

— Nu este interesat, zise Rhage în timp ce băga la 
brâu, în spate, un pistol. 

Mary îi aruncă o privire urâtă bărbatului, pe care el o 
rată, deoarece îşi îmbrăca haina. 

— Dar şi tu eşti singur, îi zise ea lui Phury. Nu? 

— Oh, este singur. 

— Rhage, ce-ar fi să-l laşi să răspundă singur? Deci, 
Phury, dacă amândoi sunteţi liberi, de ce nu o inviţi la cină 
cândva? 

Phury îşi aranjă reverul, înroşindu-se şi mai tare. 

— Mda, nu ştiu ce să zic despre asta. 

— Este incredibilă... 

Rhage dădu din cap dezaprobator şi o scoase pe hol. 

— Las-o baltă, Mary! Haide! 

Pe la jumătatea treptelor, ea îl opri pe Rhage. Când 
Phury o luă înaintea lor, ea îi şopti: 

— la-o mai uşor! El şi Bella s-ar putea să se simtă bine 
împreună. 

— Singurul lucru pe care Bella l-ar obţine de la el ar fi 


o conversaţie. 

— Ce... 

— Nu îi plac femeile. 

— Este gay? 

— Nu, dar nu i-o băga pe Bella pe gât. Nu este corect 
pentru niciunul din ei. 

Mary îi aruncă o privire lui Phury, care tocmai păşea 
pe podeaua mozaicată a foaierului. Chiar şi cu şchiopătatul 
lui discret, avea aerul unui bărbat perfect sănătos. Dar 
poate că era numai o iluzie. Poate fusese rănit în timpul 
luptei. 

— Este... impotent? 

— Nu din câte ştiu eu. Este celibatar. 

„Dumnezeule, ce risipă!”, se gândi ea, observând 
modul în care se mişca bărbatul. 

— Deci face parte din vreo sectă religioasă. 

— Nu. 

— Atunci de ce? 

— Pentru Phury, toate drumurile duc spre geamănul 
lui, Zsadist. Şi, da, ştiu că nu seamănă. 

Rhage o împinse uşor, iar ea începu să coboare. 

— De ce şchiopătează Phury? 

— Are o proteză. Şi-a pierdut jumătate din piciorul 
stâng. 

— Dumnezeule mare, cum? 

— Şi l-a împuşcat. 

Mary se opri. 

— Poftim? S-a întâmplat din greşeală? 

— Nu, intenţionat. Mary, haide, vom termina discuţia 
asta mai târziu! 

O luă de mână şi o trase în faţă. 


* 


Bella păşi în vestibulul vilei cu doggenul care o 
condusese la fort. Privind în jur, rămase uluită. Familia ei 
deţinea o casă impunătoare, dar nu se compara cu asta. 
Aici era... trai regal. Ceea ce presupunea că avea sens, 


deoarece Regele Orb şi regina lui locuiau aici. 

— Bine ai venit, Bella! se auzi o voce masculină 
gravă. 

Ea se întoarse şi-l văzu pe fratele cu părul multicolor, 
cel care îi întrerupsese pe ea şi pe Zsadist în noaptea aceea 
la centrul de pregătire. 

— Sunt Phury. Ne-am mai întâlnit. La sală. 

— Războinicule, zise ea, făcând o reverență. 

Era greu să nu fii impresionat de fraţi, mai ales de 
acesta. Era atât de mare! Atât de... Oare părul lui era 
adevărat? 

— Ne bucurăm că ai putut veni. Îi zâmbi, ochii lui 
galbeni emanând căldură. Haide, lasă-mă să te ajut cu 
haina! 

Când şi-o dădu jos, o lăsă pe mână. 

— Nu-mi vine să cred că sunt aici, ca să fiu sinceră. 
Mary! Bună! ` 

Cele două se îmbrăţişară şi apoi vorbiră cu Phury. In 
scurt timp, Bella se simţi în largul ei în preajma 
războinicului. Era ceva foarte calm şi demn de încredere la 
el, iar acei ochi erau mortali. Erau galbeni şi sinceri. 

Oricât de atrăgător era, ea îl căuta pe fratele cu 
cicatrice. Continuând conversaţia, ea cercetă discret 
foaierul vast, colorat. Zsadist nu era prin preajmă. Poate că 
nu avea să vină la petrecere. Nu părea genul sociabil, asta 
era cert. 

În timp ce Mary se duse la Rhage, Bella era hotărâtă 
să nu se simtă dezamăgită. Pentru Dumnezeu, nu avea de 
ce să-i urmărească pe cei ca Zsadist! 

— Deci, Phury, zise ea. Pot să... Ştiu că este 
nepoliticos, dar trebuie să-ţi ating părul. Ea se apropie 
înainte ca el să poată spune nu şi prinse o şuviţă blondă şi 
roşcată, mângâind părul lung şi des. Ce încântător! Culorile 
erau incredibile! Şi... miroase atât de bine! Ce fel de 
şampon foloseşti? 

ÎI privi în ochi, aşteptând ca el să facă un comentariu 
relaxat. În schimb, el încremeni. Nici măcar nu clipea, 
privind-o. 


Brusc îşi dădu seama că Rhage se holba la ea din uşă 
cu o expresie şocată. La fel alt războinic, cu cioc. Şi un om 
uriaş. ŞI... 

Ei bine, petrecerea se cam oprise, nu? 

Ea îşi cobori mâna şi şopti: 

— Îmi pare atât de rău! Tocmai am făcut ceva 
incredibil de nepotrivit, nu? 

Phury îşi reveni din transa în care intrase. 

— Nu, este în regulă. 

— Atunci de ce se uită toţi la mine? 

— Nu sunt obişnuiţi să mă vadă... Adică nicio femeie... 
Phury îi luă mâna şi o strânse. Bella, nu ai făcut nimic 
greşit. Serios. Şi nu-ţi face griji în privinţa fraţilor mei! Sunt 
doar geloşi pentru că vor să le atingi părul. 

Însă era ceva în neregulă cu el, iar ea nu fu surprinsă 
când se scuză o clipă mai târziu. 

Un doggen apăru în faţa ei. 

— lertaţi-mă, doamnă, ar fi trebuit să vă iau haina mai 
devreme. 

— Oh, mulţumesc! 

După ce o lăsă în braţele bărbatului, îşi dădu seama 
că petrecerea se mutase în ceea ce părea o sală de biliard. 
Era pe cale să se îndrepte într-acolo când simţi un aer rece 
venind din spatele ei. Oare se deschiseseră uşile de la 
intrare? 

Ea se întoarse. 

Zsadist se afla în colţul întunecat al vestibulului, 
privind-o din umbră. Era îmbrăcat în aceeaşi helancă 
neagră şi aceiaşi pantaloni negri, largi, pe care îi purtase 
ultima oară când îl văzuse şi, la fel ca înainte, ochii lui erau 
sălbatici. Sexuali. 

„Oh, da!”, se gândi ea, înroşindu-se. De aceea venise. 
Trebuia să-l revadă pe acest bărbat. 

Inspirând adânc, se îndreptă spre el. 

— Bună! Când el nu răspunse, ea zâmbi forţat. O 
seară minunată, nu? 

— Ţi-a plăcut să-l atingi pe geamănul meu? 

Acela era geamănul lui? Cum puteau cei doi... Ei bine, 


era o asemănare. Dacă şi-l imagina pe Zsadist fără cicatrice 
şi cu părul lung. 

— Te-am întrebat ceva, femeie! Ţi-a plăcut să-i atingi 
părul? Ochii aceia negri îi analizară trupul, urmărind liniile 
bluzei ei din mătase şi ale fustei strâmte pe care le purta. 
Când reveniră asupra chipului ei, zăboviră asupra gurii ei. 
Ai de gând să îmi răspunzi, femeie? 

— Bella, răspunse ea automat. Te rog, spune-mi Bella! 

Privirea lui Zsadist se întunecă. 

— Crezi că fratele meu este frumos? 

— Ah... da, este atrăgător. 

— Atrăgător. Mda, acesta este cuvântul. Spune-mi 
ceva, îl vrei suficient de mult pentru a te culca cu mine? 

O cuprinse un val de căldură, cuvintele rostite de el şi 
modul senzual în care o privea aprinzând un foc în ea. Dar 
apoi îşi dădu seama ce spusese. 

— Imi pare rău, nu înţeleg... 

— Geamănul meu este celibatar convins. Aşa că mă 
tem că mai mult de atât nu te vei putea apropia de Phury. 
Scoase un sunet ciudat. Dar sunt un înlocuitor nevrednic, 
nu? 

Bella îşi duse mâna la gât, înecând imaginea în care 
se afla sub trupul lui Zsadist în timp ce el o avea. Cum ar fi 
fost? Să fie a lui? Latura ei nesăbuită era disperată să afle. 

Oh, Dumnezeule! Numai gândul o făcea să tremure. 

Zsadist râse glacial. 

— Te-am şocat? Îmi pare rău. Încerc să te ajut să revii 
cu picioarele pe pământ. Este greu să doreşti ceva ce nu 
poţi avea. Ochii lui zăboviră asupra gâtului ei. Eu însă nu 
am avut niciodată această problemă. 

Când ea înghiţi în sec, el urmări mişcarea. 

— Problemă? şopti ea. 

— Eu iau ce îmi doresc. 

„Da, sigur că o faci”, se gândi ea. 

Intr-o zvâcnire arzătoare, şi-l imagină privind-o în timp 
ce trupurile lor se contopeau, chipul lui fiind la centimetri 
distanţă de al ei. Fantezia o făcu să ridice mâna. Voia să-şi 
treacă degetul de-a lungul cicatricii lui, până la gură. Numai 


pentru a-l simţi. 

Cu o mişcare rapidă într-o parte, Zsadist evită 
contactul, ochii scânteindu-i de parcă l-ar fi şocat. Expresia 
fu ascunsă imediat. 

Cu o voce plată, glacială, spuse: 

— Ai grijă, femeie! Mugşc. 

— Ai de gând să-mi spui vreodată pe nume? 

— Ce zici de un pahar, Bella? exclamă Phury. O luă de 
braţ. Barul este aici, în sala de biliard. 

— Da, ia-o! bombăni Zsadist. Eşti un erou, frate. 
Mereu salvezi pe cineva. Şi ar trebui să ştii că te găseşte 
atrăgător. 

Chipul lui Phury se încordă, dar nu spuse nimic în timp 
ce o conduse prin foaier. 

Când ea privi în urmă, Zsadist nu mai era. 

Phury o înghionti, pentru a-i atrage atenţia. 

— Trebuie să stai departe de el. Când ea nu răspunse, 
războinicul o trase într-un colţ şi o cuprinse de umeri. 
Fratele meu geamăn nu este rănit. Este distrus, înţelegi 
diferenţa? Cu cel rănit lucrurile mai pot fi rezolvate. Cu cel 
distrus? Tot ce poţi face este să aştepţi să-l îngropi. 

Gura ei se întredeschise. 

— Este atât de... dur. 

— Este realitatea. Dacă moare înaintea mea, asta mă 
va omori. Dar nu va schimba ceea ce este. 

Ea se îndepărtă cu subînţeles de el. 

— Voi ţine minte. Mulţumesc! 

— Bella... 

— Parcă ziceai că îmi aduci ceva de băut. 


Capitolul 39 


O opri în faţa clădirii înalte de apartamente. 
Groaznicul monolit făcea parte dintre clădirile înalte, de lux 
din Caldwell, o încercare a dezvoltatorilor de a reînvia malul 
râului. Apartamentul lui C se afla la etajul 26, spre râu. 


Pretenţios. Foarte pretenţios. 

Majoritatea /esseri/or trăiau în dărăpănături, deoarece 
Lessening Society credea că banii trebuiau investiţi în 
război. C nu renunţase la stilul pompos, fiindcă şi-l putea 
permite. Înainte de a intra în Lessening Society în anii '70, 
fusese un excentric de bani gata şi, cumva, îşi păstrase 
finanţele. Tipul era o combinaţie neobişnuită: un diletant cu 
tendinţe de criminal în serie. 

Cum era trecut de ora 22.00, nu mai exista paznic, 
aşa că era o treabă de moment să descuie uşa holului. O 
luă liftul din oţel şi sticlă până la etajul 27 şi apoi cobori un 
etaj pe scări, mai mult din obişnuinţă decât din necesitate. 
Nu exista niciun motiv să creadă că ar da cineva doi bani 
pe cine era sau pe ce făcea. In plus, clădirea era o fantomă 
pe timpul nopţii, locatarii europeni fiind pe afară, 
consumând ecstasy şi cocaină la periferie. 

Bătu la uşa lui C. 

Era a cincea adresă pe care o vizita de pe lista 
domnului X cu membri de negăsit şi primul din noaptea 
aceea. Cu o seară înainte, avusese succes. Unul dintre 
vânători nu se afla în stat, căci decisese să-şi ajute un amic 
în D.C. Doi dintre absenţii nemotivaţi, care erau colegi de 
cameră, fuseseră răniţi în urma unei lupte - unul cu celălalt. 
Se recuperau şi aveau să fie din nou conectaţi în câteva 
zile. Ultimul /esser fusese un nenorocit în perfectă stare de 
sănătate care se uita la televizor, pierzând vremea. Ei bine, 
perfect sănătos până la accidentul petrecut la plecarea lui 
O. Avea să treacă o săptămână până ce avea să se ridice şi 
să alerge din nou, dar vizita cu siguranţă îi clarificase 
priorităţile. 

Ciudat cum câteva lovituri în genunchi puteau face 
asta unui individ. 

O bătu din nou la uşa lui C, apoi sparse încuietoarea. 
Când deschise uşa, se dădu în spate. Rahat! Locul mirosea 
urât. Ca un gunoi putrezit. 

Se îndreptă spre bucătărie. 

Nu, nu era gunoi. Era C. 

Lesserul era cu faţa la podea, înconjurat de o băltoacă 


de sânge negru, uscat. La o distanţă mică de mâna lui se 
aflau bandaje, un ac şi aţă, ca şi cum ar fi încercat să se 
îngrijească. Aproape de trusa de prim ajutor se afla 
telefonul, iar tastatura era acoperită de sângele lui. Geanta 
unei femei, de asemenea pătată, se afla de cealaltă parte. 

O îl întoarse pe C. Gâtul vânătorului fusese spintecat 
cu o tăietură foarte adâncă. Având în vedere modul în care 
fusese cauterizată, tăietura fusese făcută de unul dintre 
pumnalele negre ale Frăției. La naiba, orice ar fi avut acel 
metal, era ca acidul de baterie pe rana unui /esser! 

Gâtul lui C se mişca, scoțând sunete guturale, 
dovedind că puteai, de fapt, să fii puţin mort. Când ridică 
mâna, în ea avea un cuţit. Câteva tăieturi superficiale îi 
marcau cămaşa, ca şi cum ar fi încercat să se înjunghie în 
piept, dar nu avusese forţa necesară pentru a o duce până 
la capăt. 

— Eşti într-o formă proastă, zise O, îndepărtând 
cuțitul. 

Stătea pe călcâie, privindu-l pe tip zbătându-se lent. 
Stând pe spate astfel, cu mâinile şi picioarele mişcându-se 
inutil, era ca un gândăcel gata să-şi dea duhul. 

O privi spre geantă. 

— Duci o viaţă paralelă, C? Ridică geanta şi scormoni 
prin ea. Cutii cu medicamente. Bandaje. Tampoane. 
Celular. 

„Bună, portofelule!” 

Scoase permisul de conducere. Păr şaten. Ochi gri. 
Imposibil de spus dacă femeia era vampir sau om. Adresa 
era Route 22, în pădure. 

— Spune-mi dacă am înţeles bine, zise O. Tu şi unul 
dintre fraţi v-aţi confruntat direct. Războinicul avea o 
femeie cu el. Ai scăpat după ce ai fost înjunghiat şi ai luat 
geanta pentru a-i putea veni de hac prietenei individului. 
Problema a fost că rănile tale erau prea severe şi că stai 
aici întins de când ai ajuns acasă. Cum mă descurc? 

O aruncă portofelul în geantă şi-l privi pe bărbat. Ochii 
lui C se roteau ca nişte bile haotice în capul ameţit. 

— Ştii ceva, C, dacă ar fi după mine, te-aş lăsa aici. 


Nu ştiu dacă eşti la curent, dar, când dispărem, ne 
întoarcem la Omega. Crede-mă, ceea ce vei găsi de 
cealaltă parte alături de el te va face să crezi că tot ce simţi 
acum este o vacanţă. O privi în jur. Din nefericire, împuţi 
locul. Va intra vreun om, iar atunci ne vei băga în belele. 

O luă cuțitul, strângând mânerul cu putere. Când îl 
ridică la umăr, uşurarea lui C îi făcu trupul să se calmeze. 

— Chiar nu ar trebui să te simţi uşurat pentru asta, 
zise O încet. 

Înfipse lama în pieptul /esserului. Urmară o scânteie şi 
un pocnet. lar C dispăru. 

O luă geanta şi plecă. 


Mary se îndreptă spre Rhage, ţinându-şi mâna la 
spate în timp ce aştepta momentul potrivit. Era în mijlocul 
unei partide de biliard, iar el şi Butch îi băteau măr pe V şi 
pe Phury. 

Privindu-i jucând, decise că îi plăcea pe fraţi. Chiar şi 
pe Zsadist, în ciuda sobrietăţii. Erau atât de buni cu ea, o 
tratau cu un respect şi o reverență pe care nu era sigură că 
le merita. 

Rhage îi făcu cu ochiul în timp ce se apleca pe masă 
şi-şi potrivea tacul. 

— Este pentru modul în care îl îngrijeşti, îi şopti cineva 
la ureche. 

Ea tresări. Vishous se afla în spatele ei. 

— Despre ce vorbeşti? 

— De aceea te adorăm. lar înainte să-mi spui să 
încetez să-ţi mai citesc gândurile, nu am intenţionat să fac 
asta. Numai că a fost prea zgomotos pentru a-l ignora. 
Vampirul luă o gură dintr-un pahar cu vodcă.. Dar de aceea 
te acceptăm. Când îl tratezi cum se cuvine, ne onorezi pe 
fiecare dintre noi. 

Rhage privi în faţă şi se încruntă. Îndată ce lovi, ocoli 
masa şi se îndreptă spre ea, împingându-l pe V cu trupul. 

Vishous râse. 


— Relaxează-te, Hollywood! Are ochi numai pentru 
tine. 

Rhage bombăni şi o trase spre el. 

— Aminteşte-ţi asta, iar atunci membrele tale vor 
rămâne la locul lor! 

— Ştii, înainte nu erai genul posesiv. 

— Asta pentru că nu am avut niciodată ceva ce mi-am 
dorit să păstrez. Este rândul tău, frate. 

Când V lăsă paharul jos şi deveni serios în privinţa 
jocului, Mary ridică mâna. Din vârful degetelor, atârna o 
cireaşă. 

— Vreau să-ţi văd şi celelalte trucuri, zise ea. Mi-ai zis 
că poţi face ceva impresionant cu gura şi cu o codiţă de 
cireaşă. 

El râse. 

— Haide... 

— Ce? Niciun truc? 

El râse discret. 

— Priveşte-mi gura, femeie! 

Privind-o pe sub pleoapele întunecate, Rhage se 
aplecă spre mâna ei. Scoase limba şi prinse cireaşa, 
trăgând-o între buze. Mestecă, apoi clătină din cap în timp 
ce înghiţi. 

— Încă nu a ajuns acolo, şopti el. 

— Ce? 

— Secretele tale sunt mult mai dulci. 

Înroşindu-se, îşi acoperi ochii cu mâna. 

„Oh, sigur. Acum vrea să fie sexy”, se gândi ea. 

Inspirând adânc, surprinse parfumul erotic, misterios 
pe care îl emana de fiecare dacă când o avea. Ea ridică 
mâna şi-l privi. 

El o privea complet absorbit. Centrul ochilor lui era de 
un alb strălucitor ca zăpada proaspătă. 

Mary rămase fără aer. 

„Mai este ceva acolo”, se gândi ea. Mai era ceva... 
care o privea prin ochii lui. 

Phury veni zâmbind. 

— la-ţi o cameră, Hollywood, dacă ai de gând să faci 


asta. Nu trebuie să ne aminteşti tot ce ai. 

ÎI prinse pe Rhage de umăr. 

Rhage se întoarse şi muşcă mâna fratelui său. Sunetul 
fălcilor muşcând fu suficient de zgomotos pentru a opri 
conversaţia din încăpere. 

Phury se dădu în spate, trăgându-şi mâna. 

— Dumnezeule, Rhage! Care îi... Rahat! Ochii tăi! Sau 
transformat! 

Rhage păli şi apoi se îndepărtă clipind. 

— Îmi pare rău. La dracu’, Phury, nici nu am ştiut că... 

Toţi bărbaţii din încăpere lăsară deoparte ce aveau în 
mâini şi veniră spre el, încercuindu-l. 

— Cât de aproape de transformare eşti? întrebă 
Phury. 

În timp ce răsuna zgomotul făcut de persoanele care 
plecau, Vishous strânse mâna lui Mary. 

— Vino cu mine! 

— Nu! Ea se zbătu. Opreşte-te! Vreau să stau cu el. 

Rhage o privi şi imediat acea privire ciudată, fixă 
reveni. Apoi ochii lui albi se îndreptară spre Vishous. Rhage 
urlă ca un leu. 

— V, dă-i drumul! Acum! zise Phury. 

Vishous îi dădu drumul, dar îi şopti: 

— Trebuie să ieşi de aici! 

Pe dracu', se gândi ea. 

— Rhage? spuse ea delicat. Rhage, ce se petrece? 

El clătină din cap şi întrerupse contactul vizual, 
îndreptându-se spre şemineul din marmură. Sudoarea 
strălucea pe faţa lui în timp ce strângea piatra şi se încorda 
de parcă ar fi încercat să-l smulgă din perete. 

Timpul se dilata în vreme ce se lupta cu el însuşi, 
pieptul zvâcnindu-i, braţele şi picioarele tremurându-i. Dură 
mult până când se chirci, iar tensiunea îi părăsi trupul. În 
lupta pe care o dusese, câştigase. La limită. 

Ridicând privirea, ochii lui reveniseră la normal, dar 
era epuizat. 

— Îmi pare rău, fraţilor, bombăni el. _ 

Apoi o privi pe ea şi deschise gura. In loc să 


vorbească, îşi lăsă capul în jos, de parcă ar fi fost ruşinat. 

Mary trecu de bariera formată de trupurile bărbaţilor 
şi-i cuprinse faţa în mâini. 

Când el gemu surprins, ea îi sărută gura. 

— Hai să vedem trucul cu cireaşa. Vino! 

Bărbaţii care stăteau în jurul lor erau uluiţi. Ea simţea 
asta în privirile lor. Rhage era şi el mişcat. Când ea îl privi 
cu subînţeles, el începu să mestece cireaşa. 

Ea se uită spre războinici. 

— Este bine. Suntem bine. Întoarceţi-vă la ceea ce 
făceaţi! Are nevoie de o clipă, iar voi, holbându-vă la el, nu 
îl ajutaţi. 

Phury râse discret şi se întoarse la masa de biliard. 

— Este fabuloasă! 

V îşi luă tacul şi paharul. 

— Mda. Adevărat. 

În timp ce petrecerea se reluă, iar Bella şi Wellsie 
reveniră, Mary mângâia faţa şi gâtul lui Rhage. Părea să-i 
fie greu să o privească în ochi. 

— Eşti bine? întrebă ea cu blândeţe. 

— Îmi pare atât de rău... 

— Uită de scuze. Orice ar fi, nu poţi controla, nu? 

El încuviinţă. 

— Atunci nu ai de ce să-ţi ceri scuze. 

Ea voia să ştie ce se petrecuse, dar nu acolo, nu 
atunci. Uneori, antidotul pentru situaţiile ciudate era să 
pretinzi că nu se petrecuse nimic. „Prefă-te până ce 
reuşeşti!” era mai mult decât un rahat motivaţional. 

— Mary, nu vreau să te temi de mine! 

O clipă, ea privi în timp ce gura şi maxilarul lui 
mestecau cireaşa. 

— Nu mă tem. Poate că V şi Phury puteau fi în pericol, 
dar mie nu mi-ai fi făcut rău. În niciun caz. Habar n-am cum 
ştiu asta, dar pur şi simplu ştiu. 

El inspiră adânc. 

— Dumnezeule, te iubesc! Chiar te iubesc! 

Apoi zâmbi. 

Mary râse zgomotos, ceea ce făcu toate privirile din 


încăpere să se întoarcă spre ea. 
Codiţa de cireaşă era prinsă cu grijă de unul dintre 
colții lui. 

Bella se holba şi trebuia să înceteze. 

Numai că nu se putea abţine. Zsadist era singurul pe 
care îl putea vedea. 

Nu că ar fi fost foarte activ la petrecere. Cu excepţia 
episodului cu Rhage, Zsadist stătea departe de ei toţi. Nu 
vorbea cu nimeni. Nu bea nimic. Nu mânca nimic. Era o 
statuie lângă una dintre ferestrele lungi, iar acea 
inactivitate o fascina. Nici măcar nu părea să respire. 
Numai ochii i se mişcau. 

Şi mereu pentru a-i evita pe ai ei. 

Bella le dădu amândurora o pauză mergând să ia 
nişte vin. Sala de biliard era un spaţiu întunecos, luxos, 
acoperit cu tapet din mătase de un verde intens şi asortat 
cu draperii din satin negre şi aurii. In colţul în care fusese 
amenajat barul, umbrele erau mai intense, iar ea se 
adăposti printre ele. 

Poate că ar fi fost mai discretă privindu-l de acolo. 

În ultimele zile, întrebase în stânga şi în dreapta şi 
auzise toate poveştile despre Zsadist. Zvonurile erau de-a 
dreptul îngrozitoare, mai ales acelea despre el şi femei. 
Oamenii spuneau că el omora femeile din plăcere, dar era 
greu să nu te întrebi câte dintre acestea erau numai 
poveşti. Un bărbat care arăta atât de periculos era 
predispus să dea naştere la bârfe. Fratele ei era la fel. 
Auzise zvonuri despre Rehvenge ani la rând şi numai 
Dumnezeu ştia că toate erau false. 

Nu era posibil ca toate zvonurile despre Zsadist să fie 
adevărate. Pentru Dumnezeu, oamenii susțineau că trăia 
din sângele prostituatelor din rasa oamenilor! Nu era nici 
măcar posibil fiziologic vorbind dacă nu ar fi băut în fiecare 


noapte. Chiar şi atunci, cum putea să fie atât de puternic cu 
o hrană atât de slabă? 

Bella se întoarse de la bar şi privi prin încăpere. 
Zsadist nu mai era. 

Aruncă o privire în foaier. Nu-l văzuse plecând. Poate 
se dematerializase... 

— Mă cauţi? 

Ea tresări şi-şi întoarse capul. Zsadist era chiar în 
spatele ei, ştergându-şi un măr de tricou. Ridicându-l la 
gură, îi privi gâtul. 

— Zsadist... 

— Pentru o femeie din aristocrație, eşti foarte 
nepoliticoasă. Scoase colții şi muşcă din coaja lucioasă 
zgomotos. Nu te-a învăţat mama ta că nu este frumos să te 
holbezi? 

Ea îl privi mestecând, maxilarul mişcându-i-se 
circular. Dumnezeule, o lăsa fără aer numai când îi privea 
buzele! 

— Nu intenţionez să te ofensez. 

— Ei bine, o faci. Şi cred că-mi superi şi fratele drag 
făcând asta. 

— Ce? 

Ochii lui Zsadist zăboviră asupra chipului ei, apoi se 
îndreptară asupra părului. Mai muşcă o dată din măr. 

— Phury te place. Cred că ar putea fi chiar atras de 
tine, ceea ce este o noutate, cel puţin de când îl cunosc eu. 
Nu este atras de femei. 

Ciudat, ea nu simţise asta deloc. Dar, la urma 
urmelor, ea se concentrase asupra lui Zsadist. 

— Nu cred că Phury... 

— Te tot priveşte. Cât timp tu te uiţi la mine, el se uită 
la tine. Şi nu pentru că îşi face griji pentru tine. Se uită la 
trupul tău, femeie! Zsadist îşi lăsă capul într-o parte. Ştii, 
poate că m-am înşelat. Poate că tu vei fi cea care îl va 
scăpa de celibat. Rahat, eşti suficient de frumoasă, iar el nu 
este mort! 

Ea se înroşi. 

— Zsadist, ar trebui să ştii că eu te găsesc... 


— Revoltător, nu? Ca un accident de maşină. Mai 
muşcă din măr. Îţi pot înţelege fascinația, dar trebuie să-ţi 
muţi privirea în altă parte. De acum încolo, priveşte-l pe 
Phury, ne-am înţeles? _ 

— Vreau să te privesc pe tine. Imi place să te privesc. 

El miji ochii. 

— Ba nu. 

— Ba da. 

— Nimănui nu-i place să mă privească. Nici măcar 
mie. 

— Nu eşti urât, Zsadist. 

Râse, trecându-şi intenţionat degetul peste cicatrice. 

— Ei, asta este o afirmaţie forţată. Şi o minciună 
sfruntată. 

— Te găsesc uluitor. Nu pot să mi te scot din minte. 
Vreau să fiu cu tine. 

Zsadist se încruntă, încremenind. 

— Cum adică să fii cu mine? 

— Ştii tu. Să fiu cu tine. Se înroşi tare, dar se gândi că 
nu avea nimic de pierdut. Vreau să... mă culc cu tine. 

Zsadist se dădu în spate atât de repede, încât lovi 
barul. Când sticlele de lichior zdrăngăniră, ea ştiu cu 
certitudine că poveştile despre el erau false. El nu omora 
femei. În cel mai rău caz, părea împietrit de gândul că ea 
era atrasă sexual de el. 

Ea deschise gura, dar el o întrerupse: 

— Stai departe de mine, femeie! zise el, aruncând 
mărul pe jumătate mâncat în coşul de gunoi. Dacă nu o 
faci, nu ştiu de ce voi fi în stare pentru a mă apăra. 

— De ce anume? Nu te ameninţ. 

— Nu, dar îţi garantez că eu pot fi periculos pentru 
sănătatea ta. Este un motiv suficient de bun pentru ca 
oamenii să stea departe de mine. 

El ieşi din cameră. 

Bella îi privi pe toţi cei din jurul mesei de biliard. Toţi 
erau concentrați asupra jocului. Ceea ce era perfect. Nu 
voia să încerce să o convingă că ar fi trebuit să renunţe. 

Îşi turnă un pahar cu vin şi ieşi din sala de biliard. 


leşind pe hol, îl văzu pe Zsadist urcând. După ce-i dădu 
puţin timp pentru a o lua înaintea ei, urcă repede treptele, 
mişcându-se încet până la etajul al doilea. Când ajunse sus, 
îl văzu dispărând după colţ. Alergă silențios pe covor, 
păstrând distanţa în timp ce el se îndrepta pe culoarul ce 
ducea spre balconul şi foaierul de jos. 

Zsadist se opri. Ea se ascunse în spatele unei 
sculpturi din marmură. 

Când ieşi, el dispăruse. Se îndreptă spre locul în care 
îl văzuse şi găsi uşa întredeschisă. Băgă capul înăuntru. În 
încăpere era întuneric beznă, lumina de pe hol penetrând 
numai puţin întunericul. Şi era foarte frig, ca şi cum căldura 
nu numai că nu fusese pornită în seara aceea, ci fusese 
oprită de când căldura verii se domolise. 

Ochii ei se acomodară. Acolo se afla un pat lat, 
somptuos, acoperit cu catifea stacojie. Restul mobilei era 
de asemenea luxoasă, deşi era ceva ciudat în colţul 
podelei. Un maldăr de pături. Şi un craniu. 

Bella fu trasă înăuntru de un braţ. 

Uşa se închise şi încăperea fu învăluită complet în 
întuneric. Cu o mişcare rapidă, fu întoarsă şi împinsă cu 
faţa la perete. Lumânările se aprinseră. 

— Ce dracului faci aici? 

Incercă să-şi recapete suflul, dar antebraţul lui Zsadist 
o apăsa pe spate, aşa că nu putea să tragă mult aer în 
plămâni. 

— Eu... Eu credeam că putem sta de vorbă. 

— Serios? Ce vrei să faci aici? Să vorbeşti? 

— Da, m-am gândit... 

El o prinse de ceafă. 

— Eu nu vorbesc cu femeile care sunt suficient de 
proaste să vină după mine. Dar îţi voi arăta ce sunt dispus 
să le fac. 

Işi aşeză braţul gros pe abdomenul ei, îi îndepărtă 
coapsele de perete şi-i împinse capul în jos. Dezechilibrată, 
ea se susţinu de o bucată de scafă. 

Excitarea lui îi atinse zona intimă. Ea începu să 
respire. 


În timp ce căldura îi exploda între picioare, pieptul lui 
îi atingea spatele. li scoase bluza din fustă şi îşi lăsă mâna 
să alunece pe pântecul ei, acoperindu-l cu degetele lungi şi 
cu palma lată. 

— O femeie ca tine ar trebui să fie cu alt aristocrat. 
Sau cicatricile şi reputaţia mea te atrag? Când ea nu Îi 
răspunse, deoarece nu mai avea aer, el bombăni: Da, sigur 
despre asta este vorba. 

Cu o mişcare rapidă, îi desfăcu sutienul şi-i cuprinse 
sânii. Cuprinsă de un atac de dorinţă pură, ea sâsâi şi 
tremură. El râse vag. 

— Prea repede? Îi cuprinse sfârcul între degete şi îl 
răsuci, plăcerea şi durerea combinându-se. Ea strigă. Este 
prea dur pentru tine? Voi încerca să mă controlez mai bine, 
dar, ştii, sunt sălbatic. Este motivul pentru care vrei asta, 
nu? 

Dar nu era nici prea repede, nici prea dur. Dumnezeu 
s-o ajute, îi plăcea! Voia dur şi acum şi o voia cu el. Voia să 
încalce regulile, voia pericol şi emoție, voia văpaia şi 
puterea lui. Şi era atât de pregătită, mai ales când îi ridică 
fusta deasupra şoldurilor. Tot ce trebuia să facă era să-i 
îndepărteze bikini pentru a o putea pătrunde. 

Numai că ea voia să-l vadă când o penetra. Voia să-i 
atingă şi ea trupul. Începu să se ridice, dar el o ţintui, 
aplecându-se asupra gâtului ei şi ţinând-o pe loc. 

— Scuze, nu ştiu altceva. O fac numai aşa. 

Ea se zbătu, murind de dorinţa de a-l săruta. 

— Zsadist... 

— Este cam târziu să te răzgândeşti. Vocea lui era un 
geamăt senzual în urechea ei. Dintr-un anumit motiv, vreau 
să te regulez. Aşa că fă o favoare amândurora şi strânge 
din dinţi. Nu va dura mult. 

Mâna lui îi părăsi sânii, aterizând între picioarele ei şi 
găsindu-i miezul. 

Zsadist încremeni. 

instinctiv, ea îşi mişcă şoldurile, frecându-se de 
degetele lui, simțind frecarea delicioasă... 

El se dădu înapoi. 


— leşi de aici! 

Dezorientată şi extrem de excitată, ea se întoarse, 
îndreptându-se. 

— Cum? 

Zsadist se îndreptă spre uşă, o deschise şi privi în 
podea. Când ea nu se mişcă, el urlă: 

— leşi! 

— De ce... 

— Dumnezeule, mă îngreţoşezi! 

Bella simţi cum se albeşte. Işi trase fusta în jos şi-şi 
aranjă bluza şi sutienul. Apoi ieşi în grabă din încăpere. 


* 


Zsadist trânti uşa şi alergă la baie. Ridicând capacul 
toaletei, se aşeză pe podea şi vomită mărul pe care Îl 
mâncase. 

După ce trase apa, se lăsă pe podea, tremurând şi 
stors. Încercă să inspire adânc, dar nu putea scăpa de 
mirosul Bellei. Excitarea ei încântătoare, neaşteptată, era 
pe degetele lui. Îşi scoase helanca şi şi-o înfăşură pe mână, 
simțind nevoia să diminueze mirosul. 

Dumnezeule, perfecțiunea ei catifelată! Acel parfum 
incredibil al pasiunii ei. Toată acea umezeală lucioasă. 

Nicio femeie nu se mai udase pentru el de o sută de 
ani. De pe vremea când era un sclav al sângelui. lar atunci 
nu o dorea, ajunsese să se teamă de acea excitare. 

încercă să-şi concentreze mintea asupra prezentului, 
încercă să rămână în baie, dar trecutul îl absorbea... 

Era înapoi în celulă, legat, iar propriul trup nu-i mai 
aparţinea. Simţea mâinile diavolului, mirosea sclava pe 
care o pusese deasupra lui pentru a putea obţine erecţia pe 
care o dorea. Şi apoi îl călărea, împingând până când 
atingea orgasmul. După aceea, muşcătura şi băutul îl 
agresau, în timp ce ea se hrănea din venele lui. 

Totul îi reveni în minte. Violurile. Umilirea. Deceniile 
de abuz până când pierduse noţiunea timpului, până când 
nu mai rămăsese nimic din el. Era mort, cu excepţia 


bătăilor neîncetate ale inimii lui şi mişcările plămânilor. 

Auzi un sunet ciudat. Işi dădu seama că gemea. 

„Oh, Bella!” 

Işi şterse fruntea de bicepşi. Bella. Dumnezeule, îl 
făcuse să se simtă atât de ruşinat de cicatricile şi de 
urâţenia lui, de aspectul distrus şi de natura întunecoasă, 
violentă! 

La petrecere, ea vorbise fără reţinere cu fraţii lui şi cu 
femeile, zâmbind, râzând. Avea un şarm şi o uşurinţă care 
trădau viaţa confortabilă pe care o dusese. Probabil nu 
cunoscuse niciodată lumea rea sau faptele rele. Cu 
siguranţă nu arătase cruzime sau asprime faţă de altcineva. 
Era o femeie demnă, nu ca toate femeile depravate, 
furioase din care băuse el. 

Nu o crezuse când îi spusese că voise să se culce cu 
el, dar ea vorbise serios. Asta însemnase toată umezeala ei 
catifelată. Femeile puteau minţi în privinţa multor lucruri, 
dar nu în privinţa asta. Niciodată. 

Zsadist tremura. Când o aplecase şi îi atinsese sânii, 
plănuise să se oprească, în ciuda a ceea se spusese. Se 
gândise că avea să o sperie, astfel încât să plece şi să-l lase 
singur, că avea să o copleşească înainte de a o goni. 

Numai că ea chiar îl dorea. 

Rememoră senzaţia de a se cufunda între coapsele ei. 
Fusese atât de... delicată. Incredibil de caldă, de moale şi 
de umedă. Prima pe care o atinsese şi care fusese astfel 
pentru el. Habar nu avea ce să facă, dar apoi, în toată 
confuzia, Stăpâna îi reveni în memorie. Îi văzu faţa şi îi 
simţi trupul deasupra lui. 

Stăpâna fusese mereu excitată când venise la el şi 
mereu se străduise ca el să ştie asta, deşi niciodată nu îl 
făcuse să o atingă cu mâinile. Fusese deşteaptă. După 
toate câte îi făcuse, dacă ar fi fost capabil să ajungă la ea, 
ar fi sfâşiat-o ca un animal turbat. Şi ştiuseră amândoi asta. 
Pericolul captiv pe care el îl reprezenta o încânta. 

Se gândi la atracţia Bellei faţă de el. Se baza pe 
acelaşi lucru, nu? Sex sălbatic. Sălbaticul încătuşat folosit 
pentru plăcere. 


Sau, în cazul Bellei, un bărbat periculos folosit pentru 
aventură. 

Stomacul i se întoarse iar pe dos şi se aşeză deasupra 
toaletei. 

— Credeam că eşti doar crud, zise Bella din spatele 
lui. Nu ştiam că într-adevăr te-am îngreţoşat. 

La dracu'! Nu încuiase uşa. 

Nu-i trecuse deloc prin minte că ea avea să se 
întoarcă. 


Bella îşi strânse braţele la piept. Dintre toate lucrurile 
pe care le visase, aceasta bătea orice imaginaţie. Zsadist 
era aplecat, pe jumătate dezbrăcat, deasupra toaletei, cu 
bluza răsucită pe braţ, starea de vomă făcându-l să 
tremure. 

În timp ce el înjura, ea se holba la trupul lui. 
Dumnezeule, spatele lui! Spatele lat era plin cu cicatrici, 
dovezi ale multiplelor biciuiri din trecut care, ca şi faţa lui, 
cumva nu se vindecaseră uşor. Nu putea însă înţelege cum 
se întâmplase asta. 

— Ce cauţi iar în camera mea? întrebă el, vocea 
răsunând în interiorul vasului de toaletă. 

— Eu... am vrut să ţip la tine. 

— Te deranjează dacă termin mai întâi de vărsat? 
Trase apa. 

— Eşti bine? 

— Mda, este foarte distractiv. 

Intră în baie şi o clipă avu impresia că era foarte 
curată, foarte albă, complet impersonală. 

Într-o clipită, Zsadist se ridică în picioare, întors cu 
faţa la ea. 

Ea înghiţi în sec. 

Deşi evident puternic, muşchii lui ieşeau în evidenţă, 
fiecare fibră fiind întinsă şi vizibilă. Pentru un războinic, 
pentru un bărbat, era slab, prea slab. Aproape înfometat. 
Avea cicatrici şi pe corp, deşi numai în două părţi: pe 


pectoralul stâng şi pe umărul drept. Ambele sfârcuri 
fuseseră găurite, inele argintii cu biluţe prinzând lumina în 
timp ce respira. 

Dar nimic din toate astea nu o mira. Ceea ce o uluia 
erau benzile groase, negre tatuate în jurul gâtului şi al 
încheieturilor. 

— De ce porţi semnele unui sclav al sângelui? şopti 
ea. 

— la gândeşte-te! 

— Dar asta... 

— Nu ar trebui să se întâmple cuiva ca mine? 

— Ei bine, da. Eşti un războinic. Un nobil. 

— Soarta este o nemernică. 

Inima i se deschise pentru el, tot ce crezuse despre el 
schimbându-se. Nu mai era o aventură, ci un bărbat pe 
care dorea să-l consoleze. Să-l aline. Să-l îmbrăţişeze. 
Impulsiv, făcu un pas spre el. 

Ochii lui negri se mijiră. 

— Chiar nu vrei să te apropii de mine, femeie! Cu atât 
mai puţin acum. 

Ea nu-l ascultă. Se apropie, dar el se dădu înapoi, 
până când ajunse cu spatele lipit de colţul dintre cabina de 
duş din sticlă şi zid. 

— Ce dracului faci? 

Ea nu-i răspunse, pentru că nu ştia sigur. 

— Dă-te înapoi! se răsti el. 

Deschise gura, colții alungindu-i-se ca unui tigru. 

Asta o făcu să se oprească. 

— Dar aş putea să... 

— Să mă salvezi? Mda, sigur! În visele tale, asta este 
partea în care ar trebui să fiu mişcat de privirea ta. Să îmi 
predau latura animalică în braţele unei virgine. 

— Nu sunt virgină. 

— Ei bine, mă bucur pentru tine. 

Ea întinse mâna, dorind să-i atingă pieptul. Chiar în 
zona inimii. 

El se îndepărtă, lipindu-se de marmură. Asudând, îşi 
aplecă gâtul şi chipul i se crispă. Respira greu, inelele din 


sfârcuri sclipind. 

Vocea i se subţie până când nu mai rămase decât un 
sunet. 

— Nu mă atinge. Nu pot... Nu pot suporta să fiu atins, 
bine? Mă doare. 

Bella se opri. 

— De ce? spuse ea cu blândeţe. De cete... 

— leşi dracului de aici, te rog! Abia putea rosti 
cuvintele. Sunt pe cale să distrug ceva. Şi nu vreau să fii tu. 

— Nu mi-ai face rău. 

El închise ochii. 

— La dracu’! Care-i treaba cu voi, ăştia rafinaţi? 
Sunteţi crescuţi să vă excitaţi torturând oameni? 

— Bunule Dumnezeu, nu! Vreau numai să te ajut. 

—  Mincinoaso! spuse el, deschizând ochii. Eşti o 
mincinoasă. Nu vrei să mă ajuţi, vrei să loveşti şarpele cu 
clopoței cu un băț doar ca să vezi ce se întâmplă. 

— Nu este adevărat. Cel puţin... nu acum. 

Privirea lui deveni glacială, fără suflet. lar vocea lui îşi 
pierdu intonaţia. 

— Mă vrei? Fie! Mă poţi avea. 

Zsadist se întinse spre ea. O puse la podea, o întoarse 
pe burtă şi îi prinse mâinile la spate. Simţi marmura rece pe 
faţă în timp ce genunchii lui îi depărtau picioarele. Se auzi o 
sfâşietură. Lenjeria ei intimă. 

Ea rămase nemişcată. Gândurile ei nu puteau ţine 
ritmul cu acţiunile lui; şi nici emoţiile ei. Dar trupul ei ştia ce 
dorea. Furios sau nu, avea să-l primească. 

Greutatea lui o părăsi o clipă, apoi ea auzi sunetul 
fermoarului. După care se lăsă asupra ei, între erecţia lui 
incredibilă şi zona ei intimă nemaifiind nimic. 

Dar nu împinse. Gâfâia încremenit, respiraţia lui 
zgomotoasă în urechea ei, atât de zgomotoasă... Suspina? 

Capul îi căzu pe ceafă. Apoi se dădu jos de pe ea, 
acoperind-o în timp ce se îndepărta de trupul ei. Stând pe 
spate, îşi acoperi faţa cu mâinile. 

— Oh, Dumnezeule, gemu el, Bella... 

Ea vru să-l atingă, dar era atât de încordat, încât nu 


îndrăzni. Cu o mişcare bruscă, se ridică în picioare şi-l privi. 
Pantalonii lui Zsadist erau lăsaţi pe coapse, iar bărbăţia lui 
fără erecţie. 

Dumnezeule, trupul lui se afla într-o stare proastă! 
Stomacul era gol. Oasele şoldurilor ieşeau în evidenţă prin 
piele. Probabil că bea într-adevăr numai de la oameni, se 
gândi ea. Şi nu mânca deloc. 

Se  concentră asupra benzilor tatuate care îi 
acopereau încheietura şi gâtul. Şi a cicatricilor. 

„Distrus. Nu rănit.” 

Deşi se simţea ruşinată să recunoască acum, aerul 
sumbru fusese cea mai interesantă parte a înfăţişării lui. 
Era un contrast atât de mare, o anomalie faţă de ceea ce 
cunoscuse ea în viaţă. Il făcuse periculos. Excitant. Sexy. 
Dar fusese o fantezie. Aceasta era realitatea. 

Suferea. Şi nu era nimic sexual sau excitant în asta. 

Ea luă un prosop şi se îndreptă spre el, acoperindu-i 
pielea expusă. El tresări, apoi se agăţă de el. Când o privi, 
partea albă a ochilor deveni roşie, dar nu plângea. Poate că 
ea se înşelase în privinţa suspinelor. 

— Te rog... lasă-mă, zise el. 

— lmi doresc... 

— Pleacă! Acum! Fără dorinţe, fără speranţe. Fără 
nimic. Pleacă! Şi să nu te mai apropii vreodată de mine. 
Jură! Jură! 

— Eu... Promit! 

Bella ieşi în grabă din dormitorul lui. Când ajunse pe 
hol, suficient de departe, se opri şi-şi trecu degetele prin 
păr, încercând să-l aranjeze. Îşi simţi lenjeria intimă în jurul 
taliei, dar o lăsă acolo. Nu avea unde să o pună dacă avea 
să o dea jos. 

Jos, petrecerea era în toi, iar ea se simţi nelalocul ei, 
secătuită. Se duse la Mary, îşi luă la revedere şi căută cu 
privirea un doggen care să o ducă acasă. 

Atunci Zsadist intră în cameră. Se schimbase în nişte 
haine sport albe din nailon şi avea o geantă neagră în 
mână. Fără să o privească, merse în spatele lui Phury, care 
era la câţiva metri distanţă. 


Când Phury se întoarse şi văzu geanta, se dădu 
înapoi. 

— Nu, Z. Nu vreau... 

— Fie o faci tu, frate, fie găsesc pe altcineva care să o 
facă. 

Zsadist întinse geanta. 

Phury se uită la ea. O luă în mână, tremurând. 

Şi plecară împreună. 


Capitolul 41 


Mary aşeză platoul gol lângă chiuvetă şi îi oferi lui 
Rhage o tavă pentru a putea strânge împreună. Acum, când 
petrecerea se încheiase, toţi ajutau la curăţenie. 

leşind în foaier, zise: 

— Mă bucur atât de mult că Wellsie şi Tohr l-au luat la 
ei pe John! Mi-ar fi plăcut să-l văd în seara asta, dar mă 
bucur să-l ştiu pe mâini bune. 

— Tohr mi-a zis că bietul băiat nu se poate ridica din 
pat, atât de epuizat este. Tot ce a făcut a fost să doarmă şi 
să mănânce. Hei, apropo, cred că ai dreptate. Phury o cam 
simpatizează pe Bella. Şi-a petrecut mult timp privind-o. Nu 
l-am văzut niciodată aşa. 

— Dar după ce ai zis... 

Trecând pe lângă scara principală, se deschise o uşă 
ascunsă. 

Intră Zsadist. Avea chipul epuizat şi tricoul de 
antrenament rupt. Avea sânge pe el. 

— Rahat, bombăni Rhage. 

Fratele trecu pe lângă ei, cu acei ochi negri, sticloşi, 
fără să-i privească. Zâmbetul lui discret de satisfacţie părea 
total nepotrivit, ca şi cum avusese parte de o mâncare 
bună sau de sex, nu de parcă ar fi fost bătut măr. Urcă 
încet, căci nu îndoia bine un picior. 

— Ar fi mai bine să merg să-l iau pe Phury. Rhage îi 
dădu tava lui Mary şi o sărută. S-ar putea să dureze. 


— De ce Phury ar... La naiba! 

— Numai pentru că este obligat. Acesta este singurul 
motiv, Mary. 

— Ei bine, stai cât ai nevoie. 

Înainte să ajungă la pasaj, Phury ieşi, purtând 
echipamentul de antrenament. Părea la fel de epuizat ca 
Zsadist, numai că nu avea semne pe el. Nu, nu era în 
regulă. Avea încheieturile julite şi vinete. Şi pe piept avea 
pete de sânge. 

— Hei! zise Rhage. 

Phury privi în jur şi păru uimit să se găsească acolo. 

Rhage păşi în faţa lui. 

— Frate? 

Ochii lui şocaţi se concentrară. 

— Salut! 

— Vrei să mergi sus? Să ieşim puţin? 

— Oh, da. Nu. Sunt bine. Privirea i se întoarse spre 
Mary. Apoi o evită. Eu... sunt bine. Mda. Serios. Presupun că 
petrecerea s-a terminat. 

Rhage luă geanta. Tricoul de un roz pal al lui Phury 
era prins în fermoar. 

— Haide să mergem împreună sus. 

— Ar trebui să rămâi cu femeia ta. 

— Înţelege. Mergem împreună, frate. 

Umerii lui Phury se încovoiară. 

— Mda, bine. Eu nu... Ar fi bine să nu stau singur 
acum. 

Când în cele din urmă Rhage se întoarse în camera lui 
şi a lui Mary, ştia că ea dormea, aşa că închise uşa încet. 

Pe noptieră ardea o lumânare, şi în lumina ei văzu că 
patul era un dezastru. Mary împinsese salteaua şi 
împrăştiase pernele. Stătea pe spate, cu cămaşa de noapte 
crem, încântătoare, ridicată în jurul taliei, deasupra 
coapselor. 

Nu văzuse niciodată mătasea şi ştia că ea o purtase 
deoarece îşi dorise ca noaptea aceea să fie specială. 
Priveliştea îl mişcă şi, deşi vibrația îl făcea să ardă, 
îngenunche lângă pat, pe partea ei. Simţea nevoia să fie 


aproape de ea. 

Nu ştia cum rezista Phury, mai ales în nopţi ca 
acestea. Singura iubire a fratelui îşi dorise să sângereze, 
ceruse durere şi pedeapsă. Aşa că Phury făcuse ce i se 
ceruse, acceptase transferul de nefericire. Z fără îndoială 
trecuse peste asta. Phury însă avea să fie afectat câteva 
zile. 

Era un bărbat atât de bun, de loial, de puternic şi de 
devotat lui Z! Dar îl omora vina pentru ce i se întâmplase 
lui Zsadist. 

Dumnezeule, cum putea cineva să suporte să bată 
persoana iubită pentru că asta îşi dorea acea persoană? 

— Miroşi bine, şopti Mary, ghemuindu-se pe o parte şi 
privindu-l. Ca Starbucks. 

— Este fum roşu. Phury a aprins ceva puternic, dar 
nu-l învinovăţesc. Rhage o luă de mână şi se încruntă. lar ai 
febră. 

— Tocmai a trecut. Mă simt mult mai bine. Ea îi sărută 
încheietura. Cum este Phury? 

— Un dezastru. 

— Zsadist îl pune să facă asta des? 

— Nu. Nu ştiu ce a declanşat schimbarea în noaptea 
asta. 

— Îmi pare rău pentru amândoi. Dar cel mai mult 
pentru Phury. 

El îi zâmbi, iubind-o pentru faptul că ţinea la fraţii lui. 

Mary se ridică încet, picioarele atârnându-i pe 
marginea patului. Cămaşa ei de noapte avea un corsaj din 
dantelă şi, prin model, el îi putea vedea sânii. Coapsele i se 
încordară şi închise ochii. 

Era infernal. Voia să fie cu ea. Se temea de ceea ce 
putea face trupul lui. Şi nu se gândea doar la sex. Simţea 
nevoia să o ţină în braţe. 

Mâinile ei îi atinseră faţa. Când degetul ei mare îi 
atinse gura, buzele lui se deschiseră singure, o invitaţie 
periculoasă pe care ea o acceptă. Se aplecă şi-l sărută, 
limba ei făcându-şi loc, luând ceea ce el ştia că nu ar fi 
trebuit să ofere. 


— Hm... Ai un gust bun. 

Fumase cu Phury, ştiind că avea să se întoarcă la ea, 
sperând ca relaxarea să-l facă să se mai calmeze. Nu ar fi 
putut suporta încă un episod precum cel petrecut în sala de 
biliard. 

— Te vreau, Rhage. 

Ea se foi, deschise picioarele, trăgându-i trupul lângă 
al ei. 

O energie puternică îi învălui şira spinării şi radie, 
răspândindu-se în mâini şi în picioare, făcându-i unghiile să- 
| doară şi părul să-l usture. 

El se dădu în spate. 

— Ascultă, Mary... 

Ea îi zâmbi şi îşi trase cămaşa de noapte peste cap, 
aruncând-o, astfel încât aceasta căzu pe podea, învârtindu- 
se. Pielea ei goală în lumina lumânării îl încurca. Nu se 
putea mişca. 

— lubeşte-mă, Rhage! 

Îi luă mâinile şi i le lipi de sânii ei. Deşi el îşi spunea să 
nu o atingă, îi cuprinse sânii, degetele mângâindu-i 
sfârcurile. 

Ea îşi arcui spatele. 

— Oh, da! Aşa! 

El se apropie de gâtul ei, lingându-i vena. Voia atât de 
mult să bea din ea, mai ales când îi ţinea capul pe loc ca şi 
când şi ea şi-ar fi dorit asta. Nu pentru că avea nevoie să se 
hrănească. O voia în trupul lui, în sângele lui. Voia să fie 
susţinut de ea, să trăiască din ea. Işi dorea ca şi ea să 
poată face acelaşi lucru cu el. 

Ea îşi prinse mâinile de umerii lui şi-l trase, încercând 
să-l aducă pe saltea. lar el o lăsă. Se afla acum sub el, 
emanând mirosul excitării provocate de el. 

Rhage închise ochii. Nu o putea refuza. Nu putea opri 
pofta din el. Prins între aceste două dorinţe, o sărută şi se 
rugă. 


Ceva nu era în regulă, se gândi Mary. 

Rhage era departe de ea. Când vru să-l dezbrace de 
cămaşă, el nu o lăsă să se apropie de nasturi. Când încercă 
să-i atingă erecţia, el îşi îndepărtă coapsele. Chiar şi când îi 
sugea sânii, ducându-şi mâna între picioarele ei, era ca şi 
cum făcea dragoste cu ea de la distanţă. 

— Rhage... Vocea ei se auzi în timp ce el îi săruta 
buricul. Rhage, ce se petrece? 

Mâinile lui mari îi îndepărtară picioarele, gura lui 
îndreptându-se spre interiorul coapsei ei. O muşca uşor, 
colții lui zgâriind-o, fără să-i facă rău. 

— Rhage, opreşte-te o clipă... 

El îi acoperi zona intimă cu gura, trăgând-o între 
buzele lui, sugând, mişcându-se înainte şi înapoi, savurând. 
Ea se aplecă, văzându-i capul blond cufundat adânc, umerii 
lui laţi sub genunchii ei, picioarele ei fiind atât de palide şi 
de subţiri pe trupul lui masiv. 

Într-o secundă, avea să fie complet pierdută. 

Apucându-l de păr, îl îndepărtă. 

Ochii lui albaştri scânteiau cu forţă sexuală când 
respira printre buzele deschise, lucioase. În mod deliberat 
îşi prinse buza inferioară. Apoi limba lui o linse lent pe cea 
superioară. 

Ea închise ochii, topindu-se. 

— Care este problema? zise ea. 

— Nu ştiam să fie vreo una. Îi atinse zona intimă cu 
degetele, frecând zona sensibilă. Nu-ţi place? 

— Sigur că îmi place. 

Degetul lui începu să se mişte în cercuri. 

— Atunci lasă-mă să mă întorc la ceea ce făceam! 

Înainte să-şi poată cobori capul şi să-şi aşeze limba 
înapoi, ea îşi strânse picioarele în jurul mâinii lui cât de tare 
putu. 

— De ce nu te pot atinge? întrebă ea. 

— Ne atingem. El îşi mişcă degetele. Sunt chiar aici. 

Oh, Dumnezeule, oare putea să se înfierbânte mai 
mult de atât? 

— Banu. 


Ea încercă să se retragă şi să se ridice, dar mâna lui 
liberă o împiedică. Palma lui ateriză pe pieptul ei, 
împingând-o înapoi pe pat. 

— Nu am terminat, spuse el grav. 

— Vreau să-ţi ating trupul. 

Privirea i se aprinse. Brusc, sclipirea dispăru şi o 
emoție rapidă îi traversă chipul. Teamă? Ea nu-şi putea da 
seama, pentru că el îşi coborâse capul. li sărută coapsa, 
zgâriind-o cu obrazul, cu falca, cu gura. 

— Nimic nu se compară cu căldura ta, cu gustul tău, 
cu delicateţea ta. Lasă-mă să te satisfac, Mary! 

Cuvintele o înfiorară. Le mai auzise. La început. 

Buzele lui se mişcau spre interiorul piciorului, aproape 
de casă. 

— Nu! Opreşte-te, Rhage! El se opri. Nu mi se pare 
sexy să fie bine doar pentru unul din noi. Nu vreau să mă 
serveşti. Vreau să fiu cu tine. 

Gura i se încordă şi cobori brusc din pat. Oare avea să 
o părăsească? 

Îngenunche pe podea, cu braţele strângând salteaua 
şi cu capul între umeri. Se aduna. 

Ea îşi întinse piciorul, atingându-i antebraţul. 

— Nu-mi spune că vei zice nu! şopti ea. 

El o privi. Cu capul plecat, ochii lui erau doar două 
tăişuri pe faţă, emanând o lumină albastră, strălucitoare. 

Arcuindu-şi trupul, ea îşi mişcă piciorul, arătându-i ce 
ştia că el îşi dorea atât de tare. 

Ea îşi ţinu respiraţia. 

Dintr-o mişcare puternică, fluidă, Rhage se ridică de 
pe podea şi sări peste ea, aterizând între coapsele ei. Işi 
desfăcu pantalonii şi... 

„Oh, slavă Domnului!” 

Ea atinse orgasmul imediat, agăţându-se de acea 
senzaţie în valuri. Când lovitura fulgerătoare se retrase, îl 
simţi tremurând sub ea, înăuntrul ei. Era pe cale să-i spună 
să renunţe la autocontrol când îşi dădu seama că reținerea 
nu mai era o problemă. Avea un soi de spasm, fiecare 
muşchi din trupul lui zvâcnind. 


— Rhage? 

Ea îi privi chipul. Ochii lui străluceau, fiind albi. 

În încercarea de a-l calma, îi mângâie spatele, dar 
simţi ceva pe pielea lui. Un model în relief. Precum nişte 
linii. 

— Rhage, ceva se întâmplă cu... 

El sări de pe ea şi se îndreptă direct spre uşă. 

— Rhage? 

Îşi luă cămaşa de noapte şi o trase pe ea, urmându-l. 

Pe hol, se opri să-şi tragă pantalonii pe el, iar Mary 
aproape că ţipă. Tatuajul era viu. Monstrul se ridicase de pe 
spatele lui, desenul proiectând umbre. 

Şi se mişca, deşi el era încremenit. Marele dragon 
clocotea în timp ce se uita fix la ea, cu capul şi ochii 
îndreptaţi asupra ei în timp ce trupul lui se ondula. 

Căutând o cale de scăpare. 

— Rhage! 

El o luă la fugă ca un glonţ, coborând în foaier şi 
dispărând prin uşa ascunsă de sub scări. 

Rhage nu se opri din alergat decât când ajunse în sala 
de antrenament. Când ajunse în vestiar, deschise uşile şi 
intră la duşul comun. Dădu drumul la apă şi se aşeză sub 
jetul rece. 

Totul era incredibil de clar. Vibraţiile. Murmurul. 
Mereu în preajma lui Mary, mai ales dacă era excitată. 

Dumnezeule, nu ştia cum nu-şi dăduse seama până 
acum! Poate că voise numai să evite adevărul. 

să fie cu Mary era diferit pentru că... el nu era 
singurul care dorea să facă dragoste cu ea. 

Şi bestia voia. 

Bestia voia să iasă pentru a o avea. 


Capitolul 42 


Când ajunse acasă, Bella nu putu să se liniştească. 
După ce scrise preţ de o oră în jurnalul ei, se schimbă în 


blugi şi o bluză de trening, peste care trase un hanorac. 
Afară, rafalele erau puternice, aducând pale reci de vânt. 

Trăgând fermoarul hanoracului, păşi în iarba înaltă şi 
aspră a pajiştii. 

Zsadist. Nu putea închide ochii fără să-l vadă întins pe 
spate în acea baie. 

„Distrus. Nu rănit.” 

Se opri şi privi zăpada. 

Îi dăduse cuvântul ei că nu avea să-l mai deranjeze, 
dar nu voia să îşi ţină promisiunea. Voia să încerce din nou 
cu elin depărtare observă pe cineva îndreptându-se spre 
casa lui Mary. Bella încremeni de frică, dar apoi văzu părul 
negru şi ştiu că nu era un /esser. i 

Evident, Vishous lucra la sistemul de alarmă. li făcu cu 
mâna şi se îndreptă spre el. 

După ce vorbise cu V la petrecere, îl plăcuse foarte 
mult. Avea genul de inteligenţă care de obicei absorbea 
abilitatea socială dintr-un vampir, dar acel războinic avea 
tot pachetul. Era sexy, atotştiutor, puternic, genul de 
bărbat cu care te gândeai să faci copii doar pentru a avea 
ADN-ul lui. 

Se întreba de ce purta acea mănuşă neagră din piele. 
Şi ce însemnau tatuajele de pe obraz. Il putea întreba 
despre asta dacă părea în regulă. 

— Mă gândeam că nu trebuie să termini acum! strigă 
ea venind pe terasă. Că acum, când Mary... 

Silueta cu păr negru care păşi în faţa ei nu era 
Vishous. Şi nu era în viaţă. 

— Jennifer? zise /esserul uluit. 

Preţ de o secundă, Bella încremeni. Apoi se întoarse şi 
alergă, mişcându-se iute pe sol. Nu se împiedică. Nu şovăi. 
Era iute şi sigură în timp ce traversa pajiştea, deşi era 
îngrozită. Dacă ajungea acasă, îl putea ţine pe /esser afară. 
Când el avea să spargă geamul, ea avea să se afle în 
subsol, acolo unde nimeni nu putea intra. L-ar fi sunat pe 
Rehvenge şi ar fi ieşit de pe proprietate prin tunelul 
subteran. 

Lesserul se afla în spatele ei - putea să-i audă paşii şi 


foşnetul hainelor -, dar nu se apropia în timp ce traversau 
iarba îngheţată, rece. Concentrându-şi privirea asupra 
luminilor vesele din casa ei, îşi forţă muşchii pentru a 
prinde mai multă viteză. 

Prima înţepătură dureroasă o simţi în coapsă. Pe a 
doua în spate, prin hanorac. 

Picioarele îi încetiniră, iar tălpile i se transformară în 
şlapi enormi. Apoi distanţa pe care trebuia să o străbată 
crescu, se întinse până la infinit, dar ea continuă. Când 
ajunse la uşa din spate, se dezechilibră. Cumva reuşi să 
intre, dar se chinui să descuie, de parcă degetele nu mai 
aveau oase. 

Când intră şi se îndreptă spre subsol, sunetul uşilor 
franţuzeşti deschizându-se era ciudat de silențios, ca şi 
cum se întâmpla undeva departe, foarte departe. 

O mână îi cuprinse umărul. 

Impulsul de a se lupta deveni puternic şi se întoarse, 
lovindu-l pe /esser în faţă cu pumnul. O clipă, fu uluit, dar 
apoi o lovi şi el, făcând-o să cadă la pământ. O întoarse şi o 
lovi din nou cu palma, prinzându-i obrazul şi lovindu-i capul 
de podea. 

Ea nu simţi nimic. Nici plesnitura, nici impactul 
capului cu solul. Ceea ce era bine, deoarece nu era distrasă 
când îl muşcă de braţ. 


Căzând împreună, loviră masa din bucătărie şi 
împrăştiară scaunele. Se eliberă luând unul dintre obiecte şi 
lovindu-l în piept cu el. Dezorientată, gâfâi şi se târi. 

Trupul ei renunţă la baza scărilor spre subsol. 

Rămase acolo întinsă, conştientă, dar incapabilă să se 
mişte. Avu senzaţia vagă că se scurgea ceva în ochii ei. 
Probabil era propriul sânge, poate al /esseru/ui. 

Vederea i se înceţoşă când fu întoarsă. 

Privi faţa /esserului. Păr negru, ochi şateni, pali. 

Dumnezeule mare! 

Vânătorul plângea când o ridică de pe podea şi o 
legăna în braţe. Ultimul lucru pe care îl conştientiză fură 
lacrimile lui prelingându-i-se pe faţă. 


Ea nu simţea absolut nimic. 


* 


Domnul O scoase cu grijă femeia din camionetă. Îşi 
dorea cu ardoare să nu fi renunțat la locuința lui pentru a 
trăi în centrul de persuasiune. Ar fi preferat să o țină 
departe de alți /esseri, dar, dacă era acolo, se putea asigura 
că ea nu avea să fugă. Şi dacă alt vânător se apropia de 
ea... Ei bine, pentru asta se inventaseră cuţitele. 

Intrând cu femeia în brate, îi privi chipul. Semăna atât 
de mult cu Jennifer a lui! Culoarea ochilor era diferită, dar 
faţa în formă de inimă era aceeaşi. Şi părul ei des şi negru. 
Şi trupul ei zvelt, perfect proporţionat. 

De fapt, era chiar mai frumoasă decât fusese Jennifer. 
Şi lovea tare. 

O aşeză pe femeie pe masă şi îi mângâie vânătaia de 
pe obraz, buza spartă şi semnele de pe gât. Lupta fusese 
incredibilă: totală, fără să se oprească până când nu 
câştigă, ţinându-i în braţe trupul consumat. 

Privind vampirul, se gândi la trecut. Mereu se temuse 
că el avea să fie cel care avea s-o omoare pe Jennifer, că 
într-o noapte loviturile aveau să scape de sub control. In 
schimb, sfârşise prin a-l omori pe şoferul beat care îi lovise 
maşina din plin. Nemernicul fusese beat la ora 17.00, iar ea 
tocmai se întorcea acasă de la muncă. 

Fusese uşor să-l elimine pe asasinul ei. Aflase unde 
trăia tipul şi-l aşteptase să vină acasă beat turtă. Apoi îl 
lovise în cap cu o bară de fier şi îl împinsese pe scări. Cu 
trupul lui răcindu-se, O condusese de la nord la est, de-a 
lungul ţării. 

Acolo dăduse peste Lessening Society. 

O maşină parcă afară. O luă repede pe femeie şi o 
duse într-una dintre gropi. După ce îi puse un căpăstru în 
jurul pieptului, deschise capacul şi o aruncă înăuntru. 

— Ai mai prins unul? întrebă U intrând. 

— Mda. 

O încercă să pară ocupat privind în cealaltă groapă, la 


bărbatul pe care domnul X îl torturase noaptea trecută. 
Civilul se mişca în ţeavă, scoțând nişte scâncete, speriat. 

— Atunci să torturăm captura nouă, zise U. 

O puse gheata peste capacul gropii în care se afla 
femeia. 

— Aceasta este a mea. Îl voi jupui cu propriii dinţi pe 
oricine o atinge. 

— Pe ea? Excelent! Sensei va fi entuziasmat. 

— Nu-i vei spune nimic despre asta. Ne-am înţeles? 

U se încruntă, apoi ridică din umeri. 

— Sigur. Cum vrei. Dar ştii că va afla mai devreme 
sau mai târziu. Când o va face, să nu crezi că a aflat de la 
mine. 

O îl putea vedea pe U păstrând secretul şi, impulsiv, îi 
dădu vânătorului adresa fermei în care intrase. O mică 
răsplată pentru integritatea /esserului. 

— Numele femeii care locuieşte acolo este Mary Luce. 
A fost văzută cu un frate. Du-te să pui mâna pe ea! 

U încuviinţă. 

— O voi face, dar este aproape de ivirea zorilor şi 
trebuie să dorm. Sunt treaz de două zile şi mă simt slăbit. 

— Atunci mâine. Acum lasă-ne! 

U întoarse capul şi privi spre ţeavă. 

— Pe noi? 

— leşi dracului de aici, U! 

U plecă, iar O ascultă zgomotul maşinii /esserului 
estompându-se. 

Satisfăcut, privi în jos la capac. Şi nu se putu opri să 
nu zâmbească. 


Capitolul 43 


Rhage se întoarse la vilă abia la ora 17.00. Intrând 
prin tunel, nu scoase niciun sunet. Îşi dăduse pantofii jos 
pentru că fuseseră uzi, apoi uitase unde-i lăsase. 

Era ca un fir electric flacăra din el, ca un răcnet de 


care nu putea scăpa indiferent cât de epuizat era, cât de 
multe greutăţi ridica sau cât de mult alerga, în acel 
moment, nu că s-ar fi gândit la asta, nu-şi putea imagina că 
sexul cu o sută de femei diferite i-ar fi putut calma. 

Nu exista cale de scăpare pentru el, dar trebuia să 
vorbească cu Mary. Era îngrozit să-i spună că fusese 
condamnat în urmă cu o sută de ani şi că nu avea idee cum 
să explice că bestia voia să se culce cu ea. Dar trebuia să 
ştie de ce stătea departe de ea. 

Se pregăti şi deschise uşa dormitorului. Nu era acolo. 

Cobori şi-l găsi pe Fritz în bucătărie. 

— Ai văzut-o pe Mary? întrebă el, străduindu-se să-şi 
păstreze vocea calmă. 

— Da, domnule. A plecat. 

Lui Rhage îi îngheţă sângele în vene. 

— Unde a plecat? 

— Nu a spus. 

— A luat ceva cu ea? Geanta? Valiza? 

— O carte. Un covrig. Şi un hanorac. 

Afară. Rhage o luă prin tunelul subteran şi ajunse la 
Groapă în 30 de secunde. Bătu la uşă. 

Vishous întârzie să răspundă şi apăru într-o pereche 
de boxeri, adormit. 

— Ce... 

— Mary a plecat de acasă. Singură. Trebuie să o 
găsesc. 

V se frecă la ochi, posac, dar apoi se concentră 
complet. Se îndreptă spre calculator, solicită fiecare 
imagine de exterior pe care o avea şi o găsi ghemuită la 
soare, chiar în faţa uşilor vilei. Ceea ce era inteligent. Dacă 
era atacată, putea intra în vestibul într-o clipă. 

Rhage inspiră adânc. 

— Cum faci să măreşti imaginea? 

— Apasă lupa din colţul din dreapta sus cu mouse-ul. 

Rhage mări imaginea. Hrănea nişte  vrăbiuţe, 
aruncându-le firimituri din covrigul ei. Din când în când, 
ridica privirea şi se uita în jur. Zâmbetul de pe chipul ei era 
unul intim, discret pe buzele ei. 


Atinse ecranul, trecând cu degetul peste chipul ei. 

— Ştii, te-ai înşelat. 

— Da? 

— Ea este destinul meu. 

Rhage privi tot echipamentul, concentrându-se asupra 
ochiului tatuat al lui V. 

— Nu sunt primul ei iubit. Mi-ai zis că soarta mea era 
o virgină. Aşa că te-ai înşelat. 

— Eu nu mă înşel niciodată. 

Rhage se încruntă, respingând imediat ideea că altă 
femeie putea însemna mai mult pentru el sau că îi putea 
lua locul lui Mary în inima lui. 

S-o ia dracului de soartă dacă avea să-l facă să 
iubească pe altcineva! Şi să-l ia dracu' pe V cu prevestirile 
lui! 

— Cred că e bine să le ştii pe toate, bombăni el. Sau 
cel puţin să crezi că o faci. 

Când se întoarse şi se îndreptă spre tunel, braţul îi fu 
cuprins cu forţă. 

Ochii de diamant ai lui V, de obicei atât de calmi, erau 
mijiţi şi enervaţi. 

— Când spun că nu mă înşel niciodată, nu mă las 
condus de ego. Este un blestem să pot vedea viitorul, frate! 
Crezi că îmi place să ştiu cum va muri fiecare? Când Rhage 
se dădu înapoi, Vishous zâmbi glacial. Mda, iar singurul 
lucru pe care nu-l ştiu este când, aşa că nu vă pot salva pe 
niciunul dintre voi. Acum vrei să-mi spui de ce ar trebui să 
mă laud cu blestemul ăsta? 

— Oh, Dumnezeule... Frate! Îmi pare rău... 

V răsuflă din greu. 

— Este în regulă. Ascultă, ce-ai zice să mergi să-ţi iei 
femeia? S-a gândit la tine toată după-amiaza. Nu te supăra, 
dar am obosit să-i tot aud vocea în capul meu. 


* 


Mary se sprijini de uşile masive din alamă şi ridică 
privirea. Deasupra, cerul era de un albastru strălucitor, iar 


aerul era uscat şi rece după zăpada neobişnuită de noaptea 
trecută. Înainte de apusul soarelui, voia să se plimbe, dar 
căldura emanată de hanorac o înmuie. Sau poate că era 
epuizarea. Nu putuse să doarmă după ce Rhage plecase din 
camera lor, aşa că îşi petrecuse toată ziua sperând că avea 
să se întoarcă. 

Nu ştia ce se petrecuse noaptea trecută. Nici nu era 
sigură că văzuse ceea ce crezuse că văzuse. Pentru 
Dumnezeu, tatuajele nu levitau pe pielea cuiva! Şi nici nu 
se mişcau. Cel puţin nu în lumea ei. 

Rhage nu era singurul motiv al insomniei ei. Venise 
vremea să afle ce aveau doctorii să îi facă. Programarea la 
doctoriţa Della Croce era a doua zi şi, când avea să se 
termine, urma să ştie cât de rău o să fie tratamentul. 

Dumnezeule... Voia să vorbească cu Rhage despre 
toate acestea. Să încerce să-l pregătească. 

Când soarele cobori printre copaci, simţi frigul în 
oase. Ridicându-se, se întinse şi apoi se îndreptă spre uşile 
vestibulului. Când se închiseră, îşi arătă chipul spre cameră, 
iar uşile de interior se deschiseră, 

Rhage stătea pe podea, chiar lângă intrare. Se ridică 
încet. 

— Bună! Te aşteptam. 

Ea schiţă un zâmbet, mutând cartea dintr-o mână în 
alta. 

— Voiam să-ţi spun unde eram. Dar ţi-ai lăsat 
telefonul când.. 

— Mary, ascultă, în legătură cu noaptea trecută... 

— Aşteaptă înainte să vorbim despre asta! Ea ridică 
mâna. Inspiră adânc. Mâine voi merge la spital. Pentru 
consultul de dinaintea începerii tratamentului. 

El se încruntă, sprâncenele întâlnindu-i-se în mijlocul 
frunţii. 

— La care spital? 

— Saint Francis. 

— La ce oră? 

— La amiază. 

— Vreau să meargă cineva cu tine. 


— Un doggen? 

El clătină din cap. 

— Butch. Polițistul mânuieşte bine pistolul şi nu vreau 
să fii neprotejată. Putem merge sus? 

Ea încuviinţă, iar el o luă de mână, conducând-o la 
etajul al doilea. Când ajunseră în dormitorul lor, el se 
plimbă neobosit în timp ce ea se aşeză pe pat. 

Vorbind despre programarea la doctor, se dovedi că 
pregătirea lui era mai degrabă a ei. Şi apoi rămaseră tăcuţi. 

—  Rhage, explică-mi ce s-a întâmplat noaptea 
trecută! Când el ezită, ea continuă: Orice ar fi, vom trece 
peste asta. Îmi poţi spune orice. 

El se opri. Se întoarse cu faţa spre ea. 

— Sunt periculos. 

Ea se încruntă. 

— Nu, nu eşti. 

— Ştii ce este pe spatele meu? 

Înfiorată, se gândi la tatuajul care se mişca... 

Nu, îşi spuse ea. Nu făcuse asta. Poate că respirase el 
greu sau ceva asemănător şi de aceea i se păruse că bestia 
se mişca. 

— Mary, este parte din mine! Bestia. Este înăuntrul 
meu. El îşi frecă pieptul, apoi braţele. Apoi coapsele. Incerc 
să o controlez cât de bine pot. Dar... Nu vreau să te rănesc. 
Nu ştiu ce să fac. Chiar şi acum, să fiu în preajma ta, sunt... 
Dumnezeule, sunt un dezastru! Ridicându-şi mâinile care 
tremurau, chiar părea complet tensionat. O parte din 
motivul pentru care trebuie să lupt este că mă calmează, 
zise el. Şi femeile tot cu asta aveau legătură. Le luam 
deoarece eliberarea mă ajuta să ţin bestia în frâu. Numai că 
acum, pentru că nu pot face sex, sunt instabil. De aceea, 
noaptea trecută, aproape că mi-am pierdut controlul. De 
două ori. 

— Stai... Despre ce vorbeşti? Mă ai pe mine. Fă 
dragoste cu mine! 

— Nu pot permite să se repete, zise el printre dinţi. 
Nu pot... să mă mai culc cu tine. 

Uluită, ea se holba la el. 


— Vrei să spui că nu vei mai fi cu mine deloc? 
Niciodată? 

El clătină din cap. 

— Niciodată. 

— Ce dracului? Mă vrei. Privirea îi cobori la bărbăţia 
din pantaloni. Pot să văd că eşti excitat. Pot mirosi nevoia 
pe care o ai de mine. 

Brusc, ochii lui încetară să mai clipească şi deveniră 
albi. 

— De ce ţi se schimbă ochii? şopti ea. 

— Pentru că... se trezeşte la viaţă. 

Când ea rămase tăcută, el începu să respire într-un 
ritm ciudat. Inspira de două ori, expira o dată lung. Inspira 
de două ori scurt, expira o dată încet. 

Ea se străduia să înţeleagă ce îi spusese el. Şi, în 
mare parte, eşuă. Probabil voise să spună că avea un alter 
ego mai periculos, se gândi ea. 

— Mary, nu pot să mă culc cu tine pentru că, atunci 
când sunt cu tine, vrea să iasă. Incă două respiraţii rapide. 
Vrea... 

— Ce anume? 

— Te vrea pe tine. Se îndepărtă de ea. Mary, vrea 
să... te aibă. Înţelegi ce zic? Cealaltă latură a mea te vrea. 
Eu... trebuie să plec acum. 

— Stai! 

El se opri în uşă. Privirile li se întâlniră. 

— Atunci lasă-l să mă aibă! 

Rhage rămase cu gura căscată. 

— Eşti nebună? 

Nu, nu era. Făcuseră sex cu o disperare rudă cu 
violenţa. Îi mai simţise înainte mişcările dure. Dacă cealaltă 
personalitate a lui era dură, îşi imagina că îi putea face 
faţă. 

— Lasă-te condus! Este în regulă. 

Două respiraţii scurte. Un oftat lung. 

— Mary, nu ştii ce dracului spui. 

Ea încercă să ia totul în glumă. 

— Ce o să faci? O să mă mănânci? 


Când el o privi cu acei ochi albi, ea îngheţă. 
Dumnezeule, poate că el avea dreptate! 

Dar ea sigur era nebună. 

— Te vom lega, zise ea. 

El clătină din cap, în timp ce el se împiedică pe 
propriile picioare şi apăsă pe clanţă. 

— Nu vreau să risc. 

— Stai! Ştii sigur ce se va întâmpla? 

— Nu, zise el şi îşi scărpină gâtul şi umerii care îl 
furnicau. 

— Există posibilitatea de a te elibera numai de 
nevoie? 

— Poate. 

— Atunci vom încerca. Voi fugi dacă... ei bine, dacă se 
va petrece ceva ciudat. Rhage, lasă-mă să fac asta pentru 
noi! În plus, care este alternativa? Să mă mut? Să nu ne 
mai vedem? Să nu mai facem sex vreodată? Serios, eşti 
atât de excitat chiar acum, încât eşti pe cale să-ţi ieşi din 
piele! 

Teama inundă chipul lui Rhage, îi încordă gura, îi făcu 
ochii mari. Urmară ruşinea, o nefericire teribilă, dureroasă, 
care o purtă pe Mary prin cameră spre el. Ea îi cuprinse 
mâinile, simţindu-i-le tremurând. 

— Urăsc să te văd astfel, Rhage! Când începu să 
vorbească, ea îl întrerupse: Uite, tu ştii cu ce avem de-a 
face. Eu, nu. Fă ce ai de făcut pentru a te ţine în siguranţă 
şi vom vedea ce se va întâmpla. 

El o privi. Voia să-l preseze, dar avu sentimentul că nu 
ar fi făcut decât să-l trimită în direcţia opusă. 

— Hai să vorbim cu V, zise el în cele din urmă. 


* 


— Lanturi, repetă Rhage, în timp ce stătea în mijlocul 
livingului din Groapă. 

V privi peste ecranul calculatorului. 

— De care? 

— Cele cu care legi o maşină. 


Butch intră dinspre bucătărie cu un Bud într-o mână şi 
cu un sendviş în cealaltă. 

— Hei, uriaşule! Care-i treaba? 

— Vreau ca voi doi să mă legaţi de pat. 

— Pervers! 

— Deci avem ceva ce putem folosi, V? 

Vishous îşi aranjă şapca. 

— Garajul. Cred că avem câteva în garaj. Dar, Rhage, 
la ce te gândeşti? 

— Am nevoie să... fiu cu Mary. Dar nu vreau să trec 
prin... Se opri. Expiră. Mă tem de transformare. Foarte tare. 

V îşi miji ochii palizi. 

— Şi ai renunţat la celelalte femei, nu? 

Rhage încuviinţă. 

— O vreau doar pe Mary. În acest moment, nici măcar 
nu mă poate excita altcineva. 

— Ah, rahat! zise Vishous printre dinţi. 

— De ce este monogamia ceva rău? întrebă Butch în 
timp ce se aşeza şi deschidea doza de bere. Ai o femeie de 
toată isprava. Mary este un om bun. 

V clătină din cap. 

— Îţi aminteşti ce ai văzut în luminiş, poliţistule? Ai 
vrea chestia aia aproape de femeia pe care o iubeşti? 

Butch puse doza jos fără să bea din ea. Ochii lui 
zăboviră pe trupul lui Rhage. 

— Vom avea nevoie de o grămadă de oţel, bolborosi 
omul. 


Capitolul 44 


O devenea nervos. Femeia încă nu-şi recăpătase 
cunoştinţa pe deplin şi trecuseră deja 18 ore. Acele săgeți 
fuseseră calibrate pentru un bărbat, dar ea ar fi trebuit să 
se trezească până acum. 

Se temea că îi provocase o comotie. 

Dumnezeule, se întâmpla din nou! El şi Jennifer se 


certau şi după aceea el se impacienta, gândindu-se că o 
afectase serios. În timp ce avea grijă de ea, îi curăța cu 
atenţie rănile, căutând să vadă dacă avea oase rupte sau 
tăieturi profunde. Îndată ce se asigura că era în regulă, 
făcea dragoste cu ea chiar dacă ea încă era inconştientă. 
Să se excite deasupra ei, uşurat pentru că nu dusese 
lucrurile prea departe, fusese mereu cea mai bună 
eliberare. 

Îşi dorea să poată face dragoste cu femeia pe care o 
răpise. 

O păşea peste groapa în care se afla ea. Scoase 
capacul, aprinse o lanternă şi lumină înăuntru. Era 
ghemuită pe fundul gropii, chircită. 

Voia să o scoată. Să o ţină în braţe. Să o sărute şi să-i 
atingă pielea. Voia să o aibă. Dar toţi /esserii erau 
impotenti. Omega, acel nemernic, era un stăpân gelos. 

Puse din nou capacul şi se învârti prin încăpere, 
gândindu-se la ziua şi la noaptea petrecute cu Omega şi la 
depresia în care se afla de atunci. Ciudat - acum, când o 
avea pe acea femeie, mintea lui se mai limpezise şi un nou 
angajament îi dădea energie. 

Ştia că în acea groapă nu era Jennifer, dar vampirul 
semăna mult cu ceea ce îi fusese furat şi nu avea să facă 
nazuri. Avea să accepte darul care îi fusese oferit şi să-l 
păzească bine. 

De data asta, nimeni nu avea să-i ia femeia de lângă 
el. Nimeni. 


Când se traseră jaluzelele, Zsadist se ridică din pat şi 
se plimbă dezbrăcat prin camera în care stătea. 

Ceea ce se petrecuse noaptea trecută cu Bella îl 
omora. Voia să o găsească şi să-i ceară scuze, dar cum 
avea să se întâmple asta? 

„Îmi pare rău că am sărit pe tine ca un animal. Şi nu 
mă îngreţoşezi. Serios.” 

Dumnezeule, ce nemernic era! 


Închise ochii şi îşi aminti cum stătea lipit de peretele 
de lângă duş în timp ce ea încerca să-i atingă pieptul gol. 
Degetele ei erau lungi şi elegante, cu unghii frumoase, 
nefăcute. Atingerea ei ar fi fost uşoară, bănui el. Uşoară şi 
caldă. 

Ar fi trebuit să-şi păstreze calmul. Dacă ar fi făcut-o, 
ar fi ştiut, ca bărbat liber, cum se simţea atingerea mâinii 
delicate a unei femei pe pielea lui. Ca sclav, fusese atins 
prea des şi mereu împotriva voinţei lui, dar liber... 

Şi nu ar fi fost orice mână. Ar fi fost mâna Bellei. 

Palma ei ar fi aterizat pe pieptul lui, între pectorali, şi 
poate că l-ar fi mângâiat puţin. Poate că i-ar fi plăcut dacă 
ar fi făcut-o delicat. Mda, cu cât se gândea mai mult, cu 
atât i se părea mai probabil... 

Ah, la ce dracului se gândea? Abilitatea lui de a tolera 
intimitatea de orice fel îi fusese răpită în urmă cu mulţi ani. 
Şi, oricum, nu era treaba lui să încurajeze fanteziile unei 
femei ca Bella. Nu era demn nici măcar de târfele furioase 
din care era forţat să se hrănească. 

Zsadist deschise ochii şi renunţă la prostii. Cel mai 
bun lucru pe care îl putea face pentru Bella, cel mai bun 
lucru prin care putea să îşi ia revanşa, era să se asigure ca 
ea să nu-l mai revadă, nici măcar din întâmplare. 

Deşi el avea să o vadă pe ea. În fiecare noapte avea 
să-i viziteze casa şi să se asigure că era în regulă. Era o 
perioadă periculoasă pentru civili, iar ea avea nevoie de 
protecţie. Avea să stea ascuns în timp ce făcea asta. 

Gândul de a o proteja îl mai liniştea. 

Nu putea avea încredere în el în preajma ei. Dar avea 
încredere absolută în abilitatea lui de a o proteja, indiferent 
cât de mulţi /esseri trebuia să mănânce devii. 


Capitolul 45 


Mary se tot plimba de-a lungul balconului de la etajul 
al doilea, chiar în faţa uşii dormitorului. Nu putuse să-i 


privească pe Butch şi pe V cu toate lanţurile acelea. Şi era 
greu de spus dacă era incredibil de erotic sau al dracului de 
înspăimântător că îl pregăteau pe Rhage pentru sex. 

Uşa se deschise. 

Ochii lui Butch priviră împrejur, fără să-i întâlnească 
pe ai ei. 

— Este gata. 

Vishous ieşi, aprinzând o ţigară făcută manual. Trase 
adânc din ea. _ 

— Vom rămâne pe hol. În caz că aveţi nevoie de noi. 

Primul ei instinct fu să le zică să plece. Cât de dubios 
era ca ei să se afle la uşă în timp ce ea şi Rhage făceau 
sex? Intimitatea, la urma urmelor, era o stare de spirit, la 
fel cum era un loc intim, retras. 

Apoi se gândi la cantitatea de oţel cu care intraseră. 
Nu se aşteptase la acea încărcătură. La nişte sfoară, poate. 
Cătuşe. Dar nu la genul acesta de lucruri cu care ai ridica 
blocul motor de la sol. 

— Sunteţi siguri că trebuie să aşteptaţi? zise ea. 

Amândoi încuviinţară. 

— Ai încredere în noi, bombăni Butch. 

Mary intră în cameră şi închise uşa. Lumânările erau 
aprinse de ambele părţi ale patului, iar Rhage era întins pe 
saltea, dezbrăcat, cu mâinile deasupra capului şi cu 
picioarele întinse.  Lanţurile erau prinse în jurul 
încheieturilor şi gleznelor şi apoi prinse de stâlpii grei din 
stejar ai patului. 

Rhage ridică privirea, iar ochii lui albaştri penetrară 
întunecimea. 

— Eşti sigură de asta? 

De fapt, nu, nu era. 

— Pari inconfortabil. 

— Nu este rău. Lăsă capul pe spate. Deşi mă bucur că 
aceştia sunt stâlpi de susținere şi nu cai care aleargă în 
patru direcţii diferite. 

Ea îi privi trupul colosal, întins ca un soi de sacrificiu 
sexual. 

Cerule! Era adevărat? Chiar avea să... 


„Opreşte-te! Nu-l mai ţine acolo mai mult decât este 
cazul! Odată ce se va termina, va şti că totul este bine, iar 
tu nu va trebui să mai faci asta.” 

Mary se descălţă, îşi scoase puloverul şi helanca, dar 
şi blugii. 

Rhage ridică iar capul. Când ea îşi desfăcu sutienul şi- 
şi dădu jos lenjeria intimă, bărbăţia lui reacţionă. Se lungi. 
Ea îl privi transformându-se pentru ea, întărindu-se, 
îngroşându-se, crescând. Excitarea îl făcu să se înroşească 
şi sudoarea să-i acopere pielea frumoasă, fără păr. 

— Mary... 

Pupilele îi deveniră albe şi începu să toarcă, 
mişcându-şi şoldurile. Erecţia se mişca pe abdomenul lui, 
vârful atingându-i buricul. Brusc, braţele se ridicară şi 
traseră de legături. Lanţurile zăngăniră. 

— Eşti bine? zise ea. 

— Oh, Dumnezeule, Mary! Eu... Ne este foame. Noi... 
tânjim după tine! 

Făcându-şi curaj, ea se îndreptă spre pat. Se aplecă 
şi-l sărută pe gură, apoi se ridică pe saltea. Se urcă peste 
el. În timp ce ea îi încălecă şoldurile, el se mişca sub ea în 
valuri. 

Cuprinzându-l în mână, încercă să-l lase să alunece în 
ea. Nu reuşi din prima. Era prea mare, iar ea nu era gata şi 
o durea. Mai încercă o dată şi făcu o grimasă. 

— Nu eşti gata, spuse Rhage, arcuindu-se în timp ce 
ea îi apropia vârful spre zona intimă încă o dată. El scoase 
un sunet sălbatic. 

— Va fi bine, lasă-mă numai să... 

— Vino aici! Vorbind, vocea i se schimbă. | se îngroşă. 
Sărută-mă, Mary! 

Ea se aplecă pe pieptul lui şi-l sărută, încercând să se 
convingă să se excite. Nu funcţiona. 

El întrerupse contactul, ca şi cum simţea lipsa excitării 
ei. 

— Vino mai sus! Lanţurile zăngăneau, sunetul metalic 
fiind aproape ca un clopoțel. Dă-mi sânul tău! Adu-l la gura 
mea! 


Ea se ridică şi îşi duse sfârcul la buzele lui. În secunda 
în care simţi atingerea subtilă, trupul ei răspunse, închise 
ochii, uşurată când fierbinţeala puse stăpânire pe ea. 

Rhage păru să recunoască schimbarea, deoarece 
torsul devenea mai zgomotos, un vârtej plăcut în aer. În 
timp ce o mângâia cu buzele, trupul lui se mişca agitat spre 
ea, pieptul ridicându-i-se, lăsându-şi gâtul şi capul pe spate. 
Sudoarea apăru iar pe pielea lui, parfumul înţepător al 
poftei de ea umplând aerul. 

— Mary, lasă-mă să te gust! Vocea lui era atât de 
joasă acum încât vorbele lui părură distorsionate. Dulceaţa 
ta. Dintre picioare. Lasă-mă să te gust! 

Ea privi în jos şi văzu două puncte albe, strălucitoare 
holbându-se la ea. Erau hipnotice, aveau un erotism pe 
care nu îl putea nega, deşi ştia că nu era numai cu Rhage. 

Se târî pe trupul lui, oprindu-se când ajunse pe pieptul 
său. Intimitatea era oarecum şocantă, mai ales cu el legat. 

— Mai aproape, Mary. Chiar şi modul în care îi rostea 
numele era diferit. Vino mai aproape de gura mea! 

Ea se mută deasupra lui stânjenită, încercând să se 
acomodeze cu poziţia în care se afla el. Ajunse sprijinită cu 
un genunchi pe pieptul lui şi cu celălalt pe umăr. El îşi 
întinse gâtul şi-şi răsuci capul, încercând să-i atingă pielea, 
cuprinzând-o cu buzele. 

Geamătul lui vibră în miezul ei, iar ea îşi sprijini mâna 
de perete. Plăcerea îi fura inhibiţiile complet, transformând- 
o într-o servitoare a sexului în timp ce el o lingea şi sugea. 
Când trupul ei răspunse cu un val de umezeală, se auzi un 
sunet ascuţit, urmat de un geamăt în timp ce lanţurile erau 
trase cu putere, iar rama din lemn a patului protesta. 
Braţele masive ale lui Rhage trăgeau de legăturile care îl 
imobilizau, muşchii încordându-i-se şi degetele 
transformându-i-se în gheare. 

— Asta este, zise el între picioarele ei. Îţi pot simţi... 
orgasmul. 

Vocea lui fu înăbuşită, dispărând într-un răcnet. 

Orgasmul o învălui şi căzu pe pat, cu picioarele pe 
faţa lui, apoi alunecându-i pe gât, sprijinite în glezne, îndată 


ce spasmele încetară, ea îl privi. Ochii lui albi, care nu 
clipeau, erau mari, uluiţi şi încântați. Era incredibil de 
captivat de ea în timp ce stătea acolo întins, respirând în 
acelaşi ritm - inspira repede de două ori, expira o dată 
lung. 

— la-mă acum, Mary! 

Cuvintele erau profunde, deformate. Nu erau ale lui 
Rhage. 

Dar nu fu speriată şi nici nu se simţi de parcă l-ar fi 
trădat. 

Orice ar fi ieşit din el nu era răuvoitor şi nici nu îi era 
complet necunoscut. Simţise asta la el tot timpul şi ştia că 
nu era ceva de care trebuia să se teamă. Întâlnindu-i 
privirea acum era ca şi cum ar fi fost în sala de biliard, o 
prezenţă diferită care o privea, dar care în acelaşi timp era 
Rhage. 

Ea se urcă pe el şi-l primi în trupul ei, potrivindu-se 
perfect. Şoldurile lui se ridicară, apoi scoase alt sunet înalt, 
în timp ce începu să împingă. Mişcările erau regulate, o 
alunecare delicioasă care venea cu o forţă crescândă. 
Pentru a evita să nu fie doborâtă, se sprijini în mâini şi în 
picioare şi încercă să-şi păstreze echilibrul. 

Sunetul devenea şi mai zgomotos în timp ce el îşi 
pierdea controlul, lovindu-şi şoldurile de ea, tremurând. 
Pofta creştea şi creştea, construind o furtună care era pe 
cale să lovească. Brusc se îndoi pe saltea, patul scârţâind în 
timp ce braţele şi picioarele i se contractară. Deschise 
ochii, o lumină albă acaparând încăperea, făcând să pară 
de parcă era miezul zilei. Ea îi simţea contracţiile 
climaxului, iar senzaţia îi produse alt orgasm, ducând-o pe 
culmile plăcerii. 

Căzu pe pieptul ei când se termină şi rămaseră 
amândoi nemişcaţi, cu excepţia respirației - a ei normală, a 
lui în acel ritm ciudat. 

Ea îşi ridică privirea, uitându-se la el. Ochii aceia albi 
ardeau când se concentrau asupra ei cu o venerație 
absolută. 

— Mary a mea! zise vocea. 


Apoi un şoc electric o traversă şi umplu aerul. Fiecare 
lumină din încăpere se aprinse, învăluind spaţiul. Ea 
suspină şi privi în jur, dar valul dispăru la fel de repede cum 
apăru. Brusc, energia se risipi. Ea privi în jos. 

Ochii lui Rhage erau din nou normali, culoarea lor 
metalică strălucind. 

— Mary? zise el uluit, cu o voce neclară. 

Ea trebui să inspire de câteva ori înainte de a vorbi. 

— Te-ai întors. 

— Şi tu eşti în regulă. El ridică braţele, îndoindu-şi 
degetele. Nu m-am transformat. 

— Ce vrei să spui? 

— Nu m-am... Te-am putut vedea cât timp ai fost cu 
mine. Erai în ceaţă, dar am ştiut că nu erai în pericol. Este 
pentru prima dată când îmi amintesc ceva. 

Ea nu ştia ce să înţeleagă din asta, dar văzu că 
lanţurile îi zgâriaseră pielea. 

— Îţi pot da drumul? 

— Da! Te rog! 

Dură ceva timp să-l dezlege. Când se eliberă, îşi masă 
încheieturile şi gleznele şi o privi cu atenţie, ca şi cum 
încerca să se convingă că ea era în regulă. 

Ea privi în jur după un halat. 

— Ar fi bine să merg să le spun lui Butch şi lui V că 
pot să plece. 

— O voi face eu. Se îndreptă spre uşa dormitorului şi 
scoase capul afară. 

În timp ce vorbea cu bărbaţii, ea îi privi tatuajul de pe 
spate. Ar fi putut jura că îi zâmbea. 

Dumnezeule, era nebună! Chiar era. 

Sări iar în pat şi trase pătura peste ea. _ 

Rhage închise uşa şi se sprijini de ea. Incă părea 
încordat, în ciuda eliberării. 

— După toate astea... te temi, în sfârşit, de mine? 

— Nu. 

— Nu îţi este teamă de... el? 

Ea ridică braţele. 

— Vino aici! Vreau să te ţin în braţe. Pari zguduit. 


El se apropie încet de pat, de parcă nu ar fi vrut ca ea 
să se simtă urmărită. Ea îi făcu semn cu mâna să se 
grăbească. 

Rhage se aşeză lângă ea, dar nu o atinse. 

După o clipă, ea se apropie de el, luându-l în braţe, 
mângâindu-l. Când se lipi de el, atingând marginea cozii 
dragonului, Rhage tresări şi se mută. 

— Întoarce-te! îi zise ea. Pe burtă. 

Când el dădu din cap dezaprobator, ea îi împinse 
umerii. Era ca şi cum încerca să mute un pian. 

— Întoarce-te, la dracu'! Haide, Rhage! 

El îi dădu ascultare fără graţie, înjurând şi întorcându- 
se pe burtă. 

Ea îşi trecu mâna dreaptă pe şira spinării lui, chiar 
peste dragon. 

Muşchii lui Rhage se contractară la întâmplare. Nu, nu 
era la întâmplare. Erau părţi ale trupului care corespundeau 
cu locul unde atingea ea tatuajul. 

„Extraordinar!” 

Îi mai mângâie puţin spatele, simțind de parcă 
cerneala se ridica precum o pisică pentru a-i întâlni mâna. 

— Vei mai dori să fii vreodată cu mine? spuse Rhage 
încordat. 

Îşi întoarse faţa pentru a o putea vedea. Dar nu ridică 
privirea. 

Ea zăbovi deasupra gurii bestiei, trasând conturul 
buzelor lui cu vârful degetului. Buzele lui Rhage se 
depărtară de parcă ar fi simţit atingerea ei. 

— De ce n-aş vrea să fiu cu tine? 

— A fost cam ciudat, nu? 

Ea râse. 

— Ciudat? Dorm într-o casă plină cu vampiri. M-am 
îndrăgostit de un... 

Mary se opri. Oh, Dumnezeule! Ce îi ieşise pe gură? 

Rhage se ridică în şezut, rotindu-şi trunchiul pentru a 
o putea vedea. 

— Ce ai zis? ` 

Nu voise să se întâmple, se gândi ea. Indrăgostirea 


sau dezvăluirea. Dar nu avea să retragă nimic din toate 
acestea. 

— Nu sunt sigură, şopti ea, primind forţa brută a 
umerilor şi braţelor lui. Dar cred că a fost ceva aproape de 
te iubesc. Da, asta a fost. Eu... te iubesc. Ce penibil! Putea 
mult mai bine de atât. Mary îi cuprinse chipul în palme, îl 
sărută cu patos şi-l privi direct în ochi. Te iubesc, Rhage! Te 
iubesc cu ardoare! 

Acele braţe grele o cuprinseră, iar el îşi îngropă capul 
în gâtul ei. 

— Nu am crezut că o vei face vreodată. 

— Sunt atât de încăpăţânată? 

— Nu. Sunt eu atât de nedemn. 

Mary se dădu în spate şi îl privi. 

— Nu vreau să te mai aud spunând asta. Eşti cel mai 
bun lucru care mi s-a întâmplat vreodată. 

— Chiar şi cu bestia? 

Bestia? Sigur, simţise că era altceva în el. Dar o 
bestie? Totuşi, Rhage părea atât de îngrijorat, încât ea îi 
făcu pe plac. 

— Mda, chiar şi cu ea. Dar putem să o facem fără tot 
metalul acesta data viitoare? Am încredere că nu mă vei 
răni. 

— Da, cred că putem scăpa de lanţuri. 

Mary îl aşeză înapoi lângă gâtul ei şi se trezi 
concentrându-se asupra Madonei cu Pruncul din încăpere. 

— Eşti cel mai ciudat miracol, îi şopti ea, privind 
tabloul. 

— Poftim? spuse el înăbuşit. 

— Nimic. 

li sărută creştetul capului său blond şi continuă să 
privească Madona. 


Capitolul 46 


Bella inspiră adânc şi simţi miros de pământ. 
Dumnezeule, o durea capul! Şi genunchii o omorau. Erau 
striviţi de ceva tare. Şi rece. 

Deschise ochii. Intuneric. Negru în faţa ochilor. Orbire. 

Încercă să ridice o mână, dar cotul i se lovi de zid. În 
spatele ei se afla un zid şi în laterale altele. Se zbătu în 
locul strâmt, intrând în panică; Deschizând gura larg, 
descoperi că nu putea respira. Nu avea aer, simţea numai 
mirosul de pământ umed, se simţea astupată... Nasul... 
Ea... 

Ţipă. 

Ceva deasupra ei se mişca. Lumina o orbi când ridică 
privirea. 

— Eşti gata să ieşi? spuse cald vocea bărbatului. 

Işi aminti totul: cursa spre casa ei prin pajişte, lupta 
cu /esserul, leşinul. 

Cu o mişcare rapidă, fu ridicată de un ham din ceea 
ce îşi dădu seama că era o ţeavă în pământ. Privind 
îngrozită, nu avea nicio idee unde se afla. Camera nu era 
mare, iar zidurile erau neterminate. Nu existau ferestre, ci 
numai două iluminatoare în tavanul jos, care erau acoperite 
cu un material negru. Trei becuri atârnau de nişte fire. 
Locul avea un miros dulce, o combinaţie de lemn de pin 
proaspăt şi mirosul de pudră de talc al /esserului. 

Când văzu o masă curată din oţel şi zeci de cuțite şi 
ciocane, tremură atât de rău că începu să tuşească. 

— Nu-ţi face griji în privinţa asta, zise /esseru/. Nu 
sunt pentru tine atât timp cât te comporţi frumos. 

Îşi îngropă mâinile în părul ei şi îl răsfiră pe umeri. 

— Acum vei face duş şi vei spăla asta. Vei spăla asta 
pentru mine. 

Se aplecă şi adună o legătură de haine. Presându-le în 
braţele ei, îşi dădu seama că erau ale ei. 

— Dacă te comporţi frumos, le vei îmbrăca. Dar nu 
până ce nu te cureţi. O împinse spre o uşă deschisă chiar 
când începu să sune telefonul. La duş! Acum! 

Prea dezorientată şi împietrită pentru a protesta, se 


îndreptă împleticindu-se spre o baie neterminată, care nu 
avea toaletă. Ca un robot, se închise în ea şi dădu drumul 
apei cu mâinile tremurânde. Când se întoarse, văzu că 
lesserul deschisese uşa şi o privea. 

Puse mâna peste microfonul telefonului. 

— Dă-ţi hainele jos! Acum! 

Ea privi spre cuțite. Se dezbrăcă îngreţoşată. Când 
termină, se acoperi cu mâinile şi tremură. 

Lesserul închise şi lăsă telefonul deoparte. 

— Nu te ascunde de mine! Dă-ţi mâinile la o parte! 

Ea se dădu în spate, clătinând din cap amorţită. 

— Lasă-le jos! 

— Te rog, nu... 

Făcu doi paşi în faţă şi o plesni peste faţă, lovind-o de 
zid. Apoi o trase spre el. 

— Uită-te la mine! UVită-te la mine! Ochii lui scânteiau 
excitaţi, întâlnindu-i pe ai ei. Dumnezeule, ce bine este să 
te am înapoi! 

O luă în braţe, trăgând-o mai aproape. Mirosul lui 
dulce o copleşi. 


Butch era o escortă pe cinste, se gândi Mary în timp 
ce plecau de la Secţia de Oncologie a spitalului Saint 
Francis. Purtând o haină neagră, din lână, o pălărie în stilul 
anilor '40 şi o pereche de ochelari de soare tip aviator, 
arăta ca un asasin şic. 

Ceea ce nu era fals. Ştia că era înarmat până în dinţi, 
deoarece Rhage inspectase armele bărbatului înainte să-i 
lase să iasă din casă. 

— Ai nevoie de ceva înainte să ne întoarcem? întrebă 
Butch când ajunseră afară. 

— Nu, mulţumesc! Să mergem acasă! 

Amiaza fusese istovitoare şi neconcludentă. Doctoriţa 
Della Croce încă se consulta cu partenerii ei şi îi ceruse lui 
Mary să facă un RMN, precum şi un alt set de analize. | se 
luă din nou sânge, deoarece echipa voia să verifice din nou 


câteva funcţii ale ficatului. 

Dumnezeule, ura că trebuia să revină a doua zi şi să 
treacă din nou o noapte fără să ştie ce o aştepta. In timp ce 
ea şi Butch se îndreptară spre parcarea deschisă şi se 
urcară în Mercedes, ea simţea o combinaţie groaznică de 
energie şi oboseală. Avea nevoie să meargă la culcare, dar 
era atât de neliniştită, încât somnul nu se întrevedea la 
orizont. 

— De fapt, Butch, vrei să mă duci până la mine 
acasă? Vreau să iau un medicament pe care l-am lăsat 
acolo. 

Acele somnifere uşoare aveau să-i prindă bine. 

— Mi-ar plăcea să evit să mergem acolo, dacă se 
poate. Există vreo şansă să le poţi lua de la vreo farmacie? 

— Se dau cu reţetă. 

El se încruntă. 

— Bine. Dar repede, iar eu voi veni cu tine. 

Cincisprezece minute mai târziu, parcară pe strada ei. 
În lumina aurie a soarelui la asfinţit, casa ei părea părăsită. 
În faţa uşii de la intrare erau frunze purtate de vânt, 
crizantemele ei erau pe jumătate moarte şi în curte se afla 
craca unui copac. 

Spera că oricine o s-o cumpere avea s-o iubească la 
fel de mult cum o făcuse ea. 

Când intră în casă, un val rece pătrunse în living şi 
remarcă faptul că geamul de deasupra chiuvetei din 
bucătărie era întredeschis. Închizându-l, presupuse că V 
probabil îl lăsase deschis când venise să-i instaleze 
sistemul de alarmă înainte să se mute. Il încuie, apoi urcă 
să ia medicamentul. 

Înainte să plece, se opri în faţa uşii glisante şi îşi privi 
curtea din spate. Piscina era acoperită de frunze, suprafaţa 
fiind calmă. Pajiştea din faţă era un onduleu de iarbă 
pălită... 

Ceva lumina casa Bellei. 

Instinctele i se treziră. 

— Butch, te deranjează dacă mergem să verificăm? 

— Nici vorbă! Trebuie să te duc acasă. 


Ea închise uşa. 

— Mary, nu este sigur! 

— lar acolo este casa Bellei. Nu ar trebui să se mişte 
nimic în casa ei în acest moment al zilei. Vino! 

— O poţi suna din maşină. 

— O voi face de aici. O clipă mai târziu închise şi se 
îndepărtă de uşă. Nu răspunde. Merg acolo. 

— Pe dracu’! Mary, aşteaptă! Dumnezeule, nu mă 
face să te arunc pe umăr şi să te aduc aici! 

— Dacă vei face aşa ceva îi voi spune lui Rhage că ai 
pus mâinile pe mine. 

Ochii lui Butch scânteiară. 

— Dumnezeule, eşti un manipulator la fel de rău ca 
el! 

— Nu chiar, dar învăţ. Acum vii cu mine sau fac asta 
singură? 

El înjură şi îşi pipăi arma. 

— Nu-mi place treaba asta. 

— S-a notat. Uite, ne vom asigura doar că este în 
regulă. Nu ar trebui să dureze mai mult de zece minute. 

Traversară pajiştea în timp ce Butch supraveghe 
câmpul cu privirea lui ageră. Apropiindu-se de fermă, văzu 
uşa din spate a Bellei zdrăngănind în vânt şi surprinzând 
ultimele raze de soare. 

— Stai lângă mine, bine? zise Butch în timp ce 
traversau peluza. 

Uşa se deschise iar. 

— Oh, rahat! bombăni el. 

Încuietoarea fusese spartă şi câteva panouri fuseseră 
rupte. 

Intrară precauţi. 

— Oh, Dumnezeule! zise Mary. 

Scaunele erau împrăştiate prin bucătărie peste farfurii 
sparte, căni şi lămpi distruse. Pe podea erau urme de arsuri 
striate, precum şi o substanţă neagră, asemănătoare 
cernelii. 

Aplecându-se să privească pata uleioasă, Butch zise: 

— Nu te apropia de chestia aia! Este sânge de /esser. 


Ea închise uşa. Chestiile alea din parc o răpiseră pe 
Bella. 

— Dormitorul ei este în subsol? întrebă el. 

— Aşa mi-a zis. 

Alergă în subsol şi găsi uşa dublă a camerei ei larg 
deschisă. Câteva dintre sertarele şifonierului ei fuseseră 
trase şi se părea că nişte haine fuseseră luate. Ceea ce nu 
avea sens. 

Butch deschise telefonul în timp ce se întorceau în 
bucătărie. 

— V? Cineva a spart casa Bellei. Privi petele negre de 
pe un scaun rupt. S-a luptat straşnic. Dar cred că a fost 
răpită de /esseri. 


* 


În timp ce Rhage îşi trăgea pe el o pereche de 
pantaloni din piele, ţinea telefonul între umăr şi ureche. 

— Copoiule? Lasă-mă să vorbesc cu Mary! 

— Alo? Rhage? 

— Hei, femeie, eşti bine? 

— Sunt bine. Vocea ei tremura, dar ce uşurare era să 
i-o audă! 

— Vin după tine! Îşi luă teaca în timp ce îşi îndesa 
picioarele în ghete. Soarele este pe cale să apună, aşa că 
voi fi acolo. _ 

O voia acasă, în siguranţă. In timp ce el şi fraţii 
mergeau după nemernicii ăia. 

— Rhage... Oh, Dumnezeule, Rhage, ce îi vor face? 

— Nu ştiu. Ceea ce era o minciună. Ştia exact ce îi 
făceau Bellei. Dumnezeu să o ajute! Ascultă, ştiu că eşti 
îngrijorată din cauza ei. În acest moment însă am nevoie să 
te concentrezi asupra ta. Te vreau lipită de Butch, bine? 

Era mai rapid pentru Rhage să se dematerializeze 
lângă ea decât să-l pună pe poliţist să o aducă acasă. Ura 
însă faptul că era atât de expusă. 

În timp ce băga pumnalele în teacă, îşi dădu seama 
că din telefon nu se mai auzea nimic. 


— Mary? Ai auzit ce am zis? Gândeşte-te la tine! Stai 
lângă Butch! 

— Sunt lângă el. 

— Bine. Rămâi acolo! Şi nu-ţi face griji, într-un fel sau 
altul, o vom aduce pe Bella înapoi. Te iubesc! 

Închise şi trase pe el un trend greu. 

leşind pe hol, dădu de Phury, care era îmbrăcat în 
piele şi complet înarmat. 

— Ce dracului se petrece? Zsadist venea pe hol. Am 
primi un mesaj urgent de la V despre o femeie... 

— Bella a fost răpită de /esseri, zise Rhage, 
verificându-şi arma. 

Z fu lovit de un val rece. 

— Ce ai zis? 

Rhage se încruntă din cauza încordării fratelui său. 

— Bella. Prietena lui Mary. 

— Când? 

— Nu ştiu. Butch şi Mary sunt la ea acasă... 

Brusc, Zsadist dispăru. 

Rhage şi Phury se aflau chiar în spatele lui, 
dematerializându-se la Bella. Cei trei urcară treptele fermei 
în grabă, împreună. 

Mary se afla în bucătărie, chiar lângă Butch, care 
verifica ceva pe podea. Rhage dădu buzna şi o luă în braţe, 
strângând-o atât de tare, încât oasele li se atinseră. 

— Te voi duce acasă, bolborosi el în părul ei. 

— Mercedesul este la locul lui, zise Butch, ridicându- 
se de deasupra petelor la care se uitase şi aruncând nişte 
chei spre Rhage. 

Phury înjură, îndreptând un scaun. 

— Ce ştim? 

Polițistul dădu din cap dezaprobator. 

— Cred că au luat-o în viaţă, având în vedere urmele 
acestea de arsuri de la uşă. Dâra de sânge a ars cânda 
întâlnit soarele... 

Chiar înainte ca Butch să se oprească brusc şi să o 
privească pe Mary, Rhage se îndreptă spre uşă cu ea. 
Ultimul lucru de care avea nevoie era să audă detaliile 


îngrozitoare. 

Polițistul continuă: 

— În plus, nu le este de niciun folos moartă... Zsadist? 
Eşti bine? 

In treacăt, Rhage aruncă o privire peste umăr spre Z. 

Z tremura de furie, chipul contorsionându-i-se de-a 
lungul cicatricii de sub ochiul stâng. La dracu’, arăta de 
parcă avea să explodeze, numai că era greu de crezut că 
răpirea unei femei avea să conteze pentru el în vreun fel. 

Rhage se opri. 

— Z, care-i treaba? 

Fratele se întoarse, ca şi cum nu ar fi vrut să fie văzut, 
apoi se apropie de fereastra în faţa căreia se afla. Gemând, 
se dematerializă. 

Rhage privi afară. Tot ce putea vedea era ferma lui 
Mary de dincolo de pajişte. 

— Să mergem, îi zise el. Te vreau departe de locul 
asta. 

Ea încuviinţă, iar el o luă de braţ, conducând-o afară 
din casă. Nu-şi vorbiră în timp ce mergeau repede prin 
iarbă. 

Când se opriră pe peluza ei, se sparse un geam. 

Ceva - cineva - era aruncat afară din casa lui Mary. 
Fix prin uşa glisantă. 

Când trupul ateriză pe terasă, Zsadist sari prin 
deschizătură, cu colții la vedere şi chipul schimonosit de 
agresiune. Se aruncă asupra /esserului, prinzându-l de păr 
şi ridicându-i trunchiul de pe sol. 

— Unde este? se răsti fratele. 

Când nu-i răspunse, Z îl muşcă de umăr chiar prin 
haina din piele. Vânătorul urlă de durere. 

Rhage nu rămase prin preajmă pentru a vedea 
spectacolul. Alergă cu Mary în jurul casei, dar dădu peste 
alţi doi /esseri. Punând-o în spatele lui, o protejă cu trupul 
lui până ce îşi scoase pistolul. Chiar când era în poziţie de 
tragere, se auziră pocnete în dreapta lui. Gloanţele îi 
trecură pe la ureche, loviră casa, apoi ricoşară în braţul şi 
coapsa lui şi... 


Nu fusese niciodată mai fericit de apariţia bestiei. Se 
aruncă în vortex urlând, îmbrăţişând transformarea, 
primind valul de căldură şi explozia din muşchii şi oasele 
lui. 


Explozia de energie emanate de Rhage o izbi pe Mary 
de casă, lovind-o cu capul de şinadrile. Căzu la pământ, vag 
conştientă de prezenţa uriaşă care luase locul lui Rhage. 

Se auziră mai multe focuri de armă, ţipete, urlete 
asurzitoare. Târându-se pe pământ, se ascunse în spatele 
unei tufe de ienupăr când cineva aprinse luminile de afară. 

„Dumnezeule!” 

Tatuajul prinsese viaţă: o creatură asemănătoare 
dragonului acoperită de solzi mov şi verzi fosforescenţi. 
Creatura avea o coadă aspră cu ţepi, gheare lungi, galbene 
şi o coamă neagră, bogată. Nu-i putea vedea faţa, dar 
sunetele pe care le scotea erau îngrozitoare. 

lar bestia era letală, venindu-le repede de hac 
lesserilor. 

Ea îşi acoperi capul cu braţele, incapabilă să 
privească. Spera ca bestia să nu o observe şi că, dacă avea 
să o facă, să-şi amintească cine era. 

Alte urlete. Un alt țipăt. Un ronţăit teribil. 

Din spatele casei, auzi focuri rapide de armă. 

Cineva tipa: 

— Zsadist! Opreşte-te! Avem nevoie de ei în viaţă! 

Lupta continua şi probabil dură numai cinci sau zece 
minute. Apoi se auziră doar respiraţii. Două inhalări scurte. 
O expiraţie lungă. 

Ea ridică privirea. Bestia stătea deasupra tufei în 
spatele căreia se ascunsese ea, cu privirea lui fermă, albă 
ţintuită asupra ei. Faţa îi era imensă, maxilarul avea dinţii 
unui rechin, iar coama îi cădea pe fruntea lată. Sânge negru 
se scurgea pe pieptul lui. 

— Unde este? Unde este Mary? se auzi vocea lui V din 
colţ. Mary? Rahat! 


Capul bestiei se ridică atunci când Vishous şi Zsadist 
se opriră. 

— ÎI voi distrage, zise Zsadist. la-o din calea lui! 

Bestia se întoarse spre fraţi şi luă poziţia de atac, cu 
ghearele sus şi capul în faţă, dând din coadă feroce. 
Muşchii din posterior vibrau. 

Zsadist continua să înainteze, în timp ce V se apropia 
de locul unde se afla ea. 

Bestia mârâi şi deschise fălcile. 

Z înjură în direcţia lui. 

— Mda, ce-mi vei face din ce nu mi-a fost deja făcut? 

Mary se ridică în picioare. 

— Zsadist! Nu! 

Vocea ei îngheţă totul ca într-un tablou: pe Zsadist 
înaintând. Pe bestie pregătindu-se să atace. Pe Vishous 
apropiindu-se de ea. Toţi trei o priviră o fracțiune de 
secundă. Apoi se concentrară din nou unul asupra celuilalt, 
continuându-şi cursul. 

— Plecaţi de aici! spuse ea. Cineva va sfârşi prin a fi 
rănit. Nu faceţi decât să-l enervaţi! 

— Mary, trebuie să te luăm din calea lui! 

Tonul lui V era acel îngrozitor apel la rațiune al tipilor 
opriţi în trafic. 

— Nu mă va răni, dar este pe cale să vă sfâşie pe voi 
doi. Daţi-vă la o parte! 

Nimeni nu o ascultă. 

— La naiba, scutiţi-mă de eroi! bombăni ea. Daţi-vă 
dracului la o parte! 

Asta le atrase atenţia. Cei doi fraţi se opriră. Bestia 
privi peste umăr. 

— Bună, şopti ea, ieşind din spatele tufei. Sunt eu. 
Mary. 

Capul mare al dragonului se mişca precum al unui cal, 
coama neagră strălucindu-i. Trupul masiv se întoarse spre 
ea. 

Bestia era frumoasă, se gândi ea. Frumoasă precum 
era o cobră, urâţenia fiind umbrită de mişcări graţioase şi 
de o inteligenţă prădătoare pe care trebuia să o respecţi. 


— Eşti chiar uriaş, ştii asta? Continuă să vorbească 
încet în timp ce se apropia lent, amintindu-şi că lui Rhage îi 
plăcea ca ea să îi vorbească. Şi te-ai descurcat excelent 
apărându-mă de /esserii aceia. Mulţumesc! 

Când ajunse lângă ea, ghearele se deschiseră, 
ridicându-se spre cer, în timp ce dragonul continua să o 
privească. Brusc, capul lui mare cobori, ca şi cum îi căuta 
atingerea. Ea se apropie, mângâindu-l încet, simțind forţa 
aceea imensă în grosimea grumazului şi în umăr. 

— De aproape eşti înspăimântător, chiar eşti. Dar eşti 
plăcut la atingere. Nu credeam că pielea ta ar putea fi atât 
de moale şi de caldă. 

Acei ochi albi scânteiară spre stânga şi se îngustară, 
buzele lui strâmbându-se într-un rânjet. 

— Spune-mi că nu se apropie nimeni, zise ea fără să- 
şi schimbe tonul sau să se întoarcă şi nu-şi luă ochii de la 
chipul acela enorm. 

— Butch, rămâi pe loc, omule, bombăni V. Vorbeşte 
cu el. 

Bestia gemu grav. 

— Hei, nu-ţi bate capul cu ei, zise ea. Nu ne vor face 
nimic. În plus, nu ţi-a fost de ajuns în seara asta? 

Creatura respiră din greu. 

— Da, te-ai săturat, şopti ea, mângâindu-i coama. 
Muşchii grei se întindeau precum sforile pe sub piele. Nu 
avea deloc grăsime, avea numai forţă. li ţintui din nou cu 
privirea pe vampiri. Nu, nu trebuie să ne facem griji în 
privinţa lor. Stai aici cu mine şi... 

Fără niciun avertisment, bestia se răsuci şi o dobori la 
pământ cu coada. Se aruncă spre casa ei, lovindu-şi trupul 
de fereastră. 

Scoase un /esser afară, iar urletul furios al bestiei fu 
întrerupt când îl prinse între fălci pe vânător. g 

Mary se ghemui, apărându-se de ţepii cozii. Işi acoperi 
urechile şi închise ochii, blocând sunetele ascuţite şi 
imaginea oribilă a crimei. 

Câteva momente mai târziu, îşi simţi trupul împins. 
Bestia o împingea cu nasul. 


Ea se rostogoli şi îl privi în ochii albi. 

— Sunt bine. Dar va trebui să lucrăm la manierele tale 
la masă. 

Bestia toarse şi se întinse pe pământ lângă ea, 
odihnindu-şi capul pe picioarele ei. Urmă un fulger luminos, 
apoi Rhage apăru în aceeaşi poziţie. Acoperit de sânge 
negru, tremura de frig. 

Ea îşi dădu haina jos în timp ce fraţii veneau alergând. 
Bărbaţii îşi dădură hainele jos şi îl acoperiră şi ei pe Rhage. 

— Mary? spuse el. 

— Sunt aici. Toţi sunt bine. Voi doi m-aţi salvat! 

Lui Butch nu i-ar fi venit să creadă dacă nu ar fi văzut 
totul cu ochii lui. Mary transformase acea bestie într-un 
animal de companie. 

Dumnezeule, femeia aia avea ceva special! Şi curaj. 
După ce văzuse acea creatură ciudată mâncându-i pe 
lesseri în faţa ei, se ridicase în faţa bestiei şi o atinsese. El 
nu ar fi avut curajul ăsta. 

Mary privi trupul lui Rhage. 

— Mă ajută careva să-l duc la maşină? 

Butch veni imediat, luându-l pe Rhage de picioare în 
timp ce V şi Zsadist îl luară de câte o mână. Il duseră la 
Mercedes şi-l urcară pe frate pe bancheta din spate. 

— Nu-l pot duce acasă, zise Mary. Nu ştiu drumul. 

V se îndreptă spre uşa din dreptul şoferului. 

— Vă duc eu. Copoiule, mă întorc în douăzeci de 
minute! 

— Ai grijă cu ei! şopti Butch. 

Când se întoarse, Phury şi Tohr îl priveau cu o 
încredere cu care se obişnuise. 

Fără să observe, redeveni detectivul criminalist şi 


preluă controlul. i 

— Staţi să vă spun ce ştiu până acum. li duse pe cei 
doi în spatele casei lui Mary şi le arătă petele negre de pe 
sol. Vedeţi aceste urme arse pe gazon? Bella a fost răpită 
de un /esser şi a fost purtată de-a lungul pajiştii, de la ea de 
acasă până aici. Sângera, iar când a răsărit soarele, urma 
de sânge a luat foc şi a lăsat dâra asta pe sol. Şi de cea 
trebuit să o târască pe pajişte? Cred că vânătorul a venit să 
o caute pe Mary şi, cumva, a dat de Bella aici. Bella a 
alergat spre casa ei, iar el a fost nevoit să o aducă înapoi, 
probabil pentru că parcase maşina aici. Urmaţi-mă, băieţi! 
Ocoli casa şi ajunse pe stradă unde, în curbă, era parcată 
maşina Ford Explorer. Pentru ei, Bella a fost o greşeală 
norocoasă şi s-au întors în seara asta să termine treaba şi 
să o răpească pe Mary. V, vreau să verifici numărul de 
înmatriculare al maşinii! Butch privi cerul. Cădeau fulgi moi 
de zăpadă. Cu rahatul ăsta căzând, integritatea locului 
faptei se deteriorează, dar cred că ştim deja tot ce se poate 
din exterior. Lăsaţi-mă să verific SUV-ul cât timp voi scăpaţi 
de trupurile /esserilor. Nu trebuie să vă spun că trebuie să 
luaţi tot ce puteţi de la ei, portofele, telefoane. Să i le daţi 
pe toate lui V când se întoarce, pentru a le putea duce în 
Groapă. Şi staţi departe de ambele case până când 
cercetez spaţiile! 

Când fraţii trecură la treabă, Butch se duse spre 
Explorer cu un pieptăn des. Când termină, vampirii fură şi 
ei gata cu distrugerea /esseri/or. 

— SUV-ul este curat ca lacrima, dar este înregistrat pe 
numele unui tip pe nume Ustead. li dădu numărul de 
înregistrare lui Phury. Probabil este o identitate falsă, dar 
vrea unul dintre voi să verifice oricum adresa? Mă duc la 
Bella să termin şi acolo. 

Tohr se uită la ceas. 

— Vom verifica locuinţa lui Ustead, apoi mergem să 
interogăm civilii. Sau poate ai nevoie de noi? 

— Nu, este mai bine dacă merg singur. 

Fratele se opri. 

— Ce-ai zice de protecţie, copoiule? Pentru că /esseri; 


ar putea reveni. Niciunul dintre cei de aici nu a scăpat, dar 
când tipii ăştia nu vor da raportul, unii dintre amicii lor ar 
putea veni să verifice. 

— Mă descurc. Işi scoase arma şi o verifică. Dar mi- 
am epuizat gloanţele. Pot să împrumut o armă? 

Phury îi oferi Beretta. 

— Uite asta şi ia-o de la capăt! 

Tohr nu plecă până când Butch nu acceptă şi unul 
dintre pistoalele Glock pe care le deţinea. 

Băgând un pistol în teacă şi ţinând altul în mână, 
Butch traversă pajiştea alergând. Trupul lui era în formă şi 
parcurse distanţa într-o clipită, fără să asude. În timp ce 
alerga, mintea lui era aspră ca aerul nopţii, verificând lista 
de lucruri pe care trebuia să le urmărească şi teoriile legate 
de locul unde ar fi putut fi dusă Bella. 

Alergând prin partea din spate a fermei, observă 
mişcare înăuntru. Se lipi de zidul de lângă uşa spartă şi 
pregăti Beretta. Din bucătărie se auzi sunetul de cioburi 
pisate, ca popcorn-ul în cuptor. Cineva se plimba înăuntru. 
Cineva mare. 

Butch aşteptă până când individul se apropie. Apoi 
sări în uşă, cu arma îndreptată la nivelul pieptului. 

— Sunt eu, copoiule, bombăni Z. 

Butch îndreptă ţeava spre tavan. 

— Dumnezeule, te-aş fi putut împuşca! 

Lui Z nu părea să-i pese că aproape fusese împuşcat. 
Se aplecă şi strânse nişte cioburi. 

Butch îşi dădu haina jos şi-şi ridică mânecile. Nu avea 
să-i ceară lui Zsadist să plece. Nu avea niciun sens să intre 
în polemică cu el şi, în plus, fratele se comporta foarte 
ciudat, de parcă ar fi fost letargic. Calmul său letal era al 
dracului de ciudat. 

Z ridică ceva de pe podea. 

— Ce este? întrebă Butch. 

— Nimic. 

— Încearcă să nu distrugi locul faptei! 

În timp ce Butch privea în jur, se blestemă. Şi-l dorea 
pe vechiul lui partener din poliţie, Jóse. Işi voia toată echipa 


de la criminalistică. Îşi voia toţi colegii de la investigaţii 
criminale înapoi în laborator. 

Îşi permise câteva secunde de frustrare, apoi trecu la 
treabă. Începând de la uşa spartă, se pregăti să analizeze 
fiecare centimetru al casei, chiar dacă avea să-i ia până în 
zori. 


Mary mai aduse din baie nişte aspirine. Rhage stătea 
întins pe pat, respirând domol. 

După ce le luă, o privi. Chipul îi era tensionat, iar ochii 
lui erau îngrijoraţi, suspicioşi. 

— Mary, îmi doresc să nu fi văzut toate astea. 

— Şşşt! Odihneşte-te puţin! Vom avea timp de discuţii 
mai târziu. 

Se dezbrăcă şi se aşeză lângă el. În momentul în care 
ea intră sub aşternuturi, el se ghemui în jurul ei, trupul lui 
mare devenind o pătură vie. 

Stând lângă el, protejată şi în siguranţă, începu să se 
gândească la Bella. 

Pieptul lui Mary se strânse, iar ochii ei se închiseră. 
Dacă ar mai fi crezut în Dumnezeu acum, s-ar fi rugat, în 
schimb, nu putea decât să spere cu toată fiinţa ei. 

În cele din urmă, adormi. Asta preţ de câteva ore, 
până când Rhage o trezi ţipând. 

— Mary! Mary, aleargă! 

El începu să dea din mâini. Întinzându-se, ea se aşeză 
între ele, sprijinindu-se de pieptul lui, ţintuindu-l, vorbindu-i. 
Când mâinile lui încă se zbăteau, ea le prinse şi-i aşeză 
palmele pe faţa ei. 

— Sunt bine. Sunt aici. 

— Oh, slavă Domnului, Mary! Îi mângâie obrajii. Nu 
pot să văd foarte bine. 

În lumina lumânării, ea îl privi în ochii înceţoşaţi. 

— Cât durează să-ţi revii? întrebă ea. 

— O zi sau două. Se încruntă, apoi îşi întinse 
picioarele. De fapt, nu sunt la fel de încordat ca de obicei. 


Mă doare stomacul, dar durerile nu sunt atât de rele. După 
ce mă transform... 

Se opri, maxilarul încremenindu-i. Apoi îi dădu drumul, 
de parcă nu ar fi vrut ca ea să se simtă captivă. 

— Nu te îngrijora, şopti ea. Nu mă tem chiar dacă ştiu 
ce se află în tine. 

— La dracu’, Mary... Nu voiam să vezi vreodată asta. 
Dădu din cap dezaprobator. Este pur şi simplu groaznic. 
Toată situaţia este teribilă. 

— Nu sunt sigură de asta. De fapt, m-am apropiat de 
el. De bestie. Am fost la fel de aproape cum suntem noi 
acum. 

Rhage închise ochii. 

— Rahat, Mary, nu ar fi trebuit să faci asta! 

— Mda, ei bine, fie făceam asta, fie bestia i-ar fi 
mâncat pe V şi pe Zsadist. La propriu. Dar nu-ţi face griji, 
m-am înţeles bine cu bestia. 

— Să nu mai faci asta! 

— Pe dracu'! Nu poţi controla asta. Fraţii nu pot face 
faţă. Dar creatura mă ascultă. |ţi place sau nu, voi doi aveţi 
nevoie de mine. 

— Dar nu este... urât? 

— Nu. Nu pentru mine. ÎI sărută pe piept. Este 
înspăimântător, terifiant, puternic şi inspiră groază. Şi dacă 
cineva ar încerca vreodată să ajungă la mine, creatura ar 
distruge întreg cartierul. Cum să nu fie o fată fermecată? În 
plus, după ce am văzut acei /esseri în acţiune, sunt 
recunoscătoare. Mă simt în siguranţă. Cu tine şi dragonul 
alături, nu trebuie să-mi fac griji. 

Când ea îl privi zâmbind, Rhage clipi iute. 

— Oh, Rhage, este în regulă. Nu fi... 

— Am crezut că, dacă vei şti cum arată, zise el 
înăbuşit, nu vei mai putea să mă vezi. Am crezut că nu-ți 
vei aminti decât de monstrul acela oribil. 

Ea îl sărută şi-i îndepărtă lacrima de pe faţă. 

— Face parte din tine, nu este tot ce eşti sau cine eşti. 
Şi te iubesc. Cu sau fără el. 

El o strânse la piept şi îi sprijini capul de gâtul lui. 


Când oftă adânc, ea zise: 

— Te-ai născut cu el? 

— Nu. Este o pedeapsă. 

— Pentru ce? 

— Am omorât o pasăre. 

Mary îl privi, crezând că pedeapsa părea exagerată. 

Rhage îi dădu părul pe spate. 

— Am făcut mai mult de atât, dar omorârea păsării a 
fost picătura care a umplut paharul. 

— Vrei să-mi povesteşti? 

El păstră tăcerea clipe îndelungate. 

— Când eram tânăr, imediat după tranziţie, eram... 
incontrolabil. Aveam această forţă şi energie şi le-am folosit 
prosteşte. Nu cu răutate, numai prosteşte. Mă dădeam 
mare. Iscam scandaluri. Şi mă culcam cu multe femei - 
femei pe care nu ar fi trebuit să le am pentru că erau 
shellanii altor bărbaţi. Nu am făcut-o niciodată pentru a-i 
enerva pe hel/lreni, dar am luat ce aveau ele de oferit. Am 
băut, am fumat opiu, am consumat laudanum - mă bucur 
că nu m-ai cunoscut atunci. Asta a continuat vreo 20-30 de 
ani. Eram un dezastru, aşteptând o cale de salvare. Şi am 
cunoscut o femeie. O voiam, dar ea era timidă şi, cu cât mă 
tenta mai mult, cu atât eram mai hotărât să o am. Ea s-a 
hotărât abia când am fost acceptat în Frăţie. Armele o 
excitau. Războinicii o excitau. Voia să fie numai cu fraţii. 
Într-o noapte, am dus-o într-o pădure şi i-am arătat 
pumnalele şi armele mele. Se juca cu puşca mea. 
Dumnezeule, îmi amintesc cum arăta în mâinile ei! Era 
genul acela de flintă care se folosea la începutul anilor 
1800. 

„1800? Dumnezeule mare, cât de bătrân era?” - se 
întrebă Mary. 

— În fine, s-a descărcat în mâna ei şi am auzit ceva 
lovind pământul. Era o bufniţă. Una albă, încântătoare, încă 
pot vedea pata roşie în timp ce sângele i se prelingea pe 
pene. Când am ridicat pasărea şi am simţit-o uşoară în 
mâna mea, mi-am dat seama că neglijenţa este o formă de 
cruzime. Vezi tu, mereu mi-am spus că, pentru că nu 


aveam intenţii rele, tot ce se petrecea nu era vina mea. În 
acel moment însă am ştiut că mă înşelasem. Dacă nu i-aş fi 
dat femeii arma mea, pasărea nu ar fi fost ucisă. Am fost 
responsabil, chiar dacă nu am apăsat pe trăgaci. El îşi drese 
vocea. Bufnița era o vietate nevinovată. Atât de fragilă şi 
de mică în comparaţie cu mine în timp ce sângera, murind! 
M-am simţit mizerabil şi mă gândeam unde să o îngrop 
când Fecioara Scrib a venit la mine. Era lividă. Lividă. 
lubeşte păsările, iar bufnița este simbolul ei sacru. Dar, 
desigur, moartea era numai un aspect. A luat trupul din 
palmele mele şi a insuflat viaţa înapoi păsării, trimiţând-o 
pe cerul nopţii. Am simţit că parcă totul fusese şters cu 
buretele. Eram eliberat, absolvit. Dar apoi Fecioara Scrib s- 
a întors spre mine. M-a blestemat, iar de atunci, de fiecare 
dată când îmi pierd controlul, bestia iese la suprafaţă. Într- 
un fel, chiar este pedeapsa perfectă. M-a învăţat să-mi 
dozez energia, temperamentul. M-a învăţat să respect 
consecinţele acţiunilor mele. M-a ajutat să înţeleg forţa din 
trupul meu într-un mod în care nu aş fi făcut-o niciodată 
altfel. El râse vag. Fecioara Scrib mă urăşte, dar mi-a făcut 
o mare favoare. Oricum, acesta este groaznicul motiv. Am 
ucis o pasăre şi m-am ales cu bestia. Şi simplu, şi 
complicat. Când aşa, când aşa, nu? 

Pieptul lui Rhage se ridică, inspirând adânc. Ea îi 
putea simţi clar remuşcarea, de parcă i-ar fi aparţinut ei. 

— Când aşa, când aşa, într-adevăr, şopti ea, 
mângâindu-i umărul. 

— Vestea bună este că în vreo 90 de ani se va sfârşi. 
Se încruntă, ca şi cum analiza posibilitatea. Bestia va 
dispărea. 

Ciudat, părea puţin îngrijorat. 

— Îţi va lipsi, nu? zise ea. 

— Nu. Nu, eu... Va fi o uşurare. Serios. 

Numai că încruntarea persistă. 

În dimineaţa următoare, pe la ora 9.00, Rhage se 
întindea în pat şi era surprins să se simtă în formă. 
Niciodată nu-şi revenise atât de repede şi avea senzaţia că 
se petrecea acest lucru deoarece nu se opusese schimbării. 
Poate asta era soluţia. Să nu i se opună. 

Mary ieşi din baie cu un teanc de prosoape în mâini şi 
se îndreptă spre dulap pentru a le aşeza. Părea obosită, 
supărată. Ceea ce era de înţeles. Îşi petrecuseră mare 
parte din dimineaţă vorbind despre Bella şi, deşi el făcuse 
tot ce putuse pentru a o linişti, amândoi ştiau că situaţia 
era gravă. 

Şi mai avea un motiv de îngrijorare. 

— Vreau să merg cu tine la doctor astăzi, zise el. 

Ea intră iar în cameră. 

— Te-ai trezit! 

— Da. Şi vreau să vin cu tine. 

îndreptându-se spre el, îi aruncă acea privire 
încordată pe care o avea de fiecare dată când se certau. 

El respinse cea mai evidentă obiecţie. 

— Schimbă programarea pentru a doua parte a zilei. 
Soarele apune pe la 17.30 acum. 

— Rhage... Neliniştea îi îngroşă vocea. Fă-o! 

Ea îşi puse mâinile în şolduri. 

— Nu apreciez faptul că mă forţezi. 

— Lasă-mă să reformulez! Schimbă programarea, te 
rog! 

Dar tonul rămase acelaşi. Când avea să afle veştile, 
oricare ar fi fost să fie acestea, el urma să fie lângă ea. 

Ea se îndreptă spre telefon, vociferând. Când închise, 
păru surprinsă. 

— Doctoriţa Della Croce ne va primi - pe noi - astăzi 
la 18.00. 

— Bine. Şi îmi pare rău că sunt aşa de nemernic. 
Trebuie să-ţi fiu alături când vei afla veştile. Vreau să îţi fiu 
alături cât de mult pot. 

Ea încuviinţă din cap şi se aplecă să ridice o cămaşă 
de pe podea. 


— Eşti cel mai dulce nemernic pe care l-am cunoscut 
vreodată. 

Privindu-i trupul mişcându-se, se excită. 

Înăuntrul lui, şi bestia se zvârcolea, dar senzaţia era 
curios de calmă. Nu exista niciun puseu de energie, ci 
numai o arsură discretă, ca şi cum creatura era mulţumită 
să-i împartă trupul, nu să i-l domine. O comuniune, nu o 
dominare. 

Probabil deoarece creatura ştia că singurul mod prin 
care putea fi cu Mary era prin trupul lui Rhage. 

Ea se tot plimba prin cameră, strângând lucrurile. 

— La cete uiţi? 

— La tine. 

Dându-şi părul pe spate, râse. 

— Deci ţi-ai recăpătat vederea. 

— Printre alte lucruri. Vino aici, Mary! Vreau să te 
sărut. 

— Oh, cum să nu! Vrei să îţi iei revanşa pentru că eşti 
un golan şi mă tentezi cu trupul tău. 

— Mă folosesc de atuurile mele. 

înlătură de pe el aşternuturile şi pătura şi-şi lăsă 
mâna să-i alunece pe piept, pe abdomen, mai jos. Ea făcu 
ochii mari când el îşi cuprinse bărbăţia în palmă. Când el se 
atinse, parfumul excitării ei înflori ca un buchet. 

— Vino aici, Mary! Îşi roti şoldurile. Nu cred că o fac 
cum trebuie. Se simte mult mai bine când mă atingi tu. 

— Eşti incorigibil! 

— Îmi trebuie instrucţiuni. 

— De parcă ai avea nevoie, bombăni ea, dându-şi jos 
puloverul. 

Făcură dragoste fără grabă, într-un mod grozav. Dar, 
luând-o în braţe după aceea, nu putu să adoarmă. Şi nici 
ea. 


În acea seară, Mary încercă să respire normal în timp 
ce urcau cu liftul la etajul al şaselea al spitalului. Saint 


Francis era liniştit seara, dar tot era plin de oameni. 

Recepţionera îi primi înăuntru şi apoi plecă, trăgându- 
şi pe ea o haină rozalie în timp ce închidea uşa în urma ei. 
Cinci minute mai târziu, în sala de aşteptare intră doctoriţa 
Della Croce. 

Femeia aproape că reuşi să ascundă faptul că se 
holba la Rhage. Deşi era îmbrăcat ca un civil, în pantaloni şi 
cu un pulover ţesut, cu guler, trenciul din piele era ceva 
care tot putea fi văzut atârnând de pe umerii aceia laţi. 

Ei bine, Rhage era... Rhage. Incredibil de frumos. 

Doctoriţa zâmbi. 

— Ah, bună, Mary, vrei să vii în biroul meu? Sau intraţi 
amândoi? 

— Amândoi. El este Rhage. Este... 

— Perechea ei, zise el clar şi răspicat. 

Doctoriţa Della Croce făcu ochii mari, iar Mary zâmbi, 
în ciuda tensiunii din trupul ei. 

Cei trei traversară holul, trecură pe lângă uşile unor 
săli de consultaţii, de cântarele din micile alcovuri şi de 
calculatoare. Nu purtară discuţii de complezenţă. Fără 
pălăvrăgeală, discuţii despre vreme, trecerea timpului şi 
altele. Doctoriţa ştia că Mary ura astfel de discuţii. 

Ceva ce Rhage înţelesese în timpul primei lor întâlniri 
la TGI Friday. 

„Dumnezeule, parcă trecuse un an”, se gândi Mary. Şi 
cine ar fi bănuit că aveau să sfârşească acolo împreună? 

Biroul doctoriţei Della Croce era plin de teancuri 
ordonate de hârtii, dosare şi cărţi. Diplomele de la Smith şi 
Harvard atârnau pe pereţi, dar lucrul pe care Mary îl găsise 
mereu cel mai liniştitor erau violetele africane de pe 
pervaz. 

Ea şi Rhage se aşezară, în timp ce doctoriţa merse la 
biroul ei. 

Inainte ca femeia să se aşeze pe scaun, Mary zise: 

— Deci ce îmi veţi da şi cât de mult voi putea 
suporta? 

Doctorita Della Croce ridică privirea din dosarul 
medical, de la pixuri, agrafele de birou şi de la telefonul de 


pe birou. 

— Am discutat cu colegii mei de aici, precum şi cu alţi 
doi specialişti. Ţi-am revăzut istoricul şi rezultatele de ieri... 

— Sunt convinsă. Acum spune-mi cum stăm! 

Femeia îşi scoase ochelarii şi inspiră adânc. 

— Cred că ar trebui să-ţi pui lucrurile în ordine, Mary. 
Nu mai putem face nimic pentru tine. 


* 


La 4.30 dimineața, Rhage părăsi spitalul complet 
uluit. Niciodată nu se aşteptase să plece acasă fără Mary. 

Fusese internată pentru transfuzii şi pentru că, 
evident, acele febre nocturne şi epuizarea erau legate de 
începutul unei pancreatite. Dacă lucrurile aveau să se 
amelioreze, urma să fie externată în următoarea dimineaţă, 
dar nimeni nu îşi lua niciun angajament. 

Cancerul era puternic: celulele se multiplicaseră chiar 
şi în scurtul timp de când avusese consultaţia periodică, în 
urmă cu o săptămână, şi de când făcuse analizele de sânge 
cu o zi înainte. Şi doctorita Della Croce, şi specialiştii 
fuseseră de acord: din cauza tratamentelor prin care Mary 
deja trecuse, nu puteau să-i mai facă chimioterapie. Ficatul 
ei era afectat şi nu mai putea suporta alte substanţe 
chimice. 

Dumnezeule! Se pregătise pentru o luptă straşnică. ŞI 
pentru multă suferinţă, mai ales din partea ei. Dar niciodată 
pentru moarte. Şi nu atât de repede. 

Mai aveau câteva luni. Până în primăvară. Poate până 
în vară. 

Rhage se materializă în curtea din casa principală şi 
se îndreptă spre Groapă. Nu putea suporta să meargă în 
camera lor singur. Nu încă. 

Numai că, stând în faţa uşii lui V şi a lui Butch, nu 
ciocăni. In schimb, privi peste umăr faţada casei principale 
şi se gândi la Mary, care hrănise păsările. Şi-o imagină 
acolo, pe trepte, cu acel zâmbet încântător pe chip, cu 
soarele în păr. 


Dumnezeule! Ce avea să facă fără ea? 

Se gândi la forţa şi hotărârea din ochii ei după ce se 
hrănise de la altă femeie în faţa ei. La modul în care îl iubea 
chiar dacă văzuse bestia. La frumuseţea ei discretă, 
sfâşietoare, la râsul şi la ochii ei gri metalic. 

Se gândi mai ales la ea în acea noapte în care ieşise 
în grabă de la Bella, alergând în frig desculţă, sărindu-i în 
braţe, spunându-i că nu se simţea bine... Cerându-i în cele 
din urmă ajutorul. 

Simţi ceva pe faţă. 

Oh, la dracu’! Plângea? 

„Mda...” 

Şi nu-i păsa că se înmuia. 

Privi pietricelele de pe drum şi fu lovit de gândul 
absurd că erau foarte albe în lumina reflectoarelor. La fel 
zidul stucat care înconjura curtea. La fel fântâna din centru 
care fusese secată pe timp de iarnă... 

El încremeni. Apoi deschise ochii. 

Se îndreptă încet spre vilă, ridicându-şi capul spre 
fereastra camerei lor. 

Voința îi dădu energie şi-l făcu să alerge în vestibul. 


* 


Mary stătea pe patul de spital şi încerca să-i 
zâmbească lui Butch, care stătea pe scaunul din colţ cu 
pălăria şi ochelarii de soare pe cap. Venise îndată ce Rhage 
plecase, pentru a o păzi şi a o ţine în siguranţă până la 
căderea nopţii. 

— Nu trebuie să fii sociabilă, zise Butch delicat, de 
parcă ar fi ştiut că se străduia să fie politicoasă. Vezi-ţi de 
treabă! 

Ea încuviinţă şi privi pe fereastră. Perfuzia din braţ nu 
era rea. Nu o durea. Dar era atât de amorţită, încât i-ar fi 
putut băga cuie pe vene şi probabil tot nu ar fi simţit nimic. 

La dracu'! Sfârşitul venise în cele din urmă. Realitatea 
inevitabilă de a muri se prefigura. De data aceasta, nu avea 
cale de scăpare. Nu mai era nimic de făcut, nu mai era nicio 


luptă de dus. Moartea nu mai era un concept abstract, ci un 
eveniment foarte real, iminent. 

Nu se simţea împăcată. Nu simţea acceptare. Tot ce 
simţea era... furie. 

Nu voia să se ducă. Nu voia să-l părăsească pe 
bărbatul pe care îl iubea. Nu voia să renunţe la haosul din 
viaţa ei. 

„Opreşte-te! Cineva... să oprească asta!” 

Închise ochii. 

Când totul se întunecă, ea văzu chipul lui Rhage. Şi, în 
mintea ei, îi atinse obrazul cu mâna şi simţi căldura pielii 
lui, oasele puternice. Cuvintele începură să-i străbată 
mintea, venind dintr-un loc pe care ea nu-l recunoştea, 
îndreptându-se... nicăieri, bănui ea. 

„Dumnezeule, lasă-mă să stau aici cu el şi să-l mai 
iubesc puţin. Promit să nu risipesc niciun moment. Îl voi 
ţine în braţe şi nu-i voi mai da drumul niciodată... 
Dumnezeule, te rog! Opreşte asta...” 

Mary începu să plângă când îşi dădu seama că se 
ruga, că se ruga cu toată fiinţa ei, deschizându-şi inima, 
implorând. Şi invoca ceva în care nici măcar nu credea, o 
revelaţie ciudată pe care o avu în ceața disperării. 

Deci de aceea crezuse mama ei. Cissy nu dorise să 
renunţe la această cursă, nu voise să se oprească din acest 
carusel, nu voise să o părăsească pe... Mary. Despărțirea 
iminentă de iubire, mai mult decât sfârşitul vieţii, îi ţinuse 
credinţa vie. Speranţa de a mai avea puţin timp pentru 
iubire o făcuse pe mama ei să ţină cruci, să se uite la 
chipurile statuilor şi să rostească vorbe în eter. 

Şi de ce fuseseră aceste rugăciuni îndreptate spre 
cer? Ei bine, avea sens, nu? Chiar şi când nu mai existau 
opţiuni pentru trup, dorinţele inimii găseau o cale de 
scăpare şi, cu toată acea căldură, iubirea se ridica. 

In plus, dorinţa de a zbura era natura sufletului, aşa 
că acasă trebuia să fie sus. lar cadourile picau din cer, 
precum ploaia primăvara, briza vara, soarele toamna şi 
zăpada iarna. 

Mary deschise ochii. Clipind pentru a-şi limpezi 


privirea, se concentră asupra luminii zorilor care apăreau în 
spatele cuibului de clădiri ale oraşului. 

„Te rog, Doamne! Mai lasă-mă să stau cu el! Nu vreau 
să plec!” 


Capitolul 49 


Rhage alergă în casă, dezbrăcându-se de trenci în 
timp ce traversa foaierul şi urca scările în grabă. In camera 
lor, îşi scoase ceasul şi se schimbă într-o cămaşă albă din 
mătase şi în pantaloni. După ce luă o cutie lăcuită de pe 
raftul de sus al dulapului, se aşeză în mijlocul dormitorului 
şi căzu în genunchi. Deschise cutia, scoase un şirag de 
perle negre de dimensiunea bilelor şi îşi puse colierul. 

Se aşeză pe călcâie, îşi puse mâinile pe coapse cu 
palmele în sus şi închise ochii. 

Incetinindu-şi respiraţia, se cufundă în această poziţie 
până când oasele, nu muşchii, îl ţineau pe loc. Işi limpezi 
mintea cât de mult putu şi aşteptă, implorând să fie văzut 
de singura creatură care o putea salva pe Mary. 

Perlele se încălziră pe pielea lui. 

Când deschise ochii, se află într-o curte strălucitoare 
cu marmură albă. Fântâna de acolo funcţiona impecabil, 
apa sclipind când ţâşnea în sus, căzând apoi în bazin. Un 
copac alb cu muguri albi se afla în colţ, trilul păsărilor 
răsunând pe ramurile lui, fiind singurele pete de culoare. 

—  Cărui motiv îi datorez această plăcere? zise 
Fecioara Scrib din spatele lui. Sigur nu ai venit din cauza 
bestiei tale. Din câte îmi amintesc, a rămas ceva timp. 

Rhage rămase în genunchi, cu capul plecat, cu limba 
legată. Işi dădu seama că nu ştia de unde să înceapă. 

— Ce tăcere, bolborosi Fecioara Scrib. Neobişnuit 
venind din partea ta. 

— Îmi aleg cuvintele cu grijă. 

— Inţelept, războinicule! Foarte înţelept. Mai ales 
având în vedere motivul pentru care ai venit aici. 


— Ştii? 

— Fără întrebări! se răsti ea. Sincer, am obosit să tot 
amintesc Frăției lucrul acesta. Poate când te vei întoarce le 
vei aminti eticheta şi celorlalţi. 

— lertare! 

Marginea pelerinei ei negre apăru în faţa lui. 

— Ridică privirea, războinicule! Priveşte-mă! 

Inspiră adânc şi se supuse. 

— Suferi atât de mult! zise ea delicat. Îţi simt povara. 

— Inima îmi sângerează. 

— Pentru această femeie a ta. 

El încuviinţă. 

— Ţi-aş cere să o salvezi dacă nu te-aş ofensa. 

Fecioara Scrib se întoarse cu spatele la el. Apoi pluti 
deasupra marmurei, înconjurând curtea. 

El habar nu avea ce gândea ea. Sau dacă măcar ţinea 
seamă de cererea lui. Din câte ştia el, ea ieşise pentru o 
scurtă instruire. Sau era pe cale să plece. 

— Nu voi face asta, războinicule, zise ea în timp ce-i 
citi gândurile. În ciuda diferendelor noastre, nu te voi părăsi 
în această situaţie. Spune-mi dacă, salvându-ţi femeia, nu 
te vei elibera niciodată de bestie? Ce-ar fi să trăieşti cu ea, 
iar blestemul tău să dureze până ce vei ajunge în Exitus? 

— Voi accepta fericit. 

— Îl urăşti! 

— lar pe ea o iubesc! 

— la te uită! Clar o faci. _ 

Speranţa se aprinse în sufletul lui. li stătea pe limbă 
să-i ceară să încheie înţelegerea dacă Mary ar fi rămas în 
viaţă. Dar nu avea să rişte să încline balanţa negocierii 
enervând-o pe Fecioara Scrib cu încă o întrebare. 

Ea se apropie de el. 

— Te-ai schimbat destul de mult de când am avut 
ultima noastră întâlnire privată în pădure. Şi cred că este 
primul lucru lipsit de egoism pe care l-ai făcut vreodată. 

El răsuflă, simțind uşurarea în vene. 

— Nu există nimic ce nu aş putea face pentru ea, 
nimic ce nu aş sacrifica. 


— Din fericire pentru tine, şopti Fecioara Scrib. 
Deoarece, pe lângă faptul că vei păstra bestia în tine, îţi cer 
să renunţi la Mary. 

Rhage tresări, convins că nu auzise bine. 

— Da, războinicule! M-ai înţeles perfect. 

Un fior de groază îl cuprinse, tăindu-i răsuflarea. 

— Uite ce îi ofer, zise ea. li pot schimba soarta, 
însănătoşind-o. Nu va îmbătrâni, nu va mai fi niciodată 
bătrână şi va decide singură când va dori să meargă în 
Exitus. Şi îi voi oferi şansa de a accepta cadoul. Totuşi, 
când voi prezenta propunerea, ea nu te va mai cunoaşte şi, 
fie că acceptă, fie nu, tu şi lumea ta îi veţi rămâne mereu 
necunoscuţi. De asemenea, nu va mai fi recunoscută de 
aceia pe care i-a întâlnit, inclusiv pe /esseri. Tu vei fi 
singurul care îşi va aminti de ea. lar dacă te vei apropia de 
ea, va muri. Imediat. 

Rhage se dezechilibră şi căzu în faţă, sprijinindu-se în 
mâini. Trecu mult timp până când reuşi să pronunţe câteva 
cuvinte. 

— Chiar mă urăşti. 

Un şoc electric moderat îl străbătu şi îşi dădu seama 
că Fecioara Scrib îl atinsese pe umăr. 

— Nu, războinicule! Te iubesc, copilul meu! Blestemul 
bestiei a fost dat pentru a te învăţa să te controlezi, pentru 
a-ţi învăţa limitele, pentru a te concentra. 

El îşi ridică privirea spre ea, fără să-i pese de ceea ce 
vedea ea în ei: ură, suferinţă, dorinţa de a exploda. 

Vocea lui tremura. 

— Îmi iei viaţa. 

— Asta este ideea, zise ea pe un ton imposibil de 
blând. Yin şi yang, războinicule. Viaţa ta, metaforic, pentru 
a ei, literal. Balanța trebuie păstrată, sacrificiile trebuie 
făcute dacă darurile sunt oferite. Dacă voi salva un om 
pentru tine, trebuie să fie gaj profund din partea ta. Yin şi 
yang. 

El îşi lăsă capul în jos. 

Şi ţipă. Ţipă până când faţa i se înroşi. Până când ochii 
i se umeziră, gata să-i iasă din orbite. Până când vocea i se 


sparse şi deveni aspră. 

Când termină, îşi concentră privirea. Fecioara Scrib 
îngenunchease în faţa lui, cu pelerina răspândită în jurul ei, 
ca o piscină neagră pe marmura albă. 

— Războinicule, te-aş scuti de asta dacă aş putea. 

Dumnezeule, aproape că o crezu! Vocea ei era ca un 
halo. 

— Fă-o! spuse el aspru. Oferă-i şansa! Prefer să 
trăiască mult şi fericită fără să mă mai recunoască decât să 
moară acum. 

— Fie! 

— Dar, te implor, lasă-mă să-mi iau rămas-bun! Un 
ultim la revedere. 

Fecioara Scrib dădu din cap dezaprobator. 

Suferinţa îl sfâşia atât de tare, încât nu ar fi fost 
surprins dacă ar fi început să sângereze. 

— Te implor... 

— Acum sau deloc. 

Rhage tremura.  Închise ochii.  Simţi moartea 
apropiindu-se de el, de parcă inima i s-ar fi oprit. 

— Atunci acum, şopti el. 


Capitolul 50 


După ce se întoarse acasă de la spital, Butch se opri 
în biroul de sus. Nu avea idee de ce îl chemase Rhage şi îi 
ceruse să plece din camera lui Mary. Impulsul său fusese să 
se opună, dar vocea tipului fusese ciudată, aşa că 
renunţase. 

Frăția aştepta în camera lui Wrath, toţi sumbri şi 
concentrați. Şi toţi îl aşteptau. În timp ce Butch îi privi, se 
simţi de parcă avea să dea un raport departamentului şi, 
după câteva luni stând pe tuşă, se simţea bine să se 
întoarcă la muncă. 

Deşi regreta că era nevoie de abilităţile lui. 

— Unde este Rhage? întrebă Wrath. Să-l cheme 


cineva! 

Phury dispăru. Când se întoarse, lăsă uşa deschisă. 

— E la duş. Va veni imediat. 

Wrath îl privi pe Butch de la biroul lui. 

— Deci ce ştim? 

— Nu prea multe, deşi mă încurajează un lucru. 
Câteva dintre hainele Bellei au dispărut. Ea era genul 
ordonat, aşa că mi-am dat seama că era vorba despre blugi 
şi cămăşi de noapte, nu genul de lucruri pe care le-ai duce 
la curăţătorie. Îmi dă speranţă că s-ar putea ca ei să o vrea 
în viaţă o vreme. Butch auzi uşa închizându-se în spatele lui 
şi îşi dădu seama că intrase Rhage. Oricum, ambele locaţii, 
cea a Bellei şi cea a lui Mary, erau foarte curate, deşi voi 
merge să mai verific... 

Butch îşi dădu seama că nimeni nu-l asculta. Se 
întoarse. 

O fantomă intrase în cameră. O fantomă care semăna 
mult cu Rhage. 

Fratele era îmbrăcat în alb şi avea un soi de eşarfă 
înfăşurată în jurul gâtului. La ambele încheieturi avea 
legături albe. Semne ale hrănirii, se gândi Butch. 

— Când a plecat în Exitus? întrebă Wrath. 

Rhage clătină din cap şi se îndreptă spre una dintre 
ferestre. Privi afară, deşi jaluzelele erau coborâte şi nu 
putea vedea nimic. 

Butch, care era afectat de faptul că moartea venea 
atât de repede, nu ştia dacă trebuia să continue sau nu. Il 
privi pe Wrath, care dădu din cap dezaprobator, apoi se 
ridică în picioare. 

— Rhage? Frate? Ce putem face pentru tine? 

Rhage privi peste umăr. Se uită la fiecare dintre 
bărbaţii din încăpere, oprindu-se asupra lui Wrath. 

— Nu pot merge afară în noaptea asta. 

— Sigur că nu. Vom sta aici şi vom deplânge alături 
de tine. 

— Nu, zise Rhage aspru. Bella este acolo. Găsiţi-o! Nu 
o lăsaţi să... moară. 

— Dar putem face ceva pentru tine? 


— Nu pot... îmi dau seama că nu mă pot concentra. 
Asupra nici unui lucru. Nu prea pot... Rhage îşi îndreptă 
privirea spre Zsadist. Cum trăieşti cu asta? Cu furia. Cu 
suferinţa. Cu... 

Z se foi inconfortabil şi privi în podea. 

Rhage întoarse spatele grupului. 

Tăcerea inunda încăperea. 

Apoi, cu un pas lent, Zsadist se îndreptă spre Rhage. 
Când se apropie de fratele său, nu zise nimic, nu ridică 
mâna, nu scoase niciun sunet. Pur şi simplu, îşi încrucişă 
braţele la piept şi îşi sprijini umărul de al lui Rhage. 

Rhage tresări surprins. Cei doi bărbaţi se priviră 
reciproc. Apoi îşi întoarseră la unison privirile spre fereastra 
opacă. 

— Continuă, îi ceru Rhage cu vocea absentă. 

Wrath se aşeză înapoi la birou. lar Butch începu iar să 
vorbească. 


Pe la 20.00, Zsadist termină de verificat casa Bellei. 

Turnă ultima găleată cu spumă în chiuveta bucătăriei 
şi apoi puse în dulapul de lângă uşa garajului găleata şi 
mopul. 

Casa ei era acum curată şi totul era la locul lui. Când 
avea să vină acasă, urma să vadă că totul era normal. 

Atinse lănţişorul mic cu diamante care se afla la gâtul 
lui. ÎI găsise pe podea cu o noapte înainte şi, după ce 
reparase zaua ruptă, îl pusese la gât. Abia încăpea la gâtul 
lui. 

Analiză încă o dată bucătăria şi apoi cobori scările 
care dădeau spre dormitorul ei. Îi împachetă hainele, 
închise sertarele dulapului. Îi aranjă din nou sticlele de 
parfum pe măsuţa de toaletă. Dădu cu aspiratorul. 

Apoi îi deschise dulapul şi-i atinse bluzele, puloverele 
şi rochiile. Se aplecă şi inhală adânc. O putea mirosi, 
parfumul făcându-i pieptul să ardă. 

Nemernicii aveau să sângereze. Avea să-i sfâşie cu 


mâinile goale până când sângele lor negru avea să curgă 
asupra lui în cascadă. 

Cu răzbunarea pulsându-i în vene, se îndreptă spre 
pat şi se aşeză. Mişcându-se încet, ca şi cum ar fi putut 
rupe rama, se întinse şi-şi aşeză capul pe pernele ei. Pe 
noptieră se afla o carte legată în spirală, pe care o ridică. 
Scrisul ei umplea paginile. 

El era analfabet, aşa că nu înţelegea cuvintele, dar 
erau frumos compuse, o caligrafie care se ondula într-un 
mod încântător pe hârtie. 

Pe o pagină, la întâmplare, observă singurul cuvânt 
pe care îl putea citi. Zsadist. 

Îi scrisese numele. El răsfoi jurnalul, privind 
îndeaproape. li scrisese numele recent. Se ruşină, 
imaginându-şi conţinutul. 

Inchizând cartea, o aşeză exact în locul din care o 
luase. Apoi privi în dreapta. Pe noptieră se afla o fundă de 
păr, ca şi cum ar fi desprins-o înainte de a se culca. O ridică 
şi trecu satinul negru printre degete. 

Butch apăru la baza scărilor. 

Z se ridică din pat ca şi cum ar fi fost prins făcând 
ceva greşit. Ceea ce, desigur, făcea. Nu ar fi trebuit să 
cotrobăie prin spaţiul intim al Bellei. 

Dar cel puţin şi Butch păru la fel de inconfortabil de 
întâlnirea lor. 

— Ce dracului faci aici, copoiule? 

— Voiam să mai verific o dată scena. Dar văd că te 
pricepi la curăţenie! 

Zsadist aruncă o privire prin încăpere. 

— Ce-ţi pasă ţie de toate astea? Ce contează pentru 
tine răpirea uneia dintre femeile noastre? 

— Contează. 

— În lumea noastră. Nu în a ta. 

Polițistul se încruntă. 

— Scuză-mă, Z, dar, având în vedere reputaţia ta, 
pentru tine de ce contează? 

— Doar îmi fac treaba. 

— Mda, sigur. Atunci de ce pierzi timp în patul ei? De 


ce ţi-ai petrecut ore curăţându-i casa? Şi de ce ţii acea 
fundă atât de strâns, încât ţi s-au albit încheieturile? 

Z îşi privi mâna şi eliberă uşor strânsoarea. Apoi îl 
ţintui pe bărbat cu privirea. 

— Nu te pune cu mine, copoiule! Nu o să-ţi placă 
urmările! 

Butch înjură. 

— Uite ce e, vreau doar să ajut să o găsim, Z. 
Trebuie... Contează pentru mine! Nu-mi place ca femeile să 
fie brutalizate. Am o poveste personală la fel de urâtă ca 
asta. 

Zsadist băgă funda în buzunar şi-l ocoli pe bărbat. 
Butch luă o poziţie defensivă, aşteptând atacul. 

Z se opri încremenit în faţa tipului. 

— Lesserii probabil au omorât-o deja, nu? 

— Poate. 

— Probabil. 

Z se aplecă în faţă şi inhală adânc. Nu putea mirosi 
frica pe bărbat, deşi trupul lui masiv era tensionat şi gata 
de luptă. Era bine. Copoiul avea nevoie de curaj dacă într- 
adevăr voia să se joace în groapa cu nisip a Frăției. 

— Spune-mi ceva, bombăni Z. Mă ajuţi să-i 
măcelăresc pe /esserii care au luat-o? Te ţine stomacul, 
copoiule? Deoarece, îţi spun sincer, îmi voi pierde controlul. 

Butch îşi miji ochii căprui. 

— Dacă fură de la tine, fură de la mine. 

— Nu reprezint nimic pentru tine. 

— Gregşeşti în privinţa asta. Frăția m-a tratat bine, iar 
eu stau alături de oamenii mei, înţelegi? 

Z îl analiză pe bărbat. Aura lui Butch arăta că doar 
voia să îşi facă treaba. Până la capăt. 

— Nu arăt recunoştinţă, zise Z. 

— Ştiu. 

Z prinse curaj şi îi întinse mâna. Simţea nevoia să 
încheie un pact între ei, deşi avea să urască senzaţia. Din 
fericire însă, strânsoarea omului fu blândă. De parcă ar fi 
ştiut cât de greu îi era lui Z să aibă contact fizic. 

— Mergem după ei, zise polițistul în timp ce-şi 


coborau mâinile. 
Z încuviinţă. Apoi cei doi urcară împreună la etaj. 


Capitolul 51 


Mary făcu cu mâna Mercedesului mare care se opri în 
faţa spitalului. Alergă atât de repede, încât Fritz tocmai 
cobora când ea sări în maşină. 

— Mulţumesc, Fritz! Ascultă, l-am sunat pe Rhage de 
şase ori şi nu a răspuns la telefon. Este totul în regulă? 

— Totul este bine. L-am văzut în seara asta. 

Ea îi zâmbi doggenului. 

— Bine. Şi, cum este ora 20.00, e încă prea devreme 
pentru el să fi ieşit. 

Fritz porni motorul şi intră în trafic. 

— Doriţi ceva... 

Ea se apropie de scaun, îl îmbrăţişă pe bătrâne! şi îl 
sărută pe obraz. 

— Du-mă acasă repede, Fritz! Mai repede decât ai 
mers vreodată. Incalcă toate regulile de circulaţie. 

— Doamnă? 

— M-ai auzit! Cât de repede poţi! 

Fritz se înroşi datorită atenţiei, dar îşi reveni repede şi 
acceleră. 

Mary îşi puse centura, cobori oglinda şi se privi. 
Mâinile îi tremurau în timp ce-şi atingea obrajii şi începu să 
chicotească, mai ales când maşina dădu colţul în viteză, iar 
ea se lovi de uşă. 

Când se auziră sirenele, începu să râdă şi mai tare. 

— Scuze, doamnă! Doggenul o privi. Trebuie să evit 
poliţia şi s-ar putea să vă zdruncin. 

— Aruncă-le uşile în aer, Fritz! 

Doggenul apăsă ceva şi toate luminile de la exteriorul 


şi din interiorul maşinii se stinseră. Când Mercedesul făcu 
zgomot, ea îşi aminti de drumul parcurs prin munţi cu 
Rhage în GTO. 

Ei bine, cu excepţia faptului că atunci aveau faruri. 

Se prinse de centura de siguranţă şi ţipă când auzi 
zgomotul făcut de roţile care scârţâiau: 

— Sper că ai vedere nocturnă perfectă! 

Fritz îi zâmbi calm, ca şi cum ar fi vorbit în bucătărie. 

— Oh, da, doamnă! Perfectă! 

Cu o mişcare la stânga, ocoli o camionetă şi apoi o luă 
pe alee. Apăsând frânele pentru a evita să lovească un 
pieton, apăsă din nou acceleraţia îndată ce avu cale liberă 
pe strada îngustă. leşind pe partea cealaltă, tăie calea unui 
taxi şi ocoli un autobuz. Ba chiar făcu şi un SUV de talia 
unui QEII să se gândească de două ori înainte să îl 
depăşească. 

Bătrânul era maestru la volan. 

Bine, un artist de tipul lui Jackson Pollock, totuşi 
uluitor. 

Apoi se opri în parcare. Pe strada principală. Pur şi 
simplu. 

Sirenele se auzeau atât de tare, încât ea trebui să 
tipe. 

— Fritz, vor... 

Două maşini de poliție trecură în grabă pe lângă ei. 

— Încă o clipă, doamnă. 

Încă o maşină de poliție trecu în grabă. 

Fritz porni şi continuă cu viteză moderată. 

— Frumos truc, Fritz. 

— Fără supărare, doamnă, dar mintea omului este 
uşor de manipulat. 

În timp ce prindeau viteză, ea râse şi bătu cu degetele 
în cotieră. Călătoria părea să dureze o eternitate. 

Când ajunseră la primele porţi al fortului, ea practic 
vibra, atât de entuziasmată era. În momentul în care opriră 
în faţa casei, ea sări din maşină fără să se mai deranjeze să 
închidă portiera. 

— Mulţumesc, Fritz! strigă ea peste umăr. 


— Cu plăcere, doamnă! răspunse el. 

Dădu buzna în vestibul şi apoi urcă în grabă scara 
principală. Cotind, geanta ei căzu şi se agăţă de o lampă. 
Ea se întoarse şi susţinu obiectul, înainte să se spargă. 

Dădu buzna în dormitor, râzând zgomotos... 

Mary se opri brusc. 

In mijlocul camerei se afla Rhage, dezbrăcat şi 
îngenuncheat, în transă, pe un soi de lespede neagră. Avea 
legături albe în jurul gâtului şi al încheieturilor. Pe covor se 
scurgea sânge, deşi nu-şi putea da seama de unde 
provenea. 

Chipul lui părea să fi îmbătrânit mult faţă de ultima 
dată când îl văzuse. 

— Rhage? 

El deschise ochii încet. Erau opaci, mohorâţi. El tresări 
şi se încruntă. 

— Rhage? Rhage, ce se petrece? 

Vocea ei păru să-i atragă atenţia. 

— Ce faci... Se opri. Apoi clătină din cap, ca şi când ar 
fi încercat să-şi limpezească vederea. Ce faci aici? 

— M-am vindecat! Sunt un miracol! 

Alergă spre el, dar Rhage se dădu din calea ei, 
ridicând mâinile şi privind în jur, înnebunit. 

— leşi! Te va omori! Va lua totul înapoi! Oh, 
Dumnezeule, îndepărtează-te de mine! 

Mary încremeni. 

— Despre ce vorbeşti? 

— Ai primit cadoul, nu? 

— De unde ştii... De unde ştii de visul acela ciudat? 

— Ai luat cadoul! 

Dumnezeule! Rhage înnebunise complet. Tremura, 
era dezbrăcat, iar gambele îi sângerau şi era alb ca varul. 

— Calmează-te, Rhage! La naiba, nu îşi imaginase aşa 
această conversaţie! Nu ştiu despre cadou. Dar ascultă! Am 
adormit în timp ce făceam alt RMN şi ceva s-a întâmplat cu 
aparatul. A explodat sau nu ştiu, ei zic că a fost o explozie 
de lumină. Oricum, când m-au dus sus, mi-au luat sânge şi 
totul a fost perfect. Perfect! Sunt vindecată! Nimeni nu are 


idee ce s-a întâmplat. Este ca şi cum leucemia a dispărut şi 
ficatul mi s-a vindecat singur. Mă numesc un miracol 
medical! 

Fericirea o invadase. Până când Rhage o luă de mâini 
şi o strânse atât de tare, încât o duru. 

— Trebuie să pleci! Acum! Nu mă poţi cunoaşte. 
Trebuie să pleci. Nu te mai întoarce niciodată aici! 

— Poftim? 

începu să o împingă afară din încăpere, apoi o târî 
când ea opuse rezistenţă. 

— Ce faci? Rhage, eu nu... 

— Trebuie să pleci! 

— Războinicule, te poţi opri acum! 

Vocea ambiguă a femeii îi opri pe amândoi. 

Mary privi peste umărul lui. O siluetă mică, toată în 
negru, se afla în colţul camerei, lumina strălucind de sub 
pelerina ei. 

— Visul meu, şopti Mary. Eşti femeia din visul meu. 

Mâinile lui Rhage o striviră când o luă în braţe, apoi o 
îndepărtară de el. 

— Nu am mers la ea, Fecioară Scrib! Jur, nu am... 

—  Linişteşte-te, războinicule! Ştiu că ţi-ai ţinut 
cuvântul. Silueta mică pluti spre ei, fără să meargă, ci se 
mişca pur şi simplu prin încăpere. Şi totul este în regulă. Ai 
omis un detaliu mic în privinţa acestei situaţii, ceva ce nu 
am ştiut până ce nu m-am apropiat de ea. 

— Ce? 

— Ai uitat să-mi spui că nu poate avea copii. 

Rhage o privi pe Mary. 

— Nu am ştiut. 

Mary încuviinţă şi se cuprinse de talie. 

— Este foarte adevărat. Nu sunt fertilă. Din cauza 
tratamentelor. 

Pelerina neagră foşni. 

— Vino aici, femeie! Te voi atinge acum. 

Mary înaintă uluită în timp ce o mână strălucitoare 
apăru de sub mătase. Întâlnirea palmelor lor creă o căldură 
electrizantă. 


Vocea femeii era joasă şi puternică. 

— Regret că abilitatea de a perpetua viaţa ţi-a fost 
furată. Fericirea creaţiei mă bucură mereu şi sufăr pentru 
faptul că nu vei ţine în braţe carne din carnea ta, că nu-ți 
vei privi ochii privindu-te pe chipul altcuiva, că nu-ţi vei uni 
niciodată natura esenţială cu cea a bărbatului pe care îl 
iubeşti. Ce ai pierdut este un sacrificiu suficient. Să-ţi iau şi 
războinicul ar fi prea mult. Cum ţi-am spus, îţi ofer viaţă 
eternă până când vei decide să mergi în Exitus din proprie 
voinţă. Şi am sentimentul că acea alegere va fi făcută când 
va veni rândul acestui războinic să părăsească pământul. 

Mâna lui Mary fu eliberată. Şi toată bucuria pe care o 
simţea o părăsi. Voia să plângă. 

— Oh, la dracu'! zise ea. Încă visez, nu? Totul este 
numai un vis. Ar fi trebuit să ştiu... 

Un râs discret, feminin se auzi de sub pelerină. 

— Mergi la războinicul tău, femeie! Simte căldura 
trupului său şi vei şti că este adevărat! 

Mary se întoarse. Rhage privea silueta uluit. 

Ea păşi spre el, îl luă în braţe şi îi auzi bătăile inimii în 
piept. 

Silueta neagră dispăru şi Rhage începu să vorbească 
în limba veche, cuvintele ieşindu-i pe gură atât de repede, 
încât ea nu le-ar fi înţeles nici dacă ar fi fost în engleză. 

Rugăciuni, se gândi ea... El se ruga. 

Când în cele din urmă se opri, o privi. 

— Lasă-mă să te sărut, Mary! 

— Stai, vrei să-mi spui, te rog, ce s-a întâmplat? ŞI 
cine este ea? 

— Mai târziu. Nu pot... Nu gândesc clar în acest 
moment. De fapt, ar fi bine să mă întind puţin. Mă simt de 
parcă o să leşin şi nu vreau să cad peste tine. 

Ea îşi trecu braţul lui greu peste umerii ei şi-l cuprinse 
de talie. Când se sprijini de ea, Mary gemu din cauza 
greutăţii lui. 

Îndată ce Rhage fu întins pe pat, îi desfăcu legăturile 
albe de la încheieturi şi de la gât. Atunci ea văzu că 
scânteile erau amestecate cu sângele de pe gambele lui. 


Privi lespedea neagră. Pe ea se aflau cioburi ca de sticlă. 
Sau diamante? Dumnezeule, îngenunchease pe ele! Nu era 
de mirare că fusese tăiat. 

— Ce făceai? întrebă ea. 

— Jeleam. 

— De ce? 

— Mai târziu. 

O trase deasupra lui şi o strânse cu putere. 

Simţindu-i trupul sub al ei, ea se întrebă dacă era 
posibil ca miracolele să se întâmple cu adevărat. Şi nu ca 
atunci când ai foarte mult noroc, ci să fie ceva mistic, de 
neînțeles. Se gândi la doctorii care alergau de colo-colo cu 
testele ei de sânge şi fişele ei medicale. Simţise şocul 
electric sub braţ şi în piept când pelerina neagră o atinsese. 

Se gândi la rugăciunile disperate pe care le trimisese 
spre cer. 

Da, decise Mary. Miracolele chiar se petreceau. 

începu să râdă şi să plângă în acelaşi timp şi se 
îmbătă cu răspunsul liniştitor al lui Rhage la reacţia ei. 

Puțin mai târziu, spuse: 

— Numai mama ar fi crezut asta. 

— Ce să creadă? 

— Mama a fost o catolică convinsă. Avea încredere în 
Dumnezeu, în mântuire şi în viaţa veşnică. Ea îi sărută 
gâtul. Deci ea ar fi putut crede toată nebunia asta. Şi ar fi 
fost convinsă că mama lui Dumnezeu s-a aflat pe sub acele 
haine negre acum câteva clipe. 

— De fapt, aceea a fost Fecioara Scrib. Care este 
multe lucruri, numai mama lui lisus nu. Cel puţin nu în 
vocabularul nostru. 

Ea îşi ridică privirea. 

— Ştii, mama mi-a spus mereu că voi fi salvată, fie că 
voi crede, fie nu în Dumnezeu. Era convinsă că voi fi 
binecuvântată datorită numelui pe care mi l-a dati. 
Obişnuia să spună că, de fiecare dată când cineva mă va 
striga, îmi va scrie numele sau se va gândi la mine, eu voi fi 
protejată. 


1 Mary este echivalentul Mariei. 


— Numele tău? 

— Mary. M-a numit după Fecioara Maria. 

Rhage rămase fără aer. Apoi râse discret. 

— Ce este aşa de amuzant? 

Ochii lui erau scânteietori, albaştri. 

— Exact cum V... Ei bine, Vishous nu se înşală 
niciodată. Oh, Mary, frumoasa mea fecioară, mă laşi să te 
iubesc cât voi trăi? lar când voi ajunge în Exitus, mă vei 
urma? 

— Da. Îi mângâie obrazul. Dar te deranjează că nu pot 
avea copii? 

— Deloc. Te am pe tine şi asta este tot ce contează. 

— Ştii, şopti ea, există mereu posibilitatea adopţiei. 
Vampirii adoptă vreodată? 

— Întreabă-i pe Tohr şi pe Wellsie. Deja sunt convins 
că se gândesc la John ca la copilul lor. Rhage zâmbi. Dacă 
vrei un copil, îţi aduc unul. Şi, ştii, aş putea fi un tată bun. 

— Cred că vei fi mai mult decât bun. 

Când se aplecă să-l sărute, el o opri. 

— Ah, mai este ceva. 

— Ce? 

— Ei bine, ne-am pricopsit cu bestia. Am ajuns la un 
acord cu Fecioara Scrib... 

Mary se dădu înapoi. 

— Ai ajuns la un acord? 

— A trebuit să fac ceva ca să te salvez. 

Ea se holbă la el uluită, apoi închise ochii. El pusese 
totul în mişcare. O salvase. 

— Mary, a trebuit să dau ceva la schimb... 

Ea îl sărută apăsat. 

— Oh, Dumnezeule, te iubesc! spuse ea. 

— Chiar dacă asta înseamnă că va trebui să trăieşti cu 
bestia? Pentru că acum blestemul este permanent. Bătut în 
cuie. Pentru totdeauna. _ 

— Ţi-am spus că pentru mine este în regulă. li zâmbi. 
Haide! Este destul de drăguţ pentru Godzilla. Şi gândeşte-te 
la asta ca la o înţelegere doi într-unul. 

Ochii lui Rhage se albiră când se rostogoli peste ea, 


sărutându-i gâtul. 

— Mă bucur că îl placi, şopti el, lăsându-şi mâinile să 
alunece pe sub bluza ei. Pentru că amândoi îţi aparţinem. 
Cât timp ne vei vrea. 

— Pentru eternitate, zise ea şi se lăsă dusă de val. 

Apoi se lăsă purtată de toată iubirea. 

